
E DWARD Y 0unG 


A múltban jobb volt a jövő. Valamikor régen hittünk benne, hogy 1989 
, olyan élesen választja el a múltat a jövőtől, mint a berlini fal a Keletet a 
Nyugattól"... Azelőtt , nehezen tudtunk elképzelni olyan világot, amely nem 
sokkal jobb a miénknél, vagy olyan jövőt, amely lényegét tekintve nem 
demokratikus és kapitalista"... Ma már nem így gondolkodunk. A legtöbben 
nehezen tudunk elképzelni olyan jövőt, még Nyugaton is, amely 
megbízhatóan demokratikus és liberális marad. 

Amikor véget ért a hidegháború, magasan szárnyalt a remény, hogy a 
liberális, kapitalista demokrácia elterjed az egész földgolyón.: Úgy látszott, 
a geopolitika színpadán már helyükön vannak a George Bernard Shaw 
Pygmalionját idéző produkció díszletei — ebben az optimista és didaktikus 
darabban egy fonetikaprofesszornak sikerül egy szegény virágáruslányt 
megtanítania a , királynői kiejtésre", s így arra, hogy otthon érezze magát az 
előkelő társaságban. 

Ám az érdeklődő megfigyelők, miután idő előtt megünnepelték a Kelet 
beolvadását a Nyugatba, végül ráébredtek, hogy az előadás nem a 
várakozásaik szerint alakult.. Mintha a Pygmalion színrevitele helyett a 
világ Mary Shelley Frankensteinjének színpadi adaptációját lett volna 
kénytelen megnézni — egy pesszimista és didaktikus regényt, amelynek 
hőse elhatározza, hogy Istent játszva emberszerű lényt állít össze emberi 
testrészekből. A selejtes szörnyeteg úgy érzi, magányra, láthatatlanságra és 
kirekesztettségre van ítélve. És  megirigyelvén alkotójának számára 
elérhetetlen boldogságát, dühödten fordul annak barátai és családja ellen, 


elpusztítja világukat, és az emberi önmásolás félresikerült kísérletének 
eredményeként csak lelkifurdalást meg kétségbeesést hagy maga után. 

Ez a könyv annak a történetét kívánja elmondani, hogyan lett a 
liberalizmus önnön  hidegháborúban kivívott, fanfárokkal üdvözölt 
sikerének az áldozata. Felszínesen nézve a gyökeresen destabilizáló 
politikai események sorozata a hibás: a New York-i World Trade Center 
elleni, szeptember 11-i támadás, a második iraki háború, a 2008-as 
gazdasági válság, a Krím orosz annektálása és a kelet-ukrajnai beavatkozás; 
Nyugat tehetetlensége annak láttán, hogy Szíria humanitárius rémálomba 
zuhant; a 2015-ös európai migrációs válság, a Brexit-népszavazás, Donald 
Irump megválasztása. A liberális demokrácia hidegháború után még 
derengő fényét az a kínai gazdasági csoda is halványította, amelyet egy 
gátlástalanul antidemokratikus és antiliberális politikai vezetés irányított. 
Voltak, akik úgy próbálták megmenteni a liberális demokrácia nevének jó 
csengését, hogy a nem nyugati autokráciával állították szembe, de 
törekvéseiket aláásta a liberális normák felelőtlen megsértése — például a 
fogolykínzás -, és a demokratikus intézmények szembeötlően rossz 
működése még Nyugaton is. Jellemző, hogy a liberális politikatudósok 
legfőbb témája napjainkban a demokráciák sorvadása és bukása.s 

A , nyílt társadalomnak?" a puszta eszménye is elvesztette valaha 
ünnepelt csillogását.;: Sok kiábrándult polgár számára a világra való 
nyitottság inkább lehet alapja a szorongásnak, mint a reménynek. Amikor 
ledöntötték a berlini falat, a világon összesen tizenhat határkerítés volt. Ma 
hatvanöt államhatáron van megerősített védelmi rendszer vagy készen, vagy 
épülőben. A Ouébeci Egyetem szakértője, Elisabeth Vallet szerint a világ 
országainak csaknem egyharmada emel akadályokat a határai mentén.: Az 
1989-et követő három évtized , intermurális" periódusnak bizonyult, rövid, 
átmeneti falmentes időszaknak a berlini fal — a határok nélküli világ 
utópisztikus képzelgéseihez vezető — drámai áttörése és a világméretű 
falépítő téboly között, ahol beton- és szögesdrót akadályokban testesülnek 
meg az egzisztenciális (bár néha csak képzelgésből fakadó) félelmek. 

Az európai és amerikai emberek zöme arról is meg van győződve 
manapság, hogy gyermekei nem fognak akkora jólétben és elégedettségben 
élni, mint a szüleik.: A demokráciába vetett bizalom enyészőben, nagy 
hagyományú pártok esnek szét, vagy kiszorítják őket amorf politikai 
mozgalmak és diktatórikus populista vezetők, gyengítve a szervezett 
politikai erők hajlandóságát, hogy válságos időkben a demokrácia 


fennmaradásáért harcoljanak. A választópolgárokat Európa és Amerika 
több részén a nagyarányú bevándorlás réme nyomasztja, és mind jobban 
vonzódnak az idegengyűlölet retorikájához, a tekintélyelvű vezetőkhöz, a 
határok militarizálásához. Nem hisznek abban, hogy a jövőjüket jobbá 
teszik a Nyugatról kisugárzó liberális eszmék, inkább attól félnek, hogy a 
21. századi történelemben csapást jelentenek majd a beözönlő 
embermilliók.:o Az egykor zsarnokságtól védő bástyaként magasztalt emberi 
jogok a mostanában gyakori vád szerint korlátozzák a demokráciák azon 
képességét, hogy hatékonyan harcoljanak a terrorizmus ellen. A 
liberalizmus fennmaradását övező félelem olyan erős, hogy 2016-ban a 
politikai kommentátorok számára szinte kötelező refrénné vált a hivatkozás 
A második eljövetelre, arra a versre, amelyet az emberi történelem egyik 
legpusztítóbb konfliktusának utóhatását megélve írt William Butler Yeats 
1919-ben.. Egy évszázaddal megírásuk után e szavak világszerte 
mantraként ismétlődnek a liberális demokrácia aggódó védelmezőinek 
szájából: , széthull minden; már nem tart a közép; / a földet anarchia dúlja 
szét." 

Ben Rhodes, Barack Obama egyik legközelebbi tanácsadója és 
személyes jóbarátja Ihe World as It Is (A világ a maga valójában) című 
emlékiratában megvallja, hogy aznap, amikor Obama elhagyta a Fehér 
Házat, az a baljós sejtelem nyugtalanította a legjobban: , Mi van, ha 
tévedtünk?"2 Nem abban volt bizonytalan, hogy , Mit csináltunk rosszul?". 
Vagy: , Ki lépett helytelenül?" Nem is a Hillary Clinton-féle , Mi történt?" 
rejtélyét akarta a legsürgősebben megfejteni. Obamát sokkal inkább az a 
kérdés aggasztotta: , Mi van, ha tévedtünk?" Vagyis mi van, ha a liberálisok 
rosszul értelmezték a hidegháború utáni korszak lényegét? A helyes kérdés 
a ,Mi van, ha tévedtünk?", és erre igyekszünk választ adni ebben a 
könyvben. 

A szerzők számára ez húsba vágóan személyes kérdés. Kettőnk közül 
az idősebbik, az amerikai, a hidegháború kezdete utáni évben született, és a 
középiskolában tanulta, hogy az akkor felépített falban az intolerancia és a 
zsarnokság testesül meg. A fiatalabbik, a bolgár, a kelet-nyugati 
választóvonal másik oldalán született négy évvel a berlini fal megépülése 
után, és abban a meggyőződésben nőtt fel, hogy a falak ledöntése: út a 
politikai és egyéni szabadsághoz. 

Bár különböző a hátterünk, mindketten éveken át a fal árnyékában 
éltünk, a fal tévén közvetített, drámai hatású lerombolása pedig 


meghatározó pillanatnak bizonyult politikai és szellemi életpályánkon. Mi 
is osztoztunk abban a téveszmében, hogy a hidegháború vége a liberalizmus 
és a demokrácia korának kezdete. 

Ez a könyv azt a kísérletünket tükrözi, hogy megértsük, miért tettük 
annak idején oly lelkesen magunkévá ezt az illúziót, de azt is, hogyan lehet 
gondolatilag feldolgozni azt a világot, amelyre mostanság oly baljósan 
szabadult rá az illiberális és antidemokratikus , anarchia? áradata. 


A VÉG ÉRZETE 


Három évtizede már, hogy 1989-ben egy amerikai külügyminisztériumi 
tisztségviselő tömören megragadni vélte a kor lényegét. Néhány hónappal 
azelőtt, hogy a németek örömtáncot lejtettek a berlini fal légkalapáccsal 
szétvert romjain, kinyilatkoztatta, hogy a hidegháborúnak gyakorlatilag 
vége. A liberalizmusnak a kommunizmus fölött aratott áttogó győzelmét 
megpecsételte egy évtizednyi gazdasági és politikai reform, amit Kínában 
Teng — Hsziao-ping, a Szovjetunióban pedig — Mihail — Gorbacsov 
kezdeményezett. A liberális demokrácia marxista-leninista 
alternatívájának felszámolása — vélekedett Francis Fukuyama — a nyugati 
liberalizmus életképes rendszer-alternatíváinak teljes kimerülését"? jelezte. 
Miután a kommunizmust a marxisták mint a hegeli értelemben vett 
Történelem betetőzését magasztalták, most hirtelen kisbetűs történelemmé 
fokozódott le — amerikai értelemben —, mint valami jelentéktelen dolog. 
Ilyen körülmények között lehetett a , nyugati liberális" demokráciát 
megnevezni mint ,az emberiség ideológiai fejlődésének végpontját". 
Miután megbuktak , e század fasiszta és kommunista diktatúrái, az egyetlen 
kormányzati forma, amely sértetlenül maradt fenn a huszadik század 
végéig, a liberális demokrácia volt". Mivel , a liberális demokratikus állam 
alapelvei... abszolútak voltak, és nem lehetett tökéletesíteni őket", egyetlen 
feladat maradt a liberális reformerek számára: , térben kiterjeszteni ezeket 
az elveket oly módon, hogy az emberi civilizáció különféle tartományai 
fölemelkedjenek legfejlettebb előőrseinek szintjére?. Fukuyama kitartott 
azon állítása mellett, hogy a ,liberalizmus végül az egész világon 
diadalmaskodik". De igazi mondandója az volt, hogy ezek után nem 


jelenhetnek meg , olyan ideológiák, amelyek a liberalizmusnál fejlettebbnek 
állítják be magukat". 

Mit jelentett a gyakorlatban az, ha a kapitalista demokráciát az 
emberiség politikai fejlődésének végállomásaként ismerjük el? Fukuyama 
ebben a kérdésben nem fogalmaz egyértelműen, de a gondolatmenetéből 
kétségtelenül az következett, hogy a nyugati jellegű liberális demokrácia az 
egyedüli megvalósítható eszmény, amely felé minden ország reformerei 
törekedhetnek. Amikor azt írta, hogy , az illiberális erők fároszának" fényét 
kioltották a kínai és szovjet reformerek, arra gondolt, hogy egyedül 
Amerika liberális jelzőfénye világítja meg az emberiség jövőbe vezető 
útját. u 

Annak tagadása, hogy a nyugati modellnek bármiféle globálisan vonzó 
alternatívája létezhet, jól magyarázza, hogy Fukuyama tétele nemcsak az 
amerikai önimádatot igazolta vissza, hanem magától értetődőnek rémlett a 
vasfüggöny mögött élő másként gondolkodók és reformerek szemében is.:: 
Még egy éve se múlt, hogy 1988-ban a demokratikus pluralizmus 
leglelkesebb szovjetunióbeli hívei megjelentettek egy cikkgyűjteményt 
Inogo nye dano címmel, amit hozzávetőleg így lehetne fordítani: , Nincs 
más út". Nemcsak a szovjet reformizmus bibliája volt, hanem olyan könyv 
is, amely amellett érvelt, hogy a nyugati kapitalista demokráciának nincs 
fenntartható alternatívája. 

A mi terminusainkkal fogalmazva: az 1989-es esztendővel a harminc 
évig tartó Utánzás Kora köszöntött be. A nyugati dominanciájú egypólusú 
világrend vitathatatlanná tette a liberalizmus egyeduralmát az erkölcsi 
eszmények birodalmában. Ez az ideológiai fensőbbség viszont olyan 
normatív legitimációval ruházta fel a nyugati intézményi formákat, hogy az 
utánzásuk — azok számára, akik képesek voltak rá — kötelezőnek tűnt. De 
miután alábbhagytak a Nyugat politikai és gazdasági modelljének 
exportjához fűzött kezdeti, vérmes remények, fokozatosan terjedni kezdett 
az utánzás politikájától való viszolygás. Az antiliberális visszacsapás, 
meglehet, szükségszerű válasz volt arra a világra, melyet a politikai és 
ideológiai alternatívák hiánya jellemzett. Az alternatív lehetőségeknek ez a 
hiánya lehet az, ami feltevésünk szerint még a tekintélyelvű múlt 
gravitációs vonzásánál vagy a liberalizmussal szembeni, történelmileg 
meggyökeresedett , ellenszenvnél is inkább megmagyarázza a mai 
posztkommunista társadalmakban uralkodó Nyugat-ellenes ethoszt.:: Már a 
,hincs más út" kijelentésből sugárzó magabiztosság is önálló indítéka 


lehetett a populista idegengyűlölet és reakciós nativizmus Közép- és Kelet- 
Európában kezdődő, s immár az egész világon végigsöprő hullámának. A 
liberális demokrácia elfogadható alternatívájának hiánya a lázadást kezdte 
ösztönözni, mert valamiféle elemi szinten ,az embereknek választási 
lehetőség kell, még ha csak az illúziója is7.1s 

A populisták nem csupán a politika egy konkrét (liberális) típusa ellen 
lázadnak, de az ellen is, hogy a kommunista ortodoxiát liberális ortodoxia 
váltsa föl. Mind a bal-, mind a jobboldalon a rebellis mozgalmak fő 
mondandója az, hogy az , eszi, nem eszi" szemlélet hibás, és a dolgok 
máshogy is folyhatnak, azonkívül lehetnek  ismerősebbek és 
autentikusabbak is. 

Nyilvánvaló, hogy nem lehet egyetlen tényezővel megmagyarázni, 
hogyan tűnhettek fel a tekintélyelvű antiliberalizmusok egy időben ilyen 
sok eltérő helyzetű országban a 21. század második évtizede során. De a 
liberális demokrácia kanonizált státusza és általában az utánzás politikája 
keltette ellenérzés szerintünk döntő szerepet játszott nemcsak Közép- 
Európában, hanem Oroszországban és az Egyesült Államokban is. A 
bizonyításhoz először két olyan tanút idézünk be, akik a liberalizmus 
legvilágosabban fogalmazó közép-európai kritikusai közé tartoznak. 
Ryszard Legutko lengyel filozófus, az Európai Parlament képviselője amiatt 
haragos, hogy ,a liberális demokráciának nincs alternatívája", hogy ,a 
közösségi élet megszervezésének egyetlen elfogadott útjává és módszerévé 
vált", s hogy ,a liberálisoknak és liberális demokratáknak sikerült 
elhallgattatniuk és marginalizálniuk szinte minden alternatívát és a politikai 
rendről vallott minden nem liberális nézetet".: Egy befolyásos magyar 
történész hasonlóan vélekedik: , Nem akarjuk másolni, amit a németek 
csinálnak, sem azt, amit a franciák — közli Schmidt Mária, Orbán Viktor 
főértelmiségije. — A saját életvitelünket akarjuk folytatni." Mindkét 
kijelentés azt sejteti, hogy a makacs ellenállásnak, amellyel sokan nem 
hajlandók elfogadni ,a nyugati liberalizmus működőképes rendszerszerű 
alternatíváinak teljes kimerülését", nagy része volt abban, hogy a Nyugat 
utánzást gerjesztő puha hatalmából az erő és tekintély helyett a gyengeség 
és sebezhetőség forrása lett. 

A liberális Nyugat előtti térdhajtás elutasítása az  illiberális 
ellenforradalom jellemző jegyévé vált szerte a posztkommunista világban 
és azon is túl. Erre a reakcióra nem lehet legyinteni azzal a közhelyes 
megjegyzéssel, hogy ,a Nyugat hibáztatása?" olcsó kiút a nem nyugati 


vezetőknek, ha el akarják kerülni a felelősséget saját kudarcos 
politikájukért. A történet ennél sokkal bonyolultabb, egyszersmind 
izgalmasabb. Többek közt arról szól, hogyan áldozza fel a liberalizmus a 
pluralizmust a hegemónia kedvéért. 


MEGNEVEZÉS, SZÜKSÉGSZERŰSÉG 


A hidegháborúban a világ legsúlyosabb politikai következményekkel járó 
törésvonala a kommunisták és a demokraták között húzódott. A Földet 
felosztották a Kelet totalitárius és a Nyugat szabad világára, a fő konfliktus 
peremvidékeit benépesítő társadalmaknak pedig jogukban és hatalmukban 
állt — vagy legalábbis így képzelték — eldönteni, melyik oldalra állnak. A fal 
leomlása után ez a konstelláció megváltozott. A geopolitikai 
firmamentumon a legjelentősebb hasadás az utánzókat választotta el az 
utánzottaktól, a megállapodott demokráciákat azoktól az országoktól, 
amelyek a demokratikus átmenet kiteljesítéséért küzdöttek. A kelet-nyugati 
viszony a két rendszer közti hidegháborús patthelyzetből az ugyanazon, 
egypólusú rendszeren belüli modellek és imitátorok feszült kapcsolatává 
alakult. 

A volt kommunista országoknak azon 1989 utáni törekvése, hogy 
utánzás révén felzárkózzanak a Nyugathoz, többféle nevet kapott: 
amerikanizálódás, európaivá válás, demokratizálódás, liberalizálódás, 
bővítés, integráció, harmonizáció, globalizáció és így tovább — de a jelentés 
mindig magában foglalta az utánzással való modernizációt és az 
asszimilációval történő integrálódást. A közép-európai populisták szerint a 
kommunizmus összeomlása után a liberális demokrácia lett az új, 
kikerülhetetlen ortodoxia. Örök fájdalmuk, hogy a nyugati értékek, 
attitűdök, intézmények és gyakorlatok utánzása kényszerré és kötelességgé 
vált. Ahogy a föntebb idézett lengyel filozófus is megfogalmazta, 
kigúnyolva sok honfitársának 1989 utáni gondolkodását: 


a mélyebb bölcsességet a másolás és utánzás jelentette. Minél többet 
másoltunk és utánoztunk, annál büszkébbek lettünk magunkra. 
Intézmények, oktatás, szokások, törvények, média, nyelv — 


egyszeriben szinte minden a haladás útján előttünk sorakozó eredeti 
modellek tökéletlen másolatává vált.2: 


Ez a vészterhes aszimmetria a morálisan élen járók és a lemaradók, vagyis 
az utánzottak és az utánzók között, a kelet-nyugati kapcsolatok 
meghatározó és keserves sajátossága lett 1989-től kezdve. 

A fal leomlása után a Nyugat mindenre kiterjedő utánzását széles 
körben úgy ismerték el, mint az addig nem demokratikus társadalmak 
demokratizálásának leghatékonyabb módját. Jórészt a vele járó morális 
aszimmetria miatt ez az elbizakodott felfogás lett mostanra a populisták 
haragjának legfőbb célpontja. 


AZ UTÁNZÁS TERHE 


Fölösleges mondani, hogy az utánzás mindenütt jelen van a társadalom 
életében. A híres 19. századi szociológus, Gabriel Tarde odáig ment, hogy 
kijelentette: ,a társadalom utánzás?".2: Sőt, úgy beszélt a , ragályos 
utánzásról", mint valamiféle ,alvajárásról", amin azt értette, hogy az 
emberek spontán módon másolják egymást, mindenfajta stratégiai terv vagy 
cél nélkül, mint a korábbi tetteket mímelő bűnözésben, úgy, hogy abban 
nincs semmiféle kényszer vagy kötelezettség. 

Amikor a közép-európai populisták az általuk észlelt Utánzási 
Parancsolat ellen lázadoznak, mert úgy érzik, ez a liberalizmus 1989 utáni 
hegemóniájának  legelviselhetetlenebb eleme, nyilvánvalóan olyasmit 
értenek rajta, ami ennél kevésbé általános, de politikailag provokatívabb. 
Az átfogó intézményi utánzás szóban forgó változata magába foglalja, 
először is, az utánzottak erkölcsi felsőbbrendűségét az utánzók fölött. 
Másodszor egy olyan politikai modellt, amely azt hirdeti, hogy felszámolta 
minden életképes alternatíváját. Harmadszor azt az elvárást, hogy az 
utánzás feltétel nélküli legyen, ne pedig a helyi hagyományokhoz 
alkalmazkodjék. És negyedszer, a vélelmezett hozzájárulást, hogy az 
utánzottak (és ennélfogva felsőbbrendűek) képviselőinek joguk legyen 
folyamatosan ellenőrizni és értékelni az utánzó országok előrehaladását. 
Nem akarjuk túlfeszíteni az analógiát, de érdekes megfigyelni, hogy a 


rendszerutánzás 1989 után meggyökeresedő stílusa milyen kísértetiesen 
hasonlít a szovjet korszak választásaira, ahol a pártfunkcionáriusok által 
ellenőrzött szavazók eljátszották, hogy megválasztják a tisztségekért induló 
egyedüli jelölteket. 

Hogy jobban leírhassuk, mi volt a tét, előbb néhány megkülönböztetést 
kell tennünk. Mint már jeleztük, meg kell különböztetnünk az egyedüli 
ortodox modell tüzetes utánzását, amit ítélkező külföldiek felügyelnek (bár 
nem kényszerítenek ki), attól a közönséges tanulási folyamattól, amelynek 
során az államok másodkézből profitálnak egymás tapasztalataiból.: Az 
előbbi ellenkezést szül, szemben az utóbbival, amit az észlelt sikerek és 
kudarcok szemléltető hatásának eredményeként szokás értelmezni. 

Másodszor, ami még fontosabb, különbséget kell tennünk az eszközök 
és a célok másolása között. Az előbbit inkább átvételnek, mint utánzásnak 
mondjuk. Ennek a különbségtételnek a klasszikus megfogalmazása a nagy 
gazdaságszociológustól, Thorstein Veblentől származik, aki a 20. század 
elején azt írta, hogy a japánok átvették ,az ipari mesterségeket" a 
Nyugattól, de nem vették át a Nyugat , szellemi világképét", sem 
, magatartási alapelveit és etikai értékeit".:: A technikai eszközök átvétele 
nem érinti az identitást, legalábbis rövid távon nincs rá hatással, míg az 
erkölcsi célok utánzása mélyebben hat, közelít a , megtérési élményhez". 
Amikor a közép-európaiak 1989 után újjáépítették társadalmaikat, arra 
törekedtek, hogy a Nyugaton megfigyelt életstílusokat és morális 
attitűdöket másolják. A kínaiak, ellenkezőleg, olyan utat választottak, 
amely hasonlított a Veblen által azonosítottra: adoptálták a nyugati 
technológiákat, hogy felgyorsítsák a gazdasági növekedést, és növeljék a 
kommunista párt tekintélyét — pontosan azzal a céllal, hogy ellenálljanak a 
Nyugat szirénhangjainak. 

Az erkölcsi eszmények utánzása, eltérően a technológiák átvételétől, 
hasonlatossá tesz a csodálat tárgyához, de egyszersmind azt is garantálja, 
hogy kevésbé legyünk önmagunk olyan időben, amikor egyediségünk és a 
csoportunkba vetett hitünk áll a méltóságért és elismertetésért vívott 
harcunk fókuszában. A liberális modernség lényegéhez tartozó innováció-, 
kreativitás- és eredetiségkultusz azt jelenti, hogy egy nyugati modell 
nyugati felügyelet alatti átvételének programját még a gazdaságilag sikeres 
országok, például Lengyelország is úgy élik meg, mint annak a beismerését, 
hogy nem sikerült megszabadulniuk a külföldi instruktoroknak és 
inkvizítoroknak való történelmi alárendeltségtől. 


Az önmagának ellentmondó igény, hogy ezek az országok egyszerre 
legyenek eredetiek és másolatok, óhatatlanul pszichés terhelést jelentett. A 
méltatlan bánásmód érzését az is fokozta, amit a posztkommunista 
demokráciafejlesztés lényegi  iróniájának nevezhetnénk az európai 
integráció kontextusában: hogy az EU-tagság feltételeit teljesítsék, a 
ránézésre demokratizálódó közép- és kelet-európai országoknak olyan 
programokat kellett végrehajtaniuk, amelyeket brüsszeli — meg nem 
választott — bürokraták és nemzetközi hitelező szervezetek szabtak meg 
számukra. A lengyeleknek és magyaroknak megmondták, milyen 
törvényeket és intézkedéseket kell foganatosítaniuk, egyben arra utasították 
őket, hogy tegyenek úgy, mintha maguk kormányoznának. A választások 
kezdtek , bolondcsapdának" látszani, ahogy Rudyard Kipling mondaná. A 
szavazók rendszeresen kirúgták a hivatalban lévőket, ez tény, de a 
Brüsszelben megfogalmazott programok lényegében változatlanok 
maradtak. Elég nyomasztó volt eljátszaniuk, hogy a maguk urai, miközben 
a nyugati politikacsinálók uralkodtak fölöttük. Az utolsó csepp a pohárban 
az lehetett, amikor az odalátogató nyugatiak becsmérlőn azzal vádolták 
őket, hogy csak előadják a demokrácia kötelező gyakorlatait, miközben a 
térség politikai elitjei úgy gondolták, hogy pontosan ezt várják el tőlük. 

A kommunizmus összeomlása lélektanilag problémás, sőt traumatikus 
átalakuláshoz vezetett a kelet-nyugati kapcsolatokban; olyan várakozást 
gerjesztett, hogy a kommunizmusból kilépő országoknak nem az eszközök, 
hanem a célok utánzására lehet csak szükségük. A keleti politikai vezetők, 
akik élen jártak a nyugati modelleknek ebben a szűken vett importjában, azt 
akarták, hogy polgártársaik internalizálják a modell céljait, és holisztikusan, 
ne pedig részletenként tegyék magukévá a modell preferenciáit. Az 
antiliberális politikát motiváló sérelem abban gyökerezik, hogy az addig 
kommunista országok demokratizálására tett kísérlet fő célja egyfajta 
kulturális megtérítés volt a Nyugaton , normálisnak" tekintett értékekhez, 
szokásokhoz és attitűdökhöz. Nemcsak néhány külföldi elemet oltottak be a 
helyi hagyományokba, hanem az öröklött identitást veszélyeztette ez a 
politikai és morális , sokkterápia". Minthogy a folyamat elkerülhetetlenül 
részleges volt, és részrehajló, a másolt liberalizmus miatt sokan, akik 
eredetileg a változások hívei voltak, kulturális alakoskodóknak kezdték 
érezni magukat — ez a rossz közérzet viszont politikailag kihasználható 
nosztalgiát ébresztett az elveszett hitelesség után. 


A gyengéknek az erősek és sikeresek utánzására tett kísérletei 
egyáltalán nem számítanak kivételesnek az államok és nemzetek között. De 
az imitáció máskor rendszerint csak üres majmolás volt, nem pedig olyan, 
lélektanilag és társadalmilag megterhelő átlényegülés, amire az 1989 utáni 
Közép-Európában tettek kísérletet. A 17. századi Európa hegemón hatalma, 
XIV. Lajos Franciaországa sok felületes utánzót inspirált. Ahogy Ken Jowitt 
politikatudós rámutatott, Versailles utánzatait megépítették német földön, 
Lengyelországban és Oroszországban, másolták a francia etikettet is, és 
széles körben a francia lett az elitek nyelve. A 19. században aztán a brit 
parlament lett a kötelező és cicomahalmozó utánzás tárgya, majd ,,a 
második világháború után számos sztálinista rezsimet hoztak létre Kelet- 
Európában Albániától Litvániáig, s mindre rányomta bélyegét a csúf 
sztálinista építészet — politikai és fizikai értelemben egyaránt".: Annak, 
hogy ez a kozmetikai jellegű utánzó magatartás ennyire gyakori a politikai 
életben, az az egyik fontos oka, hogy a gyengék erősebbnek látszhatnak a 
jóvoltából, mint amilyenek — a mimikri hasznos formája ez, segíti a 
fennmaradást az ellenséges környezetben. Amellett értelmezhetővé teszi az 
utánzókat azok számára, akik máskülönben segítenék, bántanák vagy 
marginalizálnák őket. A hidegháború utáni világban ,az angol nyelv 
megtanulása, a Föderalista levelek lobogtatása, Armaniöltönyök hordása, 
választások tartása?" — és Jowitt kedvenc példáját idézve, ,a golfőes — 
nemcsak azért volt hasznos a nem nyugati eliteknek, mert így tudták 
megnyugtatni nagy hatalmú nyugati tárgyalópartnereiket, hanem azért is, 
hogy gazdasági, politikai és katonai követelésekkel állhassanak eléjük. A 
hatalmasok mímelése lehetővé teszi, hogy egy gyenge ország is osztozzék — 
helyettes szerepben — egy autentikus ,, Versailles? óriási státuszában és 
presztízsében, úgy, hogy közben ez a szerep nem válik szükségképpen a 
nemzeti megaláztatás forrásává vagy a nemzeti azonosságtudatot érő súlyos 
fenyegetéssé. 

Amikor — az egypólusú  Utánzás Korának szándéktalan 
következményeiről beszélünk, és az 1989 után érzékelhető Utánzási 
Parancsolatot úgy jellemezzük, mint fontos okát annak, hogy a liberális 
álomból liberális rémálom lett, a mimetikus magatartás és mimetikus 
mérgezettség olyan mintázatairól van szó, amelyek több érzelmi 
ráfordítással és átformálódással járnak, mint az egyszerű szimuláció. A tét 
itt egy olyasféle, politikailag mindenre kiterjedő plasztikai műtét, amely — 
részben mert nem a Nyugat parancsára, de , nyugati szemek" felügyeletével 


hajtják végre — a szégyen és a dac érzését hívja elő, és felszítja a félelmet a 
kulturális leradírozástól. 

Közép- és Kelet-Európa legbefolyásosabb politikai vezetői közül nem 
egy tette lelkesen magáévá a másoló nyugatosodás stratégiáját mint a 
reformok legrövidebb útját 1989 közvetlen utórengéseinek idején. Az 
utánzást az igazolta, hogy ez , a visszatérés Európába", vagyis visszatérés a 
térség igazi énjéhez. Moszkvában a helyzet természetesen más volt. A 
kommunizmust itt sohasem úgy élték meg, mint idegen uralmat, tehát a 
Nyugat utánzását nem lehetett hitelesen úgy előadni, mint az ország 
autentikus nemzeti önazonosságának visszaállítását. 

Akármilyen őszintén vagy alattomos színleléssel fogadták el kezdetben 
a keleti utánzók a nyugati modelleket, végül azok elveszítették vonzerejüket 
még a kezdetben leginkább reménykedők körében is. A liberális demokrata 
irányvonalú reformok sok más okból is egyre kevésbé látszottak 
vállalhatónak. Először is még a legjobb szándékú nyugati tanácsadók sem 
tudták elleplezni, hogy a modellt felsőbbrendűnek gondolják az utánzatnál. 
Tovább rontott a helyzeten, hogy azok a külföldiek, akik Keleten előre 
akarták mozdítani a politikai reformokat, még akkor is a liberális 
demokrácia idealizált képét propagálták, amikor működési zavarának jeleit 
már nem lehetett nem észrevenni. Ebben az összefüggésben adta meg a 
kegyelemdöfést a liberalizmus jó hírének a 2008-as globális válság. 

René Girard francia filozófus tömérdek oldalon fejtegette, hogy a 
történészek és társadalomtudósok félrevezető és veszélyes módon 
figyelmen kívül hagyták az utánzás központi szerepét az emberi 
létállapotban. Annak szentelte pályáját, hogy megvizsgálja: hogyan lesz az 
utánzás a lelki traumák és társadalmi konfliktusok forrása. Ez akkor 
következik be — állapította meg -—, amikor az utánzott mintakép gátolni 
kezdi az utánzó önbecsülését és önmegvalósítását.: Az utánzás változatai 
közül — Girard szerint — a vágyak utánzása gerjeszt a legnagyobb 
valószínűséggel sértettséget és konfliktust. Nemcsak eszközöket szoktunk 
utánozni, hanem célokat, kitűzött terveket, elérendő szinteket és 
életmódokat is. Véleményünk szerint a jelenlegi kiterjedt antiliberális 
lázadás előidézésében az utánzással való felzárkózás e formájának volt 
része. 

Girard szerint az ember nem azért akar valamit, mert az saját 
természeténél fogva vonzó vagy kívánatos, hanem csak azért, mert valaki 
más akarja — ennek a megfigyelésnek a fényében az emberi autonómia 


illuzórikusnak látszik. A hipotézist úgy lehet igazolni, ha megfigyelünk két 
kisgyereket egy játékokkal teli szobában: a , legkívánatosabb játék" 
rendszerint az, amelyik éppen a másik gyerek kezében van.: A mások 
céljainak utánzása ezenkívül — így érvel Girard — a versengéssel, a 
sértettséggel és a személyes identitást érintő fenyegetésekkel társul. Minél 
jobban bíznak az utánzók az utánzottakban, jellemző módon annál kevésbé 
bíznak saját magukban. Ez főként akkor igaz, ha a követendő mintakép nem 
Jézus Krisztus a mennyben, hanem a szomszédunk valahol Nyugaton. 

Az etimológiából vett érvek közismerten gyengék. De azt alighanem 
érdemes fölidézni, hogy az , emulatio?" szó eredetileg nem hódolatteljes 
csodálatot, hanem könyörtelen versengést jelentett. A fiú olyan akar lenni, 
mint az apja, de az apa azt a tudatküszöb alatti üzenetet közvetíti, hogy a fiú 
becsvágya nem teljesülhet, ezért a fiú meggyűlöli apját. Ez a toposz nem 
áll távol attól, amit Közép- és Kelet-Európában figyelhetünk meg, ahol — a 
populisták szerint — a Nyugatról kezdeményezett Utánzási Parancsolat miatt 
végzetszerűnek rémlett, hogy az országok megszabaduljanak megszentelt 
múltjuktól, és új, liberális demokrata identitást öltsenek föl, amely, az igazat 
megvallva, sohasem lehet teljesen a sajátjuk. Szégyen amiatt, hogy át kell 
formálnunk preferenciáinkat idegenek értékrendjeihez igazodva, mindezt a 
szabadság nevében, miközben lenéznek minket, amiért állítólag keveset ér 
az igyekezetünk — ilyen érzelmek és tapasztalatok fűtötték az antiliberális 
ellenforradalmat, amely a posztkommunista Európában, konkrétan 
Magyarországon kezdődött, de mára világszerte áttéteket képezett. 

Girard-nak az a megfigyelése, hogy az utánzás rendre dacot szül, 
csakis irodalmi szövegek elemzésén alapult, de nagyon is kapóra jön, ha 
meg akarjuk érteni, miért a posztkommunista világban kezdődött a 
járványszerű lázadás a liberális demokrácia ellen.: Azzal, hogy az utánzás 
belső ellentmondásaira irányítja figyelmünket, segít abban, hogy teljesen új 
megvilágításban lássuk a kommunizmus utáni  demokratizálódást. 
Elméletünkből az következik, hogy mai gondjaink nem annyira a múltbeli 
rossz szokások természetes föléledéséből fakadnak, hanem inkább a berlini 
fal leomlása után meghirdetett Utánzási Parancsolat — vagy amit annak 
érzékeltek — visszahatásából. Míg Fukuyama abban bízott, hogy az Utánzás 
Kora véget nem érően unalmas lesz, Girard jobban látta a jövőt, és 
megjósolta, hogy az elkövetkező időkben olyan egzisztenciális szégyen 
érlelődik, ami robbanásszerű felbolyduláshoz vezethet. 


A RESSENTIMENT VIRÁGAI 


A mai világméretű antiliberális lázadás a kanonikusnak feltételezett nyugati 
politikai "modellekre adott három párhuzamos, összekapcsolódó és 
sérelemtől fűtött reakcióban gyökerezik. Ezt a tételt kívánjuk kifejteni és 
megvédeni, miközben természetesen tisztában vagyunk egyoldalúságával, 
hézagosságával és empirikus hiányosságaival. Célunk nem az, hogy teljes 
és végérvényes összefoglalást adjunk a kortárs antiliberalizmus okairól és 
következményeiről, hanem hogy a történet egyetlen olyan aspektusát 
hangsúlyozzuk és illusztráljuk, amely még nem kapott akkora figyelmet, 
amilyet szerintünk megérdemelne. Hogy rávilágíthassunk a reakciós 
nativizmus és tekintélyelvűség általunk bemutatott három esete közötti 
egyezésekre, a politikai utánzás egy rugalmasan megfogalmazott és 
bevallottan spekulatív, de remélhetőleg következetes és lényegfeltáró 
koncepciójára támaszkodtunk. Észben tartva ezt a célt, a következőképpen 
tagoljuk könyvünket: 

Azzal kezdjük, hogy szemügyre vesszük a közép-európai populisták, 
főként Orbán Viktor és Jarostaw Kaczyúski intoleráns kommunitarizmusát, 
megpróbáljuk megmagyarázni, hogy a választópolgárok egy számottevő 
hányada — olyan országokban, ahol a liberális elit nem sokkal korábban a 
nyugati mintaképek utánzását mint a jóléthez és szabadsághoz vezető 
legrövidebb utat vallotta sajátjának — az ilyen utánzást a végromlásba vivő 
lejtőnek kezdte látni. Megvizsgáljuk, hogyan lépett föl a térségben egy 
Nyugat-ellenes, többnyire vidéki származású ellenelit, és hogyan tett szert 
meglehetősen nagy népi támogatásra kiváltképp a globális hálózatokba 
bekötött nagyvárosi központokon kívül, azáltal, hogy monopolizálta a 
nemzeti identitás szimbólumait, amelyeket az addigi elitek elhanyagoltak 
vagy leértékeltek az Európai Unió posztnemzeti szabványaival és 
szabályaival történő , harmonizáció" során. Célunk az is, hogy bemutassuk, 
Közép- és Kelet-Európa elnéptelenedésének a berlini fal leomlását követő 
folyamatas hogyan segítette a populista elleneliteket abban, hogy 
megragadják közönségük képzeletét az emberi jogi univerzalizmus és a 
nyitott határokat hirdető liberalizmus elítélésével, érzékeltetvén, hogy ezek 
valójában az országaik nemzeti hagyományaival és örökségével szembeni 
gőgös nyugati közöny kifejeződései.4 Nem azt akarjuk bizonygatni, hogy a 
közép-európai populisták a Nyugat vétlen áldozatai, vagy hogy egyedüli 


mondandójuk az ellenállás azzal szemben, amit Utánzási Parancsolatként 
élnek át, sem azt, hogy az ő illiberalizmusuk az egyetlen lehetséges válasz 
2008-ra és a Nyugat más válságaira. Nem feledkezhetünk meg az illiberális 
populizmus elleni hősies küzdelemről sem; ez most is folyik a régióban. 
Érvelésünk lényege az, hogy a populizmus politikai megerősödése nem 
magyarázható meg úgy, ha nem vesszük számításba az ellenérzést, amit az 
keltett, hogy a (kényszerű) alternatíva nélküli szovjet kommunizmust a 
(beinvitált) alternatíva nélküli nyugati liberalizmus váltotta föl. 

Ezután Oroszország sérelemérzetével foglalkozunk, amivel a kötelező 
nyugatosodás újabb körének érzékelt folyamatra válaszolt. A Kreml 
számára a Szovjetunió széthullása azt jelentette, hogy Moszkva elveszítette 
szuperhatalmi státuszát, s ily módon az amerikai ellenfélhez képest fennálló 
globális paritását. Oroszország — lényegében egyik napról a másikra — 
egyenrangú versenytársból támogatásért könyörgő csődtömeggé vált, és 
még azt is kénytelen volt színlelni, hogy hálás a jó szándékú, de gyengén 
felkészült amerikai konzultánsoktól kapott tanácsokért. Ellentétben Közép- 
és Kelet-Európával, Oroszország nem számíthatott komolyan arra, hogy a 
NATO vagy az Európai Unió tagja lehet. Túl nagy volt, túl sok nukleáris 
fegyverrel, és saját , történelmi nagyságának" tudata nem engedte, hogy egy 
nyugati szövetség szerény partnere legyen. 

A Kreml első válasza a liberalizmus globális hegemóniájára olyasfajta 
szimuláció volt, amilyet a viszonylag gyenge prédaállat alkalmaz, hogy ne 
támadják meg a veszélyes ragadozók. A szovjet összeomlás másnapján 
Oroszország politikai elitje korántsem volt homogén. A nagy többség 
azonban tökéletesen normálisnak tartotta a demokrácia színlelését, hiszen 
1991 előtt legalább két évtizeden át a kommunizmust is színlelték. A 
liberális reformerek, mint Jegor Gajdar, őszintén csodálták a demokráciát, 
de meg voltak győződve arról, hogy a roppant kiterjedésű országban, 
tekintettel a tássadalmat századokon át meghatározó autoriter hagyományra, 
lehetetlen megteremteni a piacgazdaságot olyan kormányzat alatt, amely 
komolyan meg akar felelni a  népakaratnak. A kilencvenes évek 
Oroszországában az , imitatív demokrácia" létrehozása nem járt együtt a 
valódi politikai fejlődés fáradságos munkájával. Lényegében csak egy 
Patyomkin-homlokzatot . emeltek, amely felszínesen hasonlított a 
demokráciára. Az alakoskodás egy szempontból volt eredményes: egy 
nehéz átmeneti korszakban csökkentette az arra irányuló nyugati nyomást, 
hogy olyan politikai reformokba  bocsátkozzanak, amelyek ugyan 


elszámoltatható . kormányzást nem alakítottak volna ki, de 
veszélyeztethették a dolog természeténél fogva traumatikus és óhatatlanul 
korrupt privatizációs folyamatot. 

Ennek a demokratikus maszkabálnak 2011—-12-re már nem volt 
értelme. Oroszország vezetői a dactól fűtött, erőszakos paródia politikájára 
váltottak át, olyan utánzási stílusra, amely pökhendien ellenséges volt és 
szándékosan provokatív. Semmiképp sem lehet megragadni olyan jámbor 
elemzésekkel, amelyek a külpolitikai imitációt mint , megfigyeléses 
tanulást" jellemzik.: Mi ezt tükrözésnek nevezzük. Sérelmeiket fájlalva 
amiatt, amit fölösleges és dölyfös követelésnek láttak, mármint hogy 
Oroszország egy idealizált Nyugat-képet utánozzon, a Kreml beavatottjai 
elhatározták, hogy az amerikai hegemón leggyűlöletesebbnek érzett 
viselkedésmintáit fogják utánozni avégett, hogy tükröt tartsanak a 
Nyugatnak, és megmutassák ezeknek a hittérítőjelölteknek, milyenek is, 
amikor nem játszhatnak öntetszelgő szerepet. A tükrözés révén az egykori 
utánzók bosszút állhatnak az önjelölt mintaképeken oly módon, hogy 
rávilágítanak az utóbbiak taszító hibáira és bosszantó képmutatására. Ennek 
a leleplező dühnek azért van jelentősége, mert a Kreml gyakran öncélúan 
csinálja, függetlenül az ország minden remélhető járulékos nyereségétől — 
sőt, akár tetemes veszteség árán is. 

Az orosz beavatkozás a 2016-os amerikai elnökválasztásba, hogy 
ennek a piszkálódón ironikus ,, tükröző" taktikának a legszembetűnőbb 
példáját említsük, megszervezői és elkövetői szemében arra volt kísérlet, 
hogy lemásolják, amit a Kreml Oroszország politikai életébe való 
illetéktelen betolakodásnak tartott. A kifejezett cél nem annyira egy Kreml- 
barát jelölt megválasztatása volt, hanem hogy az amerikaiak megtanulják, 
hogyan zajlik ránézésre — és milyen érzés —, ha idegenek beavatkoznak egy 
ország politikájába. E pedagógiai célon kívül az is szándékukban állt, hogy 
leleplezzék egy felfuvalkodott demokratikus rendszer ingatagságát és 
sebezhetőségét. 

Más szóval: miután a Kreml a kilencvenes években azt szimulálta, 
hogy a polgárok elszámoltathatják a politikusokat, immár egyáltalán nem 
volt érdekelt a demokratikus színjátékban. Putyin és udvartartása már nem 
az amerikai politikai rendszer imitálását színleli, hanem szívesebben 
utánozza Amerika jogellenes beavatkozásait más országok belpolitikájába. 
Általánosabban nézve: a Kreml célja az, hogy tükröt tartson Amerika elé, 
hadd szemlélje, mennyire hajlamos megsérteni azokat a nemzetközi 


szabályokat, amelyeket színleg tiszteletben tart. És ezt Moszkva 
leereszkedő módon teszi, hogy megalázza és méltó helyükre tegye az 
amerikaiakat. 

Az amerikanizálódás sértett elutasítása erőteljes (noha csak részleges) 
magyarázattal szolgál Közép-Európa honi illiberalizmusára és az orosz 
külpolitika harciasságára. De mi a helyzet az Egyesült Államokkal? Miért 
támogat oly sok amerikai egy olyan elnököt, aki Amerika legsebezhetőbb 
pontjának tartja a liberális világrend iránti elkötelezettséget? Miért fogadják 
el ennélfogva a Irump-hívek az elnöknek azt a különc elgondolását, hogy 
az Egyesült Államok ne legyen többé mintakép más országok számára, sőt 
talán Orbán Magyarországának vagy Putyin Oroszországának a képére 
kellene újraformálnia magát? 

Irump a népi és üzleti szférából is támogatásra tett szert azzal, hogy 
kinyilvánította: az Egyesült Államok a világ amerikanizálódásának 
legnagyobb vesztese. Magyarázatra szorul az a tény, hogy a nyilvánosság 
ennyire elfogadja ezt az eltérést az amerikai politikai kultúra dicsekvésben 
tobzódó főáramától. Mivel amúgy az oroszok és a közép-európaiak szokták 
elutasítani az utánzást azzal, hogy rossz az utánzóknak, és csak az 
utánzottaknak használ, elsőre érthetetlen, miért utasítják el némely 
amerikaiak az utánzást azzal, hogy rossz az utánzottaknak, és csak az 
utánzóknak előnyös. Irumpnak egy olyan világ iránti ellenszenve, amely 
tele van Amerikát versengve utánzó országokkal, csak addig rémlik 
rendellenesnek, amíg rá nem jövünk, hogy amerikai hívei számára az 
utánzók azért jelentenek fenyegetést, mert az utánzott mintakép helyébe 
akarnak lépni. Ennek a trónfosztástól és kisemmizéstől való félelemnek két 
forrása van: egyfelől a bevándorlók, másfelől Kína. 

Azt a valóságtól elrugaszkodott képet, hogy Amerika a csodálóinak és 
utánzóinak becsapott áldozata, sem az üzleti világ, sem a nagyközönség 
nem vette még komolyan, amikor Irump mint gondolati névjeggyel 
jelentkezett vele az 1980-as években. Akkor hát miért rezonált rá mindkettő 
ilyen hangosan a 21. század második évtizedében? A válasz a közép- és 
munkásosztálybeli fehér amerikaiak keserveiben rejlik, és abban, hogy Kína 
sokkal veszélyesebb gazdasági versenytársként lépett föl, mint annak idején 
akár Németország, akár Japán. A fehér szavazók úgy érzékelték, hogy Kína 
ellopja a munkahelyeiket, az üzleti világ pedig úgy, hogy Kína ellopja az 
amerikai technológiát. Ez segítette hozzá Irumpot, hogy az Amerika 


áldozattá válásáról szóló különc mondanivalója olyasféle nyers 
szavahihetőségre tegyen szert, mint korábban soha. 

Ez a példa jól illusztrálja, hogy nemcsak a követők, hanem a mintakép 
is megelégelheti az utánzás politikáját, és — ebben az esetben — a liberális 
világrendet felépítő ország vezetője is úgy dönthet, hogy minden 
hatalmában álló eszközzel lebontja ezt a világrendet. 

Kína esete a gondolatmenetünk természetes lezárása, mivel a 
nemzetközi téren magabiztos, az USA hegemóniájával versenyre kelő 
ország fölemelkedése az általunk definiált Utánzás Korának végét jelenti. 
Az — Egyesült Államok elnökének címzett, 2018. decemberi 
lemondólevelében James Mattis védelmi miniszter azt írta, hogy a kínai 
vezetők ,a maguk tekintélyelvű modelljének megfelelően akarják 
átformálni a világot". Ezen azonban nem azt értette, hogy a céljuk más 
országok meggyőzése vagy rákényszerítése az , ázsiai értékek" átvételére, 
vagy arra való buzdításuk, hogy , kínai jellemzőkkel" fessék át saját 
politikai és gazdasági rendszerüket. A kínaiak befolyást és elismerést 
akarnak, nem pedig világméretű áttérést a , Hszi Csin-ping-i gondolatra". A 
céljuk az, mint Mattis írta, hogy , vétóbefolyáshoz jussanak más országok 
gazdasági, — diplomáciai és biztonsági döntései fölött - hogy 
érvényesíthessék érdekeiket szomszédaik, Amerika és a mi szövetségeseink 
kárára? .:6 

Amerika és Kína közelgő összeütközése alighanem megváltoztatja a 
világot, de a kereskedelemről, az  erőforrásokról, technológiáról, 
felségterületekről fog szólni, és arról a képességről, mennyire tudják úgy 
formálni a globális környezetet, hogy kedvezzen a két ország nagyon is 
eltérő nemzeti érdekeinek és ideáljainak. Nem jár vele majd az emberiség 
jövőjéről szóló rivális egyetemes elképzelések konfliktusa, ahol a két oldal 
megpróbál magának szövetségeseket toborozni ideológiai térítéssel és 
forradalmi rendszerváltással. Napjaink nemzetközi rendszerében a pőre 
hatalmi aszimmetriák már elkezdték felváltani az állítólagos morális 
aszimmetriákat. Ez az oka, hogy a kínai—amerikai vetélkedést nem írja le 
kellő pontossággal az ,új hidegháború? formulája. A szövetségek 
kaleidoszkóp módjára szétesnek és újra összeállnak, egyes országok hosszú 
távú ideológiai  partnerkapcsolatoknak mondanak búcsút múlékony 
érdekházasságok kedvéért. Bár a következményeket lehetetlen megjósolni, 
nem fakad belőlük az USA és a Szovjetunió negyvenéves konfliktusának 
megismétlődése. 


Kína lélegzetelállító fölemelkedéséből leszűrhető, hogy a kommunista 
eszme 1989-ben bekövetkezett veresége mégsem jelentette a liberális eszme 
egyoldalú győzelmét, ehelyett az egypólusú rendben a világ sokkal kevésbé 
lett barátságos terep a liberalizmus számára, mint azt bárki megjósolta 
volna. Több kommentátor is azt állapította meg, hogy a rivális egyetemes 
ideológiák közti hidegháborús versengés megszüntetésével 1989 végzetes 
csapást mért a felvilágosodás projektjére, mind a liberális, mind a 
kommunista megtestesülésében. Tamás Gáspár Miklós filozófus még 
tovább ment, és kijelentette, hogy 1989-ben , mind a liberális, mind a 
szocialista utópia" vereséget szenvedett, és ez a , fölvilágosodás projekt" 
végét jelezte.: Mi nem vagyunk ennyire fatalisták. Mégiscsak színre 
léphetnek a jövőben olyan amerikai és európai vezetők, akik józan 
ítélőképességgel tudják kezelni a Nyugat hanyatlását. Tisztázhatnak és 
követhetnek egy utat az egyszerre ismerős és újszerű alapokon nyugvó 
liberális újjáéledéshez. Jelenleg az ilyen megújulás esélyei csekélynek 
látszanak. Ám az itt tárgyalt antiliberális rezsimek és mozgalmak — talán 
mert híján vannak bármilyen, széles körben vonzó ideológiai víziónak — 
mulandónak és történelmileg jelentéktelennek bizonyulhatnak. A 
történelem köztudomásúlag az ismeretlen behatolási terepe. De akármit 
rejteget a jövő, attól még elkezdhetjük megfejteni, hogyan jutottunk mára 
idáig. 


1 
A másoló elme 


Bizonyára az ilyen megalázó pillanatok 
érlelik meg a Robespierre-eket. 


S TENDHALL 


, Amikor egy reggel Gregor Samsa nyugtalan álmából felébredt, szörnyű 
féreggé változva találta magát ágyában". — Kafka Átváltozásának kezdő 
sora fölöttébb alkalmas a nyugati liberálisok döbbenetének érzékeltetésére, 
amikor 2015 táján arra nyitották ki szemüket, hogy a hajdan sokat 
magasztalt közép- és kelet-európai új demokráciák összeesküvés- 
elméletekben hívő, többségi elvű rezsimekké változtak át, ahol a politikai 
ellenzéket démonizálják, a nem kormányzati médiát, civil társadalmat és 
független bíróságokat megfosztják befolyásuktól; és ahol a szuverenitást 
úgy határozzák meg, mint a vezetők eltökélt ellenállását bármiféle 
nyomással . szemben, hogy a politikai pluralizmus, kormányzati 
transzparencia, az idegenek, másként gondolkodók és kisebbségek iránti 
türelem nyugati eszményeihez igazodjanak. 

1990 tavaszán John Feffer, egy huszonhat éves amerikai fiatalember 
hónapokat töltött azzal, hogy keresztül-kasul beutazta Kelet-Európát, 
remélve, hogy megfejtheti a térség posztkommunista jövőjének titkát, és 
könyvet írhat a szeme előtt kibontakozó történelmi átalakulásról.: Nem volt 
szakértő, úgyhogy az elméletek tesztelése helyett annyi embert faggatott ki 
a társadalom minden szegletéből, ahányat csak tudott, és a végén 
lenyűgözve és értetlenül állt a lépten-nyomon megismert ellentmondások 
előtt. A  kelet-európaiak optimisták voltak, de nyugtalanok. Az 
interjúalanyok közül sokan azt várták, hogy öt, de legfeljebb tíz éven belül 
úgy élnek majd, mint a bécsiek vagy a londoniak. De ezeket a túlzó 
reményeket szorongás és rossz előérzet kísérte. Ahogy Hankiss Elemér 


szociológus megállapította: ,Az emberek hirtelen rájöttek, hogy a 
következő években eldől, ki lesz gazdag és ki lesz szegény; kinek lesz 
hatalma, és kinek nem; ki fog peremre szorulni, és ki lesz a centrumban. És 
ki lesz képes dinasztiát alakítani, és kinek szenvednek majd a gyermekei.": 

Feffer végül megjelentette a könyvét, de nem tért vissza azokba az 
országokba, amelyek átmenetileg olyannyira megragadták a fantáziáját. 
Aztán huszonöt évvel később elhatározta, hogy újra elutazik a régióba, és 
megkeresi azokat, akikkel 1990-ben beszélt. Ez a második utazás Gregor 
Samsa ébredésére hasonlított. Kelet-Európa már gazdagabb volt, de az 
emberek megteltek sérelmekkel. Eljött a kapitalista jövő, de az áldásai és 
terhei — otromba  egyenlőtlenséggel oszlottak el.  Feffer, — miután 
emlékezetünkbe idézi: , A második világháború kelet-európai nemzedéke 
számára a kommunizmus volt saz elbukott istenx?, eljut ahhoz a tézishez, 
amit ebben a fejezetben ki szeretnénk fejteni: , A térség mai nemzedéke 
számára a liberalizmus a bukott isten." 


A FÉNY KIALSZIK 


Az 1989-et közvetlenül követő időszakban úgy képzelték, hogy a 
demokrácia világméretű terjedése a Csipkerózsika-mese egy változata, 
amelyben a Szabadság Hercegének csak a Zsarnokság Sárkányát kell 
megölnie, és megcsókolnia a királylányt, hogy fölébressze az addig 
szunnyadó liberális többséget. De a csók keserűnek bizonyult, a magához 
térő többség pedig sértettebb volt és nem annyira liberális, mint sokan 
várták vagy remélték. 

Amikor véget ért a hidegháború, a közép- és kelet-európaiak közös 
missziója a versenyfutás volt a csatlakozásért a Nyugathoz, ama 
vasfüggöny mögötti, idealizált cél felé. A nyugati minták lelkes másolását, 
amit a szovjet csapatok kivonása kísért, eleinte úgy élték meg, mint 
felszabadulást. De két zaklatott évtized után az imitáció politikájának 
árnyoldalait már nem lehetett letagadni. Felizzott a sértett dac, megnőtt az 
illiberális politikusok népszerűsége, és Magyarországon, Lengyelországban 
hatalomra is kerültek. 

Az 1989 utáni első években a liberalizmust általában olyan 
eszményekhez társították, mint az egyéni esélyek, a mozgás- és utazási 


szabadság, a másként gondolkodás büntetlensége, az igazságszolgáltatáshoz 
való hozzáférés, a kormányzat fogékonysága a nyilvánosság követeléseire. 
Ám 2010-re a közép- és kelet-európai liberalizmust menthetetlenül 
beárnyékolta két évtizednyi fokozódó társadalmi egyenlőtlenség, a mindent 
átható korrupció és a közvagyon erkölcsileg önkényes újraelosztása 
kevesek javára. A 2008-as gazdasági válság mélységes bizalmatlanságot 
ébresztett az üzleti elitek és a kaszinókapitalizmus iránt, amely — ez bántó 
élességgel mutatkozott meg — csaknem szétzúzta a világ pénzügyi rendjét. 
A térségben 2008 után a liberalizmus többé nem nyerte vissza jó hírnevét. 
Jócskán meggyengült a maroknyi nyugati iskolázottságú közgazdász 
érvelése, hogy továbbra is az amerikai stílusú kapitalizmust kell utánozni. A 
nyugati politikai gazdaságtanba mint az emberiség jövőjének mintájába 
vetett bizalom összekapcsolódott azzal a meggyőződéssel, hogy a nyugati 
elitek tudják, mit csinálnak. És egyszer csak nyilvánvalóvá lett, hogy nem 
tudják. Ezért volt 2008-nak ennyire romboló hatása nemcsak gazdasági, 
hanem ideológiai téren is a régióban és az egész világon. 

Volt egy további oka annak, hogy a közép- és kelet-európai populisták 
ilyen könnyen megúszhatták az európai liberalizmus sötét oldalainak 
eltúlzását, éspedig az, hogy az idő múlásával a kollektív emlékezetből 
kikopott az európai illiberalizmus még sötétebb oldalainak emléke. 
Ráadásul a közép- és kelet-európaiak akkor kaptak lehetőséget a Nyugat 
utánzására, amikor a Nyugat kezdte elveszíteni globális dominanciáját, és 
az előretekintő megfigyelők a Nyugat politikai modelljének nemcsak az 
egyetemes alkalmazhatóságában, hanem az eszmei felsőbbrendűségében is 
kételkedni kezdtek. Mindez nem volt éppen kedvező kontextus az utánzás 
általi reform folytatásához. Az utánzó szerepe gyakran jár együtt lélektani 
drámával. De az felér egy hajótöréssel, ha még a sodrásban fedezzük fel, 
hogy az eddig utánzott mintakép hamarosan felborul és elsüllyed. Gyakran 
mondják, a közép-európaiak kollektív pszichéjét nem hagyja nyugton a 
képzet, hogy rossz lóra tettek. A Nyugat politikai és gazdasági megingása 
tehát Keleten egyszerre töltötte fel energiával és igazolta a liberalizmus 
elleni lázadást. 

Azzal, hogy az imitáció politikájával szembeni ellenérzést a közép- és 
kelet-európai illiberalizmus egyik gyökereként azonosítjuk, nem tagadjuk, 
hogy a térség illiberális pártjainak vezetői hataloméhesek, és politikai 
hasznot húznak a liberális elvek és intézmények lejáratására tett 
kísérleteikből. Az illiberalizmus, amit a budapesti és a varsói uralkodó 


csoportok magukénak vallanak, vitathatatlanul kezére játszik a hatalmon 
lévőknek, akik a hátuk közepére kívánják a demokratikus 
váltógazdálkodást. Antiliberalizmusuk opportunista abban az értelemben, 
hogy segít nekik kibújni a korrupcióról és hatalmi visszaélésről szóló, uniós 
tisztségviselők és a hazai kritikusok által legitim módon felvetett vádak 
alól. A Fidesz (Magyar Polgári Szövetség) és a PiS (a lengyel Jog és 
Igazságosság Pártja) rendszeresen csepüli az alkotmányosság nyugati 
szellemében előírt fékeket és ellensúlyokat mint nyugati cselszövést a 
magyar és lengyel nép autentikus hangjának elfojtására. Parancsoló 
szükségszerűség, hogy megvédjék a nemzetet ,idegenszívű" belső 
ellenségeitől — ezzel indokolják a független sajtó és a független 
igazságszolgáltatás szétverését, valamint a másként gondolkodók és a 
kritikusok elleni mocskolódó támadásokat. 

Ha azonban a térség illiberális kormányzatainak korrupt üzelmekre és 
felelősséghárítási stratégiáira koncentrálunk, még nem jutunk közelebb 
annak a megértéséhez, honnan ered a nemzeti populista pártok népi 
támogatottsága. A populizmusnak kétségtelenül összetett gyökerei vannak. 
De részben az a megaláztatás is magyarázza, amely a nehezített 
küzdelemmel jár, hogy — a legjobb esetben — egy felsőbbrendű mintakép 
alacsonyabb rendű másolatai legyünk. A , demokratikus átmenettel" való 
elégedetlenséget csak tovább szították az idelátogató , értékelők", akiknek 
gyér fogalmaik voltak a helyi realitásokról. Ezek a tapasztalatok együttesen 
nativista reakciót szültek a térségben, az olyan ,autentikus? nemzeti 
hagyományok büszke vállalását, amelyeket állítólag  elnyomtak a 
másodkézből vett, másra szabott nyugatias formák. A főként az EU- 
bővítéssel társított posztnemzeti liberalizmus tette lehetővé, hogy a 
feltörekvő populisták kizárólagos tulajdonjogot jelentsenek be a nemzeti 
hagyományokra és nemzeti identitásra. 

Ez volt a térségbeli antiliberális lázadás fő mozgatórugója. De 
kiegészítette egy másik tényező, nevezetesen az a kikezdhetetlennek ítélt 
feltevés, hogy a liberális politikai és a liberális gazdasági modellnek nincs 
alternatívája. Ez az előfeltevés meghozta a maga gyümölcsét, az ellenkezés 
vágyát: megmutatni, hogy igenis vannak alternatívák. A németországi 
populista Európa-ellenes párt, az Alternative für Deutschland (AfD) 
megjelenése erre mutat párhuzamos példát. Ahogy a név is sejteti, Angela 
Merkelnek arra az odavetett kijelentésére volt válasz, hogy pénzügyi 
politikája ,, alternativlos? (nincs alternatívája). Azzal, hogy a kormány 


javaslatát az egyetlen választható lehetőségként írta le, kiprovokálta az 
alternatív megoldások buzgó és megbékíthetetlen keresését.: Hasonló 
visszahatás volt a posztnacionalizmus feltételezett normalitására az a 
folyamat, amely a volt kommunista országokban antiliberális, 
antiglobalista, migráns- és EU-ellenes lázadáshoz vezetett — ezt használták 
ki a populista demagógok, akik tudták, hogyan kell démonizálni a , belső 
ellenségeket", s ezzel mozgósítani maguk mellett a közvéleményt. 


A NORMALITÁS ÁRNYALATAI 


George Orwell szerint , Minden forradalom kudarc, de nem mind ugyanúgy 
vall kudarcot.": Milyen kudarc volt hát az 1989-es forradalom, ha úgy 
vesszük, hogy a nyugati jellegű normalitás volt a célja? Mennyire tehető 
felelőssé 1989 liberális és ennélfogva imitatív forradalma a két évtizeddel 
később elszabaduló illiberális ellenforradalomért? 

A dicsőséges, ámde véres francia forradalom kétszázadik 
évfordulójával puszta véletlenségből egybeeső 1989-es , bársonyos 
forradalmakat" a nagy előképpel szemben nem szennyezték be a vérengző 
módszerek és emberi szenvedés, mindaz, ami többnyire együtt jár a 
gyökeres politikai felfordulásokkal. Soha eladdig nem buktattak meg és 
váltottak fel egyszerre ilyen sok mélyen beágyazódott rezsimet lényegében 
békés eszközökkel. A baloldal mint a népi erő kifejeződéseit magasztalta 
ezeket a bársonyos forradalmakat. A jobboldal egyszerre dicsőítette őket 
mint a szabadpiacnak a parancsgazdaság felett aratott diadalát és mint a 
szabad kormányzatnak a totalitárius diktatúra feletti megérdemelt 
győzelmét. Ami az amerikai és Amerika-barát liberálisokat illeti, büszkék 
voltak arra, hogy a liberalizmust — amit a baloldali kritikusok rutinszerűen 
kigúnyoltak mint a status guo fenntartására szolgáló ideológiát — a 
felszabadító változás romantikus forgatókönyvével társíthatják.;: Hasonlóan 
rokonszenveztek a forradalmakkal a nyugat-európai hatvannyolcasok, akik, 
bár a marxista szókincshez vonzódtak, jobban szerették a kulturális 
liberalizmust a kulturális forradalomnál. És természetesen azért is 
világtörténelmi jelentőséget tulajdonítottak ezeknek a jórészt erőszakmentes 
keleti " rendszerváltásoknak, mert véget vetettek a nagyhatalmi 


patthelyzetnek, amely rányomta bélyegét a 20. század második felére, és 
nukleáris armageddonnal fenyegette bolygónkat. 

Az erőszakmentességen kívül azonban más egyedi sajátosságokkal is 
bírtak az 1989-es forradalmak. Tekintettel a Václav Havelhez és Adam 
Michnikhez hasonló kreatív politikai gondolkodók és csillogó eszű politikai 
aktivisták kiemelkedő szerepére, 1989 eseményeire gyakran úgy 
emlékezünk, mint az értelmiségiek forradalmaira. És való igaz, hogy a 
kormányzó Lengyel Egyesült Munkáspárttal folytatott kerekasztal- 
tárgyalásokon a névleg a munkásosztályt és az antikommunista Szolidaritás 
szakszervezetet képviselő 232 résztvevőből 195-en értelmiségiként 
azonosították magukat. De ha könyvemberek voltak is, korántsem 
mondhatók álmodozóknak. Amitől ezek a forradalmak , bársonyosak" 
maradhattak, az az értelmiségiek mélyen rejlő ellenszenve az utópiák és 
politikai kísérletek iránt. Ráadásul 1989-re a rezsimek bennfentesei maguk 
is teljesen átváltottak az utópikus hitről a gépies rítusokra, az ideológiai 
elkötelezettségről a korrupcióra. Így aztán szerencsés összhangba kerültek a 
másként gondolkodókkal, akiket nem az érdekelt, hogy a társadalmaikat 
valamiféle történelmi példa nélküli eszményhez igazítsák. Szó sem volt 
arról, hogy valamilyen kipróbálatlan csodaországot keressenek, nem 
vágytak semmi eredeti újdonságra. E forradalmak vezető személyiségei 
csak azért akarták megdönteni az egyik rendszert, hogy lemásolhassanak 
egy másikat. 

Ahogy a francia forradalom nagy történésze, Francois Furet csípősen 
megjegyezte: ,, 1989-ben egyetlen új eszmét sem kaptunk Kelet- 
Európából.", Az első számú német filozófus, Jürgen Habermas, aki egész 
életében a nyugati kulturális tájékozódás híve volt, és nyugati modell 
szerint akarta újraformálni országát, egyetértett ezzel. Lelkesen üdvözölte 
, az akár innovatív, akár jövőorientált gondolatok hiányát" 1989 után, mert 
számára a közép- és kelet-európai forradalmak , helyreigazító". vagy 
, felzárkózó forradalmak?" voltak.1 Céljuk az volt, hogy a közép- és kelet- 
európai társadalmakat visszatérítsék a nyugati modernség főáramához, 
lehetővé téve, hogy a közép- és kelet-európaiak megszerezhessék, ami a 
nyugat-európaiaknak már birtokukban volt. 

A közép- és kelet-európaiak maguk sem álmodtak 1989-ben holmi 
sosem volt, tökéletes világról. , Normális életre? vágytak, , normális 
országban". Az 1970-es évek végén Hans Magnus Enzensberger, a nagy 
német költő az öreg kontinens lelkét keresve beutazta Európát. Amikor 


felkereste Magyarországot, és elbeszélgetett a kommunista rendszer néhány 
legismertebb bírálójával, ezt mondták neki: ,Nem vagyunk másként 
gondolkodók. Mi a normalitást képviseljük."2 Ahogy Michnik később 
megvallotta: , Rögeszmém volt, hogy (...) antiutópikus forradalomra van 
szükség, mert az utópiák a guillotine-hoz és a gulaghoz vezetnek." 
Posztkommunista jelszava épp ezért ez volt: , Szabadság, testvériség, 
normalitás.":: Azt is meg kell jegyezni, hogy amikor nemzedékének lengyel 
tagjai , normalitás"-ról beszéltek, nem a lengyel történelem valamely 
kommunizmus előtti korszakát értették rajta, melyhez hazájuk majd 
boldogan visszatér, amint bezárul a szovjet megszállás  zárójele. 
, Normalitás"-on a Nyugatot értették. 

Václav Havel is így gondolta. A kommunista Kelet-Európa 
állapotának lényegét a , normális politikai élet hiányában"? látta... A 
kommunizmus idején semmi sem volt nagyobb ritkaság, mint a 
, hormalitás". Havel a nyugati jellegű , szabadságot és joguralmat" is úgy 
említette, mint ,a normálisan és egészségesen működő társadalmi 
organizmus legfőbb előfeltételét". És úgy festette le hazájának küzdelmét, 
hogy megszabaduljon a kommunista uralomtól, mint egyszerűen 
, próbálkozást a saját abnormalitásával való leszámolásra és a normálissá 
válásra". :: Havel sóvárgása a normális politikai állapot iránt azt sejteti, 
hogy miután évtizedekig bizakodást kellett színlelniük a fényes jövőben, a 
másként gondolkodók fő célja az lett, hogy a jelenben éljenek, és a 
mindennapi élet örömeit élvezzék. Ha azt állítjuk, a nyugati politikai és 
gazdasági szerveződés kanonizált státuszát az egész térségben elfogadták, 
azzal azt is mondjuk, hogy az 1989 utáni átmenet a normalitásba annak 
lehetővé tételét tűzte ki célul, hogy Keleten olyasfajta életet éljenek, 
amilyet Nyugaton adottnak vesznek. 

A normalitásnak ezek a jó szándékú prófétái csak azt voltak 
képtelenek átlátni, hogy a teljesen kidolgozott nyugati politikai és gazdasági 
modellek nagybani behozatala a volt kommunista országokba 
szükségképpen olyan tömeges társadalmi kísérlet lenne, amelynek a 
következményei tökéletesen kiszámíthatatlanok. Amikor például a Margaret 
Thatcher által  Nagy-Britanniában — alkalmazott,  tankönyvi jellegű 
privatizációt megpróbálták átültetni Magyarországon, ahol nem volt 
magántőke, korántsem az lett a vége, hogy Magyarország normális nyugati 
országgá változott, hanem hogy a kommunista menedzserek a vállalatuk 
vagyonának felhasználásával felmarkolhatták és zsebre vághatták a családi 


ezüstöt. Az a hatalmas arányú és erkölcsileg igazolhatatlan egyenlőtlenség, 
amelyet az ilyen , vadprivatizáció" okozott (a köztulajdon kevesek kezébe 
való újraelosztása), még inkább szította a térségben a populista lázadást, a 
liberális álom illiberális rémálomra váltását. 

Czestaw Mitosz A rabul ejtett értelemben azt fejtegeti, hogy a második 
világháborút követő korszakban sok kelet-európai értelmiségi számára a 
kommunizmusba vetett Új Hit a Murti-Bing-pirulára emlékeztet, amelyről 
Stanislaw Witkiewicz ír Telhetetlenség című 1927-es regényében.: Ezek a 
pirulák élettani úton terjesztenek olyan , világnézetet", amelynek 
következtében a fogyasztóik , teljesen érzéketlenné válnak a metafizikai 
jelenségek iránt".: Úgy is fogalmazhatnánk, hogy 1989-re a , normális 
társadalom"? eszméje lett a hidegháború utáni korszak sok kelet-európai 
értelmiségijének Murti-Bing-pirulája. Eloszlatott minden szorongást, hogy 
a másoló értelem egy napon talán maga is csak egy másféle rabul ejtett 
értelem lesz. 

Mivel a közép-európai elitek a Nyugat utánzását az ilyen értelemben 
vett . , normalitáshoz? vezető, jól kitaposott útnak látták, a 
poszthidegháborús Utánzási Parancsolat elfogadása teljesen spontán, 
önkéntes és őszinte volt a részükről. Nem átvették nagy mohón a nyugati 
technikát, mint a kínaiak, de nem is szimulálták cinikusan a nyugati 
demokráciát, mint az oroszok. Reménykedő megtértek voltak, akik a 
társadalmaikat kollektív megtérési élményre akarták csábítani. 

A teljes liberális átalakulásba vetett hit őszintesége különbözteti meg a 
liberális demokrácia közép-európai híveit nemcsak az orosz sarlatánoktól, 
de azoktól a latin-amerikai reformerektől is, akik Albert O. Hirschman 
amerikai társadalomtudós címkéje szerint a , pszeudoimitáció"s nevű 
marketingtaktika eszközével élnek. Hirschman megfigyelte, hogy a 
reformerek gyakran tudatosan alábecsülik a reformjavaslataik útjában álló 
akadályokat, úgy tesznek, mintha a reformmal nem járna együtt semmi 
összetettebb feladat, mint a tökéletesen kidolgozott külföldi modellek 
másolása; mintha a honi feltételek és lehetőségek csak jelentéktelen 
tényezők lennének. Azért tesznek így, hogy , eladják" a reformot egy 
szkeptikus közönségnek, amely nem hajlandó azon programok mellé állni, 
amelyek megvalósíthatatlannak vagy riasztóan bonyolultnak látszanak, de 
amelyeket maguk a reformerek példásan megvalósíthatónak minősítenek. 
Izgalmas megfigyelés. Ám a fortélyos reformistákról alkotott kép, akik a 
demokratizálást ,egy fejlett ország sikeres vállalkozásának egyszerű 


másolataként"s címkézik fel, hogy megvezessék a naiv publikumot, nem 
illik pontosan a posztkommunista közép-európai tapasztalatra, ahol maguk 
az EU-csatlakozás reményétől fellelkesült reformerek voltak azok, akik 
alábecsülték a liberalizálás és demokratizálás helyi akadályait, túlbecsülték 
viszont a teljesen — kidolgozott nyugati modellek importjának 
megvalósíthatóságát. A Közép-Európán végigsöprő antiliberalizmusban a 
nemzeti és személyes méltóság megélt sérelmei miatti széles körű 
ellenérzés nyilvánul meg — ezek a sérelmek az utánzás általi reform amúgy 
egyértelműen őszinte programjából fakadtak. 

A térség liberális forradalmának további megkülönböztető jegye, hogy 
a korábbi forradalmakkal ellentétben nem jelentett időugrást a sötét múltból 
a fényes jövőbe. Inkább úgy képzelték el, mint fizikai térben való 
elmozdulást, mintha az egész posztkommunista Európa áthelyeződött volna 
a Nyugat Házába, ahol régóta kulturális rokonok laknak, de amit a keletiek 
addig csak fényképeken és filmeken láthattak. Európa egyesítését nyíltan a 
német egyesítéshez hasonlították. Az 1990-es évek elején éppenséggel 
nagyon sok közép- és kelet-európait mardosott az irigység a keletnémetek 
elképesztő szerencséje miatt, akik egyik napról a másikra kollektíven 
átvándoroltak Nyugatra, és arra ébredtek, hogy csodálatos módon 
nyugatnémet útlevelek tulajdonosai lettek, pénztárcájuk pedig tömve volt 
korlátlan hatalmú Deutschmarkkal. Ha az 1989-es forradalmat az egész 
térségre kiterjedő, nyugati irányú migrációnak nevezhetjük, akkor a fő 
kérdés az volt, mely közép- és kelet-európai országok érik el elsőként a 
közös úti célt. A neves amerikai jogtudós, az Egyesült Államok 
Állampolgársági és Bevándorlási Szolgálatának volt főjogásza, Stephen 
Legomsky egyszer leszögezte, hogy , nem országok vándorolnak be, hanem 
emberek?".-o Ami a posztkommunista Közép-és Kelet-Európát illeti, tévedett. 


AZ ÉLET MÁSHOL VAN 


1981. december 13-án Wojciech Jaruzelski tábornok ostromállapotot 
hirdetett ki Lengyelországban, tízezrével tartóztatták le és internálták az 
antikommunista Szolidaritás mozgalom résztvevőit. Egy évvel később a 
lengyel kormányzat felajánlotta, hogy szabadon engedi azokat, akik 
hajlandók aláírni a hűségesküt, valamint azokat is, akik készek emigrálni. 


Ezekre a csábító ajánlatokra válaszul Adam Michnik két nyílt levelet írt a 
börtöncellájában. Az egyiknek az volt a címe, hogy , Amiért nem írjátok 
alá", a másiknak az, hogy , Amiért nem emigráltok".: Az aláírás 
megtagadása melletti érvelése nagyon egyszerű volt. A Szolidaritás 
aktivistái nem tehetnek hűségesküt a kormány mellett, mert a kormány 
hűtlenné vált Lengyelországhoz. Nem írhatják alá, mert az aláírás — a bőrük 
mentése érdekében — megalázkodást jelent és a méltóság elvesztését, de 
azért sem, mert az aláírással azokkal kerülnének egy társaságba, akik 
elárulták a barátaikat és az eszményeiket. 

Hogy a bebörtönzött másként gondolkodók miért ne vándoroljanak ki, 
az Michnik számára árnyaltabb választ kívánó kérdés volt. Tucatnyi évvel 
korábban mint lengyel zsidó és mint az 1968. márciusi diáktüntetések egyik 
vezetője, Michnik kétségbeesve nézte, ahogy legjobb barátai közül többen 
elhagyják az országot. Rájött, hogy a kormányzat arról akarja meggyőzni az 
egyszerű embereket: a távozók azért emigráltak, mert nem számít nekik 
Lengyelország. Csak a zsidók vándorolnak ki — és Michnik szerint a rezsim 
ezzel próbált lengyelt a lengyel ellen fordítani. 

1982-ben azonban Michnik már nem volt dühös azokra a barátaira, 
akik 1968-ban elmentek. Tudatában volt annak is, milyen fontos szerepet 
játszott az emigráns közösség a Szolidaritás létrejöttében. De miközben 
elismerte, hogy az emigráció továbbra is a személyes szabadság legitim 
kifejezése, határozottan arra ösztönözte a Szolidaritás aktivistáit, hogy ne 
vonuljanak emigrációba, mert ,a kivándorlás mellett hozott minden egyes 
döntés ajándék Jaruzelskinek". Ráadásul a Lengyelország határain túli 
szabadságba távozó másként gondolkodók még mindig elárulnák az itthon 
maradókat, főleg azokat, akik egy jobb Lengyelországért dolgoznak és 
imádkoznak. A másként gondolkodók eltávolítása segítene a társadalom 
pacifikálásában is, gyengítené a demokratikus mozgalmat és stabilizálná a 
rezsimet azáltal, hogy az ellenállás merő aktusát is önzéssel és a nemzet 
iránti hűtlenséggel szennyezné be. A szenvedő honfitársakkal való 
szolidaritás demonstrálásának és a kommunista hatóságok politikájával 
szembeni ellenállásnak a leghatékonyabb módja az, ha visszautasítják a 
Nyugaton élvezett személyes szabadságra tett alattomos ajánlatot — ezzel a 
ritka lehetőséggel a lengyelek óriási többsége úgysem élhet. Ha úgy 
döntenek, hogy nem emigrálnak — érvelt Michnik -, a bebörtönzött 
aktivisták értelmet adnának azok döntésének is, akik évekkel korábban az 
emigrációt választották, és most külföldről támogatják a lengyel ellenállást. 


A szabadság önmagában azt jelenti, hogy az embereknek joguk van azt 
tenni, amit akarnak. Ám az 1982-es viszonyok között ,az internált 
Szolidaritás-aktivisták, ha az emigrációt választják, olyan tettet követnek el, 
ami egyszerre kapituláció és dezertálás". Michnik elismerte, hogy ez a 
kijelentés durvának és intoleránsnak hangzik, és némelyek azt 
gondolhatják, ütközik azzal a meggyőződésével, hogy ,az emigrálásról 
hozott döntés mélységesen személyes ügy". Ám 1982-ben a választás az 
emigráció és a maradás között abszolút hűségpróba volt a Szolidaritás- 
aktivisták számára. Csak úgy nyerhették el polgártársaik bizalmát, amin a 
szabad lengyel társadalom jövője állt vagy bukott, ha a börtönben maradást 
választják a Nyugaton élvezhető személyes szabadság csábítása helyett. 

Ezek a tépelődések visszavezetnek Albert Hirschmanhoz, ezúttal az 
emigrációról, demokráciáról és a kommunizmus végéről szóló írásaihoz. 
Hirschman munkássága nagy részét a maradás és az ellenállás közötti 
bonyolult kapcsolat tanulmányozásának szentelte, annak, ami olyannyira 
lekötötte Michnik gondolatait a börtöncellában. Leghíresebb művében, az 
1970-es Kivonulás, tiltakozás, hűségben Hirschman két olyan stratégiát 
hasonlított össze, amelyet emberek olyankor választhatnak, amikor 
elviselhetetlen status guóval szembesülnek. Egyfelől , kivonulhatnak", 
vagyis a lábukkal szavazhatnak, és azzal fejezhetik ki elégedetlenségüket, 
hogy máshová költöztetik a vállalkozásukat. Vagy dönthetnek úgy, hogy 
, ültakoznak", azzal adnak hangot a rosszallásuknak, hogy helyben 
maradnak, és belülről harcolnak a reformokért. A közgazdászok 
szemszögéből a kivonulás az előnyösebb módszer, mert ez javítja a 
termelők és szolgáltatók teljesítményét. Az átlagos fogyasztó is ezt a 
stratégiát alkalmazza. Az ellátók lecserélésével fenyegető fogyasztók, 
minthogy bénító bevételkiesést okozhatnak a rosszul teljesítő 
vállalkozásoknak, , csodálatos szellemi összpontosítást?" idézhetnek elő a 
cég vezetőinek gondolkodásában, hasonlatosan ahhoz, amit Samuel 
Johnson az akasztófa kilátásának tulajdonított. Így járulhat hozzá a 
kivonulás (és a kivonulás fenyegetése) a cégek teljesítményének 
javulásához. De mivel Hirschman a saját bőrén élte meg a politikai 
zsarnokságot az 1930-as évek Európájában, tudta azt is — akárcsak Michnik 
-, hogy az elnyomó kormányzatok csökkenthetik a változásra irányuló 
belső nyomást oly módon, hogy a leghangosabb és legfeltűnőbb 
aktivistáknak megadják a kivonulás lehetőségét.:: 


A tiltakozás alternatív mód arra, hogy egyének vagy csoportok 
hassanak a cégek, szervezetek és államok magatartására. A két 
mechanizmus nem egyszerűen csak különbözik egymástól, de a hathatós 
tiltakozás egyenesen feltételezi, hogy a ki nem vonulók ezt az utat 
választják, minthogy mélyen el vannak kötelezve a szervezet iránt, amit 
reményük szerint megmenthetnek vagy megreformálhatnak. Nem váltanak 
át más szolgáltatóra racionális fogyasztóként, hanem azon igyekeznek, 
hogy javítsák a szervezet teljesítményét részvétel, elgondolások felajánlása 
útján, vállalva a kockázatot, amely együtt jár a kinevezett döntéshozók 
nyilvános bírálatával és a szembeszegüléssel. A tiltakozás tehát — 
ellentétben a kivonulással — hűségen alapuló cselekvés. Michnik és a 
hasonló lojalisták szemében a  válságidőszakban való kivonulás 
elkerülhetetlenül valamiféle kapitulációnak vagy dezertálásnak látszhatott. 

Hirschman 1990-ben egy évet a posztkommunista Berlinben töltött, és 
elhatározta, felülvizsgálja a kivonulásról, tiltakozásról és hűségről alkotott 
elméletét, hogy a Német Demokratikus Köztársaság letűnését megértse. 
Először a dobbantás lehetőségére koncentrált, ami a Varsói Szerződés 
tagállamaiban egyedül a keletnémetek előtt állt nyitva. Tudták, hogy ha 
sikerül átjutniuk Nyugat-Németországba, örömmel fogadják őket, és 
viszonylag könnyen beilleszkedhetnek. A kivonulás lehetőségével kevesen 
éltek, mert a határon való átszökés roppantul veszélyes vállalkozás volt. De 
az a közkeletű tudat, hogy a menekülteket nem fenyegeti a hajléktalanság, 
Hirschman szerint mérsékelte az NDK-n belüli reformok sürgetésének 
motivációját. A  keletnémetek, ha sikerült  kivándorolniuk vagy 
megszökniük, a hasonlóra vállalkozó lengyelekkel szemben nem lettek 
nyelvileg elszigetelt emigránsok, és nem ütötték rájuk a nemzetárulás 
bélyegét. Hirschman szerint az NDK-ban azért nem volt 1956, 1968 vagy 
1980, mert a rezsimmel elégedetlenek arról álmodoztak, hogy egyénileg 
pattannak meg, nem pedig arról, hogy közösen, szervezetten adnak hangot 
sérelmeiknek. 

Ez a konstelláció változott meg 1989-ben. Abban az évben a kivonulás 
nem a falon való egyéni átmászás formáját öltötte, hanem a tömeges 
exodusét. De azzal a várakozással ellentétben, hogy a kivándorlás mint 
, biztonsági szelep? csökkenti majd a polgári elköteleződés energiáját, a 
távozások puszta száma éppenséggel fokozta a rezsimre nehezedő nyomást. 
Sőt, a hátramaradó kiábrándult milliókat arra ösztönözte, hogy kimenjenek 
az utcára, és változást követeljenek abban a reményben, hogy meggyőzhetik 


polgártársaikat a maradás értelméről. Az NDK bukása arról szólt, hogy a 
tömeges exodus — és a félelem, hogy folytatódhat — a tiltakozásnak és a 
hazai reformok követelésének társadalmi méretű robbanásához vezetett. 
Ebben az esetben a kivonulás nemhogy lefojtotta volna a tiltakozást, hanem 
a kivonulók szándékától függetlenül a maradókat is átlökte a heves politikai 
tüntetések és aktivizmus fázisába, amelynek célja az volt, hogy az 
országukat vonzóbb lakóhellyé tegye. A kivonulás és a tiltakozás eme 
szinergiájának eredménye azonban végül nem az NDK megszűnése lett, 
hanem politikai összeomlása és beolvadása az NSZK-ba. Nem az történt, 
hogy a keletnémetek egy része távozott, a többiek maradtak, hanem az 
egész ország átköltözött Nyugatra. A kommunizmus vége azt jelentette, 
hogy a kelet- és nyugatnémetek, legalábbis a korabeli népi képzeletben, 
, egy nép" lettek. 

Kelet-Európa többi részén a történet egész másképp alakult. Semmi 
jele annak, hogy a kelet- és nyugat-európaiak — Pozsonytól és Bukaresttől 
Lisszabonig és Dublinig — ein Volknak tartanák magukat, egyetlen népnek 
közös azonosságtudattal, még akkor sem, ha mindannyian egy európai 
normalitásra törekszenek. Willy Brandt egykori német kancellár jóslata, 
hogy , Összenő, ami összetartozik [a német nemzet két fele]",:: amit már- 
már gravitációs törvényként értelmeztek, még Németország esetében is 
túlságosan optimistának bizonyult, Európa egészére alkalmazva pedig 
közönséges utópiának. A kelet-nyugati migráció semmilyen módon nem 
adott lendületet a komoly politikai és gazdasági reform-erőfeszítéseknek 
Közép-Európában. Ellenkezőleg, 1989 után a , normális politikai életre? 
(Havel) való törekvés csak agyelszíváshoz és az egészségesek, a 
szakképzettek, a műveltek és a fiatalok kitelepüléséhez vezetett. Ha Kelet- 
Németországban a kivonulást a tiltakozás követte, Kelet- és Közép-Európa 
egészében a kivonulás követte a tiltakozást. A kommunizmus összeomlása 
miatti eufóriában eleinte az a várakozás kapott lábra, hogy más téren is 
gyökeres javulásra lehet számítani. Sokan azt hitték, elég, ha leköszönnek a 
kommunista funkcionáriusok, s akkor a közép- és kelet-európaiak másfajta, 
szabadabb, gazdagabb és főként nyugatiasabb országokban ébrednek. 
Amikor a gyors nyugatosodás nem következett be varázsütésre, mind 
többen választottak egy alternatív megoldást. Családostul távozni Nyugatra 
— ez lett a vonzóbb út. 1989 után az emigráció Michnik-féle, áruló 
kapitulációként és átállásként való azonosítása egyszerre értelmetlenné vált. 
A személyes döntést, hogy valaki Nyugat-Európába költözik, többé már 


nem lehetett hűtlenségként megbélyegezni —-  hűtlenségként olyan 
nemzetekkel szemben, amelyek most már azért küzdöttek, hogy minél 
zökkenőmentesebben integrálódjanak a Nyugatba. Az a forradalom, amely 
fő céljának a nyugatosodást tekintette, nem kínál föl meggyőző ellenérvet a 
nyugati irányú kivándorlással szemben. A térség demokratikus átmenetei 
lényegében a Nyugatra való tömeges áthelyeződést valósították meg, a 
választás tehát ez volt: korán és egyénileg kivándorolni; vagy később és 
kollektíven. 

Forradalmak során az emberek rendszerint rákényszerülnek a határok 
átlépésére — ha nem a területi, akkor a morális határokéra. Amikor kitört a 
francia forradalom, sok ellensége külföldön szóródott szét. Amikor 
Oroszországban a bolsevikok megragadták a hatalmat, fehér oroszok milliói 
hagyták el az országot, és éltek emigrációban éveken át úgy, hogy nem 
csomagolták ki bőröndjeiket, remélvén, hogy a bolsevik diktatúra előbb- 
utóbb összeomlik. Ha jól meggondoljuk, nem is lehetne élesebb a kontraszt 
a kommunizmus bukásával. Előbb 1789-ben, majd 1917-ben a forradalmak 
legyőzött ellenségei hagyták el hazájukat. 1989 után viszont a bársonyos 
forradalmak győztesei döntöttek úgy, hogy szedik a sátorfájukat. 
Ugyanazok, akik a  legtürelmetlenebbül várták, hogy országuk 
megváltozzék, egyszersmind a legelszántabb lelkesedéssel vetették magukat 
a szabad polgári életbe, s épp ezért ők voltak az elsők, akik Nyugatra 
mentek tanulni, dolgozni, élni. 

Elképzelni is lehetetlen, hogy a bolsevik forradalom győzelme után 
Trockij úgy dönt, beiratkozik az Oxfordi Egyetemre. Ám Orbán és sokan 
mások pontosan ezt tették. Az analógia önmagában erőltetettnek látszik, 
tekintettel a két helyzet gyökeres különbségére. De a kontraszt segít abban, 
hogy figyelmünket a legérdekesebb eltérések egyikére összpontosíthassuk. 
A francia és az orosz forradalmárok meg voltak győződve arról, hogy új 
civilizációt hoznak létre, amely leszámol a királyok, nemesek és papok régi 
rendjével, így Párizs és Moszkva lesznek a világ új középpontjai, ahol a 
jövő kikovácsolódik — az 1989-es forradalmárokban viszont erős motiváció 
dolgozott, hogy Nyugatra utazzanak, és ott közelről figyeljék meg, hogyan 
működik ténylegesen, a valóságban az a fajta normális társadalom, amit 
reményeik szerint majd felépítenek. 

Az 1989 utáni nyugati utak természetesen semmiben sem hasonlítottak 
a kelet-európai kommunisták keletre, a Szovjetunióba áramlásához, amire 
az 1940-es években került sor. Az utóbbiakat azért küldték Moszkvába, 


hogy megtanulják, hogyan építsék a kommunizmust hazájukban. A 
kormányzataik utasítására utaztak, azzal a kimondott elvárással, hogy a 
végén haza kell térniük. 1989 uszályában semmi hasonló nem történt. A 
kommunizmus bukása után a liberális gondolkodású emberek Nyugatra 
vándorlása össze nem hangolt egyéni döntések eredője volt. Sokan nem 
azért mentek el, hogy tanuljanak, vagy összegyűjtsenek valamennyi pénzt, 
aztán hazatérjenek, hanem azzal a tudatos szándékkal, hogy tartósan 
Nyugatra tegyék át a székhelyüket. Ha Németország volt Lengyelország 
jövője — és minden forradalmár a jövőben akar élni —, akkor mi akadálya 
lehet annak, hogy a leglelkesebb forradalmárok összecsomagoljanak, és 
átköltözzenek Németországba? 

Hogy megérthessük, mennyire, szinte ellenállhatatlan erővel vonzotta 
1989 után a kivándorlás lehetősége a közép- és kelet-európaiakat, nemcsak 
a Nyugat és Kelet közötti jelentős életszínvonal-különbséget kell számba 
vennünk, nem is csak azt, milyen könnyű volt logisztikailag a 
helyváltoztatás, hanem a kommunizmus egyik legritkábban emlegetett 
örökségét kell felidéznünk, azt, hogy azelőtt mennyi bürokratikus akadálya 
volt a lakóhely megváltoztatásának. Miután előbb vidékről a városokba 
kényszerítették az embereket, a kommunista hatóságok szigorúan korlátozni 
kezdték a lakóhely-változtatást. Az engedélyt, hogy valaki vidékről a 
városba költözzön, sokan társadalmi előrelépésként élték meg. Munkásnak 
lenni sokkal nagyobb presztízst jelentett, mint parasztnak. Ugyanakkor, ha 
valaki jövedelmezőbb állást keresve egyik városból a másikba akart 
költözni, főleg ha a fővárosban akart élni és dolgozni, sokkal több gondja 
akadt a kommunista rendszerben, mint ma a külföldi munkavállalással. A 
kommunizmus ritka kiváltsággá tette a költözést a kulturális és politikai 
perifériáról a kulturális és politikai centrumba, s ezzel a földrajzi mobilitást 
sikerült nemcsak a vágy tárgyává változtatnia, hanem a társadalmi siker 
szinonimájává is. 

Az álom, hogy a volt kommunista országok kollektíven 
visszatérhetnek Európába, az egyéni határugrást logikus és legitim 
választássá tette. Minek várjon egy fiatal lengyel vagy magyar arra, hogy a 
hazája egyszer majd olyan legyen, mint Németország, ha már másnap is 
elkezdhet dolgozni és családot alapítani Németországban? Nem titok, hogy 
országot váltani könnyebb, mint megváltoztatni a saját országunkat. 
Amikor 1989 után megnyíltak a határok, a kivonulás lett a választott 
megoldás a tiltakozás helyett, a politikai reform ugyanis megköveteli 


sokféle szervezett társadalmi érdek tartós egyeztetését, míg a kivándorlás 
melletti döntés alapjában véve egyéni vagy egy családra korlátozódó aktus, 
még akkor is, ha — mint egy bankpánik -— lavinává válhat. Az 
etnonacionalista lojalitás iránti bizalmatlanság és a politikailag egységes 
Európa kilátása szintén hozzájárult ahhoz, hogy sok liberális gondolkodású 
közép- és kelet-európai ember a kivándorlást választotta. Az 
antikommunista másként gondolkodók eltűnésén kívül ez is magyarázza, 
miért vált 1989 után erkölcsileg és politikailag is teljesen visszhangtalanná 
a kivándorlás Michniknek tulajdonítható, morális kritikája. 

A hidegháború utáni korszak térségbeli tömeges népességkiáramlása, 
főleg mert nagyon sok fiatal szavazott a lábával, mélyreható gazdasági, 
politikai és lélektani következményekkel járt. Ha egy orvos elhagyja az 
országot, magával viszi mindazt az erőforrást, amit az állam az oktatásába 
fektetett, és megfosztja az országot tehetségétől, ambíciójától. A pénz, amit 
majd idővel hazaküld, valószínűleg nem lesz kárpótlás az ország életében 
való személyes részvételének hiányáért. A fiatal, iskolázott emberek 
távozása ezenkívül súlyosan, talán végzetesen lerontotta a liberális pártok 
esélyeit, hogy jól szerepeljenek a választásokon. A fiatalság exodusa azt is 
megmagyarázza, hogy miért láthatunk szerte a régióban uniós támogatással 
épült, csoda szép játszótereket, ahol nem játszik egy gyerek sem. Sokat 
elmond, hogy a liberális pártok a külföldön szavazók között a 
legnépszerűbbek. 2014-ben például a liberális gondolkodású, német 
nemzetiségű Klaus Johannist választották meg Románia elnökévé, mert a 
külföldön élő háromszázezer román zömmel rá szavazott. Olyan országban, 
ahonnan a fiatalok többsége elkívánkozik, a puszta tény, hogy valaki otthon 
marad, elég ahhoz, hogy vesztesnek érezze magát. Arra is hajlamossá teszi, 
hogy antiliberális demagógokat éljenezzen, akik a másoló nyugatosodást 
mint nemzetárulást ítélik el. 


BETOLAKODÓK A KAPU ELŐTT 


A kivándorlás és a népességcsökkenés kérdésével elérkeztünk az Európát 

2015—-16-ban sújtó menekültválsághoz, ami olaj volt az antiliberális tűzre. 
2015. augusztus 24-én Angela Merkel német kancellár úgy döntött, 

hogy szíriai menekültek százezreit engedi be Németországba. Alig tizenegy 


nappal később, szeptember 4-én a Visegrádi Csoport — Csehország, 
Lengyelország, Magyarország és Szlovákia — kijelentette, hogy az EU 
menekültek elosztására szolgáló kvótarendszere , elfogadhatatlan".-s A 
közép- és kelet-európaiak nem voltak vevők Merkel humanitárius 
retorikájára. , Szerintem egyszerűen hülyeség?" — kommentálta Orbán Viktor 
udvari értelmiségije, Schmidt Mária, hozzáfűzve, hogy Merkel , azt akarta 
bizonyítani, hogy ezúttal a németek a jók. És mindenkit kioktathatnak 
humanizmusból és erkölcsből. A németeknek nem az a fontos, hogy miről 
oktathatják ki a világ többi részét; csak az, hogy valakit kioktassanak.": Ám 
ez alkalommal a közép-európaiak nem akartak megadóan hajbókolni, 
miközben német szomszédaik leereszkedően kiselőadást tartanak nekik. A 
nemzeti szuverenitás azt jelenti, hogy minden országnak joga van eldönteni, 
mekkora a befogadóképessége. Ez volt a perc, amikor — válaszul arra, hogy 
nézetük szerint Merkel úgy döntött, fanfárokkal üdvözli a kulturális 
sokféleséget , — —— a közép-európai  populisták kinyilatkoztatták 
függetlenségüket nemcsak Brüsszeltől, de — még látványosabb módon — a 
nyugati liberalizmustól és a világra való nyitottság liberális vallásától is. 

Közép-Európa félelemkeltésben utazó populistái úgy értelmezték a 
menekültválságot, mint annak döntő bizonyítékát, hogy a liberalizmus 
meggyengítette a nemzetek ama képességét, hogy megvédjék magukat egy 
ellenséges világban. Egyik napról a másikra — mondták — az összes afrikai, 
közel-keleti, de még sok közép-ázsiai is úgy döntött, hogy a kelet-európai 
jellegű , forradalmárokat" fogja utánozni a tömeges Nyugatra vonulásban. 
A túl sok szállal összeszövődő, de roppantul egyenlőtlen , falak nélküli 
világban" — szól az érvelésük — a transznacionális migráció vette át a 20. 
századot tipikusan tagoló forradalmak helyét. Napjainkban önmagunk és 
családunk felszabadításának, gazdaságilag reménytelen és politikailag 
elnyomó környezetből való megszabadulásának leginkább hozzáférhető 
esélyét az emberek államhatárokon át való szabad mozgása kínálja. Ebből a 
szemszögből nézve a tömegek 20. századi lázadása a múlté. Akik a status 
guo . megvédésében reménykednek, a világ olyan 21. századi 
megbolydulásával néznek szembe, amit nem a lázadó munkásosztály okoz, 
hanem a jobb életre vágyó nem nyugatiak Európába irányuló tömeges 
migrációja. Orbán így írta le a kibontakozó válságot: 


Közel-keleti . országokból kiáramló emberek  áradatával kell 
farkasszemet néznünk, miközben Afrika mélye is megmozdult. Sok 
tízmillió ember készülődik. A vágy, a késztetés és a kényszer, hogy 
valahol máshol folytassák életüket, mint ahol elkezdték, globális 
méretekben növekszik. Ez a történelem egyik legnagyobb, tragikus 
következményeket előrevetítő emberáradata. Egy újkori, világméretű 
népvándorlás, amelynek nem látni a végét, a jobb élet reményét kereső 
gazdasági bevándorlók, menekültek és sodródó tömegek együtt. Ez 
egy ellenőrizetlen és szabályozatlan folyamat, amelynek C(...) a 
legszabatosabb meghatározása az , elözönlés? .-s 


Az Orbán által jócskán eltúlzott méretű, északi irányú népességáramlást 
nem szervezett forradalmi pártok szítják vagy terelik. Kevés olyan gonddal 
szembesül, ami a közös cselekvésből fakadna, mert jórészt több millió 
egymástól elszigetelt egyén és család milliónyi spontán döntésének meg 
nem tervezett eredője. Nem a fényes, elképzelt jövő ideologikus színekkel 
festett képei lelkesítik, hanem a , normális élet" fotói a határ másik 
oldaláról, ahol a talán biztonságban odaérkezők nem lesznek politikai 
üldözés célpontjai, és nem töltik életük hátralévő részét valami 
nyomornegyedben. 

A kommunikáció globalizálódásával a világ egy nagy faluvá lett, de 
ebben a faluban a globális összehasonlítások diktatúrája uralkodik. Az 
Észak-Amerikán és Nyugat-Európán kívül élők többé nem csak a 
szomszédaikéval hasonlítják össze a sorsukat. Életszínvonalukat most már a 
bolygó legjobb módú lakóival állítják kontrasztba. A nagy francia filozófus 
és szociológus, Raymond Aron jó intuícióval állapította meg öt évtizeddel 
ezelőtt: , Most, hogy az emberiség az egységesülés felé tart, a népek közti 
egyenlőtlenség veszi át azt a szerepet, amit valaha az osztályok 
egyenlőtlensége képviselt." Ha a fejletlen országok lakói gazdaságilag 
biztonságos jövőt szeretnének gyermekeiknek, a legjobb, amit tehetnek, 
hogy gondoskodnak róla: Németországban, Svédországban, Dániában, vagy 
ami a második legjobb megoldás, Lengyelországban, Csehországban 
szülessenek meg. A migránsoknak ehhez a , felkeléséhez? nem kell 
koherens ideológia, sem összetartó politikai mozgalom, sem lelkesítő 
vezető — egyszerűen csak át kell lépni egy határon nyíltan vagy lopva, 
legálisan vagy nem. A Föld mai rabjai számára az Európai Unió 


éppenséggel csábítóbb, mint bármilyen utópia. Nemrégen megjelent 
könyvében Stephen Smith újságíró az afrikaiak tömeges exodusát jósolja, 
azt igyekszik bizonyítani, hogy harminc éven belül Európa népességének 
20-25 százaléka lesz afrikai származású, szemben a 2015. évi 1,5—2,0 
százalékkal.:o Több se kell a populista propagandaiparnak. 

Orbán és Kaczyúski együttesen , ellenforradalmiként" jellemezték 
közös politikai szemléletüket.a Ami ezt a meghirdetett ellenforradalmat 
történetileg egyedivé teszi, az nem más, mint hogy egyidejűleg áll szemben 
két teljesen különböző , forradalmi" folyamattal, amit az antiliberális 
propagandistáknak sikerült egybemosniuk. Az egyik a közép- és kelet- 
európai országok kollektív betagozódása 1989 után a liberális Európai 
Unióba, a másik az afrikaiak és közel-keletiek rendezetlen bevándorlása 
abba a Nyugat-Európába, amely külső határainak ellenőrzéséért küzd. A 
képzeletbeli, kettős csapásirányú forradalomra adott ellenforradalmi válasz 
támadáspontjában természetesen a kulturális sokféleség iránti liberális 
tolerancia és maga a nyílt társadalom eszméje áll. 

Az ilyen ,ellenforradalmárok?" szerint a politikai liberalizmus 
gyengeségét a Nyugatnak arra való képtelensége leplezi le, hogy komolyan 
különbséget tegyen egy nemzet tagjai és nem tagjai között, és ezért 
agresszíven beruházzon a területi határok megerősítésébe, amelyek 
gyakorlati jelentőséget adnának a tag-nem tag megkülönböztetésnek. Sok 
liberális abban hisz, hogy a különböző etnikai és kulturális csoportokat 
amerikai módra  asszimilálni lehet az európai civilizációba. Az 
, ellenforradalmárok?" állítása szerint ez az engedékeny optimizmus lesz a 
Nyugat veszte. Ebből a mélységesen antiliberális szemszögből nézve az a 
posztnemzeti identitású társadalom, ahol az Európán kívüli migránsokat 
örömmel fogadják, egyoldalúan lefegyverzi önmagát, és azt kockáztatja, 
hogy kulturális összetartásának a maradékát is elveszti. 


A MIGRÁCIÓ MINT ÖNFELADÁS 


A Közép-Európában 2015-től 2018-ig tomboló demográfiai pánik mára 
valamelyest alábbhagyott, de ez nem jelenti, hogy megszűnt; és nem is 
korlátozódik erre a régióra. Mindenesetre fel kell tennünk a kérdést, miért 


lett ez politikailag ennyire gyúlékony téma Közép- és Kelet-Európában, 
ahová gyakorlatilag nem jöttek bevándorlók. 

Két tényező játszott ebben szerepet. 

Az egyik, mint már mondtuk, a kivándorlás. A kivándorlás miatti 
aggodalmat fokozza a félelem, hogy asszimilációra képtelen idegenek 
lépnek be az országba, felhígítják a nemzeti identitást, és gyengítik a 
nemzeti összetartást. Ezt a félelmet viszont a demográfiai összeomlás 
jórészt ki nem mondott rémképe táplálja. 1989 és 2017 között Lettország 
elveszítette lakosságának 27 százalékát, Litvánia vesztesége 22,5 százalék 
volt, Bulgáriáé csaknem 21 százalék. Kétmillió keletnémet — az 19899 előtti 
lakosság majdnem 14 százaléka — költözött át Nyugat-Németországba 
munka és jobb élet reményében. Romániát, miután 2007-ben belépett az 
EU-ba, 3,4 millió polgára hagyta el, zömükben negyven évnél fiatalabbak. 
A közép- és kelet-európai demográfiai pánik fő forrása alighanem három 
tényező kombinációja: a népesség elöregedése, az alacsony születési 
arányszám és a kivándorlás véget nem érő áramlata. 

A nemzetgyilkos elnéptelenedéstől való félelemnek ritkán adnak 
hangot, talán mert ha közhírré tennék a kivándorlás nagy arányát, azzal 
utánzásra bátorítanának. Ám ez a félelem így is valóságos, és közvetve 
kifejeződik abban az abszurd állításban, hogy az Afrikából és a Közel- 
Keletről érkező migránsok a térség nemzeteinek létét veszélyeztetik. Az 
ENSZ becslése szerint Bulgária lakossága 27 százalékkal fog csökkenni 
napjainktól 2040-ig. Az ország területének csaknem egyötöde , demográfiai 
sivatag lesz". Tény, hogy ,a modern korban Bulgária szenvedte el a 
legnagyobb népességzuhanást, amit nem háború vagy éhínség okozott. Az 
ország naponta 164 embert veszített; hetente több mint ezret, évente több 
mint 50 000-et." sz 

Több közép- és kelet-európai hagyta el hazáját a 2008—2009-es 
pénzügyi válság nyomán, mint ahány menekült a szíriai háború 
eredményeként ideérkezett. 

A nyitott határok világában, ahol az európai kultúrák között állandó 
dialógus folyik, és ahol az új médiakörnyezet lehetővé teszi, hogy a 
polgárok külföldön élve se veszítsék el a kapcsolatot az otthoni 
történésekkel, a közép- és kelet-európaiakat érő fenyegetés rokon azzal, 
amivel az NDK-nak kellett szembenéznie a berlini fal megépítése előtt. Ez 
annak a veszélye, hogy a munkaképes korúak kivonulnak hazájukból, jobb 
életet keresnek Nyugaton. Elvégre Németország és a hasonló országok 


mindenáron igyekeznek odavonzani a munkásokat, miközben az európaiak 
— általában — egyre inkább óvakodnak attól, hogy megengedjék Afrikából és 
a Közel-Keletről érkező nem európaiak állandó letelepedését az 
országaikban. A nem létező közép- és kelet-európai bevándorlóinváziótól 
való, különben megmagyarázhatatlan rettegést tehát megérthetjük úgy, mint 
annak a realisztikusabb, lappangó félelemnek a torz visszhangját, miszerint 
a saját országuk népességének hatalmas seregei, soraikban a 
legtehetségesebb fiatalokkal, el fogják hagyni az országot, hogy végleg 
külföldön maradjanak. Az 1989 utáni kivándorlás roppant aránya, amely 
fölélesztette a félelmet a nemzethaláltól, segít annak a hevesen ellenséges 
reakciónak a megértésében, amivel  régiószerte a  2015-16-os 
menekültválságot fogadták, noha a térség országaiba szinte nem is 
telepítettek át menekülteket. 

A tömeges kivándorlás, főleg a fiataloké, alighanem többet tett a 
liberalizmus térségbeli diszkreditálásáért, mint a lényegében nem is létező 
bevándorlás. Közép- és Kelet-Európában 1989 után a szabadságjogok terén 
az volt messze a leglátványosabb és legkönnyebben érzékelhető előrelépés, 
hogy az emberek szabadon elhagyhatták hazájukat — utazás, tanulás, munka 
céljából. A térségben úgy fogták föl, hogy a liberalizmus afféle megszentelt 
értékké emelte a határokon való átkelés szabadságát. Emiatt azonban a 
nyugatos és reformer vezetőknek hiányzott a szókészletük ahhoz, hogy 
kifejezhessék és számításba vehessék a demográfiai aggodalmakat, amelyek 
az elvándorlásból fakadtak az alacsony születési arányszámú országokban. 
Így aztán a populista demagógok sikeresen  kiaknázhatták a 
nemzetpusztulástól való kimondatlan félelmet, hogy a nyilvánosság tapsa 
mellett megbélyegezzék a nyitott határok pártján álló liberalizmust, és azt 
hirdethessék, hogy a liberális eszme többé nem használható a mai világban. 

Még azt is feltételezhetnénk, hogy a lényegében bevándorlásmentes 
régióban elterjedt bevándorlásellenes politika annak a példája, amit a 
pszichológusok ,áttolásnak?" neveznek, egyfajta védekező mechanizmus, 
amelynek révén az elme tudat alatt kioltja a teljesen elfogadhatatlan 
fenyegetést, és olyannal helyettesíti, amely szintén súlyos ugyan, de 
kezelhetőbbnek látszik. Az országot lerohanni készülő, nem létező 
bevándorlóktól való hisztérikus rettegésben egy kimondhatatlan valóságos 
veszély (az elnéptelenedés és demográfiai összeomlás) egy képzelt 
veszéllyel (a bevándorlással) való behelyettesítése nyilvánul meg. Az 
országot állítólag elözönlő nem európai bevándorlók magas születési 


rátájától való félelemben az az elhallgatott szorongás tükröződik, hogy a 
hazai születési ráta nem elegendő a népességszint fenntartásához, és ezt 
még a folytonos elvándorlás is súlyosbítja. Mindez nyilván csak spekuláció. 
De valamennyire igazolja az a tény, hogy Kelet-Európában találjuk a világ 
leggyorsabban zsugorodó népességeit. Orbán nem árul zsákbamacskát: 
, nekünk magyar gyerekek kellenek, a bevándorlás fegyverletételt jelent". 
Szaporulatpárti politikája jobb indikátora a kormány valóságos félelmeinek, 
mint a bevándorlók nélküli bevándorlóellenes beszéd.: A nem létező 
, migránsinváziótól" való rettegés felszítása azzal, hogy ezt az inváziót csak 
a határok militarizálása állíthatja meg, talán az egyik módja annak, ahogy a 
térség populista politikusai kihasználják a választók félelmét, hogy az 
elmúlt évtizedek lassú népességcsökkenése végül a nemzet eltűnéséhez 
vezethet — bár nyilvánvaló, hogy ettől nem védenek meg a megerősített 
határok, sem a külföldön született lakosok diszkriminálása. 

A demográfiai összeomlástól való, ki nem beszélt rettegést, annak a 
világnak a rémképét, ahol a térség ősi nyelvei és kulturális emlékei Bizánc 
módjára kitörlődnek a történelem könyvéből, tovább erősíti az 
automatizálás forradalma, mivel fokozatosan elavulttá teszi azon 
munkaköröket, amelyek betöltésére a munkavállalók mai nemzedékét 
kiképezték. A sokféleségtől és a változástól való félelem, amit csak 
fölerősít a teljes társadalmak nyugati mintájú átalakításának utópisztikus 
programja, a kelet- és közép-európai populizmus fontos megalapozója. Az a 
tény, hogy a régió kicsi és elöregedő, de etnikailag homogén 
társadalmakból tevődik össze, részben ugyancsak magyarázza a 
nacionalista érzelmek hirtelen radikalizálódását. A ma élő lengyel 
állampolgároknak alig 1,6 százaléka született külföldön, a muszlim vallású 
lengyel állampolgárok aránya pedig a 0,1 százalékot sem éri el. A térségre 
jellemző lázas politikai képzeletben azonban az etnikai és kulturális 
sokféleség így is egzisztenciális fenyegetésként tűnik fel. És míg a 
lengyelországi lengyelek sohasem találkoznak muszlim emberrel, az 
Egyesült Királyságban élők igen, s ezek a találkozások sűrűbbek és 
feszültebbek, mint a muszlimok és a középosztálybeli britek interakciói. 
Ennek oka az, hogy a nagy-britanniai lengyelek gyakran ugyanazokban a 
városrészekben élnek, mint a muszlim bevándorlók, és ugyanazokért a 
munkahelyekért versengenek. Így hát nem csupán a történelem, hanem a 
Nyugat-Európában dolgozó közép-európaiak közösségi médiában hazafelé 


közvetített sérelmei is érzékelhetően hozzájárultak a térségben jelentkező 
túlfeszített muszlimellenességhez. 

A páni rettegés az elnéptelenedéstől, sőt az etnikum eltűnésétől 
természetesen leginkább a kis nemzetekre nyomja rá bélyegét. Ezeknek a 
tagjai emiatt hajlamosak ellenállni a reformjavaslatoknak, amelyekről úgy 
sejtik, leértékelnék egyedi hagyományaikat az egyetemesnek feltüntetett, és 
ezért könnyen átvehető vagy lemásolható értékek javára. A Pew nemrégi 
felméréséből kiderül, hogy a kelet-európaiak jobban meg vannak győződve 
kultúrájuk felsőbbrendűségéről, mint a nyugatiak, ezért nagyon óvakodnak 
a kozmopolita etika elfogadásától.: Egy kis nemzetnek, mondja Milan 
Kundera, ,a puszta léte is bármely pillanatban kétségessé válhat; egy kis 
nemzet eltűnhet, és ezt tudja is".s Erről nem szabad megfeledkeznünk, 
amikor Orbán elrugaszkodott állításait elemezzük arról, hogy a hadseregek 
módjára szervezett fiatal afrikai és közel-keleti férfiak rárúgják az ajtót 
Európára, és azzal fenyegetnek, hogy letörlik Európát a térképről. A 
térségből kiáramló tömeg okozta trauma indokolja a máskülönben 
érthetetlennek látszó erőteljes veszteségérzést még olyan országokban is, 
amelyek jócskán élvezték a posztkommunista politikai és gazdasági 
átalakulás előnyeit. Ezzel párhuzamosan egész Európában az utóbbi 
évtizedek során a legsúlyosabb népességvesztést elszenvedő országok 
voltak azok, ahol a legjobb választási eséllyel indultak a szélsőjobboldali, 
antiliberális pártok. Orbán reprodukciópárti politikája is nagyban igazolni 
látszik, hogy a közép-európai illiberális fordulat mélyen gyökerezik a 
népesség, főleg a fiatalok kiáramlásának tényében és a demográfiai 
szorongásban, amit , a jövő kitelepülése" hátrahagyott. 

Miközben a térségbe nem irányult afrikai és közel-keleti bevándorlók 
, inváziója", a közép- és kelet-európaiak folytonosan szembesülnek — 
szenzációhajhász televíziós tudósítások révén — a Nyugat-Európát sújtó 
bevándorlóproblémával. A következmény: a kontinens két fele közötti 
lényegi választóvonal átértelmezése. Míg a Kelet továbbra is homogén és 
monocetnikus, a Nyugat — annak eredményeként, amit az antiliberális 
politikusok meggondolatlan és öngyilkos bevándorláspolitikának tartanak — 
heterogén és multietnikus. Szembetűnő itt is az értékek radikális 
újraértékelése. Nem a nyugat-európaiak járnak messze elöl, a közép- és 
kelet-európaiak pedig messze lemaradva, hanem a nyugat-európaiakat 
festik le úgy az idegengyűlölő populisták, mint akik elvesztették kulturális 
identitásukat. Nyugat-Európa a populista képzeletben Nagy-Afrika és 


Nagy-Közel-Kelet " perifériájává züllött. A  menekültáradat miatt 
identitásválságban vergődő Nyugat-Európa képe mintha Nietzsche tételét 
igazolná, hogy a ressentiment rendszerint a , képzeletbeli bosszú" 
aktusaiban fejeződik ki. 

A populista propaganda most már nem úgy jeleníti meg Nyugat- 
Európát, mint ama kulturálisan magasabb rendű Nyugat modelljét, amit a 
közép- és kelet-európaiak valaha csodáltak és utánozni vágytak. A Nyugat 
vélelmezett végromlását a térségbeli populisták a korábbi kínzóikkal 
szembeni megtorlás önigazoló hangsúlyával jelentik be. Végre vége a 
mintakép magától értetődő felsőbbrendűségének az utánzókkal szemben. 

Az idegen (és kiváltképp a muszlim) , behatolók?" ellen magát 
megvédeni képtelen nyugat-európai nyílt társadalmak ma már lényegileg 
negatív példát nyújtanak, s eleven képét mutatják annak a társadalmi 
rendnek, amelyet a közép- és kelet-európaiak mindenáron elkerülnének. Ez 
az a kontextus, amelyben Orbán és Kaczyúski rendre elítélik Merkelnek azt 
a döntését, hogy beengedett Németországba csaknem egymillió menekültet, 
mivel ezt a döntést nem demokratikusan hozta, mit sem törődvén a német 
közvéleménnyel. A Fidesz és a PiS úgy állítja be, hogy Merkel , liberális 
paternalizmusa" az ő érvelésüket igazolja, miszerint a német kancellártól 
eltérően ők valóban a népakarat hű képviselői. 

Minthogy a kommunista zsarnoksággal szembeni hősies ellenállás ma 
már történelem, és régiószerte egész nemzetek a nyugatosodás folyamatán 
mennek át, a népesedési kollapszus rémképétől nyomasztott kelet-európai 
kormányok valami meggyőző indokot keresnek, amitől elégedetlen 
polgáraik, — főleg — a fiatalság — jobban — meggondolnák, — hogy 
összecsomagoljanak, és Nyugat-Európába költözzenek. Orbán szavaiból 
néha az csendül ki, mintha könyörtelenül érvényesített kivándorlási és 
bevándorlási tilalommal szívesen bevezetné a , zárt ország?" politikáját. De 
mivel semmi effélére nincs módja, kénytelen beérni azzal, hogy kérleli a 
fiatal magyarokat, ne távozzanak az országból. Tisztán kihallani a pánik 
felhangjait abból, ahogyan Orbán szembenéz a fiatalok külföldre 
távozásának veszélyével: 


Kedves Fiatalok! Lehet, hogy most úgy érzitek, tiétek az egész világ, 
hogy ide nekem az oroszlánt is. Es igazatok van. (...) De a Ti 
életetekben is eljön a pillanat, és rá fogtok ébredni, hogy kell egy hely, 


egy nyelv, egy otthon, ahol az ember az övéi között, biztonságban és 
szeretetben leélheti az életét. Egy hely, ahová visszatérhettek, ahol 
megérezhetitek, hogy az élet nem hiábavaló, és a végén sem hullik a 
semmibe. Hozzáadódik és beépül az ezeréves nagyszerű alkotásba, 
amit egyszerűen csak hazának, magyar hazának nevezünk. Tisztelt 
Magyar Fiatalok, most a hazának van szüksége Rátok. A hazának van 
szüksége Rátok, gyertek, és harcoljatok velünk, hogy amikor majd 
nektek lesz szükségetek a hazára, még meglegyen a hazátok.. 


De hogyan győzhetné meg a fiatal magyarokat arról, hogy nem találnak 
jobb , hazát" Nyugaton, főképp, mivel az ő politikája teszi tönkre az 
esélyeiket, hogy jövedelmező és kreatív életet éljenek az országukon belül? 

A kommunizmusnak hírhedett hiányossága volt, hogy az ideális 
társadalom, amelynek a megvalósítását ígérte, sohasem létezett. És senki 
sem hitte igazán, hogy valaha is létezni fog. A nyugatosító forradalmak épp 
ellenkező gonddal küszködtek: a vágyott társadalmi rend, aminek 
megalkotását célul tűzték ki, valóságosan létezett, és ezért föl lehetett 
keresni, közelről szemügyre venni, s így az eladdig észrevétlen hibák 
kiábrándító módon fókuszba kerültek. A szocialista utópia, meglehet, 
elérhetetlen volt. Ám mivel örökre elérhetetlen maradt, sohasem jött el az 
alkalom, hogy csalódást okozzon látomásos csodálóinak. Azonkívül volt 
benne valami megnyugtató változatlanság. A nyugati liberális demokrácia 
viszont, mint minden e világi dolog, változékonynak bizonyult, folytonosan 
változtatta alakját az utánzására törekvők előtt. S ami tovább rontott a 
helyzeten: a társadalmi fejlődés , rendes? ütemét mára jócskán felgyorsította 
a műszaki innováció. Ebből fakadóan a nyugati társadalom minden 
változása új képet mutat a normalitásról azoknak, akik a normalitást a 
nyugati élettel azonosítják. A létező nyugati normalitás nevében megindított 
forradalom tehát olyan problémával szembesül, amely hiányzott a 
képzeletbeli utópiák nevében kirobbantott forradalmakból. Lehetetlenné 
válik az olyan társadalom víziójának rögzítése vagy kimerevítése, amelyet 
az ember csak újra akar teremteni. 

A posztkommunista társadalmakban kiváltképp fájdalmas ez a 
dilemma. Éspedig azért, mert az a Nyugat, amelynek imitálására a másként 
gondolkodók 1989-ben polgártársaikat buzdították, ma már, három évtized 
múltán, nem létezik. A mintául választott társadalom a hidegháborús kor 


globálisan hegemón és hajthatatlanul antikommunista Nyugatja volt. De 
ugyanaz a folyamat, amely lehetővé tette, hogy a közép- és kelet-európai 
országok csatlakozzanak az antikommunista Nyugathoz, egyszersmind 
biztosította, hogy ne az antikommunizmus legyen a Nyugat meghatározó 
ideológiája. Úgy is mondhatnánk, hogy ez a vásárló beetetése grandiózus 
változatban, bár nyilvánvaló, hogy nem volt sem szándékos, sem 
megtervezett. Akárhogy is, akik 1989-ben a leglelkesebben akarták 
utánozni, és csatlakozni hozzá, kénytelenek voltak másképp gondolkozni a 
Nyugatról néhány évtized múlva, amikor az atlantizmus haldoklott, és 
Nyugat-Európát is, az Egyesült Államokat is egyidejű gazdasági és politikai 
válság gyötörte. 

A térség populistái mostanra megtalálták az alternatív stratégiát, 
hogyan elevenítsék föl a morális helytelenítést, amit Michnik és más 
ellenzékiek a kivándorláshoz kapcsoltak. Létfontosságú számukra, hogy 
tagadják az érvelést, mely szerint Magyarország, Lengyelország és a régió 
más országai csak akkor lehetnek politikailag és gazdaságilag sikeresek, ha 
hűségesen utánozzák a Nyugatot. Ebből a szemszögből nézve a 
bevándorlóellenes retorika fölerősödése gyanúsan hasonlít egy olyan 
kétségbeesett kísérletre, hogy a lojalitás falát építve megállítsák a 
demográfiai sorvadást, és visszatartsák a közép- és kelet-európaiakat 
országuk elhagyásától. Másképp fogalmazva, a varsói és budapesti 
populisták a jelek szerint kihasználják a Kelet brandépítésének lehetőségét a 
nyugati menekültválságban. Az állampolgárok Nyugatra áramlása csak 
akkor szűnik meg, ha a Nyugat elveszíti vonzerejét. A Nyugat csepülését és 
annak kinyilvánítását, hogy az intézményei , nem méltók az utánzásra", a 
ressentiment-ból eredő képzeletbeli bosszúként magyarázhatjuk. De van 
egy járulékos hasznuk, mivelhogy a térség első számú politikai prioritását 
szolgálják azáltal, hogy elveszik a polgárok kedvét a kivándorlástól. Annak 
a tagadása, hogy a Nyugat a lehetőségek földje, és hogy a nyugati 
liberalizmus a fejlett társadalmi és gazdasági rend aranystandardja, 
hozzájárulhat az elégedetlenkedő lakosságra gyakorolt delejes vonzerő 
mérsékléséhez. A Nyugat utánzása nem lehet a prosperitáshoz vezető út, 
mert óhatatlanul azt is jelentené, hogy utánozzuk a Nyugat, úgymond, 
öngyilkos bevándorlási politikáját. A populisták nyilvánosan szidalmazzák 
Nyugat-Európát, amiért szívesen fogadja az afrikaiakat és közel-keletieket. 
De igazából azzal van bajuk, hogy az EU nyugati tagországai hívogatóan 


megnyitották kapuikat a közép- és kelet- európaiaknak, és ezzel 
potenciálisan elszívják a térségből a legproduktívabb állampolgárokat. 

Az egész vita napjaink illiberalizmusának központi gondolatához vezet 
el bennünket. Ellentétben azzal, amit sok kortárs elméletíró állít a a 
populisták dühe nem annyira a multikulturalizmusra irányul, mint inkább a 
posztnemzeti individualizmusra és kozmopolitizmusra. Ez politikailag 
lényeges tétel, ugyanis ha elfogadjuk, abból az következik, hogy a 
populizmus ellen nem lehet az identitáspolitika feladásával, a liberális 
individualizmus nevében harcolni. Kelet- és Közép-Európa illiberális 
demokratáinak szemében az európai fehér keresztény többség 
fennmaradását fenyegető legnagyobb veszély a nyugati társadalmak 
önvédelemre való képtelensége. Azért nem tudják megvédeni magukat, 
mert a liberalizmusnak a kommunitarizmussal szembeni ellenérzése miatt a 
liberálisok vakokká válnak az őket fenyegető veszélyre. 

Az illiberális demokrácia azt ígéri, hogy felnyitja az állampolgárok 
szemét. Ha a kilencvenes évek liberális konszenzusa az egyén törvénybe és 
alkotmányba foglalt jogairól szól — köztük a sajtószabadságról, a hivatás 
megválasztásának jogáról, arról a jogról, hogy szabályos időközönként 
megrendezett választásokon szavazzunk a minket kormányzókra, valamint 
az utazás szabadságáról —, a mai illiberális konszenzus szerint a fenyegetett 
fehér keresztény többség jogai forognak halálos veszélyben. Az 
európaiaknak, hogy megvédhessék ennek az ostromlott többségnek a 
sérülékeny dominanciáját Brüsszel és Afrika galád szövetségével szemben, 
a kozmopolita liberálisok által rájuk tukmált puhány posztnacionalizmust le 
kell váltaniuk a saját erőteljes identitáspolitikájukkal vagy csoportelvű 
partikularizmusukra. Ezzel a logikával próbálják Orbán és Kaczyáúski 
felszítani honfitársaik határokon belüli, idegengyűlölő nacionalizmusát, 
olyan antiliberális önvédelmi jogot kreálva (a védelmi felelősség helyett), 
amely csakis az állítólag a kipusztulás szélére jutott fehér keresztény 
népességre irányul. 

Napjainkban a fenyegetett többségek dúlják szét az európai politikát. 
A korábban domináns nemzeti többségek döbbenten észlelik, hogyan 
növekszenek a globális migráció arányai. Tisztában vannak vele, hogy a 
hazájukba települni készülő emberek másfajta kulturális hagyományokat 
hordoznak, és hogy a mai Európában, mint David Miller brit politikai 
teoretikus megállapította: , Az emberek kevésbé biztosak abban, mit jelent 
franciának vagy svédnek lenni, ugyanakkor abban is kevésbé biztosak, hogy 


mennyiben elfogadható dolog tudomásul venni ezen identitásokat, és 
szerintük cselekedni." e 

Ezt az Európát olyan veszélyeztetett többségek népesítik be, amelyek 
többé nem lehetnek biztosak örökölt életformájuk fennmaradásában, s a 
földrész populista vezetői nem tágítanak attól — a hitük szerint naiv módon 
terjesztett liberális multikulturalizmus ellenében -—, hogy az őslakos 
többségeknek jogukban áll eldönteni, hány bevándorló jöjjön az 
országukba, és honnan. Fülsértő harsánysággal hirdetik: a többségi kultúra 
maradéktalan átvétele kell hogy az állampolgárság előfeltétele legyen — 
pontosan azért, mert úgy gondolják, ez a kemény feltétel a forrásánál fékezi 
meg a bevándorlást. 

A mai Európát két kísértet járja be. Az antiliberálisok a Példamutató 
Normalitás szellemétől rettegnek. Aki az európai életformát mint az egész 
világra érvényes normát dicséri, az — szándéktalanul — az egész világot 
meghívja, hogy idejöjjön és részesüljön Európa jótéteményeiben a 
bevándorlás révén. A liberálisok, épp ellenkezőleg, a Fordított Imitációtól 
rettegnek, nevezetesen attól a sejtéstől, hogy akik részt vesznek az 1989 
utáni utánzási játszmában, felcserélik egymással szerepeiket. Legalább 
néhány esetben az utánzók lesznek a modellek, és viszont. A közép- és 
kelet-európai populisták bosszúja a nyugati liberalizmus fölött nem 
egyszerűen abban teljesedik ki, hogy elutasítják a kezdetben lelkesen 
fogadott Utánzási Parancsolatot, hanem abban, hogy átfordítják. Mi 
vagyunk az igazi európaiak, nyilatkoztatja ki nemegyszer Orbán és 
Kaczyúski, és ha a Nyugat meg akarja menteni magát, a Keletet kell 
utánoznia. Ahogy Orbán elmagyarázta egy 2017. júliusi beszédében: 
, Huszonhét éve itt, Közép-Európában abban hittünk, hogy Európa a 
jövőnk, most azt érezzük, hogy mi vagyunk Európa jövője."s Elorozva az 
1989-es liberálisok babérjait, azt állítja, hogy a nagybetűs Történelem 
átlendült az antiliberális oldalra. 

A gyarmatok felszabadulásának fénykorában a volt nyugati gyarmatok 
szószólói azt hirdették, hogy a nemzeti méltóság elnyerésének vagy 
visszaszerzésének kulcsa az, hogy megtagadják a Nyugat utánzását. A 
gyarmatosítók utánzásával szembeni ellenszenv része volt az idegenek 
elűzéséért vívott fegyveres felszabadító harcnak. A föld rabjaiban Frantz 
Fanon francia-karibi filozófus és forradalmár Afrika , undorító mimikri"- 
jéről beszél s arról, hogy Európa afrikai utánzói szükségképpen , obszcén 
karikatúrák" lesznek. , Most mindent megtehetünk — folytatta —, ha nem 


majmoljuk Európát", s hozzáfűzte: , Határozzuk el, hogy nem utánozzuk 
többé Európát, új célokért feszítjük meg izmainkat és agyunkat." a 

Frantz Fanonnak nem akadt megfelelője a posztkommunista Közép- és 
Kelet-Európában a fal ledöntése utáni két évtizedben. Épp ellenkezőleg, a 
térség politikai elitjei szinte egyetemesen a nyugat-európai és amerikai 
, hormalitás" imitálásáért lelkesedtek. Jó szándékú megtért emberek voltak, 
akik országukat kollektív megtérési élményen próbálták végigvezetni. A 21. 
század első évtizedének végére azonban a Nyugat utánzásával szembeni 
ellenségesség a populista lázadás kulcsmotívuma lett. És bár ugyanúgy a 
nyugati előírásokkal szembeni ressentiment dolgozott bennük, mint a 
gyarmatosítás ellen küzdő mozgalmakban, a régió antiliberálisai sohasem 
használták ugyanazt a retorikát, mint Fanon. A Nyugat keleti térítő 
hadjárata a szemükben hasonlított a Nyugat déli térítő hadjáratára, de 
különbözött is tőle. Ennek az az oka, hogy a közép- és kelet-európaiak már 
eleve teljesen európaiaknak érezték magukat, mielőtt Brüsszel nekilátott az 
, európaivá nevelésüknek" — a projektet épp ezért indokolatlanul sértőnek 
érzékelték.:5 Ez különbözteti meg az Orbán-féle populizmust az Európán 
kívüli antikolonialista mozgalmaktól, amelyeket a nemzeti önrendelkezés 
vágya hajtott. Míg az 1989-es bársonyos forradalmakban a szovjet uralom 
antikommunista elvetése fejeződött ki, ami a Nyugatot illeti, 
gyarmatosításpártiak voltak. Ezért lehet szervezőiket és vezetőiket 
, konvertita"-jelöltekként leírni, szemben az oroszokkal és más cinikus 
, szimulátorokkal". Ennek folytán — kezdetben — nem hallatszottak a 
térségből fontos hangok, akik a nyugati formák és normák másolásának 
fertelmes bűne ellen tiltakoztak volna. 

Amikor pedig Orbán és Kaczyúski támadást intézett a nyugati 
liberalizmus ellen, közben maguknak követelve az európaiság dicsőségét, 
nem egyszerűen úgy jellemezték Közép-Európát, mint az igazi Európát, 
hanem úgy is, mint Európa utolsó védvonalát. Fanonnak sohasem jutott 
eszébe semmi hasonló Franciaország volt afrikai gyarmatairól. A PiS- 
kormányzat gyakran hivatkozik a lengyel-litván konföderáció hősies 
szerepére Sobieski János alatt, érdemeire abban, hogy 1683-ban sikerült 
felszabadítani Bécset a muszlim ostrom alól, és ezzel közelebb hozni az 
Európa elleni utolsó nagy muszlim invázió visszaszorítását. Orbán is, 
Kaczyúski is annak a szerepében tetszeleg publikuma előtt, akit Carl 
Schmitt , katekhónnak", visszatartónak nevez: aki hősiesen szembeszegül 
az Európát fenyegető iszlám hódítással.:: Közép- és Kelet-Európa illiberális 


demokratái ma már készek arra — mondják ők —, hogy magukra vállalják a 
muszlimellenes küldetést, amit a nyugat-európaiak oly meggondolatlanul 
eldobtak maguktól. , Mi voltunk, akik az Európába indított migránsinváziót 
megállítottuk Magyarország déli határainál?" — mondta Orbán, a magyar— 
szerb határon 2015-ben épített kerítésre utalva.: Így  nyilváníthatják 
magukat némely közép- és kelet-európaiak — sokak megrökönyödésére — 
megingathatatlanul Európa-pártinak még akkor is, ha közben hevesen 
támadják az EU-t. 

Az órát nem lehet visszaforgatni. Nem lehet helyreállítani az etnikai és 
kulturális homogenitást. Európa egykori peremvidéke tehát most úgy állítja 
be magát, mint Európa új magját. A keleti bővítés nyugat-európai ellenzői 
néha annak az elnyűtt szlogennek a reciklálásával söpörték le a közép- és 
kelet-európai demokratizálódás esélyét, hogy ,a geográfia: végzet". A 
maróan gúnyos populista válasz erre manapság az: Nem, nem a 
geográfiában, hanem a demográfiában rejlik a végzet. 

Akár utánozni kezdi a történelmi mag a hajdani perifériát, akár nem, az 
efféle Nagy Szerepcsere lehetősége nagyon is jelen van a közép-európai 
populisták gondolataiban és beszédeiben. Immár nem arról van szó, hogy a 
Nyugat befolyása kiterjed keletre, hanem a Kelet dicsekszik azzal, hogy 
kiterjeszti befolyását nyugatra. Hisznek ebben, és nem egészen alaptalanul. 
Szerte a világon, még az Egyesült Államokban is, az illiberális populizmus 
mintha Orbán illiberális forgatókönyvét követné. Részben igazuk van 
azoknak, akik a reakciós nativizmus egyidejű előretörését az Egyesült 
Államok és Nyugat-Európa több részén annak tulajdonítják, hogy az 
illiberális áramlatok mindkét helyen felszínre buktak. De arra a kérdésre is 
válaszolniuk kell, hogy: , Miért most?" Az egyik lehetséges válasz a 
, ragályos utánzás". Napjainkban a nyugatiak lettek becsvágyó plagizátorok. 

Csakhogy míg Kaczyúski azt mondja, a migránsok betegségeket 
hurcolnak be a hazájába, egészen más lapra tartozik, ha Irump mondja 
ugyanezt. Egy dolog, hogy Kaczyáúski azt mondhatja Orbánnak: , Példát 
mutattál, és mi tanulunk a példádból.": Sokkal fontosabb és baljósabb 
azonban, ha Steve Bannon írja le Orbánt , hősként", aki ihletet ad, , és ebben 
a percben a legjelentősebb figura a színen"... Szinte minden nyugat-európai 
országban akadnak, akik nem elhanyagolható mértékben szimpatizálnak 
Orbán EU-ellenes politikájával. Ezért van az, hogy a Magyarországnak és 
Lengyelországnak juttatott brüsszeli támogatások kritikusai azért bírálják az 


EU-t, mert — Lenint átfogalmazva — eladják Orbánnak és Kaczyúskinak a 
kötelet, amivel felakaszthatják a Nyugatot.:o 

Az a tény, hogy ma már nyugati politikusok veszik át a Kelet xenofób 
nacionalizmusát, még egy utolsó bosszúcsavart rejt magában. A Nyugat 
nyitottsága az Európán kívüli bevándorlók iránt eleve garantálja, hogy a 
Kelet utánzásának kísérlete meg fog hiúsulni. A közép-európaiak ugyanazt 
a kettős üzenetet küldik Nyugat-Európának, amit három évtizede a Nyugat 
küldött neki: , Behívunk, de (az igazat megvallva) nem fogunk beengedni." 


A NORMALITÁS ELVISELHETETLEN 
KÉTÉRTELMŰSÉGE 


A nyugati jellegű normalitás utópiája elleni populista lázadás nemcsak a 
demográfiai pánik miatt bizonyult oly sikeresnek Közép- és Kelet- 
Európában, hanem azért is, mert az elmúlt három évtized során a 
posztkommunista társadalmaknak volt alkalmuk megtapasztalni a 
normalitás nem várt hibáit és visszásságait. 

Kezdjük azzal: van valami paradox abban, hogy egyfajta jellegtelen és 
ismerősnek vélt , normalitás" jegyében zajlik lelkesítő forradalom. Ez a 
probléma először a másként gondolkodók személyes életében jelentkezett. 
Amikor 2007-ben a Charta 77 megalapításának évfordulóját ünnepelték, 
Václav Havel nyilvánosan elpanaszolta, hogy , mindaz a szolidaritás, 
összetartás és harci szellem, ami harminc évvel ezelőtt összekötött 
bennünket", teljességgel eltűnt ,annak a xnormáliscz demokráciának a 
közegében, amelyben most élünk, és amiért együtt harcoltunk". Az 1989- 
hez vezető dicsőséges — a másként gondolkodók üldözésével és 
kiközösítésével járó — idők iránti nosztalgiának ezt a megvallását Havel 
kiegészíti a kommunizmus utáni élet szürke normalitása miatt érzett 
csalódottság kifejezésével. Miután a vezető disszidensek eleinte üdvözölték 
a normalitáshoz való , visszatérést", végül is kiábrándultan élték meg a 
posztheroikus idők egyhangúságát. Mindenkit nyomasztott annak a 
pszichés terhe, hogy a kommunizmus alatti élet után a kapitalizmus alatti 
élethez kellett alkalmazkodni. De a másként gondolkodók, akik egy nagy 
történelmi dráma bátor főszereplőinek tekintették magukat, külön kategóriát 


alkottak, mert amit éreztek, az Michnik szavaival , megvetés volt a 
normalitás, az összeesküvés nélküli élet iránt" .: 

Ez tette részvételüket a normalitásért vívott forradalomban annyira 
ellentmondásossá, és ez előlegezte meg végső kiábrándulásukat. Az ilyen 
személyes beilleszkedési gondok azonban nem árulnak el sokat ,a 
normalitásért vívott forradalomról". Hogy mélyebben megérthessük, 
látnunk kell, hogy a térség polgárai hogyan estek áldozatul az utánozni 
kívánt , normalitás" jelentésbeli többrétegűségének. 

Először is föl kell idéznünk, mi volt a , normalizáció? (csehül 
normalizace) fő jelentése az 1989-et megelőző két évtizedben. A politikai 
tisztogatást, cenzúrát, rendőri brutalitást és ideológiai konformitást jelölte, 
amit Havel hazájára kényszerítettek a prágai tavasz leverése után, 1968-tól. 
Ez a , normalizáció" a status guo ante restaurációja volt, visszatérés a 
Dubcllek reformjai előtti csehszlovák helyzethez. Senki sem próbált többé 
emberi arcot adni a kommunizmusnak. A szovjet típusú kommunizmusnak 
nem volt alternatívája. Elhajlások nélkül kellett utánozni. Ahogy Michnik 
írta 1985-ben, a Kádár és Husák alatti normalizálás , lényegében 
mindennemű független intézmény teljes szétverését jelentette. Negyven 
hónappal a szovjet invázió után Magyarország olyan volt, mint egy politikai 
temető; negyven hónap normalizálás pedig Csehszlovákiát — Aragon találó 
kifejezésével — Európa kulturális Biafrájává változtatta." s: 

Amit itt látunk, az a tudatosan átélt konfliktus két különböző, sőt 
ellentétes normalitáskép között. Érthetőbbé válik, hogy miért vállalták a 
másként gondolkodók az erőszakmentes forradalmat, amely a 
szovjetellenes és Nyugat-barát normalitást megalapozta, ha úgy fogjuk fel, 
mint a dacból lázadás aktusát, a kegyetlenül elnyomó normalitás erőszakos 
szovjet kényszerének ellenkezőjére fordítását. 

Túl ezen: az a tény, hogy a másként gondolkodók a nyugati jellegű 
normalitást a politikai forradalom fő céljává emelték, ritka alkalmat ad arra, 
hogy ne csak abba tekinthessünk bele, hogyan képzelték el jövőjüket a 
közép- és kelet-európaiak, hanem abba is, hogyan látták a kommunista 
társadalmakat, ahonnan menekülni akartak. A szokványos narratíva, 
amelyet rendre megismételnek Keleten is, Nyugaton is, börtönnek ábrázolja 
a kommunista rendszert. A közép- és kelet-európaiak normalitásfixációja 
azonban másvalamiről tanúskodik. Főleg a másként gondolkodók számára a 
késői kommunista rendszer nem annyira fegyházra, inkább őrültekházára 
hasonlított. A kommunizmusban a foglyok nemcsak be voltak zárva, hanem 


az életükben minden a feje tetején állt. A hivatalos propaganda szerint az 
embereknek a társadalom javáért kellett dolgozniuk, mit sem törődve saját, 
egyéni érdekeikkel és reményeikkel. Az egyenlőség volt a mindent 
felülbíráló alapelv, legalábbis hivatalosan, de a társadalom egyes tagjainak 
sem az erőfeszítése, sem a jutalma nem volt egyenlő. A kommunista 
hatóságok pedig, követve a feje tetejére állított társadalom perverz 
logikáját, a másként gondolkodókkal nem úgy bántak, mint bűnözőkkel, 
hanem mint , reformista téveszmékben? szenvedő, bomlott elméjű 
emberekkel, akiket elmegyógyintézetbe kell zárni, és cselekvésképtelenné 
nyugtatózni. 

1989 után a normalitás szovjet és nyugati képzete közötti kontraszt a 
múlté lett. Ám a normalitás ellentétes felfogásai közötti háborúskodás 
azonnal újraéledt más formában, és ez az újabb konfliktus máig velünk van. 
Velejárója, hogy patológiás módon elkülönül az, amit Nyugaton és az, amit 
e térségben normálisnak tartanak. 

Georges Canguilhem francia orvos-filozófus A normális és a kóros 
című 1966-os könyvében kifejti, hogy a , normalitás"-nak két jelentése van: 
az egyik leíró, a másik normatív. A , normális" jelölhet olyan gyakorlatokat, 
amelyek tényszerűen elterjedtek, vagy olyanokat, amelyek morálisan 
eszményiek. Ez nem pontosan az a kettősség, amire mi gondolunk, de 
tekintettel arra a közkeletű meggyőződésre, hogy a kommunizmus bukása 
után a Nyugat morális eszményei kanonizálódtak, eléggé megközelíti 
mondandónkat. 1989 után a normalitás normatívnak vélelmezett és 
ténylegesen leíró jelentése közötti szakadék a nyugatiak, illetve a közép- és 
kelet-európaiak közötti sokszoros félrehallás és félreértés forrása lett.:: 

Amikor például az IMF-től jött vendég Szófiában vagy Bukarestben 
elmagyarázta, hogy kenőpénzek adása és elfogadása ,nem normális", 
bolgár és román partnereik — megbocsáthatóan — nem értették, mi a csudát 
akar. A híres román rendező, Cristian Mungiu 2016-os filmje, az Érettségi 
nagy erővel ragadja meg a tragikus elkülönülést a kétféle , normalitás", a 
helyi környezethez való alkalmazkodás és a Nyugaton természetesnek 
tartott várakozásokhoz való igazodás között. 

A történet hőse, Romeo Aldea egy városi kórház középkorú orvosa. 
Feleségével él egy lepukkant lakásban, Kolozsvár egy rémes, Ceausl Jescu 
kori lakótelepén. A vidéki város univerzumához képest sikeres ember, de 
látszik rajta, hogy szívesebben élné le máshol az életét. Aldea és felesége 
szenvedélyesen, szinte mániákusan büszkék a lányukra, aki ajánlatot kapott, 


hogy ösztöndíjasként egy angol egyetemen tanuljon pszichológiát, azzal a 
feltétellel, hogy kitűnőre érettségizik. Ha minden jól alakul, Elizának kijut 
az az első osztályú oktatás és normális élet, amit a szülei mindig is kívántak 
neki. Az érettségi előtti napon azonban Elizát megtámadják, és majdnem 
megerőszakolják. Bár testi sérülései jelentéktelenek, lelkileg nincs olyan 
állapotban, hogy olyan sikeresen tegye le az érettségit, mint elvárják tőle. 
Aldea kétségbeesetten igyekszik menteni a helyzetet, ezért törvénysértő 
módon kihasználja orvosi kapcsolatait cserébe azért, hogy , fölfelé 
kerekítsék" Eliza jegyeit. Elintézi egy helyi politikusnak a májátültetést, 
ami a szabályozás szerint valaki másnak járna. Ám ahhoz, hogy a 
szabályszegő terv működjék, szükség van a lány tudatos közreműködésére. 
A film kulcsjeleneteiben Aldea megpróbálja rábeszélni lányát, hogy térjen 
észhez. Románia nem olyan, mint a Nyugat, ahol nincs szükség ilyen 
erkölcsileg megvetendő aljasságokra. Ha normális országban akar élni, 
előbb le kell ereszkednie ahhoz a megalázóan etikátlan normalitáshoz, 
amely szülőhazájában uralkodik. 

Mihelyt megdöntötték a kommunizmus hatalmát, újra kellett tanulni a 
szótárat. A megvesztegetés például megkapta az , abnormalitás" bélyegét, 
míg a jogot, definíció szerint,  ,részrehajlástól mentesnek és 
tisztességesnek?" nyilvánították. De attól, hogy az efféle nyugati 
alapfeltételezéseket könnyedén lehetett parancsra szajkózni, még nem 
fértek össze jobban a keleti valósággal. 

Ha megvizsgáljuk, mekkora szakadék tátongott a nyugati elvárások és 
a keleti országok kommunizmus utáni valósága között, szembetalálkozunk 
annak a mentális stressznek egy fontos forrásával, amelyet Közép- és Kelet- 
Európában a normalitás egy külföldi változatának behozatalára vagy 
utánzására törekvő forradalom hozott létre. Abban, hogy megvilágítsuk, mi 
forog itt kockán, segíthet a horizontális koordináció megkülönböztetése a 
vertikális szinkronizációtól. A társadalmi interakciót vezérlő közönséges 
normák, például a közlekedési szabályok, leginkább úgy foghatók fel, mint 
olyan konvenciók, amelyek a közösség tagjai közti koordinációt 
szabályozzák. Az igazodás az ilyen helyi elvárásokhoz és 
magatartásmintákhoz minden társadalomban a sikeres interakció és 
cselekvés feltétele. Azért tehát, hogy egyáltalán kormányozhassanak, a 
közép- és kelet-európai posztkommunista eliteknek nem volt más 
választásuk, mint hogy igazodjanak az országukban általánosan elfogadott 
szokásokhoz. A Romániában tevékenykedő románoknak például hozzá 


kellett igazítaniuk viselkedésüket honfitársaik megszokott magatartásához. 
Ugyanígy, ha egy üzletember Bulgáriában meg akarja őrizni integritását oly 
módon, hogy makacsul nem hajlandó kenőpénzt osztogatni, hamarosan arra 
ébred, hogy csak volt üzletember. Ugyanakkor ezek a nemzeti elitek 
globális, Nyugaton is elismert legitimációra vágynak. Ez pedig azon áll 
vagy bukik, hogy úgy cselekszenek-e, ahogy az Nyugaton normálisnak 
számít — például hogy nem hajlandók a megvesztegetésre. Más szóval: 
ahhoz, hogy összehangolják viselkedésüket nyugati kollégáik magasztos 
elvárásaival, a közép- és kelet-európai elitek kénytelenek voltak hátat 
fordítani a saját társadalmaikban uralkodó elvárásoknak. De az ellenkezője 
is igaz volt. Hogy összehangolják viselkedésüket legközelebbi 
szomszédaikkal és  rokonaikkal, szembe kellett szállniuk nyugati 
mentoraikkal és kollégáikkal. Ezért a posztkommunista elitek csak úgy 
lehettek hatékonyak, ha lokálisan elfogadták a kenőpénzt, ugyanakkor 
globálisan harcoltak a korrupció ellen. Két identitás — egy provinciális és 
egy kozmopolita — határán vannak, s aligha érezhetik magukat egyikben is 
otthon. A normalitás két, egymásnak ellentmondó felfogását próbálják 
összeegyeztetni, de hiába, és így krónikusan álságosnak, ha ugyan nem 
skizofrénnek érzik magukat. A végén gyakran odahaza is, külföldön is 
elveszítik az emberek bizalmát. 

Ha jobban megnézzük, a normalitás nevében véghez vitt forradalom 
nemcsak pszichés nyugtalanságot idézett elő, de része volt egyfajta politikai 
trauma kialakulásában is. A nyugati modellt magát érintő gyors negatív 
változások csak súlyosbították az önárulás mardosó érzését azok körében, 
akik Keleten az utánzásra vállalkoztak volna. E tendenciák tanulmányozása 
megkövetelné a kommentátoroktól, hogy a politikai intézményekről, 
például a többpárti választásokról és a bírói függetlenségről a társadalmi 
szokásokra helyezzék a hangsúlyt. A konzervatív lengyelek szemében 
például a hidegháború idején a nyugati társadalmak azért voltak normálisak, 
mert a kommunista rendszerekkel ellentétben ápolták a hagyományokat, és 
hittek Istenben. Mára azonban a lengyelek hirtelen felfedezték, hogy a 
nyugati , normalitás" szekularizációt, multikulturalizmust és 
melegházasságot jelent. Meglepő-e, ha némely közép- és kelet-európai 
országok , becsapva" érezték magukat, amikor kiderült, hogy a konzervatív 
társadalom, amit annyira akartak utánozni, már eltűnt, elsodorták a 
modernizáció gyors áramlatai? Az is igaz viszont, hogy nyugati 
szemszögből az illiberális törekvés, hogy a posztkommunista országokat 


egy mára meghaladott szexista, rasszista és intoleráns Nyugat-modell 
mintájára formálják át, nem csupán hiábavaló kísérlet az óra 
visszaforgatására. Úgy is érzékelhető, mint támadás a Nyugat nehezen 
kivívott , erkölcsi haladása? ellen, s ezért határozottan elítélendő mint a 
Nyugat-ellenes érzület kifejeződése. 

Van egy másik oka is annak, amiért sok közép- és kelet-európai ember 
az árulással társíthatja a nyugatosodást: az Európa két fele közötti, ma is 
zajló kulturális háború egy fontos dimenziója a kommunizmus utáni 
zaklatott nemzedéki kapcsolatokkal függ össze. Az egypólusú Utánzás 
Korának egyik következménye, hogy az iskolásokat arra tanítják, Nyugaton 
és csakis Nyugaton keressenek szerepmodelleket. Az ebből fakadó 
közoktatási reformok azt jelentették, hogy a diákok szüleik utánzását egyre 
kevésbé látták vonzó  perspektívának. Kiváltképp az 1989 után 
születetteknek éppolyan könnyű volt , szinkronizálniuk" attitűdjeiket és 
magatartásukat a nyugati szabványokkal, mint amilyen kellemetlen az 
elvárásaikat , koordinálni" az előző hazai generációkéival. Ennek folytán a 
posztkommunista társadalmakban elveszett a szülőknek az a képessége, 
hogy gyermekeiknek átadják értékeiket és attitűdjeiket. Anyagi és erkölcsi 
értelemben sem számít már, hogyan éltek a szülők, mit értek el és mit 
szenvedtek el a kommunizmus idején. A fiatalok valójában nem kezdtek 
lázadni szüleik ellen, ahogy ez Nyugaton, 1968-ban történt, hanem sajnálni 
kezdték őket, amúgy pedig nem törődtek velük. A közösségi média 
megjelenése azt is magával hozta, hogy a kommunikáció főként elkülönült 
nemzedéki kohorszokban zajlott. Az államhatárokon átívelő kapcsolattartás 
nyíltabb volt, mint a nemzedéki választóvonalakat átlépő dialógus. Miután a 
térségbeli szülők szembesültek azzal, hogy képtelenek saját értékeiket 
gyermekeikbe programozni, némiképp hisztérikusan azt kezdték követelni, 
hogy az állam tegye meg helyettük. Vezényeljen ki kormányzati 
mentőosztagokat, hogy megmentsék fiaikat és lányaikat az alattomos 
nyugati gyermekrablók karmaiból. Lehet, hogy ez a segélykiáltás 
szánalmasan hangzik, ám ez is nagyban hozzájárul a térség illiberális 
populistáinak  vonzerejéhez. A gyerekeket rá kell kényszeríteni az 
iskolában, hogy meghallják, amit otthon nem akarnak meghallgatni. Bár 
valójában minden forradalomnak jellegzetes vonása, a szülői tekintély 
csődjét ez esetben mindenestül a Nyugatnak róják föl. Az EU-t eszközként 
használva a Nyugat elfoglalta a nemzeti oktatást, és ezáltal megrontotta a 
gyermekeket. Egyébként sehol sem dühöng jobban a közép- és keleti- 


európai kulturális háború, mint éppen az iskolai szexuális nevelés 
témájában..:s 

Arra a dogmatikusan hangzó kijelentésre válaszul, hogy a nyugati 
jellegű politikai és gazdasági berendezkedést azért kell elfogadni, mert 
közel s távol nincs más lehetőség, a nyugatosodás néhány kiemelkedő cseh 
kritikusa az 1989 utáni időszakot elnevezte , neonormalizációnak"? — a 
durván pejoratívnak szánt kifejezés szándékosan a , normalizációt", a cseh 
történelem egyik legelnyomóbb korszakát idézte föl.: Semmi kétség, 
Brüsszel helyi ügynökeinek 1989 utáni uralma nem volt annyira elnyomó, 
mint Moszkva helyi ügynökeinek uralma 1968 után. Utóbbi azon az álságos 
jogcímen alapult, hogy a kommunista párt diktatúrája magasabb rendű utat 
kínál a , normalitáshoz", mint bármi, amit a Nyugat ajánlhatna. Az előbbi, 
ezzel szemben, azon a minden versenyen túli állításon alapult, hogy az 
Európai Bizottság irányelvei jelentik az egyedüli utat az egyetlen — 
kizárólag liberális elvek szerint definiált — , normalitáshoz". 

Orbán, Kaczyúski és más egykori másként gondolkodók azért 
jellemezhetik magukat ellenforradalmárokként, mert az ő nézőpontjukból 
1989 normalizáló forradalma olyan társadalmi rendet hozott létre, amelyben 
a posztkommunista társadalmak nemzeti örökségét és hagyományait 
megsemmisülés fenyegette. A kérés, hogy a nyugatias erkölcsöt utánozzák, 
felhívás volt a kulturális öngyilkosságra, és nem csak azért, mert nyugati 
irányú kivándorlásra ösztönzött. Hogy újraélesszék a , harci szellemet", 
amiről maga Havel mondta, hogy kiveszett a posztkommunista 
társadalmakból, az illiberális populisták hevesen szidalmazzák, amit ,,a 
liberális demokrácia normális voltába vetett" abszurd hitnek tartanak.ss 
Akármilyen furcsa, így olvadhat össze szétválaszthatatlanul a másként 
gondolkodás és az ellenforradalmiság, így katalizálhatja a nyugatosító 
forradalom a Nyugat-ellenes ellenforradalmat, a Nyugat legmélyebb 
megrökönyödésére és döbbenetére. 

Végül röviden említést kell tennünk a normalitás kettős jelentésének 
még egy fonák kihatásáról. Azzal a céllal, hogy összebékítsék a , normális" 
(vagyis ez esetben elterjedt és szokásos) fogalmát azzal, ami Nyugaton 
normatív módon kötelező, Közép- és Kelet-Európa kulturális konzervatívjai 
olykor úgy kívánják , normalizálni?" a nyugati országokat, hogy azzal 
érvelnek: ami Keleten elterjedt, az Nyugaton is mindenütt jelen van, még 
akkor is, ha szerintük a nyugatiak álszentül azt hirdetik, hogy az ő 
társadalmaik másmilyenek. A populista vezetők azzal segítenek híveiknek a 


normatív . disszonancia  áthidalásában - mármint hogy a keleti 
fennmaradáshoz kenőpénzeket kell adni, míg a nyugati elfogadtatáshoz 
küzdeni kell a korrupció ellen -—, hogy a ressentiment klasszikus 
kifejezéseként azt sugallják, a Nyugat éppolyan korrupt, mint a Kelet, csak 
a nyugatiak letagadják, vagy egyszerűen eltitkolják a csúf igazságot. 

A magyar és a lengyel kormány ugyanilyen módszerrel védi meg az 
alkotmányjogi trükközést és a politikai csókosrendszert, amiért Brüsszelben 
rendszeresen bírálják. Azt igyekeznek bizonyítani, hogy amit tesznek, 
Nyugaton is elterjedt gyakorlat, csak a nyugatiak nem készek arra, hogy 
bevallják. Itt beleütközünk az Utánzás Korának egy újabb paradoxonába. A 
közép- és kelet-európai populisták a saját provokatív illiberalizmusukat 
azzal igazolják, hogy eljátsszák, mennyire hűséges tanítványai a 
Nyugatnak, ami ez esetben azt jelenti, hogy pontosan olyan rosszak, mint 
nyugati partnereik. 


AZ ÚJ NÉMET IDEOLÓGIA 


Három évtized telt el azóta, hogy a világpolitikában teljes fordulatot idézett 
elő annak meghirdetése, hogy a nyugati jellegű liberális demokrácia az 
emberi létezés végső normája és formája. Amikor ma Thomas Bagger, 
Németország egyik legtekintélyesebb politizáló elméje Minerva baglyaként 
visszanéz az intellektuális keretrendszerre, amit általánosan halottnak, a 
múlt részének tekintenek, azt fejtegeti, hogy nem az amerikaiak, hanem 
inkább az európaiak hittek szentül a liberalizmus minden más ideológia 
fölötti, végső győzelmében. Éppen ez az oka, hogy az európaiak és 
kiváltképp a németek szenvedik meg legjobban a liberális rend folyamatban 
lévő összeomlását. 

Ami az európaiakat és főként a németeket leginkább megragadta ,,a 
történelem vége" paradigmájában, az volt, hogy egyszerre szabadította meg 
őket a múlt terhétől és a jövő bizonytalanságaitól: , Annak az évszázadnak 
vége felé, melyre rányomta bélyegét, hogy Németország kétszer is a rossz 
történelmi oldalon állt, most végre a jó oldalon találta magát. Ami 
évtizedeken át lehetetlennek, sőt elképzelhetetlennek látszott, hirtelen nem 
csupán valóságosnak, hanem elkerülhetetlennek is tűnt.":: A közép- és 
kelet-európai . országok szemmel látható  átmenete a parlamenti 


demokráciába és piacgazdaságba empirikus bizonyítéknak tűnt arra a 
merész állításra, hogy a szabadságra törekvő emberiségnek nem kell 
messzebbre tekintenie a nyugati jellegű liberális demokráciánál. 

Ami német nézőpontból még jobb: többé nem döntő a személyes 
cselekvés és karizma. A történelem egyszerűen a liberális demokrácia 
irányába tart. Abban az országban, amit oly fájdalmasan megperzselt egy 
katasztrofális , Führer", hogy a , vezetés"? szót többé nem lehetett ártatlanul 
németre fordítani, mélységesen megnyugtató volt, hogy immár 
hatalmasabb, de absztrakt erők gondoskodnak a történelem alakulásának 
általános irányáról. Az egyén csak marginálisan számít — az a dolga, hogy 
adminisztrálja az elkerülhetetlen eljövetelét. so 

Abban a világban, amelyet az a morális imperatívusz vezényel, hogy a 
nyugati jellegű liberális demokrácia meghaladhatatlan modelljét kell 
utánozni, egyetlen országnak sem kell a saját múltja csapdájában vergődnie, 
és arra sem kényszerül, hogy felelősséget vállaljon a jövőjéért. Azzal, hogy 
a politika ennek a teljesen kidolgozott politikai és ideológiai 
, szupermintaképnek" az utánzására redukálódott, az emberiség általában és 
a németek konkrétan, elnyerték a múltat és a jövőt, kettőt az egyben. 

Ehhez a megnyugtató német ábrándhoz hozzátehetjük, hogy az 
Utánzási Parancsolat, ahogy azt Közép- és Kelet-Európában megélték vagy 
elképzelték, hallgatólagosan azt is magában foglalta, hogy Németország az 
igazi modell, amit csodálni és utánozni kell. Mivel Németország volt a 
liberális demokráciához való , megtérés?" bajnoka, ő fogja megmutatni a 
posztkommunista nemzeteknek, hogyan válik be az imitáció.s Az újonnan 
felszabadult keleti államok számára tehát nem Amerika, hanem 
Németország volt a történelmileg és földrajzilag legközelebb álló modell — 
az az ország, amely a múltban a legsikeresebben utánozta Amerikát. Alig 
húsz évvel a második világháború vége után, 1965-ben Nyugat- 
Németország nem csupán szilárd demokrácia volt, hanem egyszersmind 
Európa leggazdagabb és legnagyobb termelékenységű országa. A 
nyugatnémet csoda ennélfogva a kelet- és közép-európaiak számára 
nemcsak kirakat volt 1989 után, hanem központi helyet is foglalt el 
gondolkodásukban. 

Németországnak a posztkommunista politikai reform implicit 
modelljeként játszott szerepe azért fontos, mert a Keletnek a Nyugat- 
imitáció elleni lázadása nemcsak abban a politikailag manipulált érzésben 
gyökerezik, hogy le kell mondani saját (szelektíven fölidézett) kulturális 


identitásáról egy külföldről behozott, felsőbbrendűnek mondott 
posztetnikus identitás javára, hanem abban is, hogy amikor a közép- és 
kelet-európaiaknak szembe kellett nézniük saját zaklatott történelmükkel, 
akkor arra ösztökélték őket, hogy Németország példáját kövessék, aminek 
különutas jellege mindenki számára nyilvánvaló volt. Gyökeresen 
különbözik ugyanis a második világháború utáni Németország — az 
agresszív tekintélyelvű rendszer által nemzeti katasztrófába sodort és 
katonai megszállás alatt lévő ország — demokratizálási folyamata az 1989 
utáni Közép- és Kelet-Európa demokratikus átalakulásától. A meghiúsult 
kísérlet, hogy az utóbbiakat az előbbi hű követésére biztassák, egy további 
tényező, amely az etnikai nacionalizmus lehangoló megerősödését táplálja a 
posztkommunista világban. 

Lucsezar Bojadzsiev bolgár művész tökéletes vizuális megjelenítését 
adta az európai történelem , végstádiumának", ahogy azt Brüsszelben 
hivatalosan látják. Szabadságon című szobra Nagy Frigyes porosz király 
híres lovas szobrán alapul, amely a berlini Unter den Lindenen látható — 
csak éppen itt a ló hátán nem ül király. Azzal, hogy leszállította az emberek 
tekintélyt parancsoló vezetőjét a lóról, a művész a nemzeti hős emlékművét 
egy ló szobrává alakította át, aminek a nyergében nem ül senki. Ezzel egy 
csapásra eltűnik az összes komplexitás, amely egy fontos, de morálisan 
ellentmondásos múltbeli személyiséghez kötődik. Az a kép, amit 
Bojadzsiev itt meg akart fogalmazni, annak az Európának a képe, ahol 
, vakációra ment a történelem", ahol nincs uralomvágy, sem félelem az 
elnyomástól. Legalábbis vannak egynéhányan, akik számára a 21. század 
elején igazi európainak lenni annyi, mint fenntartások nélkül 
antiheroikusnak és antinacionalistának lenni. És manapság mindkét téren a 
németek a leginkább példamutatóak. Elvégre páratlan sikerrel bonyolították 
le az autoritarianizmusból a liberális demokráciába vezető átmenetet, és az 
irigykedő kívülállók szemszögéből az országuk , kivételesen normálissá" 
vált a szó nyugati értelmében. 

A  Kelet-Európát napjainkban felkavaró  identitáspolitika nem 
valamiféle természetes és szükségszerű  visszacsúszást jelent az 
antiliberalizmusba, amely a térségnek állítólag természetes jellemzője — 
mintha a tényleges posztkommunista átmenet nem is lett volna semmiféle 
hatással az utána következőkre —, hanem valójában megkésett válaszcsapás 
az identitástagadó politika, vagyis az elnyugatosítás 1989-ben kezdődő 
évtizedeire. A túlfeszült  partikularizmus természetes reakció az 


univerzalizmus ártatlan voltának túlreklámozására. Egyik következménye 
az, hogy a populisták mindenütt nagyon szívesen ócsárolják az 
univerzalizmust mint a gazdagok partikularizmusát. 

A korábban rab nemzetek lelkesedése, hogy csatlakozzanak a liberális 
Nyugathoz, legalább annyira a Moszkva negyvenéves hegemóniájával 
szembeni ressentiment-ban gyökerezett, mint a liberális értékek és 
intézmények melletti mély elkötelezettségből. A lengyel antikommunista 
mozgalom jelszava 1989 előtt ez volt: wolnosáé i niezawistosé (szabadság és 
függetlenség), ahol az utóbbi szó a Moszkvától való függetlenséget 
jelentette. Az 1990 utáni szellemi klímában azonban az etnikai 
nacionalizmus morális elfogadhatatlansága beleszövődött a vágyott 
, hormalitás" eszményébe. Az etnonacionalizmust továbbá a véres délszláv 
háborúkkal társították. A tetejébe az Európai Unióból buzgón exportálták a 
posztnemzeti retorika témáit. Ezek a tényezők ütközésbe kerültek a jámbor 
ártatlansággal, amellyel azt a szerepet szemlélték, amit a nemzeti érzület 
játszott a volt kommunista országok Nyugathoz csatlakozás iránti 
lelkesedésében. 

A viszonylag kisszámú közép-európai reformer próbálkozásai, hogy 
, hémetleckéket" adjanak honfitársaiknak, visszafelé sültek el. Míg a 
liberális elitek továbbra is az egyetemes jogok nyelvén beszéltek, 
nacionalista vetélytársaik lassanként kisajátították a nemzeti jelképeket és 
nemzeti narratívákat. Amikor a liberálisok a nemzeti jobboldal növekvő 
fenyegetésével szembesültek, bölcsen tették volna, ha megszívlelik Mihail 
Sebastian román regényírónak a szimbólumok és jelek lélektani hatalmáról 
szóló figyelmeztetését. a 

A liberális demokráciába való német átmenet utánzása megkövetelte 
az etnonacionalizmus radikális elvetését a kimondhatatlanul szörnyű 
erőszak miatt, amelybe ennek az ideológiának a náci megtestesülése 
taszította a világot. A reakciós nacionalisták viszont hallani sem akartak 
ilyesmiről. Ehelyett a nemzet áldozati mivoltát és a meg nem érdemelt 
szenvedést hangsúlyozták. A nemzeti populisták megkülönböztető jegye, 
hogy sohasem kérnek bocsánatot semmiért, amit a nemzetük egész 
történelme folyamán valaha is elkövetett. Úgy viselkedni, mint egy 
gonosztevő, közben eljátszani az áldozatot — ez a nacionalista populisták 
jellegzetes ötlete. 

A demokratikus átmenetek kontextusában megszokottá vált az a nézet, 
hogy a fasizmus és a kommunizmus ugyanannak a totalitárius éremnek a 


két oldala. Ameddig a két ideológia és a velük társított rezsimek 
potenciálisan gyilkos kihatásairól van szó, ez az összehasonlítás teljesen 
jogos. De a kommunizmus és a fasizmus ikertestvérekként való azonosítása 
azt sugallja, hogy a demokratikus korban a nacionalizmus maga is (ennek a 
fasizmus csak szélsőséges változata vagy torzulása) előbb-utóbb úgy el fog 
halni, ahogy a kommunizmus összeomlott 1989-91-ben. Ez sohasem volt 
reális kilátás. Éspedig azért, mert a kommunizmus egy radikális politikai 
kísérlet volt, amely az örökölhető magántulajdon megszüntetésén alapult, a 
demokráciának viszont előfeltétele, hogy legyen egy összetartó politikai 
közösség, ezért természetéből fakadóan nemzeti dolog. A nacionalizmus 
nem tűnhet el a liberális demokrácia megjelenésével, mint a kommunizmus, 
minthogy a nemzet iránti lojalitás minden stabil liberális demokrácia 
létének szükséges feltétele. Az 1990-es években általános nézet volt, hogy 
Oroszországban azért nem sikerült demokráciát építeni, mert hiányzott az a 
fajta nemzeti kohézió, amit Lengyelországban és Magyarországon a szovjet 
megszállással szembeni ellenállás alakított ki. Annyit mindenesetre 
elmondhatunk, hogy a liberalizmustól eltérően a demokrácia kizárólagosan 
nemzeti vállalkozás. Ez az oka, hogy a De Gaulle-féle ,hazák Európája" 
ellenállt minden nyomásnak, hogy a külön-külön tagállami identitásokat 
feloldja egy közös, posztnemzeti identitásban.s Inherens kötődése miatt az 
emberi jogok egyetemességéhez a liberalizmus szívesebben fogadja a 
transznacionális globalizációt, mint a demokrácia. Ám a liberalizmus is a 
politikailag összetartó közösségek kontextusában működik a legjobban. 
Elvégre a világ leghatékonyabb emberi jogi szervezete a liberális 
nemzetállam. 

Idővel kiderült, hogy az 1945 utáni német történelemfeldolgozás 
legalább négy okból problémát jelent a közép- és kelet-európaiaknak. 

Az első, hogy a második világháború utáni német demokrácia 
bizonyos mértékig arra a félelemre épült, hogy ha a nacionalizmus korlátlan 
teret kap a növekedéséhez, az a nácizmus újjáéledéséhez vezethet 
(Nationalismus führt zum Faschismus). Az EU abban a tervben gyökerezik, 
hogy megakadályozzák a német szuverenitás egyfajta potenciálisan 
veszélyes újramegerősödését azáltal, hogy az országot gazdaságilag 
integrálják (Nyugat-JEurópa egészébe, és a Szövetségi Köztársaságot 
posztnemzeti identitással ruházzák fel. Ennek nyomán a második 
világháború utáni német politikai establishment zöme (ha nem az egésze) 
nemcsak a germán Rassensseele (faji lélek) misztikus eszméjét vetette el, 


hanem általában az etnonacionalizmust is.s: A közép- és kelet-európai 
országoknak ezzel szemben nehezükre esik a nacionalizmus átfogó 
elítélése, mert egyfelől ezek az államok a nacionalizmus korának szülöttei 
voltak, miután az első világháború eredményeként felbomlottak a 
soknemzetiségű birodalmak, másfelől mert az oroszellenes nacionalizmus 
lényegi — szerepet játszott 1989 erőszakmentes — antikommunista 
forradalmaiban. 

Történelmi okokból Kelet-Európában a nacionalizmus és a 
liberalizmus inkább tekinthető egymást támogató, mint egymást kizáró 
ideológiáknak. A lengyelek többsége képtelenségnek találná, ha nem 
adózhatna tisztelettel azoknak a nacionalista vezetőknek, akik életüket 
áldozták azért, hogy megvédjék Lengyelországot Hitler és Sztálin ellen. A 
rideg  doktrinerség, amellyel a kommunista propaganda elítélte a 
nacionalizmust, egy további ok arra, hogy a közép- és kelet-európaiak 
gyanakodva figyeljék a német liberálisok ama törekvését, hogy az 
állampolgárságot elválasszák az etnonemzeti közösség örökletes tagságától. 
Az 1990-es években a délszláv háborúk arra ösztönözték — általánosságban 
— Európa politikai vezetőit, köztük a közép- és kelet-európaiakat, hogy 
elhatárolják az etnikai homogeneitást és xenofób nacionalizmust a nemzeti 
önrendelkezés legitim jogától. Hosszú távon azonban a liberalizmussal 
együtt járó antinacionalizmus végzetesen erodálta a liberális pártok nemzeti 
támogatását szerte a régióban.: A posztnemzeti liberálisok hajlamosak 
valami atavisztikus vagy irracionális — dolognak tekinteni az 
etnonacionalizmust, avagy azt a meggyőződést, hogy egy ország mai 
polgárait misztikus erkölcsi szálak kötik össze biológiai elődjeikkel. Az 
ilyesfajta — antinacionalista egyetemesség tökéletesen humánus és 
humanitárius álláspont, de nem feltétlenül vezet jó politikához. A 
nacionalista hévvel és kötődésekkel eltelt szavazók nézőpontjából a 
posztnemzeti  , alkotmányos patriotizmus?" valamiféle új  , német 
ideológiának" rémlik, amelynek célja Európa keleti  perifériájának 
leértékelése és Európa egészének berlini érdekek szerinti kormányzása. 

Másodszor, a háború utáni német demokráciát arra válaszolva 
szervezték meg, hogy a nácik versengésen alapuló választás útján kerültek 
hatalomra. Ezért a nem többségi legitimációjú intézmények, mint a 
szövetségi Alkotmánybíróság vagy a Bundesbank, nem csupán kiterjedt 
hatalmúak, hanem Németország legnagyobb bizalommal övezett 
intézményei közé tartoznak. A közép- és kelet-európaiak 1989-ben 


föllelkesültek rég elvesztett szuverenitásuk visszanyerésén, és közvetlenül 
utána még nem úgy fogadták megválasztott kormányaik hatalmának 
mérséklését, mint a nép ama jogának korlátozását, hogy önmagát 
kormányozza. Volt egy idő, amikor a magyar Alkotmánybíróságot 
tekintették ,a világ legnagyobb hatalmú főbíróságának?".: Kezdetben a 
lengyel Alkotmánybíróság is viszonylag hatékonyan és függetlenül 
dolgozott. Végül azonban a hatalomra kerülő populisták a szuverén 
népakaratra — hivatkozva lebontották ezeket és hatalmuk más 
, antimajoritárius" korlátait. 

Az első világháború után az újonnan létrejött közép- és kelet-európai 
államok a kulturális nemzet hagyományosan német gondolatának és a 
franciás intervencionista, központosított államfelfogásnak a fúziója köré 
szerveződtek.a Ez a távoli örökség az idő múlásával természetesen 
elhalványult, de nem tűnt el teljességgel a régió politikai érzelemvilágából. 
Ez is segít magyarázni a két évtizeddel 1989 után lassan megerősödő honi 
ellenállást azzal szemben, hogy két másféle modellt, a decentralizált állam 
új német eszményét és az amerikai multikulturalizmust követve szervezzék 
újjá ezeket az államokat. Az e kettőre adott allergiás reakciók jelentették a 
közelgő antiliberális ellenforradalom előszelét, mely utóbbinak hívei a 
működő demokráciához nem az alkotmányos fékeket és nem is a 
bevándorlók asszimilációját társítják, hanem a kulturális egyneműséget és a 
végrehajtó hatalmat. 

Harmadszor, amikor a németek megosztották a Nyugatba való 
visszaolvadás  — háború utáni transzformációs tapasztalatát a 
posztkommunista országokkal, beleestek egy csapdába. Büszkék voltak 
arra, hogy sikerrel hajtották végre az átmenetet totalitárius társadalomból 
mintademokráciába, de sok esetben nem azt tanácsolták a közép- és kelet- 
európaiaknak, hogy azt tegyék, amit ők tettek az ötvenes-hatvanas években, 
hanem azt, amit hitük szerint tenniük kellett volna annak idején. A második 
világháború megrázkódtatása nyomán kialakuló német demokráciát 
bonyolult kapcsolat fűzte a náci múlthoz. Míg a nácizmust hivatalosan 
elítélték a háború után, nem olyan téma volt ez, amit a németek akár a 
legcsekélyebb mértékben is szívesen megvitattak volna. Először is, a 
háború utáni nyugatnémet elitnek sok egykori náci volt a tagja. Mire 
azonban eljött az idő, hogy Kelet-Németország beolvadjon az egységes 
liberális demokrata Németországba, ez a szemlélet az ellenkezőjére fordult. 
Az elhallgatásból hangzatos fecsegés lett. Németországban napirendre 


került az exkommunisták nagyüzemi kitisztogatása, és sok keletnémet, aki 
ma meggyőződésből az AfD (Alternatíva Németországnak) nevű 
szélsőjobboldali pártra szavaz, nem úgy értelmezte az 1989 utáni 
, megtisztulási" folyamatot, mint a történelmi igazságtétel őszinte keresését, 
hanem mint a Nyugat módszerét arra, hogy uralkodjék a Kelet fölött, s 
álláslehetőségek sokaságát nyissa meg a nyugatiak előtt azáltal, hogy 
minden ceremónia nélkül kihajítja állásaikból az , Ossi" elitek tagjait. 

Végül, negyedszer: Németország nagyon büszke volt — ma is az — 
mind a jóléti államára, mind a részvételi rendszerére, aminek jóvoltából a 
szakszervezetek kulcsszerephez jutottak a vállalati irányításban. Ám ezek 
voltak a politikai rendszernek azok az elemei, amelyeknek sosem erőltették 
az exportját az Unióból Keletre. A hivatalos indoklás az volt, hogy ez a 
kettő túl költséges lenne a közép- és kelet-európai országoknak, de talán 
arra is számítottak, hogy a közép- és kelet-európai munkavállalók és 
polgárok meggyengült állami védelme kedvező beruházási feltételeket 
teremthet a német iparnak. Persze sok más tényezőnek is része volt a 
fejleményekben, főként annak, ahogyan a globálisan uralkodó amerikai 
liberalizmus Roosevelt félelemmentességet ígérő, szívélyesebb és szelídebb 
New Dealjétől eltolódott a reagani deregulált piac felé, amelynek célja az 
emberek  ,kiborítása", a munkavállalók  bizonytalanságban tartása, 
nyugdíjuk elvétele volt, és így tovább. Általánosan idegenkedtek attól, hogy 
komolyan befektessenek az újonnan belépő államok politikai stabilitásába a 
szakszervezetek gazdasági fontosságának erősítése révén. Ez teljes 
összhangban volt a thatcherista korszellemmel, viszont gyökeresen eltért a 
szövetségesek alapvetően szakszervezetpárti politikájától, ami a második 
világháború utáni  Nyugat-Németországban érvényesült. Ennek a 
változásnak a legfőbb oka feltehetően az volt, hogy megszűnt a kommunista 
fenyegetés, s ami ezzel együtt jár: nem volt szükség különleges 
erőfeszítésre avégett, hogy megőrizzék a munkásságnak a rendszer egésze 
iránti lojalitását. 

A régi németkérdés középpontjában az a gondolat állt, hogy 
Németország túl kicsi a világnak, de túl nagy Európának. Az új 
németkérdés másról szól. A hidegháború utáni világban kiderült, hogy a 
német átmenet a liberális demokráciába túlságosan egyedi és útvonalfüggő 
volt, semhogy utánozhatták volna olyan országok, amelyek újabb kori 
történelmük folytán a posztetnikai társadalom puszta koncepcióját sem igen 
fogadták el. Közép- és Kelet-Európa volt kommunista országai nem voltak 


hajlandók arra, hogy új nemzeti azonosságtudatukat a múltért való vezeklés 
félig elfojtott érzelmeire építsék. Ez legalábbis valamennyire segít 
megmagyarázni, — miért — lázadtak a történelem nélkülivé tett 
posztnacionalizmus és a kulturálisan ernyedt alkotmányos patriotizmus Új 
Német Ideológiája ellen. 


AZ EXLIBERÁLISOK ILLIBERALIZMUSA 


Ami nem életrajz, az egyáltalán nincs is. 


STANISLAW Brezozowsxi NAPLÓBEJEGYZÉSE 1911-BŐL 


1949-ben egy könyv, Az elbukott isten — amelyben hat kiemelkedő 
értelmiségi személyes emlékezéseit gyűjtötték össze arról, hogyan és miért 
lettek kommunisták, majd hogyan és miért szakítottak a kommunista párttal 
— fordulópontot jelentett a hidegháború intellektuális históriájában. Az 
egyik szerző, Arthur Koestler ezt írta: , Ha jól meggondoljuk, mi, volt 
kommunisták vagyunk az egyedüliek (...), akik tudják, hogy ez miről 
szól." Az egykori bennfenteseknek és volt igazhitűeknek van csak kezében 
a kulcs az elnyomó és gyűlöletes rendszer mozgatórugóinak megértéséhez. 
Ennek az állításnak a valóságtartalma segít megmagyaráznunk, miért 
játszottak oly döntő szerepet az exkommunisták a szovjet rendszer 
delegitimálásában. A hajdani hívek, akik elvesztették hitüket, jól ismerik az 
ellenséget, és erős személyes indítékuk van arra, hogy hiteltelenítsék és 
legyőzzék azt az ideológiát, amit valaha oly szenvedélyesen vallottak. 

Közép- és Kelet-Európa hitükből kitért liberálisai manapság hasonló 
szerepet játszanak a térség 1989 utáni liberális berendezkedésének 
delegitimálásában. Ha az ő szemszögükből nézzük a posztkommunista 
fejlődést, jóval közelebb jutunk annak megértéséhez, hogyan és miért 
idegenedett el oly mélyen sok kelet- és közép-európai ember a hidegháború 
utáni világtól. 

Sohasem tudjuk megfejteni a közép- és kelet-európai illiberalizmus 
talányát, ha nem értjük meg, miért derül ki — Anne Applebaum újságíró- 
történész szavaival -, hogy a régió legvakbuzgóbb konzervatív 
értelmiségijei meleg fiakat nevelő liberális anyák, vagy miért öltik Kelet- 


Európában az antikapitalista érzelmek gyakran a szilaj antikommunizmus 
alakját. . Ha — bízhatunk a  közvélemény-kutatásokban,2 napjaink 
Magyarországán a harcosan antikommunista Fidesz sok támogatójának 
kedvező a véleménye Kádár Jánosról, aki az ország kommunista vezetője 
volt 1956-tól 1988-ig. A jelek szerint úgy hiszik, a kommunizmus 
legrettenetesebb bűne az a szerep volt, amit az exkommunisták játszottak az 
átmenet idején. A kommunistákat gyakran nem annyira hetvenes- 
nyolcvanas évekbeli cselekedeteikért szidják, hanem azért a könnyedségért, 
ahogyan a kilencvenes években a szívtelen kapitalisták bőrébe bújtak. 

Orbán Viktor politikai életrajza kiváló alkalmat ad, hogy 
elgondolkozzunk azon, hogyan lesz valakiből exliberális. Van egy 
energikus, könyörtelen és tehetséges politikai újonc, aki beleszeretett a 
szabadságba, de a végén saját abszolút hatalmának bűvöletébe esett. 1963- 
ban született, és egy Alcsútdoboz nevű szegény faluban nőtt fel, körülbelül 
ötven kilométerre délnyugatra Budapesttől. Gyermekkorát a szegénység 
határozta meg, hiányzott belőle minden forradalmi romantika. Az apja 
idővel párttag lett, de mint Orbán életrajzírója, Paul Lendvai megjegyzi, az 
idősebb Orbán jellegzetes , Homo kádáricus? volt, keményen dolgozó, 
gyakorlatias ember, aki jobb életet próbált biztosítani magának és a 
családjának.:. Forradalmi álmok, politikai szenvedélyek nemigen játszottak 
szerepet Orbánéknál. A házban senki sem olvasott újságot, és az igazi 
szenvedély nem a politika volt, hanem a futball. 

A katonai szolgálat a politizálás felé fordította és akommunista rezsim 
ellenségévé tette az ifjú Orbánt. Itt bizonyította jellemességét azzal, hogy 
megtagadta az együttműködést a magyar titkosrendőrséggel. Egyetemi évei 
alatt az ösztönök és nézetek szintjén megerősödött benne az ár ellen úszás 
hajlama. Ám a közvélemény 1989. június 16-án, Nagy Imre — az 1956-os 
felkelés meggyilkolt miniszterelnöke — ünnepélyes újratemetésén mondott 
beszéde miatt figyelt föl rá. Voltak radikális antikommunisták, akik 
viszolyogtak attól, hogy részt vegyenek az eseményen. Számukra ez állami 
rendezvény volt, ami forradalomnak álcázta magát. Orbán azonban tudta, 
hogy hat-hét perces beszédét élőben közvetítik, és az egész ország nézni 
fogja. És igaza lett. Nagy Imre temetésén mutatta meg a fiatal diákvezér 
először politikai személyiségének meghatározó vonását — azt a képességét, 
hogy hangot adjon a közhangulatnak, és elszántságát, amivel megragadja a 
pillanatot. Az újratemetés előtt az 1956-os veterán szervezők tartottak attól, 
mi történik, ha Orbán eltávolodik a forradalom és az igazságtétel témájától, 


s a szovjet csapatok teljes kivonását követeli. És amikor Orbán fellépett a 
színpadra, pontosan ezt tette. Ez volt az a pillanat, amikor a magyar 
nyilvánosság először láthatta, és először jegyezte meg a nevét.-: Bátor volt, 
fiatal és liberális. A Fidesznek, a fiatal nemzedék pártjának alapító tagja. A 
párt első alapszabálya kikötötte, hogy harmincöt éven felül senki sem léphet 
be. 

Szakítását a liberalizmussal gyakran közönséges opportunizmussal 
magyarázzák (azért költözött át jobbra, mert onnan várhatott szavazatokat), 
vagy azzal, hogy egyre jobban megvetette a budapesti liberális 
értelmiségieket, — akiket eredetileg csodált, de akik átlátszó 
fensőbbségtudattal lenézték őt. Volt egy pillanat, amiben mindennél jobban 
kifejeződött Orbánnak a — vele ellentétben az urbánus értelmiségből jött — 
magyar liberálisokhoz fűződő feszült viszonya. Sokan elmondták azt a 
történetet, hogy egy fogadáson az ismert szabaddemokrata képviselő, 
Haraszti Miklós odament Orbánhoz, aki úgy volt öltözve, mint a többi 
vendég, és fölényes gesztussal megigazította a nyakkendőjét. Minden 
jelenlévő úgy emlékezik, hogy Orbán elvörösödött, és láthatóan ideges lett. 
A fiatal, feltörekvő politikai vezető megalázva érezte magát, hogy úgy 
bánnak vele, mint egy bárdolatlan falusi rokonnal. Stendhal értette volna a 
módját, hogyan ábrázolja, mit érzett e pillanatban a vidékről jött 
fiatalember. 

Könnyű lenne tehát Orbán kiábrándulását a liberalizmusból politikai 
opportunizmusra vagy a budapesti liberális értelmiségiek leereszkedő 
bánásmódja miatti személyes, sértett dacra redukálni. Ám a dolog ennél 
mélyebb. Éppenséggel a liberális  politikafelfogás és benne a 
hatalomgyakorlás — körüli, rendszerszerű kétértelműség lényegével 
kapcsolatos. Míg a magyar liberálisokat főként az emberi jogok, a fékek és 
ellensúlyok, a sajtószabadság és a bírói függetlenség foglalkoztatták 
(mindezeket azért tartották becsben, mert korlátozzák a hatalmat), Orbánt 
azért érdekelte a hatalom alkalmazása, hogy megdöntse a politikai 
hierarchiát.  Futballszenvedélye arra tanította, hogy ami bármilyen 
versengésben számít, legyen az politika vagy sport, az a gátlástalan 
rámenősség és a megingathatatlan lojalitás. Kiváltképp az a fontos, hogy az 
ember mellett kitartsanak a hívei még akkor is, ha időnként vereséget 
szenved. Nem az a példás vezető, aki átgondoltan tisztességes mindenkivel, 
hanem aki lelkesíti és mozgósítja a csapatát vagy törzsét. 


Hogy követőit harcra buzdítsa, Orbán makacsul mindig a liberalizmus 
bűneinek szabványosított listáján lovagol, amelyeket állítása szerint a 
liberális demokrácia szervilis utánzói követtek el, akik az 1989 utáni két 
évtizedben oly rosszul kormányozták Magyarországot. Először is a 
társadalomnak az a liberális képe, amely termelők és fogyasztók üres 
hálózatát látja benne, alkalmatlan a magyar nemzet erkölcsi erejének és 
érzelmi szolidaritásának megragadására. A liberálisok természetüknél fogva 
közönyösek a nemzet történelme és sorsa iránt. Orbán az előregyártott 
elemektől hemzsegő retorikájában a liberalizmus emberi jogokról, civil 
társadalomról és jogi procedúrákról szóló nyelvezetét ridegnek, túl 
általánosnak és történelmietlennek bélyegzi. A liberálisok azért legyintenek 
a bevándorlásra, mert elválasztják az állampolgárságot az etnikai 
hovatartozástól, azonkívül a szubsztantív igazságosság és a közjó 
eszményének helyébe a procedurális igazságszolgáltatás, a jogállamiság és 
az egyéni hasznosság fogatlan, elvont koncepcióját állítják. Populista 
szemmel nézve az etnikai kötelékek iránti kozmopolita bizalmatlanság 
miatt Magyarország óriási etnikai többsége idegennek érezheti magát a saját 
hazájában. Így zúzza szét az univerzalizmus a szolidaritást. Ha mindenki a 
testvéred, egyedüli gyerek vagy. Ezért bizonygatják Magyarországon a 
reakciós nativisták, hogy aki liberális elveket vall, azt nem érdekelheti 
őszintén a külhoni magyarok sorsa. 

Minden antiliberális így beszél. De amikor Orbán felmondja az 
antiliberális katekizmust, abban a térségre jellemző aggályok tükröződnek. 
Például az egyéni jogokra koncentráló liberalizmus fényében elhalványul a 
posztkommunista Magyarország legfőbb politikai visszaélése, nevezetesen 
az, hogy a közvagyont a letűnt rezsim bennfentesei privatizálták — ez a fajta 
nagyüzemi korrupció nem sértett meg egyéni jogot, sőt éppenséggel a 
magántulajdonhoz való egyéni jog létrehozása konszolidálta.:: Erre gondol 
Orbán, amikor azt mondja, hogy Magyarországon ,,a liberális demokrácia 
(...) képtelennek bizonyult arra, hogy megvédje a nemzet önfenntartásához 
szükséges közösségi vagyont". A liberalizmus, mondja Orbán, nem törődik 
a szociális kérdéssel, és visszavonja az állam paternalista védőernyőjét a 
polgárok feje fölül, azzal az indokkal, hogy a , szabad" polgároknak 
egyedül kell boldogulniuk. Ezért van, hogy két évtizeddel 1989 után: 


Folyamatosan azt éreztük, hogy aki gyengébb, azt letapossák. (...) 
Mindig az erősebb, a bank mondja meg, hogy mennyi a hitel kamata, 
ha kell, menet közben változtatja, és sorolhatnám azokat a példákat, 
amelyek egyébként a kiszolgáltatott, gyenge, másoknál kisebb 
gazdasági — véderővel rendelkező személyeket és családokat 
folyamatosan életélménykérnt érte az elmúlt húsz esztendőben. 


A magukra vett Utánzási Parancsolatnak Magyarországon az volt az egyik 
kihatása, hogy rengeteg kis jövedelmű család kész volt svájcifrank- 
kölcsönöket felvenni. A jelek szerint azért tették, hogy utánozzák a 
Nyugaton megfigyelt fogyasztási mintázatokat. A háztartások adóssága az 
égbe szökött a meggondolatlan és hiábavaló kísérlet jegyében, hogy elérjék 
és lemásolják a nyugati életszínvonalat. A magyar valuta radikális 
leértékelődése nyomán azonban az óvatlan hitelfelvevőknek csillagászati 
összegű havi törlesztőrészletet kellett fizetniük a meggyengült forintban. A 
kormányzati statisztikák szerint majdnem egymillió ember vett föl 
devizakölcsönt, és ennek 90 százalékát svájci frankban. Erre gondol Orbán, 
amikor megállapítja, hogy , a liberális magyar állam nem védte meg az 
országot az eladósodástól". A liberális demokrácia — vonja le a 
következtetést — ,nem védte meg a családokat az adósrabszolgaságtól 
sem"... Ezek a roskasztó terhek megerősítették az érzést, hogy a 
világgazdasági rendszerbe való integráció megaláztatást és elszegényedést 
hoz, nem pedig szabadságot és bőséget, mint annak idején liberális 
hozsannázói megígérték. 

A liberalizmus oly módon igazolta a gazdasági egyenlőtlenséget, hogy 
szép színekkel megfestette a meritokrácia mítoszát, ezzel azonban csak 
álcázta a szerencse központi szerepét a gazdagság önkényes elosztásában — 
ez az álcázás lealacsonyító a gazdasági lottó vesztesei számára, mert arra 
ösztönzi a nyerteseket, hogy sikereiket a magasabb rendű tehetségüknek és 
nagyobb személyes  erőkifejtésüknek  tulajdonítsák. A  meritokrácia 
mítoszának sértő voltát tetézi a térség történelmi kontextusában, hogy a 
gazdasági siker 1989 után azon kiváltságosoknak hullott az ölébe, akik a 
megelőző, elnyomó politikai rendszerben fontos politikai pozíciókat 
foglaltak el. A korábbi forradalmaktól az különböztette meg 1989-et, hogy 
a látszatra , trónfosztott?" elitek milyen könnyedén tudták megőrizni 
hatalmukat és befolyásukat. Ennek oka egyszerű. A régi elitek részt vettek a 


megelőző rendszer lebontásában, és nagyban hozzájárultak ahhoz, hogy az 
átmenet békés maradjon. Ennek folytán ők kerültek a legjobb helyzetbe, 
hogy szimbolikus tőkéjüket anyagi és politikai tőkére váltsák át. 
Képzettebbek voltak, jobb kapcsolatokkal, és sokkal jobban ismerték a 
Nyugatot, mint honfitársaik — még azoknál az ellenzéki vezetőknél is 
jobban, akik megvallották a Nyugat iránti olthatatlan szerelmüket. 

Amikor az 1970-es évek végén Hans Magnus Enzensberger 
Magyarországon járt, hosszan elbeszélgetett az ország kommunista 
menedzseri osztályának egyik tagjával, aki később, az 1990-es években 
csatlakozott az új magyar üzleti elithez. Az ötvenes éveiben járó férfi 
Armani zakót hordott, és ideológiai meggyőződései rendkívül rugalmasak 
voltak. , A párt a mi társadalmi mozgólépcsőnk — mondta nyugatnémet 
vendégének -—, jobb, mint a Harvard Business School! Ebből a szempontból 
nincs is konkurenciája a pártnak, és alternatívája sincs... Mihelyt az 
amerikaiak katonákat küldenek Budapestre, én leszek az első, aki kijelenti, 
hogy fütyül az egész leninizmusra!"a És pontosan így is történt. A 
következmény: Közép- és Kelet-Európában a magántulajdon és a 
kapitalizmus védelme kezdett egyet jelenteni a régi kommunista. elitek 
tisztességtelen úton megszerzett privilégiumainak védelmével. 

Miután a térség populistái hatalomra jutottak, nem üzentek hadat a 
magántulajdonnak. A szabadságban inkább azt nem szeretik, hogy a 
választások veszteseinek két választás között joguk van kritizálni a 
győzteseket, megpróbálhatják a maguk oldalára állítani a választókat, és 
politikailag életben maradni a következő versengésig. A politikai 
ellenfélnek nem kell menekülnie, emigrálnia vagy bujkálnia, míg tulajdonát 
elkobozzák a győztesek. Azáltal, hogy megmarad az ellenzék esélye, hogy 
egy következő szavazáson leváltsa a hivatalban lévőket, a liberális 
demokrácia megjutalmazza a türelmet, bármilyen hibás a rezsim, és 
megvédi a rendszert a kiszámíthatatlan forradalmi erőszaktól. 

Ez így egészen csodásan hangzik. De kevés szó esik ennek a 
berendezkedésnek az árnyoldaláról. A liberális demokrácia csak ideiglenes 
győzelmeket kínál. A választások győzteseitől megtagadja a teljes és 
végleges győzelem lehetőségét. Megerősíti ama , jogi imposszibilizmussal" 
(imposybilizm prawny) szembeni elégedetlenséget, amely ellen Kaczyúski 
harcol Lengyelországban. Az a tény, hogy a liberális demokrácia elveti az 
egyértelmű és meghatározó győzelmeket, ellentétben az ideiglenes és 
határozatlan győzelmekkel, visszássá és problematikussá teszi magának a 


liberális demokráciának az 1989-ben aratott, állítólag teljes és végső 
győzelmét. Egy olyan politikai eszmerendszer, amely a véget nem érő 
versenyt, az ideológiai alternatívákat és a pusztán átmeneti győzelmeket 
magasztalja, hogyan állíthatja, hogy mindháromnak véget vetett? — kérdezik 
a populisták. A PiS vezetőjének egyik értelmiségi szövetségese, Andrzej 
Nowak szerint , Kaczyúski érzékelte, hogy a forradalmi változás hiánya 
1989 után olyasmi volt, amiért Lengyelország drágán megfizetett". sz 

Orbánnak a gyűlölt liberális baloldal elleni hadjáratában az a 
paradoxon rejlik, hogy politikai stratégiáját igen nagy részben éppen a 
baloldal formálta. Ifjúkorában csodálta az olasz marxista filozófust és 
aktivistát, Antonio Gramscit, és a Fidesz visszatérése a hatalomba 2010-ben 
-— nyolc év ellenzékiség után — a Gramsci ihlette civil társadalmi 
stratégiában gyökerezett: egyebek közt a polgári köröket használták 
ugródeszkának. De míg a liberálisok és a baloldaliak a kisebbségek jogairól 
beszéltek, Orbán a történelemről beszélt, és a többség jogairól. 

Ami Orbán antiliberalizmusát fűti, az főként a magyar identitással mit 
sem törődő, posztnemzeti Európai Unióval szembeni nacionalista 
ressentiment. A menekültek elosztásának uniós kvótarendszere elleni 
támadásokat hevítő, kiszámított dühből arra lehet következtetni, hogy a 
magyar miniszterelnök a politikai támogatottság bőséges forrását látja a 
trianoni békeszerződés megbosszulásáról szőtt népszerű ábrándokban — az 
1920-as megállapodásban az európai hatalmak azzal büntették 
Magyarországot, hogy megfosztották területének kétharmadától. 


A helyzet úgy áll, kedves barátaim, hogy el akarják venni az 
országunkat. Nem egy tollvonással, mint száz éve Irianonban. Most 
azt akarják, hogy néhány évtized alatt önként adjuk át másoknak, más 
földrészről érkező idegeneknek, akik nem beszélik a nyelvünket, nem 
tisztelik a kultúránkat, törvényeinket és életformánkat, akik le akarják 
cserélni a miénket a sajátjukkal.: 


Közeleg a békeszerződés századik évfordulója 2020-ban. Hogyan lehetne 
jobban ünnepelni, mint az édes bosszú ízlelgetésével, miközben az EU 
tehetetlenül nézi, amint darabjaira hullik? 

Ha Orbán történelmi fontosságú 2014. július 26-i beszédét olvassuk, 
amelyben megerősítette harcos elkötelezettségét az illiberális állam 


felépítése mellett, szinte tapintani lehet megvetését azok iránt, akik 
megpróbálják elmosni a határvonalat győzelem és vereség között. Nyilván 
teljesen egyetértene Robert Frost gúnyos meghatározásával, mely szerint 
, liberális az, aki a saját álláspontját sem vállalja a vitában". Orbán nem 
egyszerűen kiábrándult a liberalizmusból és annak kompromisszumra való 
hajlamából; hanem elsöprő vereséget akart mérni rá. Amelynek nyomán 
nem lesznek kompromisszumok, nem lesznek jóhiszemű tárgyalások. Olyan 
győzelmet akart továbbá, amely nem átmeneti, hanem végleges. Ez volt az 
ő imitációs válasza a liberalizmus 1989-es, állítólag végleges győzelmére. 
Azonkívül meg akarta ismételni fiatalkori sárkányölő alakítását — mint aki 
véget vetett a szovjet hegemóniának — a Brüsszelből amerikai támogatással 
igazgatott liberális demokrata birodalom megdöntésével. Ebben a 
kontextusban a Fidesz választási sikere nem csupán az egyik párt győzelme 
a többi fölött, hanem annak jele, hogy ,a liberális demokrácia korának 
vége".a Orbánt az olyan győzelem érdekli, amellyel vetélytársainak teljes 
megalázása és veresége jár együtt. Ez az a fajta győzelem, amelyben egy 
párt politikai identitása kikovácsolódik és megszilárdul. Orbán talán a 
liberalizmus  elítélésének keménységével kompenzálja saját neofita 
illiberalizmusának ideológiai ürességét és közhelyességét. 

Bármilyen hosszú távú politikai következményei legyenek is, a mai 
közép-európai illiberális áramlatra jellemző intellektuális másodlagosság a 
normalitás nevében véghez vitt 1989-es forradalmak intellektuális 
sekélyességében gyökerezik. 


MINDENKI 


Deák Kristóf rendező filmje, a Mindenki 2017-ben elnyerte a legjobb élő 
szereplős rövidfilmnek járó Oscar-díjat. A mű sikeresen ragadta meg a 
vágyódásnak és megalázottságnak azt a vegyülékét, amely Közép-Európa 
1989 utáni demokratikus átmeneteire volt jellemző. A filmben megjelenített 
események Budapesten játszódnak, az 1990-es évek elején. A kis Zsófi új 
iskolába kerül, és nagyon föllelkesíti a lehetőség, hogy az ottani, díjnyertes 
kórusban énekelhet. Erika néni, az énektanárnő megengedi, hogy Zsófi 
csatlakozzon a kórushoz, de csak tátognia szabad, hogy iskolázatlan 
hangjával ne rontsa le az énekkar együttes hangzását. 


Zsófi, mint akit hideg zuhany ért, vonakodva beleegyezik. Legjobb 
barátnője, Liza azonban, amikor értesül a hallgatási fogadalomról, 
szembeszáll a tanárral, aki azt feleli, hogy a kórus azért indul a versenyen, 
hogy Svédországban szerepelhessen, úgyhogy mindenkit csak a 
legtehetségesebb énekesek hangja érdekel. A , tátikázók" hálásak lehetnek a 
lehetőségért, hogy egyáltalán statisztaszerepet kapnak. Kiderül, hogy nem 
Zsófi az egyetlen csalódott gyerek, akit Erika néni hallhatatlan kórustaggá 
fokozott le. A tanárnő titkos győzelmi stratégiája pontosan az, hogy csak a 
legjobbaknak engedi meg a hangos éneklést. De az elhallgattatott gyerekek 
iránti kollektív együttérzés arra ösztönzi az egész kart, hogy nyíltan 
fellázadjon a tanárnő győzelemmániája ellen. Amikor a döntő napján 
felállnak a színpadon, a teljes kórus hangtalanul tátog a Zsófival való 
szolidaritás jegyében. Csak amikor a megalázott Erika néni feldúltan 
kirohan a színpadról, akkor kezdenek felszabadultan énekelni. A közép- 
európai populisták, mint Orbán vagy Kaczyúski, szeretik úgy beállítani 
lázadásukat a valaha követett, ma megvetett Utánzási Parancsolattal 
szemben, mint ami párhuzamba állítható a diákok manipulatív tanár elleni 
lázadásával. Azt hirdetik, hogy visszaadták Közép-Európának a hangját. 

Ez persze önigazoló értelmezés. De az is igaz, hogy miközben 
Brüsszel — önmagának hízelgő módon — hajlamos volt úgy tekinteni a 
bővítésre, mint a korábban leigázott nemzetek iránti, bőkezűen önzetlen 
aktusra,:: Közép- és Kelet-Európában sokan kezdték úgy felfogni, mint a 
puha gyarmatosítás egy formáját.: Miután a volt kommunista országok 
megmenekültek Moszkva birodalmi markából, és megkapták az ígéretet, 
hogy politikailag egyenrangú partnerekként csatlakozhatnak a liberális 
világhoz, úgy érezték, hogy a nem nyugati , maradéknak" kijáró hányaveti 
lekezelés az osztályrészük, mintha igazából nem is lennének , európaiak", 
hanem Afrika, Ázsia és a Közel-Kelet népei között volna a helyük.: Hogy 
megértsük annak a pszichés árnyoldalát, ha valakire így tekintenek, hadd 
emlékeztessünk arra a felháborodásra, amellyel az Európán kívüli népek a 
gyarmati korszak Utánzási Parancsolatát fogadták. Már idéztük e témában 
Frantz Fanont, de a nyugati formák és normák kötelező imitációjával 
szembeni ellenérzésnek ő csak a legismertebb kifejezője. Európa 19. 
századi egyiptomi utánzóiról írva Amin Maalouf, a libanoni születésű 
francia gondolkodó így magyarázza meg az imitáció traumáját: 


El kellett ismerniük, hogy életvitelük elavult, hogy minden, amit 
létrehoztak, értéktelen a Nyugaton létrehozott dolgokhoz képest, hogy 
ragaszkodásuk a tradicionális orvosláshoz babonaság, hogy katonai 
dicsőségük csak emlék, a nagy emberek, akiknek tiszteletére 
nevelődtek — a költők, tudósok, szentek és utazók — a világ szemében 
nem jelentenek semmit, hogy nyelvüket csak egy maroknyi szakértő 
tanulja, míg nekik más népek nyelveit kell megtanulniuk, ha meg 
akarnak maradni, dolgozni és kapcsolatot tartani az emberiség többi 
részével. 


Mint azt a Bevezetőben tárgyaltuk, és ahogy a Nyugat , undorító 
mimikrijének?" Frantz Fanon-féle leírása megerősíti, az imitátor életében 
óhatatlanul vegyül a meg nem felelés, az alsóbbrendűség, a függőség, az 
elvesztett identitás és a szándékától független bizonytalanság érzése. A 
nyugat-európai hatalmakkal szembeni antikolonialista ellenállás annyira 
különbözik . Észak-Afrika és Közép-Európa esetében, hogy az 
összehasonlítás szinte reménytelenül fölösleges. De annyit legalább 
mondhatunk, hogy az utóbbi esetben mégis közrejátszik egy konkrét irritáló 
tényező, minthogy az utánzók meg voltak győződve arról, hogy 
ugyanahhoz a kulturális térhez tartoznak, mint az utánzottak, és azt is 
hitték, hogy európai társaikkal egyenlő feltételek mellett kaptak meghívást 
,a szabad világba". A tényezőknek ez az együttállása indított minket arra, 
hogy a Közép- és Kelet-Európán napjainkban végigsöprő tekintélyelvű 
xenofóbia hullámának számos oka közül az  önárulás érzését 
hangsúlyozzuk. Ezt az első posztkommunista évtizedben az az elhúzódó 
folyamat érlelte meg, amit Gabriel Tarde a Nyugat , ragályos utánzásának" 
nevez. 

Úgy véljük, ha közelebbről megvizsgáljuk a kulturális visszahatást az 
utánzó politika történetileg konkrét és társadalmilag gyötrelmes 
tapasztalatára, sikeresebben érthetjük meg a közép- és kelet-európai 
populista ellenforradalmat, mint ha túlbecsüljük a térség állítólag 
, eltörölhetetlen", antidemokratikus és intoleráns nativista hagyományát. De 
miért ne magyarázhatnánk meg egyszerűbben a régió populista fordulatát — 
mint a liberalizmusból való kiábrándulás kifejeződését? A polgárok például 
eredetileg annak a feltevésnek a jegyében fogadták el a demokratikus- 
kapitalista modellt, hogy nagyobb jólétet hoz, és amikor ez elmaradt, ellene 


fordultak. Ez a magyarázat elméletben beválik, de nem felel meg a 
tényeknek. A lengyel példa azt mutatja, hogy Közép-Európa jobboldali 
átváltozásáért nem , a gazdaság, te hülye" tehető felelőssé. Lengyelország 
viszonylagos gazdasági sikere (és az a tény, hogy az egyenlőtlenség nem 
látszik annyira kirívónak, mint Magyarországon) semmivel sem járult hozzá 
a választópolgárok populizmus elleni immunizálásához. Ahogy Maciej 
Gdula lengyel szociológus kimutatta, az országban a proliberális és 
antiliberális attitűdöket nem magyarázza, hogy ki volt a posztkommunista 
gazdasági átalakulás nyertese, és ki a vesztese.:s Jarostaw Kaczyúski hívei 
közül sokan tökéletesen elégedettek a privát viszonyaikkal, és bőségesen 
részesültek az ország növekvő jólétéből. A liberális berendezkedéssel 
szembeni ellenkezésük lényege az, hogy az abortusz legalizálásával és a 
melegházassággal fanatikusan szembehelyezkedő katolikusként úgy 
éreznék, önmagukat árulnák el a liberalizmus elfogadásával. Az , identitás", 
túl ezen, lényegében az ember szerződése halott őseivel. És ezt a szerződést 
olyan erők fenyegetik, amelyek ránézésre arra kényszerítenék a magyarokat 
és a lengyeleket, hogy  felhagyjanak ,saját életmódjukkal".a A 
leggyűlöletesebbek ezen erők közül a brüsszeli bürokraták, akik sok magyar 
és lengyel szerint az afrikai és közel-keleti bevándorlókkal szövetkezve 
valami sötét összeesküvést forralnak. 

2018 márciusában Andrzej Duda elnök beszédet mondott Délnyugat- 
Lengyelországban a függetlenség századik évfordulóján, Ebben az európai 
uniós tagságot a porosz, osztrák és orosz megszállás alatti időszakokhoz 
hasonlította: , 1795 és 1918 között — mondta — a lengyelek távoli 
fővárosokban ülő idegen megszállóknak feleltek", akik , helyettünk hoztak 
döntéseket". A posztkommunista Lengyelország az idegen uralom és 
kizsákmányolás hasonló formáját éli át — folytatta. A lengyel nemzeti 
szuverenitást és katolikus örökséget eltörli az EU, amely a posztnemzeti, 
vallásellenes konföderációba akarja beolvasztani az országot. Ebből az 
abszurd szemszögből nézve nincs is valódi különbség a kommunista 
autoritarianizmus és a liberális demokrácia között. Mindkettő rákényszeríti 
, az egyszerű lengyelekre? — tankokkal vagy anélkül — egy istentelen idegen 
kisebbség akaratát. 

Ha tehát elfogadjuk a mozgalom vezetőinek tanúságát, a közép- 
európai illiberalizmus megerősödése jórészt annak a felhalmozódott dühnek 
a folyománya, amely a mimézis központi fontosságára reagált az 1989 
utáni, keleti reformfolyamatokban. Amikor a kommunisták és a demokraták 


közötti hidegháborús választóvonalat 1989 után felváltotta az utánzók és 
utánzottak közti választóvonal, olyan erkölcsi hierarchia jött létre, amely 
utóbb radikálisan destabilizálónak bizonyult. Azt kommentálva, hogyan 
jelenik meg Orbán Magyarországa a nyugati médiában, Schmidt Mária úgy 
fogalmazott, , ugyanúgy föntről lefelé beszélnek, ahogy régen a 
gyarmataikkal tették".. Hiba volna egyenlőségjelet tenni a nem nyugati 
világ fölötti gyarmati uralom és kizsákmányolás története, illetve Közép- 
Európa eredetileg önszántából hozott döntése között, hogy elvállalja a 
posztnemzeti EU-ba — harmonizáció révén — való beilleszkedés terheit. 
Ámde a nyugati normák és intézmények önkéntes importjával mindkét 
esetben nemcsak az olykor nyűgös kötelességek és kötelezettségek 
kimondott elfogadása járt együtt, hanem az alárendeltség, sőt a leigázás ki 
nem mondott elfogadása is. A térség antiliberális mozgalmai arra a 
megalázó alárendeltségre reagálnak, amely még sérelmesebb azoknak, akik 
arra számítottak, hogy a Nyugat egyenrangú európaiakként fogadja be őket. 

Ezek a közép-európai vezetők — hogy megfordítsák az utánzók és 
utánzottak viszonyában természetesen benne rejlő hierarchiát — mostanában 
azt mondják, hogy mára ismét más lett a legfőbb különbség Kelet és Nyugat 
között. Inmár nem a kommunisták és a demokraták vagy az utánzók és 
utánzottak szembenállása a lényeg, hanem az etnikailag homogén és az 
etnikailag pluralisztikus társadalmak különbsége, azon országoké, ahol a 
hagyományos többség uralkodik, és azoké, ahol a kisebbségek 
, Zzagyvaléka?" meghiúsítja a többségi akarat érvényesülését. Ez a képzelt 
kontraszt a ,tiszta" és a ,korcs? között nyilvánvalóan arra jó, hogy 
átfordítsa az erőviszonyokat, és megalapozza Közép-Európa rangját mint az 
igazi Európáét, amely utóvédharcát vívja a szorongatott fehér keresztény 
identitás védelmében. 

Ami a nemzeti és térségi léptékű utánzást még utálatosabbá teszi, az 
nem csak az a velejárója, hogy a mímelő mindig valamiképpen alacsonyabb 
rendű a mintánál — morálisan, kulturálisan és emberileg egyaránt. Minthogy 
a másoló nemzetek jogilag felhatalmazott plagizátorok, rendszeresen 
kérniük kell a politikai és gazdasági receptek szerzőijog-tulajdonosainak 
áldását és jóváhagyását a kölcsönzéshez és a másodlagos alkalmazáshoz. 
Azonkívül tiltakozás nélkül el kell fogadniuk a nyugatiak jogát, hogy 
értékeljék a nyugati szabvány elérésének sikerét vagy kudarcát. Brüsszel 
meghökkentően passzív, ha a bírói függetlenség és sajtószabadság 
botrányos lengyel- és magyarországi megsértéseivel szembesül — ez azt 


jelzi, hogy nem gyakorlati, hanem szimbolikus ügyről van szó. A nyugatiak 
ítélkező hajlama ettől jottányit sem lesz kevésbé fennhéjázó. Még ha nincs 
is kényszer vagy erőszak az alkalmazásban, az a tény, hogy rendszeresen 
ellenőriznek olyan külföldi bírák, akik híján vannak az ország komoly 
ismeretének, a harag politikájának ad tápot. 

Bár a Nyugat posztkommunista utánzása a Kelet szabad választása 
volt, a Nyugat mégiscsak bátorította és felügyelte. Nem azt akarjuk 
mondani, hogy a térség politikai virágzásnak indult volna, ha a Nyugat csak 
ül a babérjain, és nem tesz semmit, hanem azt próbáljuk megmagyarázni, 
hogy az idegen mércék eleinte kívánatosnak tekintett átvételét végül miért 
érezték konszenzus nélkülinek, kényszer termékének. A térség új 
generációs  antiliberálisainak nem annyira a nemzeti szuverenitás 
megsértése a fontos, hanem a nemzeti büszkeségen esett sérelem. 

A közép- és kelet-európai autoriter sovinizmus és  xenofóbia 
megerősödése nem a politikai elméletből, hanem a politikai pszichológiából 
vezethető le. Ahol a populizmus uralkodik, ott nem intellektuális háttere 
van. Minden népszerűségének forrása a tudatosult 1989 utáni Utánzási 
Parancsolat és annak összes lealacsonyító, megalázó folyománya által 
keltett mély undor. És még inkább fűti annak a kisebbségcentrikus 
kulturális átalakulásnak az elutasítása, amely az 1968-as tiltakozó 
mozgalmakat követte Nyugaton. A közép- és kelet-európai illiberalizmus 
tehát érzelmi és preideológiai eredetű, az évtizedes programból fakadó 
,száz sebbel való megalázás" elleni lázadásban gyökerezik — arról a 
programról van szó, amely megkövetelte a külföldi kultúrák mérhetetlen 
felsőbbrendűségének elismerését. Az illiberalizmus filozófiai értelemben 
egy fedőtörténet, amelynek célja, hogy az intellektuális komolyság patináját 
kölcsönözze a széles körben ható zsigeri vágynak, hogy ezek a népek 
megszabaduljanak , gyarmati" függőségüktől; a nyugatosodásban eleve 
benne rejlő kisebbrendűségi tudatról van szó. Amikor Kaczyúski azzal 
vádolja a , liberalizmust", hogy , ellene van a nemzet puszta gondolatának 
is", és amikor Schmidt Mária azt mondja: , Mi magyarok vagyunk, és meg 
akarjuk őrizni kultúránkat", a túlfűtött nativizmusukban annak elutasítása 
fejeződik ki, hogy idegenek ítéljék meg őket idegen mércék szerint. 
Ugyanez mondható el Orbán Viktor bevándorlóellenes nosztalgiájának 
megfogalmazásairól:  ,Nem akarunk sokszínűek lenni úgy, hogy 
összekevernek bennünket, (...) Olyanok akarunk lenni, mint amilyen 
ezeregyszáz év alatt mi itt, a Kárpát-medencében lettünk.":: Jó példája ez 


annak, ahogy a populisták kiválasztanak egyet országuk sokféle múltja 
közül, és kijelentik, hogy ez a nemzet igazi múltja, amit meg kell menteni 
attól, hogy beszennyezze a nyugati modernség. (Persze sajátos, hogy a 
magyar miniszterelnök ilyen élénken emlékszik arra, milyen volt 
magyarnak lenni tizenegy évszázaddal ezelőtt.) És miközben azt közli a 
nyugatiakkal, hogy , mi" nem próbálunk másolni , titeket", s ennélfogva 
nincs értelme, hogy a külföldiek saját maguk rossz minőségű vagy 
összecsapott másolatainak tartsanak, egyszersmind úgy tesz, mintha a kevés 
nyomot hagyó messzi elődök utánzása nem követelne több erőfeszítést, 
mint önmagunknak lenni. 

Az illiberális politikusok sikerüket annak a sértett dacnak köszönhetik, 
amelyet sokan a kanonikusnak szánt külföldi modellek előtti hajbókolás két 
évtizede után éreztek. Ez magyarázza, hogy a populisták túldramatizált 
beszédeiben az Európai Unió és a Szovjetunió szerepe fölcserélhető.oss Az 
1940-es évek végi Moszkva és az 1990-es évek végének Brüsszelje 
egyaránt , földrajzilag egybefüggő replikarezsimeket hozott létre Kelet- 
Európában".: Ennek az analógiának az erőltetett voltát nem kell 
hangsúlyozni, hiszen a szovjet kommunizmus utánzására ezek az országok 
rákényszerültek, az európai liberalizmus utánzására pedig felkérték őket. 
Ám ettől még a populisták morálisan egyenértékűnek fogják fel a 
Szovjetuniót és az EU-t, mert az ő szemszögükből Moszkva és Brüsszel is 
olyan engedelmességet követelt meg ,, vazallusaitól", amelynek célja a 
nemzeti hagyományok eltörlése volt. 

Az általánosan tudomásul vett Utánzási Parancsolattal szembeni 
nacionalista ellenállásnak azonban van egy szándék nélküli, fonák 
következménye. Minthogy szenvedélyes hivatkozásaikban úgy idézik meg 
a tradíciót, mint az utánzás ellenszerét, a kelet-európai populisták 
kénytelenek rendszeresen átírni nemzeti történelmüket. A hidegháború 
idején, amikor szembeszálltak Moszkva követelésével, hogy a szovjet 
modellt másolják, a közép-európaiak alapvetően liberálisnak és európainak 
írták le hagyományaikat. Az egyik áramlatnak a nyugati civilizáció széles 
folyamában. Manapság ezzel szemben azért hivatkoznak hagyományaikra, 
hogy igazolják ellenkezésüket, amiért akaratuk ellenére beolvasztanák őket 
a liberális Nyugatba. Ez a döbbenetes hátraarc azt teszi szembeötlővé, hogy 
igazából nem létezik ,az ő hagyományuk"?".s Mint már említettük, 
mindegyik országnak sokféle múltja és sokféle hagyománya van, s ezek 
gyakran egymással is ütköznek. A populisták retorikai sakkhúzása abban 


áll, hogy kiszemelik, mondjuk, Magyarország vagy Lengyelország 
múltjából a legkevésbé jóindulatú és toleráns vonalat, s önkényesen ezt 
nevezik ki , az" autentikus múltnak, amit meg kell óvni a Nyugat romboló 
befolyásától. 

Ezzel, lezárásként, visszajutunk Mary Shelley Frankensteinjéhez. Kim 
Scheppele amerikai jogtudós korántsem erőltetett analógiával a 
, Frankenstate?" szóval jellemzi a mai Magyarországot (aminek első embere 
egy másik Viktor), azaz úgy írja le, mint illiberális mutánst, amit a nyugati 
liberális demokráciák alkotóelemeiből férceltek össze leleményesen. Arra 
mutat rá figyelemre méltó érveléssel, hogy Orbánnak a hatalmát érő 
fenyegetéseket a válogatós imitáció ügyes taktikájával sikerült elhárítania. 
Amikor Brüsszelből illiberális tartalmuk miatt támadják a reformjait, a 
magyar kormány mindig hamar kész a válasszal: minden vitatható jogi 
procedúrát, szabályt és intézményt híven lemásoltak valamelyik tagállam 
jogrendszeréből. A miniszterelnök nem passzívan szenvedi el, hanem 
stratégia gyanánt alkalmazza az utánzást. A szelektív utánzás tette lehetővé 
Orbánnak, hogy gátat vessen az EU próbálkozásainak, amelyekkel 
megbüntetné Magyarországot a rezsim sajtószabadság és bírói függetlenség 
elleni támadásai miatt. Azzal, hogy illiberális egészet állított össze a 
liberális részletekből, Orbánnak sikerült gúnyt űznie az  Utánzási 
Parancsolatból, és Brüsszel arcába röhögnie. 

Nem cenzúrázta a sajtót a régi kommunista módon, hanem koholt 
gazdasági indokokkal kikényszerítette a vele szemben álló lapok bezárását. 
Ezután megoldotta, hogy gazdag barátai és szövetségesei felvásárolják az 
országos és helyi média nagy részét, és a tévécsatornákat és újságokat 
egyformán az államhatalom orgánumaivá tegyék. Így födte el a 
nyilvánosság szeme elől mind a választási manipulációit, mind a hihetetlen 
mértékű bennfentes korrupciót. Mivel a bíróságokat telerakta hozzá hűséges 
bírákkal, arra is hivatkozhat, hogy a törvényesség és az alkotmányosság 
maradéktalanul az ő oldalán áll. Az ilyen rendszer legitimációja nem 
annyira a választási győzelmektől függ, hanem attól, hogy a kormányzók 
saját állításuk szerint megvédik az önkényesen körbehatárolt ,igazi 
nemzetet?" a belső és külső ellenségtől. A Kelet-Európában megjelenő 
orbáni jellegű illiberális rendszerek ily módon egyesítik a politika mint a 
barát és ellenség közti melodramatikus összecsapás Carl Schmitt-i 
felfogását a liberális demokrácia intézményi díszleteivel. Ez a csiki-csuki 
játék tette lehetővé Orbánnak, hogy ne csupán abban az EU-ban maradjon 


politikailag életben, amely értékek uniójaként definiálja magát, hanem 
vezéralakja legyen annak az egyre nagyobb súlyú páneurópai 
, Frankenstein-koalíciónak", amelynek célja, hogy Európát az Illiberális 
Demokráciák Konföderációjává alakítsa át. Nemigen maradt okunk abban 
bízni, hogy kudarcra van ítélve. 


2 
Az utánzás mint megtorlás 


Csak azok a jó másolatok, amelyek leleplezik 
a rosszul sikerült eredeti abszurditását. 


[. A Rocnurroucaunpi 


1992. január 1-jén arra ébredt a világ, hogy a Szovjetunió eltűnt a térképről. 
A világ két szuperhatalmának egyike katonai vereség vagy külső invázió 
nélkül porba hullott. Hogyan lehet megmagyarázni egy ilyen rendkívüli 
fordulatot? A Szovjetunió felbomlása meghazudtolt minden várakozást — 
hogy a birodalom túl nagy ahhoz, hogy elbukjon, olyan sziklaszilárd, hogy 
nem eshet szét, és túl sok a nukleáris fegyvere ahhoz, hogy a Nyugat 
fenyegethesse. A Szovjetunió sok évtized viharait élte túl alapvetően 
érintetlenül. Hogyan roskadhatott össze lényegében váratlanul egy olyan 
pillanatban, amikor a nép zöme , nem is érezte, hogy az ország darabjaira 
hullik"?. Stephen Kotkin történész így teszi fel a kérdést: , Hogyan 
történhetett, hogy a roppant szovjet elit állig fölfegyverkezve lojális belső 
erőkkel és fegyverekkel, nem volt képes minden hatalmát mozgósítva 
megvédeni sem a szocializmust, sem az uniót?": 

A Nyugat számára a mennykőcsapásszerű hirtelenség, amellyel a 
, Főellenség? és a politikai és gazdasági szerveződés liberális demokrata 
modelljének fő alternatívája megszűnt létezni, azt sugallta, hogy vége az 
ideológiai konfliktus nagy korszakának. A kommunizmus összeomlására 
senki sem számított, és éppen ezt a váratlanságot hozták fel bizonyítéknak 
arra, hogy nem egyszerűen Amerika vagy a Nyugat, hanem a Történelem 
maga állította ki a kommunizmus halotti bizonyítványát. Most, hogy a 
liberális demokrácia egyetlen életképes vetélytársa letűnt a színről, nem 
várható több meglepetés az ügyben, hogy mi az eszményi kormányzati 
forma a világ túlnyomó része számára. Úgy látszott, a nyugati életforma 


megállíthatatlan, mint a gőzhenger. , Van valami mélységes irónia? — 
jegyezte meg Ihomas Bagger — abban a tényben, ,hogy egy teljesen 
váratlan, nem lineáris eseménynek, a hidegháború végének mindent 
megváltoztató " tapasztalatából"? a Nyugat  ,teljességgel lineáris 
következtetést vont le a várható jövőre nézve?".: Irónia ide vagy oda, 
ekkoriban sok nyugati Oroszország-megfigyelő osztozott abban a 
meggyőződésben, hogy Oroszország is a liberális demokráciába való 
fokozatos átmenet útján halad. 

A hidegháború végeztével néhányan optimistán még azt is 
feltételezték, hogy Oroszország a második világháború utáni Németország 
példáját követve áttér a többpártrendszeren alapuló politikára, és élvezi 
majd a törvényesen szabályozott piacgazdaság előnyeit. Átveszi a nyugati 
intézményeket és politikai praxist, nem áll ellen annak, hogy a hidegháború 
győztesei átneveljék és nem a liberális demokráciával való szembenállás 
szellemében definiálják magukat, hanem együttműködik a nyugati 
dominanciájú világrend fenntartásában. Hogy miért nem történt így — ezt 
próbáljuk elmondani ebben a fejezetben. 

Oroszországnak az elmúlt évtizedben tanúsított magatartása 
éppenséggel hasonlít a háború utáni Németországéra, de az első, nem pedig 
a második világháború utáni Németországról van szó, ahol a , gazdasági 
csoda" megszilárdította a demokratizálódás támogatottságát. A Versailles 
utáni Németországhoz hasonlóan Putyin Oroszországa dühös revizionista 
hatalommá vált, amely minden jel szerint az európai rend lerombolására 
összpontosít. És noha az oroszok továbbra is utánozzák az amerikaiakat, 
céljuk nem a megtérés vagy az asszimilálódás, hanem a bosszú és a 
jogosnak vélt érdek érvényesítése. E célokat követik még akkor is, ha alig 
vagy semennyire nem segítik Moszkvát abban, hogy visszaszerezze 
elveszített státuszát és hatalmát. A Kreml Nyugat-ellenes mimikrivel él 
(nem egyszerűen hamis nyugatosodást mímel), ennek jellegzetes példája 
volt az, ahogy a 2016-os elnökválasztási kampányban az orosz trollok 
amerikainak adták ki magukat, hogy zavart keltsenek, növeljék Irump 
esélyeit, és önmaga ellen fordítsák az országot. 

A nyugati formák és normák utánzása Oroszország hidegháborús 
tapasztalatának központi eleme. Bár az utánzás stílusa az idők során 
csiszolódott, a megtérés semmi esetre sem volt reális eshetőség. 
Oroszország eladdig csak egyszer próbált politikai modellt átvenni a 
Nyugattól (ellentétben a nyugati technikával és termelési módszerekkel); 


éspedig a rövid Kerenszkij-korszakban, ami a bolsevik forradalomba 
torkollott. Az orosz nyugatosodásellenesek legújabb nemzedéke számára ez 
intő tanulság. 

A posztkommunista Oroszországban az utánzás politikájának története 
három jól elkülönülő szakaszra osztható. Az elv, hogy az állampolgárok a 
választásokon elszámoltathatják a politikusokat, már az 1990-es években 
manipulált volt és illuzórikus. , Ha a Jelcin-rendszer elszámoltatható lett 
volna, nem lőtte volna tankokból a Legfelsőbb Tanácsot 1993-ban, nem 
lopta volna el az 1996-os választást, nem kerülte volna gondosan, hogy 
népszavazásra bocsássa Gajdar gazdasági reformprogramját, és nem hagyta 
volna, hogy Oroszország nemzeti vagyonát elrabolja a leendő oligarchák 
szűk köre Borisz Jelcinnek és sreformcsapatánakkx teljes egyetértésével.": 

A demokrácia szimulálása azonban így is hasznosnak bizonyult, hogy 
a Kreml csökkenthesse a nyugati kormányok és civil szervezetek rá 
nehezedő nyomását, miközben a vezetés a gazdaságot fenekestül felforgató, 
de kevés vagy semennyi népi támogatást nem élvező reformokkal volt 
elfoglalva. Putyin bizalmasa, VIlagyiszlav Szurkov szerint: 


A többszintű politikai intézményeket, amiket Oroszország átvett 
Nyugatról, néha részben rituálisnak látjuk, és olyannak, amit azért 
hoztak létre, hogy , valaki másnak? látsszunk, hogy a politikai 
kultúránk sajátosságai ne hívják fel magukra túlságosan a 
szomszédaink figyelmét, ne irritálják vagy ijesszék meg őket. 
Olyanok, mint a vasárnapi öltöny, amit vendégségbe veszünk fel, míg 
otthon úgy öltözködünk, ahogy otthon szoktunk. 


Ez a színjáték segítette a rendszer bennfenteseit, hogy túléljék a viharos, 
idegtépő évtizedet. A második szakasz zökkenőmentes átmenettel követte 
az elsőt az ezredforduló tájékán, amikor Putyin szerezte meg az elnöki 
hatalmat. Ő is választásokat rendezett, de főként azért, hogy meggyőzze az 
orosz polgárokat: az államhatalom jelenlegi birtokosainak nincs életképes 
alternatívája. A harmadik szakasz radikálisabb változással járt; ez 2011—12- 
re vezethető vissza. Az idő tájt váltott át a Kreml — később részletezendő 
okokból — a nyugati külpolitikai viselkedés szelektív tükrözésének vagy 
goromba paródiájának stratégiájára azzal a céllal, hogy rávilágítson a Kreml 


agressziójával szembesülő Nyugat viszonylagos gyengeségére, és szétmarja 
az amerikai vezetésű liberális világrend alapjait. 

Ma is ennek a harmadik szakasznak vagyunk tanúi. 

A történelem vége utáni élet immár nem , szomorú kor", amire a 
, burzsoá életuntság? a jellemző, hanem egyre inkább Orson Welles 
klasszikus 1947-es filmjének, A sanghaji asszonynak az ikonikus 
tükörterem-jelenetére emlékeztet: az általános paranoia és elharapózó 
agresszió világa. 


AZ OROSZ REVIZIONIZMUS FORRÁSAI 


Az évente megtartott müncheni biztonságpolitikai konferencián védelmi 
miniszterek, parlamenti képviselők, nemzetbiztonsági szakértők gyűlnek 
össze a világ minden tájáról. A rendezvényt az 1960-as évek elején 
alapították, nem sokkal azután, hogy egyik napról a másikra megépült a 
berlini fal. Amikor 2007. február 10-én Vlagyimir Putyin beszédet mondott 
a konferencián, az elcsöndesült teremben a közönség majdnem olyan 
döbbenettel hallgatta, mint amivel a berliniek azon a végzetes 1961. 
augusztusi vasárnap reggelen arra ébredtek, hogy városuk brutálisan ketté 
lett vágva. Putyin maróan gúnyos szavai azt fejezték ki, hogy vége a 
nyugati hatalmak előtti orosz posztkommunista behódolásnak. Arról 
értesítette indokolatlanul belenyugvó hallgatóságát, hogy beszédének 
pillanatában is épül Kelet és Nyugat között a barátságtalan szándék 
szögesdrótjával megerősített új barikád.:; 

Egymás mellett ült az asztalnál — kényelmetlen közelségben a 
pódiumon — a kétségbeesett arcot vágó Angela Merkel német kancellár, a 
zavartnak látszó Robert Gates CIA-igazgató és a dühös John McCain 
szenátor. A nyugati politikai vezetők és  médiakommentátorok 
természetesen számítottak arra, hogy az orosz elnök múló elégedetlenségét 
fejezi ki az egypólusú, amerikai dominanciájú nemzetközi rend témájában. 
Egyáltalán nem készültek viszont arra, hogy egy geopolitikai tűzvihar 
epicentrumában találják magukat. Putyin harcias beszéde olyan volt, mint 
egy hadüzenet: kíméletlen támadás a nyugati hatalmak által megszerkesztett 
globális biztonsági építmény ellen. Alaposan megtűzdelte csípősen 
szarkasztikus kiszólásokkal; csak az volt az értelmük, hogy megsértse velük 


annak a jól nevelt viselkedésnek az informális szabályait, amelyet elvárnak 
a nem nyugati kérelmezőktől, ha valamilyen kegyért folyamodnak a nyugati 
kormányokhoz. A NATO-bővítést mint árulást ítélte el, szó szerint idézvén 
egy rég elfelejtett hivatalos ígéretet, hogy ilyen keleti irányú terjeszkedésre 
sohasem kerülhet sor. De a Nyugattól elszenvedett sérelmek listája ennél 
sokkal — mélyebbre hatolt. Az Egyesült Államokat  , globális 
destabilizációval?" vádolta, és azzal, hogy otrombán , semmibe veszi a 
nemzetközi jogot". Amerika eddig arra tartott igényt, hogy a világ 
,egyetlen hatalmi központja, egyetlen  erőközpontja, egyetlen 
döntéshozatali központja?" legyen, és más országoknak diktálja, mi a 
megengedhető magatartás — ez most botrányosan visszafelé sült el. 
Washington , szinte korlátlanul, hipertrófiásan alkalmazza erejét, katonai 
erejét a nemzetközi kapcsolatokban — fejtette ki —, és ezzel a sorozatos 
konfliktusok szakadékába löki a világot". 

Putyin retorikája kiváltképp akkor vált indulatossá, amikor kitért arra a 
felfogásra, miszerint a Nyugaton kívül minden országnak morális 
kötelessége volna, hogy elsajátítsa a Nyugat , nemzetközi emberi jogi 
normáit". Az, hogy az egész emberiségnek kötelező a liberális 
demokráciára törekednie, sértő nyugati koncepció. Az amerikaiak azzal 
igazolják a , beavatkozást más országok belügyeibe", hogy saját politikai és 
gazdasági rendszerüket egyetemesen kívánatosnak és utánozhatónak 
nyilvánítják. De miközben kioktatják a világot emberi jogokról, 
demokráciáról és más magasztos értékekről, a nyugati vezetők mindvégig a 
saját országaik önző geopolitikai érdekeit érvényesítik. A kettős mércének 
ez a szemérmetlen alkalmazása addigra Putyin megszállottságig visszatérő 
témája lett, csakúgy, mint annak a , tiszteletlenségnek" a sérelmezése, ami 
meggyőződése szerint az Oroszországgal szembeni nyugati bánásmódra 
volt jellemző. Az ő értelmezésében a hidegháború utáni Utánzás Kora 
valójában a Nyugati Képmutatás Kora volt. Az úgynevezett , liberális 
nemzetközi rend" ebből következően jottányival sem nemesebb dolog 
Amerika világuralmi akaratának kivetülésénél. Az univerzalizmus a Nyugat 
partikularizmusa. Az USA a szabadság határai kiterjesztésének álcázta saját 
befolyási övezetének kiterjesztését. Amit a Nyugat a népek demokratikus 
forradalmaiként ünnepel, azok valójában csak nyugati szervezésű 
államcsínyek. 

Putyin beszédének leginkább sokkoló eleme nem a Kreml szokásos 
panaszainak — fölmelegítése volt, hogy milyen komiszul bántak 


Oroszországgal a hidegháború vége után. Nem is  Nyugat-ellenes 
kirohanásának nyelvi intenzitásán döbbentek meg legjobban a hallgatói. Az 
lepte meg őket, ahogyan az orosz elnök a mindent látó próféta köntösébe 
bújt. A hidegháború korában a szovjetek úgy beszéltek, mintha pontosan 
ismernék a jövőt. Münchenben Putyin látszólag hasonló pózba vágta magát, 
de szovjet elődeitől eltérően nem egy olyan ideológia nevében beszélt, 
amely feltételezte, hogy a jövőben uralkodó lesz a globális ügyekben. 
Ellenkezőleg, magabiztossága abból a ki nem mondott meggyőződésből 
fakadt, hogy nem a győztesek, hanem a legyőzöttek tudása biztosabb arról, 
milyen veszélyeket rejteget a jövő. Mondanivalója az volt, hogy Moszkva 
1989-91-es veresége igazából áldás: ennek a tragikus eseménynek 
köszönhetően országa megedződött az eljövendő, kegyetlenül kompetitív és 
tökéletesen amorális világ fogadására. 

Az elgondolás, hogy a legyőzöttek tisztábban látják a jövőt, mint 
legyőzőik, nem új. Egy elismert német eszmetörténész szerint a nemzetközi 
konfliktusok nyertesei — a győzelemtől megrészegülve — sikerüket 
rendszerint az igazság diadalának tulajdonítják, és mélyebb történelmi 
folyamatok predesztinált kiteljesedésének látják. A legyőzöttek inkább 
tisztában vannak vele, mennyire meghatározó szerepet játszik a 
történelemben a véletlen, , a közép- vagy hosszú távú tényezőket keresik, 
amelyek indokolják és talán megmagyarázzák a váratlan és véletlenszerű 
végkimenetelt" s 

Ezért hozott Putyin 2007-es müncheni beszéde döntő fordulatot a 
nemzetközi politikában. Münchenben kényszerítette rá a Kreml az önhitten 
kérkedő győzteseket arra, hogy végre-valahára meghallgassák a 
hidegháború szomorúbb, de bölcsebb veszteseit. Münchenben hagyta abba 
Oroszország annak színlelését, hogy elfogadná a narratívát, mely szerint a 
hidegháború vége az orosz nép és a nyugati demokráciák közös győzelmét 
jelentette a kommunizmus fölött. És ugyancsak Münchenben jelentette be 
Putyin, hogy Oroszország nem akar úgy viselkedni, mint az 1945 utáni 
Nyugat-Németország, megbánni bűneit és könyörögni azért, hogy 
befogadják a nyugati klubba, ahol majd helyes magatartásra nevelik. 
Richard von Weizsácker német szövetségi elnök 1985-ben híresen úgy 
fogalmazott, hogy Hitler veresége , ein Tag der Befreiung"? C(,a 
felszabadulás napja") volt nemcsak Németország szomszédjai, hanem a 
német nép számára is.s Putyin nem akarta ezeket a szavakat visszhangozni. 
A fal ledőlésének idején  Kelet-Németországban, a KGB drezdai 


rezidentúráján teljesített szolgálatot, és az eseményt nemzeti 
megaláztatásként, nem pedig nemzeti felszabadulásként élte át. 
Münchenben épp ezért az orosz elnök úgy ábrázolta országát, mint olyan 
hatalmat, amelynek hidegháborús veresége baleset volt, és most a 
visszavágás módját keresi. Kihívó stílusban visszhangozta egy korábbi 
Németország ressentiment-ját, amit az első világháború győztesei által 
rákényszerített, büntető jellegű versailles-i békeszerződés váltott ki. S tette 
mindezt egy történelmileg nagyon is tudatos közönség előtt, Európa 
legvéresebb 20. századi tragédiáinak egyik fő színterén. A sértett dac 
kinyilvánításának helyszínválasztásába kódolt provokációja csak fokozta a 
hallgatóságra tett delejes hatást. A Hitler 1938-as megbékítését, az 
appeasementet felidéző , München? szó a nyugati külpolitikai diskurzus 
egyik legelcsépeltebb fordulata volt a berlini fal ledőlése után. A 
jugoszláviai katonai beavatkozás igazolása végett a NATO arra hivatkozott, 
hogy nem engedhet meg egy újabb , Münchent". Ugyanígy racionalizálta az 
Egyesült Államok az iraki háborút. A történelmi analógia látványos volta 
csak erősítette Putyin müncheni beszédének hatását. Ebben a városban 
tudatta Putyin a nyugati vezetőkkel, hogy Oroszország elszánta magát a 
hidegháború utáni liberális rend lerombolására. Valósággal tapintani lehetett 
a döbbenetet. A Nyugat egyáltalán nem készült fel a Kreml Nyugat-ellenes 
fordulatára, mivel két évtizeden át félreismerte a posztkommunista 
Oroszországot. 

Nem nehéz megmagyarázni, hogy a reménykedés kezdeti percei után 
az orosz társadalom miért nem volt képes és hajlandó elfogadni a 
hidegháború végét mint , vértelen fordulatot", amelynek mind az oroszok, 
mind a nyugatiak a győztesei lettek. Amit Kelet-Európában eleinte úgy 
ünnepeltek, mint a szovjet csapatok kivonulása által láthatóvá tett 
felszabadulást és függetlenné válást, azt Oroszországban a terület, népesség 
és globális rang elvesztéseként gyászolták. Oroszország határain belül az 
Oroszország , függetlenné válása" a Szovjetuniótól csak keserű tréfa volt. 
Ez az egyik oka a  , demokratikus reformerek?" mélységes 
népszerűtlenségének, amit már az 1993-as és 1995-ös parlamenti 
választáson is észre lehetett venni, bár amúgy nem sok derült ki arról, 
miféle kormányzást szeretnének maguknak az oroszok. 

Megszoktuk, hogy úgy gondoljunk a hidegháborúra, mint közvetlen 
katonai összecsapás nélküli, gazdasági és politikai versenyre, a berlini fal 
ledőlésével azonban világossá vált, hogy amikor gazdasági rendszerek és 


várakozások  összeomlanak, abba emberek éppúgy  elkerülhetetlenül 
belehalnak, mint a fegyverekkel vívott háborúba. Oroszország szociális és 
gazdasági mutatói a múlt század utolsó évtizedében olyanok voltak, mintha 
éppen elveszített volna egy háborút. Az 1990-es évek elején, a kommunista 
összeomlást közvetlenül követő időszakban a volt Szovjetunióban és Kelet- 
Európában meredeken csökkent a várható élettartam. A becslések szerint 
egyedül Oroszországban, 1989 és 1995 között 1,3—1,7 millió ember halt 
meg idő előtt. A születéskor várható élettartam az 1989-es 70 évről 1995-re 
64 évre zuhant. A halálozási okok között jelentősen nőtt az öngyilkosságok, 
a kábítószer-használat és az alkoholizmus aránya, ami a keringési rendszer 
és a máj megbetegedéseinek epidémiájához vezetett. A legtöbb áldozat a 
középkorú férfiak és nők közül került ki. Mélyreható vizsgálatok 
kimutatták, hogy sem a direkt depriváció, sem az egészségügyi 
ellátórendszer romlása nem indokolja ezeket a halálozási arányokat. 
Inkább arra a pszichés stresszre lehet visszavezetni őket, amelyet 
valószínűleg a kiterjedt gazdasági talajvesztés okozott. A Szovjetunió 
széthullása után 25 millió orosz találta magát egyik napról a másikra idegen 
országban. Partra vetett diaszpórát alkottak, akaratukon kívül váltak 
hontalanná, ahogy a hazájuk határai visszahúzódtak. Szakmai életpályák és 
személyes hálózatok semmisültek meg, családok mentek tönkre anyagilag 
és erkölcsileg. Az országot majdnem egy évtizedre elárasztotta a káosz és a 
bűnözés. A megélt tapasztalatok tanulmányozására legalkalmasabb 
tudományág nem a , tranzitológia? volt, hanem a , traunmatológia?. Az orosz 
világ fenekestül felfordult. Élettervek és várakozások omlottak össze 
menthetetlenül. Ahogy Vlagyimir Jakunyin, Putyin barátja és szövetségese, 
egykori KGB-tiszt, az Oroszországi Vasutak 2005 és 2015 közötti feje 
mondta emlékirataiban: , A veszteségnek és sebzettségnek ezt az érzését, 
amely sok embert arra indított, hogy szeretettel gondoljon vissza a 
kommunista időkre, más nemzetek sohasem tudták igazán átérezni." Noha 
elhatárolódik a Szovjetunió iránti nosztalgiától, a folytatásban leszögezi, 
hogy , aki meg sem próbálja megérteni, milyen volt Oroszország akkor, az 
1991 utáni nehéz években, az szerintem csak nagy nehezen fogja kellően 
megérteni a mai Oroszországot"... S ugyanígy senki, aki ma úgy jellemzi a 
hidegháború végét mint az emberiség legmagasztosabb morális 
törekvéseinek diadalát, nem lesz képes értelmezni Oroszország újabb, 
inkább bosszúvágytól fűtött, mint stratégiailag átgondolt átlendülését a 
Nyugat-ellenes harciasság irányába. 


Gyakori, hogy Nyugaton úgy beszélik el a kommunizmus 
összeomlását és a Szovjetunió végét, mintha egyetlen eseményről volna 
szó. Az oroszoknak általában — nem csak Putyin helyi követőinek — ez két 
nagyon különböző történet. A legtöbb orosz örült, hogy vége szakadt a 
szovjet . kommunizmusnak és a párt diktatúrájának. Érzelmileg 
belerokkantak azonban a Szovjetunió szétesésébe, amit nem kívántak, és 
nem vártak, mert ez volt az ő országuk, a szülőhelyük és a hazájuk. A 
nemzeti kisemmizettség miatt felgyülemlett harag magyarázza, miért értett 
egyet sok volt szovjet polgár Putyin megjegyzésével, hogy a Szovjetunió 
vége volt a 20. század , legnagyobb geopolitikai katasztrófája" .:: 

Oroszország vezető ellenzéki figurája és Putyin-ellenes aktivistája, 
Alekszej Navalnij szerint ,az orosz népnek eladták az ötletet, hogy 
mondjon le a normális életről a Nyugattal való tökéletesen ostoba és 
fölösleges konfrontáció kedvéért"... Igaza van, de némi csavarral. A Kreml 
valóban meggyőzött sok oroszt arról, hogy a Szovjetunió ostoba és 
fölösleges összeomlását valahogy a galád Nyugat vezényelte le valamiféle 
megfoghatatlan , normalitás" nevében. 

A traumatikus hatást csak tetézte az 1989—91-es politikai összeomlás 
teljesen békés jellege. Ezzel a paradoxonnal ritkán számolnak Nyugaton. A 
Szovjetunió úgy dőlt romba, hogy nem érte támadás, nem kellett harcolnia. 
A katonai szuperhatalom, amely képes lett volna eltörölni az életet a Föld 
színéről, úgy tűnt el, mint egy sivatagi délibáb. Az emberiséget 
armageddonnal fenyegető nukleáris rakéták nem voltak alkalmasak arra, 
hogy elhárítsák a rendszer belülről induló összeroskadását. Jobban 
megérthetjük, miért járt ilyen gyötrelmes hatással a , vereség nélküli 
bukás", ha visszagondolunk arra, hogy a szovjet identitás heroikus gyökerű 
volt. Nem a jövő elrugaszkodott látomásán alapult, hanem a múltbeli 
áldozaton, a haza védelmén. Ennek az identitásnak a fókuszában a szovjet 
nép eposzi harca állt, az 1941-től 1945-ig tartó nagy honvédő háború. A 
meghiúsult 1991. augusztusi puccskísérlet állítólag ezt a hazát akarta volna 
megmenteni; de eszehagyott megtervezése és kivitelezése csak még 
fájdalmasabbá tette a katasztrófát. Semmilyen komoly próbálkozás nem 
volt annak a rendszernek a megmentésére, amelyért ilyen sokan ilyen nagy 
áldozatot hoztak. Nem került sor öngyilkosságokra,:s: mivel a jelek szerint 
kevesen érezték arculcsapásnak, hogy az elit nem hajlandó harcolni a 
Szovjetunió fennmaradásáért, talán mert a hivatalosan alapjául szolgáló 
kommunista dogma puszta rituálévá üresedett, amiben már szinte senki nem 


hitt. Akárhogy is, egyetlen tisztségviselő sem mondott le tiltakozásul, 
amikor Gorbacsov engedett Jelcin nyomásának, és bejelentette a 
Szovjetunió feloszlását. 

Amikor Curzio Malaparte olasz író az 1920-as években Szovjet- 
Oroszországban járt, ezt szűrte le: ,A forradalomban a tömegeket 
nyomasztja és kínozza az árulás lehetősége. A forradalmi tömegek olyanok, 
mint a katonák, akik örökösen a vezéreik árulásától félnek (...) Nem azt 
érzik, hogy legyőzte őket az ellenség, hanem azt, hogy elárulták őket a 
vezetőik (...) Megérzik az elárultatást, mihelyt bekövetkezik." Több mint 
hat évtizeddel később, 1991-ben kevés orosz embert sújtott le a 
kommunizmus bukása, de sokkal többen érezték úgy, hogy elárulták őket a 
vezetőik, akik katonai vereség nélkül hagyták, hogy a Szovjetunió 
széthulljék. 

A szovjetek harc nélkül veszítették el a hidegháborút. Ezt a 
megaláztatást nem lehetett elmismásolni az emberiség közös győzelméről 
szóló Nyugat-centrikus szöveggel. Magyarázatot kellett találni a vereség 
nélküli összeomlás megfejthetetlen talányára, és ez az összeesküvés- 
elméletek tobzódásához vezetett — többek között a politikai és szellemi 
elitek körében.: A kommunista rendszer történelmi kudarcát — ami nyilván 
a szovjet összeomlás fontos oka volt — elhomályosították a vég nélkül 
reciklált történetek a belső árulásról és az orosz ügyekbe való külföldi 
beavatkozásról. Az a tény, hogy a kommunista Kína a kommunizmus 
bukása után vált nagyhatalommá, sokak szemében azt bizonyította, hogy a 
Szovjetunió összeroppanása korántsem volt történelmileg elkerülhetetlen, 
hanem ügyetlen politikai döntések sorozatának  szándékolatlan 
következménye. Nem a kommunizmus idézte elő, hanem Gorbacsov és más 
kulcsfontosságú szovjet vezetők gyengesége és naivitása. Napjaink 
Oroszországában a , naivitás" a politikusok ellen felhozható legsúlyosabb 
vád. Sokkal rosszabb, mintha valaki korrupt vagy kíméletlen. Ha valaki 
, naiv", akkor azt hiszi, lehetséges ártatlan, hátsó szándékok nélküli politikai 
cselekvés, vagy hogy az egykori ellenségeinkből bizalmas jóbarátaink 
lehetnek. 

Ha valaki a politikai naivitást okolja Moszkva nehezen kivívott 
szuperhatalmi státuszának elvesztéséért, az egyenértékű azzal, hogy az 
elvtelen cinizmust és könyörtelenséget látja az Oroszország geopolitikai 
újjáéledéséhez vezető útnak. Ez nem különösebben ígéretes módja a jobb 
jövő elérésének. Amikor 2011 decemberében tetőpontjára hágott Moszkva 


utcáin a Kreml elleni tiltakozássorozat, Putyin megvádolta Hillary Clintont 
azzal, hogy a kormány megdöntésére buzdítja a tüntetőket, s ezt mondta 
híveinek: , Mi itt mind felnőttek vagyunk. Mind értjük, hogy a szervezők 
egy közismert forgatókönyvet és saját politikai zsoldosérdekeiket követik." :: 
Az oroszországi belső elégedetlenség valójában amerikai cselszövés. Az 
oroszok nagy többsége számára a Szovjetunió váratlan bukásának 
legemlékezetesebb tanulsága az volt, hogy a történelem titkos, fedett 
műveletek sorozata. Szemlátomást nem a forradalmi tömegek, hanem 
Keleten és Nyugaton is a kémregényekből előlépő titkosszolgálatok a 
történelem fő mozgatói. 

A kelet-európaiakkal ellentétben az oroszok nem tudtak azáltal 
megbékélni a rendszer összeomlásával, hogy a kommunista hatalmat idegen 
megszállásként ábrázolták volna maguk előtt. Számukra a kommunizmus 
nem volt idegen uralom. A Szovjetunió felbomlásának különös voltát 
tetézte, hogy nagy szerepet játszott benne az exkommunisták egyik 
csoportjának győzelme a másik felett. A forradalom vezére, Borisz Jelcin 
nem sokkal korábban még a kommunista párt Politikai Bizottságának volt a 
tagja. Bár 1991 után szinte minden változásnak indult Oroszországban, az 
uralkodó osztály többé-kevésbé ugyanaz maradt. Nem az antikommunisták, 
hanem az exkommunisták húztak a leglátványosabban hasznot a 
kommunista rendszer bukásából. 

Ha fennállnak bizonyos körülmények, az oroszok talán hajlandók 
lettek volna úgy tekinteni a kommunizmus vereségére, mint a saját 
győzelmükre, még akkor is, ha nem szabadultak meg úgy idegen uralomtól, 
mint a lengyelek és mások. De ennek feltétele vagy egy csodaszámba menő 
életszínvonal-emelkedés lett volna, vagy a hatalmas birodalmuk megtartása. 
Az utóbbi valósult meg az 1920-as években, amikor a bolsevikok, bár a 
kommunizmus nyelvét beszélték, és felépítették pártállamukat, sikeresen 
megőrizték a Romanovok birodalmának nagy részét (nem az egészet). 
Abban, hogy a rendszerváltás nem bizonyult különösebben népszerűnek, az 
a fontos ok is közrejátszott, hogy gyötrelmesen nagy terület- és 
népességvesztés kísérte. Az oroszok döbbenten tapasztalták, hogy egykor 
hatalmas államukból földrajzilag és demográfiailag összezsugorodott 
nemzetközi koldus lett, amelynek fennmaradása a Nyugat jóindulatától 
függ. Emiatt az oroszok nem voltak hajlandók elfogadni a Nyugat önérdekű 
narratíváját arról, hogy 1989-91 közös győzelem volt, vesztesek nélkül. Az 
ancien régime uralkodói, például XIV. Lajos, abban különböztek az olyan 


modern zsarnokoktól, mint Napóleon, hogy az előbbiek elnyomták a népet, 
az utóbbiak pedig úgy nyomták el, hogy közben arra kényszerítették, 
mondja magát szabadnak.:s Az oroszok 1991 után valami hasonlót éltek át. 
Úgy érezték, a Nyugat azt akarja tőlük, miközben az országuk éppen 
összeomlik körülöttük, hogy ünnepeljék Oroszország csodás 
, felszabadulását"? a szovjet rabságból. Ez a faarccal előadott liberális 
pantomim még évekig nem kerül le a műsorról. Ám az 1998-as gazdasági 
válság és Jugoszlávia NATO-bombázása, amit Oroszország hevesen 
ellenzett, szétzúzta a Nyugat hivalkodó állítását, miszerint a hidegháború 
vége valójában közös győzelem volt, amelyből az orosz nép is részesedett. 
Ezek a fájó ellenérzéssel kísért csalódások — és nem csupán az ország 
állítólagos autoriter génjeinek ereje — magyarázzák, miért , szánta el magát 
Putyin a hivatalba lépésekor arra, hogy nem hagyja a demokráciát lenyomni 
Oroszország torkán" .2o 


A NYUGATI NARRATÍVA 
VISSZÁJÁRA FORDÍTÁSA 


Putyin 2007-es müncheni beszéde volt az ő Függetlenségi nyilatkozata, 
szembefordulva a hidegháborús győztesek  öntetszelgő történelmi 
elbeszélésével. Az orosz nép nem megszabadulásnak élte át a Szovjetunió 
felbomlását 1991. december 25-én. Nem közös diadal volt, hanem 
megalázó csapás, amit csak halálos ellenségeik ünnepeltek. Azzal, hogy 
Putyin szépítés nélkül elismerte: a liberalizmus kommunizmus fölötti 
győzelme Moszkva döntő hidegháborús vereségét jelenti, nyilvánosan 
elutasította 1989-91 hivatalos nyugati értelmezését. A gesztus talán 
mellékesnek látszik, de roppant fontos következményekkel járt. Putyin 
nyíltan beszélt Oroszország tragikus vereségéről, s ezzel kiszabadult a 
Jelcin-klán azon tagjainak szorításából, akik megtervezték hatalomra 
jutását, és akikre általánosan úgy tekintettek, mint a Nyugat erkölcsileg 
lejáratott kollaboránsaira. Ennek a beszédmódnak köszönhetően hamarosan 
mint népének felszabadítóját emelték vállra. Amitől megszabadította az 
oroszokat, az pedig a liberális képmutatás volt. Lehetővé tette, hogy 
honfitársainak ne kelljen többé azt színlelniük, az átmenettel az oroszok 
jobb helyre kerültek. A 2000-es évek elejére sikeresen megszabadította őket 


egy lealacsonyító 1991 utáni , Made in America" értékrendtől.:: Mire eljött 
2014, a Krím annektálásának ideje, csupasz mellkasú vakmerőségét már 
rengetegen úgy ünnepelték, mint olyan emberét, aki szilárdan megalapozta 
Oroszország függetlenségét az amerikai vezetésű egypólusú világ morális 
kisszerűségétől. 

A nyugati demokráciaterjesztők úgy gondolták, hogy Oroszország, 
mint minden ország, amely maga mögött hagyta a kommunizmust, arra 
vágyik, hogy utánozza a Nyugatot, mert olyan akar lenni, mint a Nyugat. 
Az oroszok állítólag szabad és tisztességes választásokra vágytak, a hatalmi 
ágak szétválasztására és piacgazdaságra, mert ők is azt remélték, hogy 
szabadok lesznek és jól élnek majd, mint nyugati kortársaik. De míg a 
túlzottan optimista nyugatiaknak igazuk volt abban, hogy Oroszország 1991 
után a Nyugat utánzására volt predesztinálva, tévesen feltételezték, hogy az 
utánzás egyetlen oka a mímelő azon vágya, hogy olyan legyen, mint 
modellje. Oroszország kétségtelenül gyenge volt, de az elitje — maroknyi, 
társadalmilag elszigetelt és senkit sem képviselő liberálist kivéve — kész 
volt belenyugodni abba a morális alárendeltségbe, amelyet az elismert 
feljebbvaló önként vállalkozó imitátoraitól várnak el.:- Oroszország politikai 
elitjének sok tagja valójában a revansról szőtt titkos álmokat, tekintet nélkül 
a stratégiai nyereségre. Mint Wolfgang Schivelbusch német kultúrtörténész 
írta elegáns és éleslátó könyvében, A vereség kultúrájában: ,,A vesztesek 
szinte reflexszerűen utánozzák a győzteseket." Az ilyen utánzásban 
azonban nem feltétlenül van meg a tisztelet eleme. , A hitelfelvevőt nem 
érdekli a hitelező nemzet lelke, szelleme vagy kulturális identitása? — 
érvelt.: Épp ellenkezőleg, az utánzó politika lehet lényegét tekintve 
versengő és konfliktuskereső is. A legyőzött átveheti az ellenség stratégiáit, 
eljárásait, intézményeit és normáit. Nem beszélve arról, hogy ellophatja 
legnagyobb eredményeit a nukleáris fegyverkezés technológiájában azzal a 
hosszú távú céllal, hogy megszerzi a győzelemhez szükséges tudását, és 
ráborítja az asztalt egykori leigázóira. 

A 2011-12-es vitatott választások után a Kreml többé nem úgy látta a 
nyugati demokrácia szimulálását, mint rögtönzött stratégiát a komolyan vett 
intézményi reformokat sürgető nyugati nyomás elhárítására vagy a hazai 
támogatottság növelésére a politikai vetélytársak partvonalra szorítása és a 
helyi tisztségviselők hűségének tesztelése útján. Két évtizeddel a 
Szovjetunió összeomlása után azonban Oroszország nem hagyott fel az 
utánzás politikájával. Csak egyszerűen átváltott a Nyugat belső rendjének 


szimulálásáról Amerika nemzetközi kalandorságának parodizálására. Ezzel 
a lépéssel a Kreml új célt adott a Nyugat utánzásának: a Nyugat elleni 
hadüzenetté változtatta. A játéktérnek ez a cseréje természetes volt, mert 
ahogy egy kiváló katonai elméletíró egyszer kifejtette, , minden emberi 
tevékenység közül a háború alapul leginkább az utánzáson".:: 

A háborús utánzás leggyakrabban a konfliktus eszközeire, módjaira és 
céljaira irányul. Sokatmondó példa -— egyszersmind nélkülözhetetlen 
történetünk hátterének megértéséhez — az a mód, ahogyan Amerika a 
hetvenes-nyolcvanas évek fordulóján tudatosan utánozta a titkos 
segítségnyújtást, amit a hatvanas évek végén, a hetvenes évek elején 
Moszkva a harmadik világbeli felkelőknek adott. Azzal, hogy katonailag 
támogatták az afgán mudzsáhideket, az amerikaiak tudatosan arra 
készültek, hogy Moszkva megkapja tőlük , a maga Vietnámját".:: Minthogy 
Moszkva segített Amerika Vietnámjának kivitelezésében — ez volt az 
Egyesült Államok leginkább demoralizáló katonai veresége az első 
világháború utáni időkben -, az akciót kifejezetten olyan , szemet szemért" 
elvű válaszként tervelték ki, amit a Kreml nem felejt el egyhamar. 
Feltehetően megértették akkoriban, hogy Moszkva gondoskodik a bosszú 
körforgásának folytatásáról, de — nem éppen bölcs módon — ügyet sem 
vetettek rá. 

A háborús utánzás egyik változata az ellenség  stratégiáinak 
lemásolása. Egy másik változat, amit most szemügyre veszünk, a tükör 
felmutatása F az ellenségnek, amelyben saját magatartásának 
erkölcstelenségét és képmutató voltát láthatja. Az ilyen tükrözés a 
vetélytárs céljai és viselkedésmódjai utánzásának ironikus és agresszív 
módja. Le akarja tépni a Nyugatról liberális álarcát, és megmutatni, hogy az 
Egyesült Államok sem kivétel, s ellentétben gondosan megmunkált 
nyilvános képével, a nemzetközi színtéren a dzsungeltörvények szerint 
cselekszik. 

Moszkva szemszögéből úgy fest, hogy a Nyugat leghőbb vágya és 
mesterkedéseinek célja a Szovjetunió (és a Varsói Szerződés) 
felbomlasztása volt. Münchenben válaszképpen Putyin megfogadta, hogy 
viszonozza, amit kapott. Vezetése alatt a Kreml éppenséggel azon 
mesterkedik, hogy felbomlassza a nyugati szövetségi rendszert és a NATO- 
t. E cél elérése végett kulcsfontosságúak az információs hadműveletek. 
Hogy Putyin NATO-ellenes és Nyugat-ellenes mondandóját manapság 
szóról szóra visszhangozzák a Fehér Házban — akár része van ebben a 


zsarolásnak és a bújtatott előnyöknek, akár nincs —, erős érv amellett, hogy 
a tükrözés hatásos geopolitikai taktika. Az amerikai elnök ma nyilvánosan 
visszhangozza Moszkva cinikusan Amerika-ellenes nézetét, hogy az 
Egyesült Államok az emberiség javával mit sem törődve működik 
nemzetközi szinten. 

A Kreml már évekkel a 2011—-12-es választások előtt elkezdett 
kísérletezni azzal, hogy tükröt tartson a Nyugat elé. 2008 februárjában, egy 
évvel a csatabárdot kiásó müncheni beszéd után Putyin úgy emlegette 
Koszovó nyugati elismerését, mint ,elrettentő precedenst", amely 
, felborítja a nemzetközi kapcsolatok nem is évtizedek, hanem évszázadok 
óta uralkodó egész rendszerét. És ez kétségtelenül előre nem látható 
következmények egész láncolatát indítja el." A Koszovót elismerő nyugati 
hatalmak — mondta — , elszámítják magukat", s hozzátette: , Végül is ennek 
a botnak két vége van, és a másik vége egyszer majd fejbe kólintja őket." 
Néhány hónappal később a bot másik vége valóban fejbe kólintotta a 
Nyugatot, amikor a 2008. augusztusi orosz-grúz háború nyomán 
Oroszország megszállta Dél-Oszétiát és Abháziát. A helyzet iróniáját 
kiélvezve Moszkva úgy igazolta beavatkozását, hogy magáévá tette 
Amerika fényes, csillogó retorikáját, és az emberi jogokra hivatkozott. 
Ugyanígy vigyorogva parodizálta az USA külföldi beavatkozásainak 
indoklását a Krím annektálásakor.: Ahogy egy újságíró pontosan 
megfigyelte: 


Amikor Putyin és támogatói Oroszország szíriai és ukrajnai politikáját 
igazolták, leplezetlenül azokra az érvekre támaszkodtak, amelyeket a 
Clinton-adminisztráció használt Koszovóban. Ha a NATO bele tud 
keveredni a jugoszláv polgárháborúba, miért ne tehetné ugyanezt 
Oroszország Szíriában? Annál inkább, mert Oroszország Szíria 
szövetségese, szerződésben vállalta, hogy megvédi a kormányát. És ha 
Szaddám Huszein kurdok elleni népirtása indok volt rá, hogy 
erőszakkal eltávolítsák a hatalomból, miért ne védhetné meg 
Oroszország az üldözött orosz kisebbséget, ahogy állítása szerint 
Grúziában és Ukrajnában tette?:s 


Oroszország az 1990-es években felépítette a nyugati intézmények, például 
az alkotmánybíróság  Patyomkin-másolatait, mert a színlelés, hogy 


osztoznak a liberális demokrata törekvésekben, megbízható módja volt 
annak, hogy elfogadtassa magát — és vezetőit megkedveltesse a korszak 
domináns hatalmaival. Sőt valószínűleg ez volt az egyetlen járható útja a 
fennmaradásnak a Nyugat dominálta világban. Ahogy Putyin 
megszilárdította hatalmát, Oroszország Nyugat-utánzása sokkal harciasabb 
irányba tolódott. A Kreml új, megtorló jellegű imitációs módszerének az 
volt az értelme, hogy hiteltelenítse a túldicsért nyugati modellt, és kételyt 
ébresszen a nyugati társadalmakban önnön normáik és intézményeik 
felsőbbrendűsége felől. A liberális hegemóniában rejlő ígéret az volt, hogy 
létrejön egy liberális világ, amely jól illeszkedik az amerikai érdekekhez. 
Putyin nekilátott, hogy radikálisan átírja ezt a narratívát, és a Nyugat 
utánzásából olyan eszközt faragjon, amely alkalmas a második világháború 
utáni nemzetközi rend lebontására, miután ezt a rendet Amerika oly sok 
munkával és küzdelemmel létrehozta. 


A DEMOKRÁCIA SZIMULÁLÁSA A 
HATALOM MEGSZILÁRDÍTÁSÁNAK 
CÉLJÁVAL 


A kommunista rezsim végnapjaiban oroszok milliói követelték a változást. 
Sokan nyitottak voltak a demokratikus átalakulás ígéretére, de az egyszerű 
emberek zöme — hét évtizeddel a bolsevik forradalom után — tartott attól, 
amit a rendszerváltás és a történelmi törés hozhat. Indokolt volt például az a 
félelem, hogy a kiváltságos szovjet elitek visszavágnak, és a köznép nem 
léphet ki vér nélkül a történelemből. Szerencsére nem így történt. Ennek 
egyik oka Marx végső ajándéka volt: nemcsak arról győzte meg a szovjet 
eliteket, hogy a kapitalizmus rendeltetése a kevesek ragadozó 
meggazdagodása, hanem arról is, hogy a nyugati demokrácia valójában 
ravaszul megszerkesztett rendszer az osztályuralom fenntartására. Ha valaki 
ilyen cinikus megvilágításban nézi a demokráciát, akkor semmi köze a 
politikusok elszámoltathatóságához. Ellenkezőleg, az állampolgárok általi 
elszámoltathatóság demokratikus illúziója csak segít ama politikai uralkodó 
osztály autonómiájának álcázásában és megőrzésében, amely egészében 


sohasem tisztességesen lebonyolított, pluralista választásokon emelkedett 
fel. 

Az 1990-es években természetesen még a régi kommunista 
nomenklatúra alkotta az uralkodó osztály legnagyobb tömbjét. A 
posztkommunista Oroszországban az ő tankönyvi marxizmusról megmaradt 
halvány emlékeik adtak útmutatást a kapitalizmus és a demokrácia 
felépítéséhez. Az ország túlélő elitjei nemhogy féltek volna az 
áldemokrácia kabuki színházától, hanem vígan a magukénak nyilvánították. 
Bevallottan nem szívelték az utcai tiltakozásokat, de lelkesen pártolták a 
választási maszkabálokat, mivel ügyes eszközei voltak az uralkodásnak, 
elkerülve a sokba kerülő repressziót; ráadásul azt a kimondatlan ígéretet 
hordozták, hogy ráhagyhatják gyermekeikre minden hatalmukat és 
kiváltságukat. A fügefalevél-demokrácia abban is segítette a posztszovjet 
eliteket, hogy képmutatóan elvegyüljenek a megbocsátó globális elitek 
társaságában, és családjaikat meg pénzüket biztonságban parkoltassák 
Oroszországon kívül. Külföldiek, akik az 1990-es években jártak 
Oroszországban, meglepetten tapasztalták, hogy az utca embere milyen 
gyakran érez nosztalgiát az ancien régime iránt, miközben a régi elit, 
felfedezvén a lehetőségek új világát, lelkesen beszélt a , demokráciáról", 
valamint a ,kapitalizmusról". Felvetődött a kérdés: A demokrácia 
ösztönzése vajon Oroszország demokratizálásában segítene, vagy inkább az 
orosz tekintélyelvűség és az orosz oligarchia megőrzésében? 

Dmitrij Furman moszkvai politikatudós a széteső ország és az ijesztő 
hatalmi vákuum kontextusában meg volt győződve róla, hogy míg az 
egyetlen demokrácia, amire az oroszok rövid távon számíthatnak, az 
, imitatív demokrácia", hosszú távon a demokrácia eljátszása mégiscsak 
rögzíti a demokratikus szokásokat, tekintet nélkül az uralkodó elitek 
akaratára. Ahogy Perry Anderson megállapította, , Furman egyszerűen mint 
az emberiség egy adott korszakának velejárójára gondolt a demokráciára, 
ahogy az írástudás, a tűzfegyverek más korszakok velejárói voltak". Úgy 
vélte: , Nem lehet tudni, hogy az oroszok hogyan öltözködnek, esznek, 
élnek, dolgoznak vagy félnek a jövőben, de némi biztonsággal meg lehet 
jósolni, hogy az uralkodó réteget a szavazófülkékben fogják megválasztani, 
döntéseiket többséggel hozzák, és garantálják a kisebbségek jogait." Ám 
miközben Furman hosszú távon optimista volt, nem szabadulhatott mélyen 
gyökerező félelmeitől, ha a demokratikus átmenet közvetlen holnapjára 
gondolt. 


A nyugati és nyugatos optimistáktól eltérően a Szovjetunió 
szétesésében nem annyira pompás lehetőséget látott, inkább komoly 
akadályt az eladdig szovjet uralom alatti terület fokozatos 
demokratizálódásának útjában. Ebben a kontextusban dolgozta ki a 
védjegyévé vált , imitatív demokrácia? koncepciót. Úgy látta, a társadalmak 
akkor vállalják az utánzás politikáját, ha az elméletben magasztalt normákat 
nem tudják átültetni a gyakorlatba. Ebből a meghatározásból az következik, 
hogy ,imitatív demokrácia?" olyan országokban jelenik meg, ahol 
hiányoznak a demokrácia társadalmi és kulturális feltételei, de ahol a 
demokráciának nem létezik ideológiai alternatívája. Ez a felemás helyzet 
nem szükségszerű állomás minden demokratizálódási folyamatban, inkább 
egy jellegzetes rezsim, amelynek a cárizmus és a kommunizmus 
szomszédságában van a történelmi helye, bár kétségtelenül múlékonyabb 
azoknál. Az imitatív demokráciákban a politika folyamatos harc a 
demokratikus formák és a nem demokratikus tartalom között. 
Végeredményben — vélte Furman — a demokratikus homlokzat az általa 
előidézett pszichés várakozásoknál fogva elősegíti a választások útján 
elszámoltatható kormányzás megjelenését és stabilizálódását. Az ő 
elméletében tehát a , színes forradalmak"? sorozata (kiváltképp a grúziai 
rózsás forradalom és az ukrajnai narancsos forradalom): amely a 21. 
század kezdetén szétzúzta a posztszovjet teret, az imitatív demokrácia 
logikus folyománya volt. Talán még évtizedekbe telik, de az emberek 
előbb-utóbb kitódulnak az utcára, hogy tiltakozzanak a rezsimek ellen, 
amelyek arcátlanul megsértik azokat a normákat, amelyeket ők maguk 
nyilvánosan hirdetnek. 

Gleb Pavlovszkij nem az imitatív demokrácia teoretikusa volt, hanem 
az egyik legfontosabb megvalósítója. Élettörténete olyan, mint egy 
Dosztojevszkij-regény. Odesszában született ugyanazon a napon, de két 
évvel korábban, mint amikor Sztálin meghalt. Lázadó egyéniség volt, az 
1970-es években csatlakozott a másként gondolkodók mozgalmához. Leülte 
börtönbüntetését, és — megkötötte nem mindig tiszteletre méltó 
kompromisszumait a szovjet hatalommal. Az ő számára a látomások valóra 
váltásának művészeteként felfogott politika volt az egyetlen mód annak a 
kormányozhatósági krízisnek a feloldására, amelyet a posztkommunista 
orosz állam elviselhetetlen gyengesége okozott. A saját szerepét nem a 
hatalom szolgálatában látta, hanem abban az illuzionista mutatványban, 
amely létezőnek tünteti fel a hatalmat. Eme spindoktor számára a 


demokrácia imitálása önmagában segítség volt a posztkommunista orosz 
állam kezdeti létrehozásához, és segítség az irányításával megbízottaknak 
abban, hogy túléljék az anyagilag megalapozott és profikkal feltöltött 
bürokratikus apparátus hiányát, amely megfelelt volna a kornak, és képes 
lett volna érvényesíteni a döntéseit. 

1994-ben Pavlovszkij megalapította a Hatékony Politika Alapítványa 
(FEP) nevű agytrösztöt, amely nélkül nem lehetett volna sikeres Jelcin 
1996-os elnökválasztási kampánya, majd Vlagyimir Putyin 2000-es, 2004- 
es, végül Medvegyev 2008-as megválasztása. A 2011—12-es választási 
kudarcok után a politikai technológia már elveszítette megkülönböztetett 
szerepét az orosz államirányításban. Úgy fest, a mai Kremlt nemigen 
érdekli, hogy olyan politikai versengés illúzióját keltse, amelyben Putyin 
látványosan , győzhet". De ha felidézzük a Pavlovszkijhoz hasonló 
politikatechnikusok fénykorát, jobban  feltárhatjuk annak a hamis 
nyugatosodásnak az okait és következményeit, amely Putyin hatalmon 
töltött első évtizedére jellemző. 

A realista kulcsregény legjobb hagyományait követő, botrányt kavaró 
politikai krimijében, a 2005-ös Politológusban Alekszandr Prohanov — 
akkor az orosz hazafias ellenzék egyik vezéralakja, ma Putyin lojális híve — 
mérhetetlenül gonosz, egyszersmind elmélyült lélektani portrét rajzol a 
Pavlovszkij által képviselt politikatechnikus típusáról.2 Igazi pokolfajzat: 
tehetséges, cinikus, állhatatlan, becsvágyó és kapzsi. Egyszerre nagyon 
kreatív, és képes mindenkit becsapni. Imád másokat manipulálni, ennek az 
érzésnek a rabja. Hibátlan szaktudású társadalommérnök, de ugyanakkor a 
Kreml politikájának eszköze. És ezzel együtt tragikus figura: zavarodott, 
bizonytalan, tele félelemmel. A politikatechnikus az orosz demokrácia 
megmentőjének látja magát. Mások a sírásójának gondolják. 

Ami a nyugati politikai konzultánsokat megkülönbözteti az orosz 
politikatechnikusoktól: az előbbiek szorosan együttműködnek a független 
médiával, — mesterségük — gyakorlásához hozzátartozik a  hírmédia 
befolyásolása, miközben nem tudják közvetlenül ellenőrizni. A 
politikatechnikusok másféle mesterséget űznek. Ők a politikailag függő 
média manipulálásának szakértői. A nyugati politikai konzultánsok ahhoz 
értenek, hogyan szaporítsák a jelöltjeik szavazatait. Az oroszos stílusú 
politikatechnikusok is a szavazatszaporítás mesterei, de ők tesznek még egy 
pluszlépést. Értenek a szavazatok , kreatív számlálásához? is. A politikai 
konzultáns a választásokon az egyik pártnak dolgozik, és minden tőle 


telhetőt megtesz, hogy az a párt győzzön. Az orosz politikatechnikust nem 
annyira a párt győzelme érdekli, mint inkább ,a rendszeré7. Célja nem 
egyszerűen az ügyfele szavazatszámának maximalizálása, hanem olyan 
választási eredmény elérése, amely a lehető legjobban megközelíti azt, amit 
a Kreml előre eltervezett az adott jelölt vagy pártlista számára. 

Befolyásuk csúcspontján az is a politikatechnikusok feladatához 
tartozott, hogy fenntartsák a versengés illúzióját az orosz politikában. 
Ahogy Andrew Wilson fogalmaz: ,A posztszovjet politikatechnikusok" 
hajlamosak voltak úgy nézni magukra, mint akik egyszerre politikai 
metaprogramozók, rendszertervezők, döntéshozók és irányítók, s a kezük 
ügyében lévő bármely technikát alkalmazhatják a politika mint egész 
megépítésére. Az orosz politikában játszott szerepük arra emlékeztetett, 
amit a tervhivatali apparatcsikok játszottak a szovjet gazdaságban: az 
oroszországi irányított demokrácia ideológusai és ikonjai voltak. Működési 
közegük 


a , klónok? és , hasonmások?" világa; az , adminisztratív erőforrásoké" , 
az , aktív intézkedések" és , kompromatok" (kompromittáló anyagok) 
világa, a választásokon induló, de stáb, tagság és iroda nélküli 
pártoké... a jól megfizetett bennfenteseké, akik a rezsim leghangosabb 
ellenfeleinek adják ki magukat; meg a nacionalista madárijesztőké és 
kamu puccsoké.:: 


A politikatechnikusok kérlelhetetlen ellenségei voltak a választási 
meglepetéseknek, Fa valódi pártpluralizmusnak, a politikai 
transzparenciának és a tájékozott polgárok vezetők kiválasztásában való 
részvételének — és máig azok. 

Mindeközben sokféle intézményes szerepet is játszanak. A , szürke 
eminenciás" bíborosi kalapját viselve Pavlovszkij arra biztatta a Kremlt, 
hogy fogadtasson el egy új törvényt a Társadalmi Kamara nevezetű testület 
létrehozásáról, amely ellenőrizné az oroszországi civil szervezeteket, és 
marginalizálna, sőt megszüntetne minden olyan NGO-t, amely ki merné 
nyilvánítani függetlenségét az államtól. Pavlovszkij politikai szakértőként 
pártolta ezt a lépést, majd mint független politikai kommentátor 
megmagyarázta ha népnek, mennyire bölcs politikai intézkedést 
kezdeményezett a Kreml. Végül tagja lett a Társadalmi Kamarának. A kör 


bezárult. Pavlovszkij nézete szerint a posztkommunista Oroszországban a 
demokrácia leginkább egy alapjában véve kormányozhatatlan társadalom 
laza kormányzási technikája a túlzott fizikai erőszak elkerülésével. Őt 
azonban nem az az idealizált demokráciamodell érdekelte, amiről, úgy hitte, 
a nyugatiak és főként az amerikaiak csak kenetteljesen prédikálnak, hanem 
azt akarta csinálni, amit a nyugatiak valójában tesznek, és ezért ügyet sem 
vetett a tőlük kapott eligazításokra. Azzal hencegett, hogy a felhajtás és a 
délibábok mögött a valóságot látja — megeszi a csokit, és eldobja a papírját, 
hogy Putyin tanácsadóját és Pavlovszkij főnökét, Vlagyiszlav Szurkovot 
parafrazeáljuk. Pavlovszkij a , reálisan létező?" demokráciából meríti a 
tanulságokat (vagy abból, amit annak vél), nem pedig a demokrácia 
politikai gyerekek által dicsőített tankönyvi eszményéből. Azt feltételezte, 
hogy többet tanulhat a Paul Manafort-féle cinikus spindoktoroktól, mint az 
elszámoltatható kormányzás fellegjáró teóriáiból. 

Annak megértése, hogy a nyugati politikai konzultánsok — akik azért 
jöttek, hogy az oroszországi , demokráciaépítést" segítsék — milyen 
kölcsönhatásban működtek a politikatechnikusokkal, abban is segít, hogy 
megértsük a posztkommunista utánzási játszmák összetett voltát. 
Visszatekintve arra, hogyan avatkozott be a Kreml az Egyesült Államok 
2016-os  elnökválasztásába, Anne  Applebaum amerikai politikai 
kommentátor Paul Manafortot hibáztatta, amiért az ottani politikába 
importálta a KGB laboratóriumaiban kidolgozott orosz politikatechnikai 
módszereket. De a valóság nem ennyire egyoldalú. Az oroszok a piszkos 
trükkjeiknek legalább egy részét az amerikai konzultánsoktól tanulták, akik 
azért jöttek, hogy megtanítsák őket a politikai marketingre. Sztálin és más 
szovjet vezetők természetesen a hazugság nagymesterei voltak, de 
hazudozásuk fókuszába ritkán került a választási politika. Mielőtt tehát 
Amerikába importálták Oroszországból, a post-truth (igazság utáni) 
demokrácia egy fejlett változatát Amerikából exportálták Oroszországba. 

Az orosz politikatechnikusok azonnal felfogták, milyen központi 
szerepet . játszik a modern demokráciákban — a kereskedelmi 
reklámmódszerek alkalmazása a választási kampányokban. Küszöb alatti 
felhívásokat szerkesztettek, hogy elaltassák a szavazók kritikai érzékét — a 
vetélytársak bemocskolásával, a félelmek felnagyításával és féktelenül túlzó 
ígéretekkel —, s ezáltal felduzzasszák a jelölt vagy párt szavazatszámát. A 
jelölteket nem egyenrangú társaik világítják át, akik évtizedek óta velük 
dolgoznak, hanem rosszul informált és könnyen manipulálható szavazók 


választják ki őket, akik néhány hónappal korábban, a tévében látták őket 
először. Ez az egész , demokratikus" folyamatot kiszolgáltatja a kulisszák 
mögötti manipulációnak, ami pontosan az, amit a politikatechnikusok 
megértenek . és nagyra tartanak. — Rachel — Boynton — 2005-ös 
dokumentumfilmje, az Our Brand is Crisis (Márkanevünk a válság) nagyon 
világosan bemutatja, hogyan fejlesztik a demokráciát a politikai 
konzultánsok posztautoriter országokban oly módon, hogy exportálják a 
, mesterkedéseket, amelyek túlságosan gyakran döntik el a választási 
küzdelmeket". Bár a film  Bolíviával foglalkozik, tanulságai jól 
alkalmazhatók a posztkommunista Oroszországra. 

Az orosz szervek Amerika-ellenes fordulata — miután szabadon vették 
át a kampánytrükköket és -átveréseket az amerikai politikai konzultánsoktól 
— ijesztő példa arra, amit Hannah Arendt , bumeránghatásnak" nevez.: Az 
amerikai politikai konzultánsok segítettek Oroszország 
politikatechnikusainak, hogy elsajátítsák a gonosz szaktudást, ami segít a 
választások megnyerésében, s ennélfogva erősítették a Kreml hatalmának 
népi legitimálását — azét a hatalomét, amit ma látható sikerrel vetnek be 
éppen az amerikai demokrácia ellen. És miután megtanulták a jedi 
elmejátékokat, amiknek úttörői az amerikai politikai marketingesek voltak, 
az oroszok — akik folytatják az USA választásait befolyásoló fedett akciók 
irányítását — vélhetően vállvonogatással intézik el a vádat, hogy megsértik 
az amerikai demokrácia szent integritását. 

Csábítóan egyszerű az a magyarázat, hogy az , imitatív demokrácia? — 
vagy amit a Kreml régebben , irányított demokráciának" hívott — nem más, 
mint a posztkommunista elitek cinikus cselszövése arra, hogy megfosszák a 
népet a politikai képviselettől. De ha meghallgatjuk Pavlovszkijt, sokkal 
komplexebb képet kapunk az imitatív demokrácia eredetéről... A 
kommunizmus összeomlása egyben a szovjet állam összeomlása is volt. Ez 
lefejezte az orosz társadalmat, magára hagyatva odadobta informális 
hálózatok kénye-kedvére, és a megelőző fél évszázadhoz képest lényegében 
formátlanságra kárhoztatta. Még ha az orosz elitek hisznek is a politikai 
képviseletben, akkor sem tudták volna azonosítani, milyen társadalmi 
csoportosulásokat kellene képviselniük. A képviseleti alapú kormányzás 
olyan társadalmat feltételezett volna, amelyet a kommunista uralom 
kevésbé bontott atomjaira, s amelynek világosabbak a viszonyai, mint az 
orosz társadaloméi 1991 utóhatásaként. 


Pavlovszkij úgy látja, az imitatív demokrácia válasz arra az addig 
példátlan kihívásra, amit a politikai bizalom újrateremtésének feladata 
jelentett egy demoralizált, szervezettség nélküli és bizalomhiányban 
szenvedő társadalomban, ahol az elitek rejtélyes módokon mesés 
gazdagságot halmoznak fel. Az országot nem tartotta össze más szervezett 
erő, csak a Gazprom (a hatalmas, állami kontroll alatt lévő földgázipari 
vállalat) és az orosz állami televízió Egyes Csatornája. Az imitatív 
demokrácia tehát nem egyszerűen a cinikusok agyából pattant ki, hanem 
egy utolsó, kétségbeesett stratégiai húzás volt. 

Amikor Jelcin 1996-os újraválasztási kampányára készülve a 
közvélemény-kutatási eredményeket olvasgatta, Pavlovszkij döbbenten 
fedezte föl, hogy az a fajta , demokrácia kontra tekintélyuralom" ellentét, 
amit a nyugati megfigyelők megpróbáltak keretként ráerőltetni az orosz 
politikára, az orosz szavazók tudatában nem létezik. Az emberek a 
demokrácia és a tekintélyuralom kombinációját akarták. Nagyon erős 
kormányzatra vágytak, amely megőrzi Oroszország területi egységét, és 
visszaállítja nagyhatalmi státuszát, ugyanakkor tiszteletben tartja polgárait, 
és nem avatkozik be a magánéletükbe. Pavlovszkij elhatározta, hogy egy 
ilyen állam felépítésének szenteli magát. Ennek az államnak nem kell 
különösebben járatosnak lennie a kormányzás művészetében, hiszen az 
orosz szavazók zöme nem úgy gondol a politikára, mint az életük 
jobbításának eszközére.: De a közvélemény szemében tekintélyt kell 
sugároznia. Pavlovszkij nem csupán azt tűzte ki célul, hogy hatalomra 
juttassa Jelcin kiszemelt utódját. Számára a 2000-es elnökválasztás az égtől 
kapott lehetőség volt, hogy újra feltalálja az orosz államot. Olyan politikai 
rezsimet teremtsen, ahol a hatalmon lévők legitimációja nem annyira a nép 
képviseletének és a kézzelfogható — eredmények  felmutatásának 
képességéből származik, hanem abból, hogy a jelenlegi politikai vezetéssel 
szemben semmilyen alternatíva sem képzelhető el, még akkor sem, ha a 
hosszan hivatalban lévő vezető alatt elfogadott politikai irányok időről időre 
kiszámíthatatlanul változnak. 

Amikor  Pavlovszkij megindokolja, mi ihlette stratégiájának 
megalkotására, szívesen idézi föl annak az átlagszavazónak a történetét, 
akivel az 1996-os választás hajrájában készített interjút. Az asszony arról 
számolt be, hogy Gennagyij Zjuganovot, a kommunista elnökjelöltet 
támogatja, de Jelcinre fog szavazni. Amikor Pavlovszkij megkérdezte, 
miért, az asszony azt felelte. ,Ha Zjuganov elnök lesz, majd őrá 


szavazok.":: Kiderült, hogy az emberek gyakran nem azért támogatják — 
vagy legalábbis nem azért fogadják el — a hatalmon lévőket, amit azok 
tesznek, hanem a hivatal miatt, amit betöltenek, vagy a címük miatt. A 
, népszerűség" Oroszországban a gyakorolt hatalomnak nem oka, hanem 
következménye. Az emberek érdekeinek képviselete helyett a választások 
arra valók, hogy felmérjék, mennyire hajlandók a szavazók alávetni 
magukat a hivatalban lévőknek, akik képesek a hatalmukat veszélyeztető 
bármely ellenfél félreállítására. 

A komolyan vehető alternatívák művi hiánya miatt Putyin 
, népszerűségét" lehetetlen abszolút értelemben mérni, bár ingadozásai 
nyomon követhetők az évek során. Putyin kormányzásának társadalmi 
elfogadottsága az első évtizedben elismerten éppannyira függött a nyomor 
és felfordulás évtizede után neki köszönhető virágzástól és stabilitástól, 
mint a politikatechnikusok által szuggerált , nincs alternatíva? érzésétől.. 
Az emberek értékelték ezt az eredményt — minden nemzet így tenne -—, és a 
mai napig bizalmatlanok a politikai , bajkeverőkkel?" szemben, annak a 
meggyőződésnek a jegyében, hogy a hanyatló status guo is jobb a 
kísérletező változásnál. Úgy látszik, ez az a mentalitás, ami Putyin 
követőit megbékíti az alternatíva nélküliség általa hirdetett legitimációs 
formulájával. 


MIÉRT MŰKÖDNEK AZ ELCSALT 
VÁLASZTÁSOK? 


Amikor Bertrand Russell brit filozófus megpróbálta elmagyarázni Lady 
Ottoline Morrellnek az orosz forradalmat, egyszer megjegyezte, hogy 
bármennyire visszataszító a bolsevik zsarnokság, mintha ez lenne a 
megfelelő kormányzat Oroszország számára. , Ha megkérdezi magától, 
hogyan kellene kormányozni Fjodor Dosztojevszkij szereplőit, meg fogja 
érteni" — így szólt a nem túl árnyalt érvelés. Amikor a tekintélyelvűség 
újabb keletű oroszországi feltámadását kell megmagyarázni, sok 
kommentátor Oroszország politikai kultúrájára hivatkozik, amely állítólag 
kiveti magából a liberális demokráciát.2 De akármilyen erős érv a kulturális 
determinizmus, nem segít annak a központi szerepnek a megértésében, 
amelyet a putyini politikai rendszerben a választási csalás játszik. Ez nem 


csekély hiányosság, mert Putyin  Oroszországa egyszerűen nem 
értelmezhető úgy, hogy nem vesszük számításba a választási manipulációt. 

Első ránézésre túlzásnak tűnik, ha a posztkommunista Oroszország 
elcsalt választásait a sztálini Szovjetunió kirakatpereihez hasonlítjuk, de 
könnyen belátható, hogy az egybevetés jogos. Hogy a hős forradalmárok 
miért voltak hajlandóak bevallani el nem követett bűneiket, és ez a jogi 
színjáték hogyan erősítette Sztálin hatalmát, az az 1930-as évek legfőbb 
rejtélyeinek egyike — a legjobban Arthur Koestler ragadja meg Sötétség 
délben című regényében. A ,kirakatpereket?"? arra szánták, hogy 
szemléltessék a megkínzottaknak kínzóik iránti egyetemes hűségét és 
szeretetét. A mai, viszonylag puha rendszerben a politikai vétkek miatt 
megvádoltak dacosak, és jó ügyvédeket fogadhatnak. Emiatt a pereik nem 
jelentenek lelkesítő látványosságot a nagy nyilvánosság számára. 
Kompenzációképpen a Kreml kirakatválasztásokhoz folyamodik. Hogy ezt 
megérthessük, fel kell tennünk a kérdést: Miért van szüksége Putyinnak a 
választásokra, amikor az oroszoknak csak egy kisebbsége hitt abban, hogy 
Oroszország demokráciává alakulhat, és Moszkva közigazgatási határain 
kívül szinte senki sem hiszi, hogy máris az?a Miért csalt Putyin 
rendszeresen az elnök- és  dumaválasztásokon, amikor szabad és 
tisztességes versenyben is jó esélye lett volna a győzelemre? És miért csalt 
a Kreml annyira égbekiáltó nyíltsággal, hogy senkinek nem lehetett kétsége 
a csalás felől (például potenciálisan népszerű jelöltek kizárásával), és hogy 
azt a Kreml követte el? Amitől ez a demokratikus álarcosbál annyira 
lenyűgöző, az a félrevezetési szándék szembeötlő hiánya. 

A 2000 és 2012 közötti időszakban Putyin olyan politikai rendszert 
kovácsolt ki, ahol a választások egyszerre értelmetlenek és 
nélkülözhetetlenek. A választások , megtervezettsége", ahogy Julia lIoffe 
megállapítja, , olyasmi, amit Oroszországban mindenki tud és elfogad, 
függetlenül retorikájától vagy politikai meggyőződésétől".: Az ajánló 
aláírások érvénytelenítése és jelöltek diszkvalifikálása kétes indokokkal, 
, urnakitömés", hibás számlálás, médiamonopólium, rágalmazó kampányok 
— mindezek az oroszországi választások elmaradhatatlan részei voltak a 
három posztkommunista évtizedben. 

A 21. század kezdetén tehát az oroszok nagy többsége tudta, hogy 
nincs választás cinkelt lapok nélkül. A Kremlnek már monopóliuma volt a 
televíziós politikai híradásban. A Kreml döntötte el, hogy az orosz 
üzletemberek milyen politikai erőket finanszírozhatnak. A legtöbben 


azonban úgy érzékelték, hogy Putyin szabad és tisztességes választási 
folyamatban is felülkerekedne a neki köszönhető jólétnek és stabilitásnak 
köszönhetően. Ennyi elég is volt, hogy az emberek belenyugodjanak a 
korrupció, az egyenlőtlenség, az igazságtalanság és az előre eldöntött 
választások zavaros állapotaiba. Továbbá azzal, hogy ezeket az állapotokat 
, normálisnak" tüntette fel, a Kreml arra is képes volt, hogy veszélyes 
utópista álmodozóknak fesse le a reformereket. Az orosz emberi jogi 
mozgalom egy vezető szószólója, miközben Putyint ,a modern orosz 
történelem legsötétebb figurájának" nevezte, pár évvel ezelőtt vonakodva 
ugyan, de elismerte, hogy , Putyin még akkor is győztesen került volna ki a 
2000-es és a 2004-es kampányból — bár talán nem ilyen rendhagyóan nagy 
többséggel —, ha nem machináltak volna a szavazatokkal, és nem használták 
volna törvénytelenül a kormányzat úgynevezett  sadminisztratív 
erőforrásaitx", valamint ha a jelöltek egyenlő eséllyel szólalhattak volna 
meg a választók előtt a televízióban és a sajtóban. 

És mégis, Putyin nem szerezhette volna meg és nem tarthatta volna 
meg hatalmát, ha nem él időről időre a választási csalás eszközeivel. 
Meglehet, ez a paradoxon a posztkommunista Oroszország leggondosabban 
őrzött titka. Egyetlen történész sem tartja a rendszeres választásokat a 
szovjet történelem fontos vagy akár csak figyelmet érdemlő eseményeinek. 
Nincs ember Oroszországban, aki emlékezne bármilyen választási 
eredményre a kommunizmus idejéből. Ezzel szemben a posztkommunista 
Oroszország története a szó lényegi értelmében a választások története, 
azokról a felszín alatti politikai elmozdulásokról szól, amelyeket a 
választások kimutattak és előidéztek. A Putyin-korszak választásai mégis 
alapvetően antidemokratikusak voltak. Nem adtak beleszólást az aktív 
állampolgároknak a hatalom gyakorlásába, hanem arra szolgáltak, hogy 
fokozzák a Kreml ellenőrzését a lényegében passzív polgárok felett. 

Ha a hatalom gyakorlását és megtartását nézzük, a Kreml számára 
2000-től 2010-ig a megtervezett választások több olyan döntő funkciót is 
betöltöttek, amit tisztességes választásokkal — még ha Putyin meg is nyerte 
volna őket — nem lehetett volna elérni. Oroszország elcsalt választásai a 
nyugati demokrácia átlátszóan méltatlan utánzatai voltak. De nem csak a 
díszes kulisszák szerepét töltötték be, és nem is egyszerűen az volt a céljuk, 
hogy az értetlen nyugati megfigyelőket meggyőzzék arról, Oroszországban 
lassan megvalósul a demokratikus átmenet. Viszont nem is az, hogy érveket 
szolgáltassanak a Nyugatnak önmaga meggyőzésére arról, hogy 


Oroszország már valamiféle demokrácia. Az elcsalt választások annak a 
gépezetnek voltak működő alkatrészei, amelynek révén Putyin gyakorolta 
és megőrizte hatalmát. 

Először is, mint Pavlovszkij jól látta előre, a periodikusan megtartott 
választások segítettek az , alternatívanélküliség?" érvének 
megkonstruálásában és rendszeres bevésésében. A Levada Központ 2007-es 
közvélemény-kutatása szerint a válaszadók 35 százaléka azt mondta, azért 
, bíznak?" — Putyinban, mert ,nem látnak senki mást, akiben 
megbízhatnának".: A korabeli szkeptikusok joggal kétkedtek abban, hogy a 
választási eredmények pontosan mutatnák Putyin  szavazatszerző 
képességét, tekintettel arra, hogy semmilyen komoly alternatíva neve nem 
kerülhetett fel a szavazócédulákra. Sőt, a 2011-es közvélemény-kutatások 
meg is erősítették, hogy Putyin , népszerűsége" inkább a nyilvánosság 
, tehetetlenségi erejét" és , az alternatívák hiányát" tükrözi.s De éppen ez a 
lényeg. Ha a szavazókat meg lehet győzni arról, hogy a jelenlegi vezetésnek 
nincs működőképes alternatívája, akkor fatalista módon a status guóhoz 
fognak alkalmazkodni. Ez magyarázza, miért fordítottak a Kreml 
politikusai oly sok időt Putyin akár csak távolról szóba jöhető 
alternatíváinak — diszkvalifikálására és  partvonalra szorítására, s 
gondoskodtak arról, hogy olyan egyértelműen taszító ellenfelekkel szemben 
szálljon küzdőtérbe, mint Vlagyimir Zsirinovszkij vagy  Gennagyij 
Zjuganov. Az önálló politikai bázis nélküli, viszonylag gyenge kihívóktól 
való eltúlzott félelmükben az tükröződött, hogy nem bíztak eléggé Putyin 
politikai vonzerejében. Biztosak akartak lenni abban, hogy semmifajta 
ellenelit nem alakulhat ki, nem építhet ki politikai bázist. A köz 
kiábrándultságát és  — csalódottságát — nem lehetett  — egyszerűen 
megfélemlítéssel és erővel felszámolni, hanem a kormányzás miatti 
csalódottságot ügyesen úgy hasznosították, hogy fokozzák a közös 
cselekvés kihívásait, amelyek a rezsim ellenfeleit bénítják. A csalárd 
választások adták a ,terepet", avagy kontextust ehhez a kockázatos 
kockázatkezeléshez — beleértve a politikailag ellenséges szavazótömbök 
rendszeres szétforgácsolását, a rivális koalíciók ciklikus felépítését és 
lerombolását, valamint az ismétlődő tisztogatást, mielőtt még a 
potenciálisan hiteles vetélytársak lendületbe jöhetnének. 

Az elcsalt választások ezenkívül időről időre lehetőséget adtak az 
állítólagos hatalmi pártnak, hogy újrafogalmazza magát. Az új jelszavak 
kigondolásával, sőt új arcok bevezetésével Putyin Egységes Oroszország 


Pártjának sikerült egyszerre a stabilitás és a változás erejének mutatkoznia. 
A politikai marketing azon a premisszán alapul, hogy az eladók csak akkor 
tarthatják fenn a vevők figyelmét, ha időnként új termékeket kínálnak — 
vagy legalábbis úgy csomagolják át őket, hogy újnak látsszanak. , Az 
emberek a látványosra, nem pedig a megszokottra szavaznak — állapította 
meg a francia marketingguru, Jacgues Séguéla. — Minden választás 
dramaturgia.":o Oroszország esetében ez fényesen bebizonyosodott. 

Az elcsalt választások főszerepet kaptak annak a szerződésnek a 
folytonos újratárgyalásában, amit Putyin kötött — nem a néppel, hanem a 
regionális elitekkel. Mivel hiányzott mind a komoly hatalmi párt (mint a 
Kínai Kommunista Párt), mind a jól szervezett és hatékony bürokrácia, a 
választások lettek az ország politikai elitje fölötti ellenőrzésnek és az új 
káderek toborzásának fő eszközei, miközben minimalizálták az eliten belüli 
veszélyes törések kockázatát. Az oroszországi vibori bez vibora (választás 
nélküli választások) úgy működtek, mint a teljes harchelyzetben 
végrehajtott hadgyakorlatok vagy a tényleges , ütközetek" próbái, beleértve 
a szimulált célpontokra leadott lövéseket és a bizonyosságot, hogy a 
kormányoldalé lesz a győzelem. A megcinkelt választások segítettek a 
gyors bevetésű egységek tesztelésében, annak lemérésében, melyik 
regionális vezető hozzáértő és megbízható, melyik nem. A helyi 
funkcionáriusoktól nemcsak a hűség kinyilvánítását követelték meg, hanem 
azt is, hogy bizonyítsák irányítási képességeiket a megfelelő választási 
eredmények szállításával. Harctéri körülmények között tették próbára 
urnatömési és eredményhamisítási tudásukat, valamint azt a képességüket, 
hogy diákokat vagy  közalkalmazottakat  vonultassanak fel a 
szavazókörökben. A rezsim arról szerzett ismereteket az elcsalt választások 
útján, melyik alacsony szintű funkcionárius vagy párttag játssza jól, és 
melyik ügyetlenkedi el a számára kijelölt szerepet. 

A 21. század első évtizedében a periodikusan visszatérő választások 
arra is szolgáltak, hogy szemléltessék (azaz eltúlozzák) Oroszország 
nemzeti egységét, és látványosan érzékeltessék Putyin országának képzelt 
összetartását és szolidaritását. Oroszország rendezett föderatív állam az 
alkotmánya szerint, erősen központosított állam a Kreml retorikájában, és 
zűrzavarosan töredezett, egységet nélkülöző, feudalizált alakulat, ha azt 
nézzük, hogyan gyakorolják a hatalmat az ország nagy részén. A csalárd 
választások nem csupán arra voltak jók, hogy megfegyelmezzék az 
Egységes Oroszország helyi  kádereit, és olyan politikai teret 


konstruáljanak, amelyben Putyin és uralkodó köre tűnik az egyetlen 
elfogadható választásnak, hanem ezenfelül lélektanilag erősítették a nemzet 
amúgy kétes politikai egységét egy olyan pillanatban, amikor sok orosz 
csak ideiglenesnek tekintette az ország határait, amikor a többség nem tudta 
megmondani, mi az ország nemzeti ünnepe, és mi történt azon a napon, s 
amikor az egyetlen közös tapasztalat, amit az emberek büszkén idézhettek 
föl, a nácizmus fölötti szovjet győzelem volt. A periodikusan kijelölt 
választási napokon, az év összes többi napjától eltérően, az orosz 
állampolgárokat összehangolt, együttes cselekvésre szólították fel. Még 
akkor is, ha csalások történtek, és az eredményt előre tudni lehetett, a 
szavazók az ország legtávolabbi zugaiban is elballagtak a szavazófülkékbe. 
Lehet vitatni, de azért tették, hogy ne csak a vezér iránti hűségüket 
mutassák ki, hanem e kivételesen sokszínű politikai tér egysége iránti 
lojalitásukat is. A  földrajztudósok  Oroszország-térképe: hatalmas, 
áttekinthetetlen — földtömeg, sokféle színből lazán  összefércelve. 
Oroszország választási térképe ezekből a színfoltokból jelképesen, ha csak 
rövid időre is, összefüggő politikai egészt varázsol. Az egyszerű 
oroszoknak, akik nem tudnak megbékélni szovjet szülőházuk hirtelen 
lerombolásával, a meghamisított választások, ahol Csecsnya 95 (vagy még 
több!) százalékban Putyinra és az Egységes Oroszország kormánypártra 
szavazott, pszichés megnyugvást hoztak: az ország minden feszültség és 
széthúzás ellenére megőrizte területi integritását. 

Putyin első évtizedében az elcsalt orosz választásoknak volt egy 
további rendeltetése: elválasztani a , lojális ellenséget?" azoktól, akikben a 
Kreml az ellenségek és árulók ötödik hadoszlopát látta. Ebben az 
összefüggésben a lényegi politikai harc nem a hatalommal bírók között 
folyik az emberek jóváhagyásáért, hanem néhány gazdag polgár és sok 
alacsonyabb szintű funkcionárius viaskodik a hatalmasok jóváhagyásáért. A 
pártok és független jelöltek bejegyzése a Központi Választási Bizottságnál 
egyenlő a politikai tevékenységre kapott engedéllyel. A választások ebben 
az értelemben feltételezik a kalkulált politikai döntést arról, hol húzódik a 
választóvonal az ártalmatlan (ezért legalizált) és az ártalmas (törvényen 
kívül helyezett) ellenzék között. Az, hogy a Bizottság elutasítja valamelyik 
politikai koalíció bejegyzését, egyértelmű figyelmeztetésnek is felfogható: a 
tiltott tömörülés finanszírozása vagy támogatása egyenértékű a rendszer 
szabotálásával. A legfőbb kihívás Putyin ellenfelei számára mindeddig nem 
a választások megnyerése volt, hanem hogy egyáltalán indulóként 


bejegyeztessék magukat.s. A Kreml szemszögéből nézve a 21. század első 
évtizedében tartott választások ideális alkalmat jelentettek az engedélyezett 
ellenzéki jelöltek és pártok listájának felfrissítésére és átrostálására. 

Végül (visszájára fordítva a klisét) Putyin elcsalt választásainak célja 
nem a demokrácia, hanem inkább a tekintélyuralmi rendszer imitálása volt. 
Ez arra utal, hogy a Putyin kori kirakatválasztások demonstratív hatása 
távolról a sztálini éra kirakatpereihez hasonlítható, bár korántsem volt olyan 
véres, mint amazok. A hamis választások lehetővé tették, hogy Putyin 
megmutassa, milyen mértékben képes a regisztrálás, jelölés és szavazási 
folyamat rendezett és kiszámítható manipulálására és ezáltal arra, paradox 
módon, hogy felmutassa saját autoriter bizonyítványát, miszerint ő az az 
ember, aki meg tudja oldani a dolgokat. A tudhatóan elcsalt választások 
nem csupán dacos kihívást jelentettek a Nyugattal szemben, amely 1991 
után igényt tartott az oroszországi politikai átalakulás , felügyeletére", 
hanem ez volt a legolcsóbb és legkönnyebb módja annak, hogy a rezsim 
megmutathassa: nem fél a , színes forradalmaktól", amilyen 2003-ban 
Grúziában, 2004-ben pedig Ukrajnában robbant ki, hiszen ott az arcátlan 
csalás arra bátorította az elégedetlen polgárokat, hogy kidugják fejüket a 
mellvéd mögül, és nyíltan szembeszálljanak a rezsimmel. Ha senki sem 
tiltakozik a választási eredmények ilyen botrányos meghamisítása miatt, az 
arra utal, hogy a társadalom engedelmesen elfogadja a fennálló rezsimet. 

A választás elcsalása azt is lehetővé tette, hogy a kormányzat eljátssza 
annak az autoriter hatalomnak a gyakorlását, aminek igazából nem volt 
birtokában, s így megerősödjék gyengülő szorítása az országon, vagy 
legalábbis némi többletmozgástérhez jusson. Putyin csapata minden 
igyekezetével kerülte a gyengeség látszatát, és tisztában volt azzal, hogy a 
társadalmi támogatottságot mesterségesen lehet növelni az erő illúziójával, 
így szívesen folyamodott olyan színpadias erőfitogtatáshoz, amely nem 
követelt túl sok igazi kapacitást, viszont a nagyközönség számára a 
valóságosnál impozánsabb képet mutatott arról, mire képes a kormány. Más 
szóval: amit az , irányított demokrácia" szimulált, az nem a demokrácia 
volt, hanem az irányítás. A választások elcsalásához csak szerény 
adminisztratív erőforrásokra volt szükség; kétségtelenül könnyebb a 
választásokat manipulálni, mint minőségi oktatást nyújtani a csecsen 
fiataloknak. Ám abban az országban, ahol még eleven volt a szovjet kori 
, választásoknak"? mint az ellenállhatatlan hatalom szimbólumainak emléke, 
a csalás jóvoltából a korrupt rendszer, amely képtelen volt megoldani az 


ország problémáit, és képtelen volt a közérdeket szolgáló politikai lépéseket 
kidolgozni és végrehajtani, most bizonyos mértékig utánozhatta az 
autokratikus hatalmat úgy, hogy mindenütt jelen lévőnek, mindent látónak 
tüntethette föl magát. Putyin első hatalmon töltött évtizedében a hamis 
választások megszervezése olyan volt, mintha báránybőrbe bújt volna, hogy 
bizonyítsa farkas voltát. 

Az előre lejátszott választások lehetővé tették, hogy Putyin és klikkje 
úgy uralkodjon, hogy ne kelljen szembenéznie a kormányzás roppant 
kihívásaival az országban, amelyet kezelhetetlennek látszó gondok 
sokasága terhelt. Az ilyen választások jól igazodtak annak a rezsimnek a 
jellegéhez, amely nem zsákmányolta ki népét (mint Kína mai, exportra 
termelő ipara), de nem is próbálta , átformálni a népet" (mint hajdan a 
Szovjetunió), hanem viszonylagos jóléttel és stabilitással békítette meg, 
aztán nem törődött vele; közben csillagászati vagyont halmozott fel 
Oroszország természeti kincseinek külföldi eladásából. A putyini 
államvezetés fő tudománya a képességhiány elrejtése volt (és marad), nem 
pedig a képességek felépítése. Ily módon gyakorolhatott ellenőrizetlen 
hatalmat úgy, hogy minimális mértékben kellett erőszakot alkalmaznia. 
Ahogy Furman is leszögezte: , Sem cárnak, sem főtitkárnak nem volt 
ekkora hatalma a társadalom fölött, amely ennyire kevéssé alapult volna 
félelmen."2a — Mivel — Putyin — , demokratikus?"  — körülmények között 
tevékenykedett, nem csukathatott százezer embert börtönbe, hogy biztosítsa 
ellensúly nélküli hatalmát. De azt megtehette, hogy néhányat letartóztat, és 
gondoskodott arról, hogy hatalmának más kihívói okuljanak a példán. 
Bertolt Brechtet 1953-ban felháborította, ahogy a keletnémet kommunista 
kormányzat a munkásmegmozdulásokra reagált, és megírta A megoldás 
című verset, amiben fölvetette, hogy ha a kormány ennyire csalódott a 
népben, egyszerűbb volna, ha , feloszlatná a népet, / és újat választana".: A 
dolog lényegét nézve az orosz hatóságok éppen ezt csinálták. Néhány 
évenként hatósági intézkedések útján a kormány tetszése szerint 
kiválasztják és formálják a szavazók táborát. Ezeknek a csalárd 
választásoknak nem a szavazók képviselete az értelme, hanem az, hogy 
eltúlozzák a hatalom hatékonyságát, és ezzel egyszerre megfélemlítsék és 
megnyugtassák a nyilvánosságot. 


AZ UTÁNZÁS CSAPDÁJA 


Az imitatív demokráciát azonban Furman szerint sokkal jobban 
veszélyezteti saját önmegingató képessége, mint azt moszkvai mérnökei 
kezdetben elképzelték. Ha egy kormányzat azt az illúziót táplálja, hogy 
polgárai maguk választják ki vezetőiket — vélte Furman -, a jövőbeli színes 
forradalmak alapjait fekteti le. 

Alekszej Szlapovszkij 2010-es regénye, A  Kreml-menet azzal 
kezdődik, hogy egy fiatal költőt akaratlanul megöl egy rendőr. A költő 
anyja nem tudja, kit okoljon ezért és mit tegyen, csak fölkapja a holttestet, 
karjaiba veszi halott fiát, és szinte öntudatlanul elindul a Kreml felé. 
Szorosan a nyomában haladnak fiának barátai és jó néhány idegen. Miután 
a közösségi média mindenkit riaszt, hogy , valami történik", újabbak 
csatlakoznak hozzájuk. A legtöbben nem is tudják pontosan, miért mentek 
ki az utcára. Nincs közös platformjuk, se közös álmuk, se közös vezetőjük; 
de egyesíti őket a meggyőződés, hogy , most már elég". Lelkesíti őket a 
tény, hogy végre-valahára történik valami. A különleges alakulatok sem 
tudják megállítani őket. A menet egyszer csak elér a Kreml falaihoz. És 
akkor... az emberek hazamennek.:: 

A való világban ennek az eseménysornak egy verziója bontakozott ki 
2011 decemberében. Ekkor zajlottak Moszkvában a legnagyobb tüntetések 
1993 óta. A tömeg haragját lángra lobbantó szikra nem egy költő halála, 
hanem a manipulált törvényhozási választások miatt pattant ki. De a 
tiltakozókban egy fontos dolog közös volt Szlapovszkij regényének 
megcsömörlött menetelőivel: mintha a semmiből tódultak volna elő, s 
szinte mindenkit megleptek — talán még önmagukat is. A tiltakozók 
összetétele addig majdnem elképzelhetetlen volt —- liberálisok, 
nacionalisták, balosok gyűltek egybe, akik mindaddig nemigen álltak szóba 
egymással, és akik néhány mámoros hétig elképzelték, milyen lehet az élet 
Putyin nélkül. 

Amikor az Egységes Oroszország magas rangú funkcionáriusát, Jurij 
Kotlert megkérdezték, meglepte-e a Kremlt az események ilyen fordulata, 
azt válaszolta: , Nos, képzelje el, hogy odajön a macskája, és elkezd 
beszélni. Először is ez egy macska, amelyik beszél. Másodszor: a kormány 
sok éven át etette, itatta, simogatta, most pedig beszél és követelőzik. 
Döbbenet."s. A politikai technológiát, amely azon a meggyőződésen alapult, 
hogy a , demokrácia" pusztán az elit uralma fenntartásának erőszakmentes 
stratégiája, . most próbára tette az a nyilvánosság, — amely 


megmagyarázhatatlan módon azt hitte, a demokrácia feljogosítja az 
embereket, hogy visszabeszéljenek. 

Visszanézve úgy rémlik, az oroszországi tiltakozó mozgalom 
robbanása egyszerre volt elkerülhetetlen és lehetetlen. A sértett büszkeség 
érzéséből született, nem pedig az életszínvonal romlásából.:5 A tüntetőket az 
a pimasz szégyentelenség bőszítette fel, amivel Medvegyev és Putyin 2008- 
ban eldöntötte, hogy pozíciót cserél. Tény, hogy amikor Putyin azt 
választotta, 2012-ben visszatér a Kremlbe, félve attól, hogy a nyugati 
jellegű alkotmányosság fenyegetni kezdi Oroszország érdekeit (ahogy ő 
felfogta), senki sem volt különösebben meglepve. Mindenki tudta, hogy 
Oroszország csak eljátssza a demokráciát. Ami tehát a tüntetőket feltüzelte, 
az nem annak hirtelen felismerése volt, hogy a választási eredményeket a 
Kremlben tervezték meg. A mindaddig érvényben lévő politikai 
közmegegyezés pökhendi felrúgása vitte ki a tiltakozókat Moszkva utcáira. 
A Szovjetunió bukása óta az Oroszországi Föderáció választópolgárai úgy 
tettek, mintha ők választanák a vezetőiket, és cserébe a vezetők úgy tettek, 
mintha népi egyetértéssel kormányoznának. Putyin azzal, hogy eldöntötte, 
visszaköveteli magának az elnökséget, mintha személyes tulajdona volna, 
véget vetett a színlelésnek. Ennek az aktusnak a nyeglesége nem annyira a 
népakarattal szemben volt kihívás, hanem a társadalmi önbecsülést sértette 
meg. Putyint szemlátomást jottányit sem érdekelte a közvélemény. A 2011— 
12-es tél tiltakozó megmozdulásai mintha Furman tételét igazolták volna a 
hamis demokrácia beépített instabilitásáról. Csábítóan közel került annak a 
jóslatának a megvalósulása, hogy az ilyesfajta átmeneti rezsimeknek vége 
szakad, amint , testté? lesz a demokratikus ,ige7, és az öntudatra ébredő 
választópolgárság kitódul az utcákra, hogy legyőzze a tekintélyuralom 
elavult gépezetét. 

Talán mert Putyin attól tartott, hogy a moszkvaiaknak kedvük támad 
utánozni azt a kijevi demokrata felbuzdulást, ami elhozta a Kreml-barát 
ukrán kormány bukását, Furman remélt demokratikus ébredése sosem vált 
valóra. A következő években az orosz demokráciaszimulációra nem 
következett a demokratikus homlokzat győzelme a színfalak mögött 
működő autoriter apparátussal szemben — hanem az ellenkezője történt. 
Akárcsak Szlapovszkij regényében, a tüntetők egyszerűen hazamentek. 

Leegyszerűsítve: 1991 és 2011 között a nyugati demokratikus formák 
szimulálása nem volt egyéb, mint a Kreml alacsony költségű és minimális 
erőkifejtést igénylő stratégiája, hogy túlhangsúlyozza egy krónikusan 


gyenge állam erős államként elterjedt hírét, valamint megvédje a rezsim 
bennfenteseinek gazdagságát. Az első posztkommunista évtizedben a 
demokratikus szemfényvesztés védekezőfegyver volt, alkalmas a kevésbé 
tájékozott nyugati hittérítők megnyugtatására és arra, hogy szavahihetővé 
tegye Oroszországot, miközben lázasan alkudozott az európaiakkal és 
amerikaiakkal. A hivatalos érvelés, amit szintén nyugati fogyasztásra 
dolgoztak ki, az volt, hogy az ország megpróbál demokráciává lenni, csak 
ez egyszerűen tovább tart, mint várták. Ez volt Putyin első, 2000-es 
beiktatási beszédének mondanivalója is: 


A mai nap valóban történelmi, még egyszer szeretném ezt 
hangsúlyozni. Éppenséggel az első eset hazánk történelmében, 
Oroszország történelmében, az első eset, hogy az országban a legfőbb 
hatalmat a legdemokratikusabb és legegyszerűbb módon, a nép akarata 
által, törvényesen és békésen ruházzák át. A hatalomváltás — egy fék 
az alkotmányos rendszerben, erejének próbája. Úgy van, ez nem az 
első próba, és nyilván nem az utolsó, de mégis próba. Olyan mérföldkő 
az életünkben, amelyre  rászolgáltunk.  Bebizonyítottuk, hogy 
Oroszország modern demokratikus állammá válik. A békés 
hatalomátadás a politikai stabilitás nélkülözhetetlen eleme, amiről 
önökkel együtt álmodtunk, amire vágytunk, amire törekedtünk. 


Az igaz, hogy Putyin békés úton került az elnöki székbe. De az az állítás, 
hogy a hatalmat a népakarat ruházta rá, közönséges dajkamese. Jelcin 
csapata szemelte ki, miután segített elfojtani a Jelcin-ellenes lázadást, 
amelyet az akkori miniszterelnök, Jevgenyij Primakov tervelt ki az önállóan 
megválasztott helyi kormányzók, valamint Jurij Szkuratov, a Jelcin család 
és -udvartartás korrupciós ügyeit vizsgáló legfőbb ügyész támogatásával. 
Miután megbízhatónak bizonyult azzal, hogy szakértő módon megvédte a 
rezsim bennfenteseit a politikai riválisaik által indított korrupcióellenes 
kampánytól, Putyinnak ezüsttálcán nyújtották át az elnökséget. Minthogy ez 
tökéletesen nyilvánvaló volt akkoriban, Putyin főhajtása a , népakarat" előtt 
csak azt mutatta, mennyire jól belejött a Kreml a demokratikus 
képmutatásba. 

A multilaterális csúcstalálkozók kontextusában Oroszországot a 
díszletdemokráciának köszönhetően a modern hatalom homályos aurája 


lengte körül. Az orosz vezetők azonban megrettentek a színes forradalmak 
globális hullámától (ami Grúziában a 2003-as rózsás forradalommal és 
Ukrajnában a 2004—2005-ös narancsos forradalommal kezdődött), és 
lassanként " ráébredtek, hogy a demokrácia  szimulálása végül 
destabilizálhatja azt a rendszert, amely olyannyira botrányos 
felelőtlenséggel űzte ezt a színjátékot. 

Putyin elnökségének első évtizede egybeesett a posztkommunista 
Oroszország Nyugat-utánzásának második fázisával. Az uralkodó klikk 
hatalmának legitimációja ebben az időszakban azon alapult, hogy a 
kimutathatóan csalárd választásokat a nyilvánosság csöndes belenyugvása 
kísérte. Az efféle összekacsintós legitimáció azonban tarthatatlanná vált a 
2011-es törvényhozási választásokat kísérő tiltakozások nyomán. A 
tüntetők abszolút száma nem volt nagy, de a közvélemény-kutatások szerint 
méretes támogatást élveztek, és a Kreml úgy érezte, nyomás alatt van a 
gazdasági lassulás idején, amikor nehezebben tudja kezelni a társadalmi 
elégedetlenséget. Rögtön azután, hogy Putyin 2012 tavaszán visszavette az 
elnöki tisztséget, megkezdődött a , tiltakozás nélkül elcsalt választások?" 
formuláját felváltó új legitimációs képlet lázas keresése. Ez a keresés 
vezetett a Krím annektálásához, ami után ujjongó és nem tiltakozó 
tömeggel teltek meg a moszkvai utcák, majd a véres kelet-ukrajnai 
proxyháborúhoz. A Krím annektálása volt a legnagyobb horderejű (bár nem 
az utolsó) lépés a Putyin-rezsim tüntetéshullám utáni átalakulásában. Ami 
2012-ben az ,Occupy Abay". Putyin-ellenes tiltakozásaival kezdődött, s: 
2014-ben Putyin ünneplésébe torkollott a Krím visszafoglalása (, Re-occupy 
Crimea") után. 

Putyin rögtönzött ukrajnai hazárdjátszmájára nem annyira a NATO 
fekete-tengeri hadihajóitól való félelem adott indítékot, inkább a félelem 
attól, hogy a kiábrándult moszkvaiak utánozhatják a kijevi — Putyin 
képzeletében távirányított — utcai tiltakozásokat. Mint az Egyesült Államok 
akkori oroszországi nagykövete, Michael McFaul írja memoárjában, Putyin 
a jelek szerint egy pillanatig sem kételkedett abban, hogy a 2011—12-es 
moszkvai kormányellenes tüntetéseket éppúgy Nyugatról szponzorálták és 
vezényelték, mint az ukrajnaiakat előbb 2004-ben, majd 2013—-14-ben. 
Arról is meg volt győződve, hogy a cél, ha nem is általános rendszerváltás, 
de az ő személyes eltávolítása a hatalomból. Mint McFaul írta, , Putyin 
világában a tömeg sohasem cselekedett a maga akaratából. Szerszám volt, 
eszköz, rángatni való kapcsolókar." Ráadásul Putyin ,úgy látta, az USA 


mozgatja a rendszerváltásokat szerte a világon, így Oroszországban is. Az 
Egyesült Államokat okolta minden rosszért, ami a világon és 
Oroszországban történik.":s Az is bosszantotta, hogy a saját elitjéből s így a 
Kreml bennfentesei közül is többen nyíltan együttműködtek a 2011—12-es 
tüntetőkkel. Putyin nemcsak azt szűrte le mindebből, amit Furman: hogy a 
hamis demokratikus rendszer sebezhető, hanem azt is, hogy a Nyugat 
gonoszul ennek a sebezhetőségnek a kihasználásán mesterkedik. 
Megnyilatkozásai különben — nem tudatosan — Ivan Iljin 20. századi orosz 
közírónak azt a gondolatát visszhangozzák, hogy a Nyugat célja mindig is 
, Oroszország szétszaggatása volt, hogy nyugati uralom alá hajtsa, 
feldarabolja, részeire bontsa, és végül eltörölje?.:: A feltartóztatás nem egy 
új nyugati stratégia volt, amit a szovjet kommunizmussal szemben 
dolgoztak ki a második világháború után, hanem — Iljin szerint — a Nyugat 
hagyományos Oroszország-politikájának része, amelyhez hozzátartozott 
egy kulturálisan és földrajzilag Oroszországhoz nem illő demokratikus 
kormányzati forma ösztönzése, az pedig csak az ország meggyengüléséhez 
vezethetett. A politikailag kínos és nyugtalanságot hozó 2011-es és 2012-es 
választások után többé már nem a Nyugat otthoni intézményeinek és 
jelszavainak utánzása volt az a módszer, amit a rezsim a legszívesebben 
alkalmazott, hogy megóvja magát a nyugati befolyástól. Az oroszországi 
rezsimnek nem azért kellett támadásba átmennie, hogy visszaszerezze a 
globális szuperhatalom státuszát, hanem egyszerűen csak azért, hogy 
fennmaradjon. Hogy ezt elérje, még arról is ábrándozott, hogy lerombolja 
az amerikaiak alkotta 1989 utáni liberális rendet. A 2010—-12-es arab 
tavasznak nyújtott amerikai támogatás, és kiváltképp a NATO vezette líbiai 
katonai beavatkozás csak megerősítette a Kreml legrosszabb sejtelmeit 
arról, hogy az Egyesült Államok felforgató hatalom, amellyel Putyin 
Oroszországa nem élhet együtt békésen. Azonban meglepő utat választott. 
A nyugati hegemónia megrendítése céljából Oroszország nem hagyott fel a 
Nyugat utánzásának stratégiájával, hanem újragondolta ezt a stratégiát, új 
irányt adott neki, és fegyverként alkalmazta. 


DÜHÖS EMBER MANKÓVAL 


Nyikita Hruscsov szovjet vezető 1962. január 8-án mondott egy beszédet, 
amely több mint negyven évig titkos maradt. Ebben bejelentette a 
kommunista párt elnökségének: a Szovjetunió annyira lemaradt a 
szuperhatalmak küzdelmében, hogy Moszkvának csak egy választása van: 
megragadni a világpolitikai kezdeményezést. Lehet, hogy néhány évtized 
múlva a jövő levéltárosai felfedeznek egy hasonló beszédet, amit Vlagyimir 
Putyin mondott belső körének 2014 februárjában. Ekkor döntött úgy, hogy 
sokkolja a Nyugatot a Krím annektálásával és annak bebizonyításával, hogy 
ezt is megússza. A villámgyors akcióval feledtetni tudta azt a megalázó 
tényt, hogy Oroszország éppen elvesztette Ukrajnát. Ami a 
legdöbbenetesebb: sikeresen megállította a rezsim népi támogatottságának 
lemorzsolódását. Putyin akkori nyilvános retorikájából azt a következtetést 
lehetne levonni, hogy az orosz etnikai nacionalizmus fontos szerepet 
játszott a Krím annektálásáról hozott döntésben. És a Kreml iróniaínyencei 
biztosan élvezték azt a költői paradoxont, hogy most Moszkva siet egy ,, rab 
nemzet" megmentésére. Nem szabad elfeledni azonban, hogy Putyin 
bizonyos fokig szovjet ember, és bármennyire a Nyugatot tartja bűnösnek, 
tisztában van azzal is, hogy az etnonacionalizmus főszerepet játszott a 
Szovjetunió szétszaggatásában. Az utánzó viselkedés tanulmányozása során 
az állatvilágban már leírták azt a ragadozóelhárító magatartást, amikor a 
prédaállat úgy módosítja külső megjelenését, hogy láthatatlanul beolvad a 
háttérbe, remélvén, hogy a ragadozók nem veszik észre. Ez az analógia 
sokat segíthet, hogy megértsük az oroszországi imitatív demokrácia 1990-es 
és korai 2000-es évekre jellemző szakaszát. Az orosz kormány színlelte a 
szándékot, hogy igazodik egy nyugati politikai modellhez, s így a 
legnagyobb gyengeség és sebezhetőség idején sikerült megőriznie 
cselekvőképességét, hogy átalakítsa a gazdaságot (gyakran korrupt 
célokkal). Ám ez a stratégia nem győzelmet sugallt. Ami rövidlátó szemmel 
nézve demokráciának látszik, segíthet a fennmaradásban, de abban nem, 
hogy valaki sikeresen szembeszálljon a Nyugattal, vagy a politikai 
legitimáció szolgálatában mozgósítsa a nemzeti kivételességtudatot. 

A Krím annektálása lényegében nem volt más, mint kísérlet a hitelét 
vesztő rendszer legitimációjának visszaszerzésére. Oly módon, hogy 
demonstrálta: Moszkva büntetlenül intézhet kihívást a Nyugat ellen. A 
demokratikus normák ellenállás nélküli megsértése mint látványosság 
helyébe egy másik látványos mutatvány lépett: a nemzetközi normák 
ellenállásba nem ütköző megsértése. Kiderült, hogy a szimbolikus 


fontosságú helyeken, így a Krímben sikeresen megvívott háborúk jobban 
kifizetődnek politikailag, mint a csalárd választások megnyerése. A nyugati 
normákkal és elvárásokkal szembeni arcátlan kihívás nagyobb hajtóerőt 
adott Putyin rezsimjének, mint az etnonacionalizmus — vagy bármiféle 
stratégiai nyereség annak nyomán, hogy a Krím , visszatért" a haza 
kebelére. Azoknak, akiknek csak , egy céljuk van: Oroszország mint nemzet 
szétzúzása — mint Putyin fogalmazott a 2012-es választási győzelem után 
mondott beszédében -—, most megmutattuk, hogy senki sem tud ránk 
kényszeríteni semmit. Senki sem kényszeríthet ránk semmit."a A Krím 
annektálása erre volt bizonyíték. Putyin egy szuverenitásdrámát állított 
színre. Monodráma volt, és a közönség mennydörgő tapssal fogadta. Az 
orosz közbeszédnek máig  alaptémája Oroszország erejének és 
szuverenitásának helyreállítása, vagyis de facto függetlensége a nyugati 
befolyástól. , Lássuk be, hogy az Oroszország kordában tartására tett 
kísérletek meghiúsultak — ismételte meg 2018-ban. — Senki sem hallgatott 
meg minket. Most majd lehet hallgatni." a 

Az efféle túlérzékenység és túlzott magabiztosság arról tanúskodik, 
hogy a 2012 utáni Oroszország geopolitikai kalandjainak mozgatórugója 
nagyrészt a vezetőség mély szorongása a Nyugathoz képest észlelt 
gyengeség miatt. Oroszország kezében nincs soft power, gazdasága nem 
versenyképes, kőolajdollárokból finanszírozott életszínvonala stagnál vagy 
zuhan, népessége öregszik és zsugorodik. A hétköznapi emberek 
mélységesen bizalmatlanok a társadalomtól elszakadt elittel szemben. Így a 
vezetés központi dilemmája továbbra is az, hogyan kösse hozzá az 
államhatalmat a közérzülethez. A Kreml ráébredt, hogy a fölizzítható 
érzelmek éppolyan fontosak a legitimáció szempontjából, mint az éghető 
szénhidrogének. Nem árt felidézni, hogy Putyin elnökként adott első 
interjújában a következő állítás hangzott el: , Éles verseny zajlik nemcsak a 
piactéren, de a kormányok között is a nemzetközi arénában. Nagyon 
sajnálom kimondani — mert igen aggasztó —, hogy nem szerepelünk a 
vezetők között a verseny élvonalában." Putyin vállalt feladata kezdettől az 
volt, hogy hogy új életet leheljen Oroszországba mint ama Nagy Játszma 
komoly szereplőjébe, melynek résztvevői közül Moszkvát 1991-ben 
dicstelenül kihajították. A 2008-as orosz—grúz háború már főpróba volt. De 
igazából csak 2012 után kezdte — külpolitikai kalandorság révén — ezt a célt 
hajszolni. 


Moszkva mint világhatalom viszonylagos gyengesége nem jelenti azt, 
hogy Oroszországot nem kell komolyan venni, sem azt, hogy alá szabad 
becsülni a globális súlyának részleges visszaállításában elért sikerét Aszad 
biztonságának támaszaként vagy Németország földgázszállítójaként. De 
Kínától eltérően Oroszországot nem lehet úgy meghatározni, mint 
klasszikus feltörekvő hatalmat. Globális súlya minimális a Szovjetunió 
hajdani befolyásához képest, és noha rövid távon sikerült javítania 
helyzetén, kétséges, hogy hosszú távon nehézsúlyú versenyző lehet-e. A 
Krím annektálása megerősítette Putyin legitimációját, de a szíriai 
beavatkozás hidegen hagyta az oroszok zömét, Oroszország egyelőre 
csekély, bár növekvő (és költséges) afrikai és latin-amerikai 
szerepvállalásáról pedig a szélesebb nyilvánosság nem tud, vagy ha igen, 
nem tartja sokra. Amihez viszont nem férhet kétség: a Kreml ama 
képessége, hogy a játékrontó szerepét játssza a globális színtéren. 

Szó se róla, a viszonylagos hatalmat manapság keservesen nehéz 
fölbecsülni amiatt, amit David Brooks publicista , a gyengék lázadásának" 
nevez.a Amerika nyomasztó katonai fölénye nem engedékeny megadásra 
ösztönözte kihívóit, hanem arra, hogy az aszimmetrikus hadviselés olyan 
formáit tegyék magukévá, amelyek az ütközet helyszínét gyakorlatilag 
áthelyezik olyan terepre, ahol az USA nem tud mit kezdeni a háborús 
túlerejével. Egy érdekes harvardi tanulmány szerint az 1800 és 1849 között 
vívott aszimmetrikus háborúkban a gyengébb fél csak az esetek 12 
százalékában érte el stratégiai célját. (A kutatók a katonák számával és a 
tűzerő nagyságával mérik az erőt.) Az 1950 és 1998 között kitört 
háborúkban viszont a mindenkori gyengébb fél döbbenetesen nagy 
arányban, 55 százalékban kerekedett felül.. A gyengék felemelkedésére 
adott leggyakoribb magyarázat az, hogy főként a 20. század második 
felében a kisebb erejű oldalnak nem kell legyőznie vagy szétzúznia az 
ellenséget, elég csak kitartania, többnyire hazai terepen. Elég, ha csak 
elrontja az ellenség gépezetének alkatrészeit, és kivárja, amíg a névleges 
fölényben lévő ellenfélnek elmegy a kedve a konfliktustól. A modern 
háborúk jellegzetes szereplője tehát nem a hódító, hanem — pillanatnyilag — 
az, aki meghiúsítja a hódító terveit. 

A Nyugattal szembeszálló Oroszország kétségtelenül a gyengébbik fél. 
De mindeddig eredményesen használta a meghiúsítás taktikáit, s ezzel saját 
érdekeinek és világképének megfelelően definiálta és formálta a konfliktust. 
Sikerült hasznot húznia a Nyugat viszonylagos passzivitásából és 


érdektelenségéből — ez a magatartás megelőzte Irump elnökségét. A 
szédítően követhetetlen eszkalációs-dezeszkalációs játék Kelet-Ukrajnában, 
valamint a szíriai katonai beavatkozás azt mutatja, hogy Putyin választott 
fegyvere az obstrukció és a kiszámíthatatlanság. 

A Krím annektálása előtt Oroszország Nyugat-utánzási politikájának 
középpontjában az intézményi mimikri állt, különös tekintettel a rendszeres 
választásokra. Ennek a stratégiának azonban volt egy akaratlan és nem 
szívesen fogadott mellékhatása: elültette a  közgondolkodásban a 
kormányzati transzparencia és elszámoltathatóság reményét, amit föl 
lehetett használni a magát csalárd választásokkal fenntartó kormányzat 
kritikájában és az ellene indított támadásokban. A hazai színtéren a 
kormányzat zúgolódás célpontjává válhatott a képmutatás miatt — a bántóan 
mély szakadék miatt, ami a szavazók tiszteletben tartásának színlelése és az 
olyan, valódi politikai társadalom hiánya között húzódott, ahol a 
polgárokkal , méltóságuknak megfelelően? bánnának. Ez vezetett a 
választási csalás elleni 2011—12-es tömegtüntetésekhez, ahol a tiltakozók az 
állampolgári méltóság (dosztoinsztvo) jelszavával leplezték le a rezsim 
addig alkalmazott legitimációs formuláját. 

A Kreml 2012 után sutba dobta a kísérletezést, hogy a nyugati jellegű 
demokrácia imitálásával támogassa meg otthoni legitimációját. Továbbra is 
megtartják a tisztességtelen választásokat, ám ezek többé nem a rezsim 
népszerűségének és tekintélyének tartóoszlopai. Az imitatív politikát a 
nemzetközi arénába helyezték át, s ez azt jelentette, hogy a Kremlnek nem 
kell többé megküzdenie a közvélemény. elégedetlenségével és azzal a 
váddal, hogy csak színleli a demokráciát. Az új cél az volt, hogy 
hiteltelennek tüntessék föl a nyugati dominanciájú nemzetközi rendet, 
leleplezve lényegi képmutatását. Az új eljárásnak szarkasztikus volt a 
hangvétele: az amerikaiak szavakban tisztelik a nemzetközi jogot, de ,a 
puska törvénye?" szerint cselekszenek. A Krím annektálása miatt nyugati 
kritikákra válaszoló Putyin odavágta: ,, Azt mondják, megsértjük a 
nemzetközi jogi normákat. Először is, jó dolog, hogy egyáltalán eszükbe jut 
a nemzetközi jog létezése — jobb későn, mint soha.": Nem a lázadó 
moszkvai tömeg leckézteti meg Putyint, hanem Putyin igyekszik — maga 
mögött tudva a tömeget — megleckéztetni a Nyugatot. Oroszország 
kulturális és politikai kivételességének jegyében ez az új szemlélet 
egyszersmind erkölcsi alapot adott ahhoz, hogy most már kapásból 
utasítsák el a leereszkedő kioktatást, amiben a Nyugat 1991 óta részesítette 


az oroszokat. Ahogy egy nyugalmazott katonatiszt mondta egy külföldi 
újságírónak, büszkén arra, hogy Putyin helyreállította Oroszország 
tekintélyét a Krím bekebelezése és az ukrán kormány ellen harcoló 
donyecki szakadárok támogatása révén: , Én azt akarom, hogy az orosz 
embereket orosz eszme vezérelje; nem akarom, hogy az amerikaiak 
tanítsanak arra, hogyan éljünk. Erős országot akarok, olyat, amire büszkék 
lehetünk. Azt akarom, hogy az életnek újra legyen valami értelme." s 
Putyinnak köszönhetően Oroszország többé nem fogadta el a kioktatásokat 
az Egyesült Államoktól; vagyis nem volt többé , kisebbrendűségi 
komplexussal terhelt imitatív demokrácia".: Szó sincs arról, hogy a 
kisebbrendűségi komplexus eltűnt volna, de azt a Kreml már nem a 
demokrácia szimulálása útján akarta feldolgozni, hanem , vakmerő 
agresszióval palástolta gyengeségét, bosszulta meg a mélyre hatoló 
sérelmeket, és igyekezett talpon maradni, kerül, amibe kerül".s Hét évvel 
korábban, 2007-ben (abban az évben, amikor Putyin megtartotta sokkoló 
müncheni beszédét), Nyikita Mihalkov, a híres orosz filmrendező, aki 
köztudomásúlag Putyin nagy híve, bemutatta izgalmas új filmjét. Sidney 
Lumet 1957-es klasszikusa, a Tizenkét dühös ember sztoriját forgatta újra, 
de a 12 az oroszországi Nyugat-utánzás új, az eddiginél agresszívabb 
szakaszának nyitányát jeleníti meg, azt a szakaszt, amely igazából csak 
évekkel a 2011—-12-es tél tiltakozásai után kezdődött meg; ezek, mint 
bizonyítani próbáltuk, kerülő úton elvezettek a Krím annektálásához. 

Lumet Tizenkét dühös emberében egy tizennyolc éves Puerto Ricó-i 
kamasz kerül bíróság elé azzal a váddal, hogy leszúrta az apját. Ha 
bűnösnek találják, kivégzik. Tizenegy esküdt türelmetlenül igyekszik 
letudni a döntést, és egyetértenek abban, hogy a fiú bűnössége nyilvánvaló. 
A tizenkettedik esküdt azonban (Henry Fonda alakítja) szembeszegül a 
gőzhengerrel, kijelenti, hogy , indokolt kétellyel él?, módszeresen elkezdi 
szétszedni a hatóság bizonyítékait, és a végén, sok huzakodás után, a fiút 
fölmentik. 

A Tizenkét dühös ember rendszeresen feltűnik a legjobb hollywoodi 
filmek listáin; az amerikai liberalizmus klasszikus művészi ábrázolása. 
Valóságos dicshimnuszként ünnepli a szabad egyént, aki az igazságért 
harcol, szembeszállva az osztály- és etnikai előítéletekkel. Tiszteleg a 
racionális érvelés, a bizonyítékokra fordított figyelem és az elfogulatlan 
igazságszolgáltatás előtt. A McCarthy-éra mélypontján fogant film máig 


nagy hatású, bár erősen stilizált védőbeszéd az amerikai liberális értékek 
mellett. 

Hasonló sikert aratott a 12 a megcélzott hazai közönség körében. 
Annak a harcnak a művészi kifejezése, amit a posztkommunista 
Oroszország folytat a Nyugat-utánzás eszközével a Nyugattól való 
függetlenné válásért. Egy csecsen kamaszról szól, akit nevelőapjának 
meggyilkolásával vádolnak. Az áldozat a Különleges Erők (Szpecnaz) 
tisztje, ő hozta a fiút Moszkvába, miután a szülei meghaltak a csecsenföldi 
háborúban. Akárcsak Lumet filmje, ez is azzal kezdődik, hogy összeül a 
csak férfiakból álló esküdtszék, és lényegében egyetért abban, hogy a 
vádlott bűnös. Itt is egyetlen makacs embernek vannak kétségei, az 
esküdtek személyes információkat árulnak el magukról, és a bizonyítékok 
újbóli megvizsgálását kérik., Az esküdtek véleményét lassanként nem 
elvont érvek, hanem konkrét tapasztalatok formálják át. Nem az igazság, 
hanem az együttérzés segíti őket a helyes döntésben. De az orosz változat 
végkifejlete egészen más, mint az amerikai eredetié. Mihalkov filmjében 
nem az elvont igazságszolgáltatás számít, hanem a fiú egyéni sorsa. 
Tisztázódik: a fiú szabadon bocsátása azt jelentené, hogy az igazi gyilkosok 
megkeresik és megölik. Ezért az a szereplő, aki a filmben Mihalkov 
alteregója — egy volt KGB-tiszt, aki külsejében és beszédében is Putyint 
próbálja utánozni —, az esküdtszék előtt összefoglalja az alternatívákat. 
Vagy gondoskodnak arról, hogy a fiú börtönben maradjon, és ezzel 
megmentik az életét, vagy nekik, esküdteknek kell készen állniuk arra, hogy 
megvédjék a fiút, ha ártatlannak nyilvánítják, és szabadon engedik. Az 
egyetlen szereplő, aki hajlandó vállalni ezt a hálátlan feladatot, nem túl 
meglepő módon a volt KGB-tiszt. 

A Mihalkov-filmben szereplő csecsen kamasz egy magára hagyott 
posztimperiális árva, akit pusztulással fenyeget a farkastörvényektől uralt, 
globalizált világ, hacsak nem lép közbe az utolsó pillanatban egy hősies 
megmentő. Miután Putyin a Moszkva melletti rezidenciáján, Novo- 
Ogarjovóban megnézte a filmet — Csecsnya diktatórikus elnökének, 
Ramzan Kadirovnak a társaságában -—, állítólag azt mondta, hogy , könny 
szökött a szemébe".. Meglehet, Putyin könnyeinek magyarázása az 
alulfoglalkoztatott kremlinológus utolsó menedéke. De ha szabad 
kedvünkre spekulálni, Putyin szemszögéből nézve a liberalizmus klasszikus 
amerikai dicsőítésének Mihalkov-féle orosz adaptációja az ország előtt álló 
drámai választást ragadta meg: vagy Oroszország vet véget az amerikai 


vezetésű globalizációnak, vagy az amerikai vezetésű globalizáció vet véget 
Oroszországnak. 

Ahhoz azonban, hogy Oroszország sikeresen dacoljon az amerikaiak 
vezette globalizációval, másfajta stratégiára volt szüksége, mint amit 2012 
előtt alkalmazott. Amikor még érződött 1991 közvetlen hatása, a Nyugat 
utánzása a válság túlélésének módja volt a globális hegemónhoz való 
törleszkedés útján. A mimézis természetes válasz volt a korszak kaotikus 
bizonytalanságára, beleértve a bizonytalanságot afelől, végül is milyen 
stratégiai célokat akar követni a Kreml. Teljesen racionális lépés volt azon 
nyugati hatalmak szervezeti formáinak a lemásolása, amelyektől a kormány 
rövid távú fennmaradása függött. De az igazodás a külföldi modellhez nem 
volt elég ahhoz, hogy Oroszország visszanyerje elveszített rangját, és újból 
a világtörténelem főszereplője legyen. Az igazi szuverenitás nem csupán 
egy szék az ENSZ Biztonsági Ianácsában. Az sem segít a 
visszaszerzésében, ha az országot nagylelkűen meghívják a Kereskedelmi 
Világszervezetbe. A nemzetközi színtéren nem ér semmit a tisztelet, ha más 
fedezet nincs mögötte, mint idegenek jóindulata. Ki kell érdemelni politikai 
cselekvőképességgel, gazdasági dinamikával, katonai erővel és kulturális 
identitással. Akármilyen hatalmas és ijesztő Moszkva nukleáris fegyvertára, 
ahhoz nem elég, hogy újrateremtse azt a nemzetközi tiszteletet, amire 
Putyin szemlátomást vágyik: ,Nem szabad, hogy elveszítsük kulturális 
gyökereinket és mindazt, amit évszázadok alatt formáltak ki az itt élő 
különböző népek és vallások, s ami hazánk történelmének legnehezebb 
fordulópontja során is megőrződött és átmentődött a jövő nemzedékei 
számára" — ez volt Putyin hivatalos ideológiai vonala 2012 után.z 
Oroszország új stratégiájának két fő eleme: odahaza a konzervatív 
elfordulás a hamis nyugatosodástól, külföldön az agresszív utánzást kísérő 
új kezdeményezések. A , szuverén demokrácia" immár azt jelentette, hogy 
Moszkvának joga és hatalma van durván rávágni az ajtót a Nyugatra. 

A Kreml vélelmezett visszatérése a hagyományos konzervatív 
értékekhez — ami a nyugati liberalizmus elvetését jelezte, és meg is 
pecsételte —, nem volt teljesen váratlan dolog. Fukuyamától A történelem 
vége sohasem lett bestseller Oroszországban. De Samuel Huntington 
könyve, A civilizációk összecsapása igen. A nacionalista gondolkodású 
orosz értelmiségiek lelkesen csatlakoztak a Harvard néhai professzorának 
ahhoz a nézetéhez, hogy , ebben az új világban a konfliktus alapvető forrása 
nem lesz elsődlegesen ideológiai, sem elsődlegesen gazdasági természetű. 


Az emberiség nagy vízválasztói és a konfliktus fő forrásai kulturálisak 
lesznek.": Hasonló gondolatmenet jegyében lett hatalomra lépésének 
percétől fogva Putyin államépítési programjának egyik fő célja a , kemény 
burkú" állam, amelyet csak úgy lehet biztonságosan a világgazdaságba 
integrálni, ha nemzeti hagyományai, belpolitikája és civil társadalma 
bizonyos fokig el van szigetelve a külső hatásoktól. 

Putyin nézőpontjából úgy látszott, hogy rezsimje sérülékenységének 
fontos oka az orosz elit Nyugattól való kulturális és anyagi függése. Putyin 
mindent kézben tart Oroszországban, kivéve azt, ami valóban számít: a 
szénhidrogének árát, a közhangulatot (népszerűségi indexe 2018-ban 15 
százalékkal csökkentja. és bizonyos mértékig a gazdagok lojalitását. 
Ellenőrzése azon gazdasági elit fölött, amely igen nagy részben offshore 
bonyolítja le üzleteit, erőteljes, de mégis korlátozott. Ez magyarázza, miért 
volt egyik legfőbb célja elnökségének korai szakaszában az ország 
kozmopolita  üzletemberi osztályának  újraállamosítása. A később 
emigrációba kényszerült  oligarcha, Mihail  Hodorkovszkij súlyos 
börtönbüntetése, a 2008-as grúziai háború, az égbekiáltó pökhendiség és 
durvaság, amivel rendszeresen felrúgja a világ vezetőitől elvárt civilizált 


viselkedés szabályait — ez mind arra szolgált, hogy a Nyugat 
megbotránkoztatásával — és szembeszállva olyan hatékony ellenerőkkel, 
mint a kommunikáció digitalizálásaz - még hangsúlyosabbá tegye 


Oroszország gazdasági, politikai és kulturális elkülönülését a világtól. 
Putyin melegek ellen viselt háborúja, melynek célja a nyugatosok 
dekadenciáján felháborodó orosz konzervatívoknak a putyinista többségi 
táborba tömörítése, és a Krím annektálása, melynek célja az orosz 
nacionalisták fölvillanyozása s közben a liberális Nyugat elborzasztása volt, 
messziről szemlélve független egymástól. De mindkettő ugyanannak az 
agresszív izolacionista forgatókönyvnek a része. 

Sokat írtak már az orosz politika konzervatív fordulatáról, de ezt a 
feltűnő jobbra tolódást nehéz megérteni az agresszív orosz izolacionizmus 
figyelembevétele nélkül. A leggyakoribb értelmezés az, hogy Oroszország a 
vezetőinek autoriter vonzalma miatt döntött úgy, hogy a konzervatív 
forradalom élharcosa lesz. E teóriák szerint az orosz konzervativizmus 
putyini verziója olyan gondolkodók ideológiai hatásának tulajdonítható, 
mint Ivan Iljin vagy Alekszandr Dugin. Putyin azonban, bár időnként utal 
Iljinre, nem kompatibilis a klasszikus ideológiaalapú diktátor képével. 
Sztálintól eltérően például nem úgy ismerik, mint buzgó olvasót. Szinte 


minden életrajzírója egyetért abban, hogy , alapjában véve szovjet ember". 
Retorikus  pózai nem annyira valamiféle feltámasztott szlavjanofil 
hagyományból erednek, mint inkább a Szovjetunió ellenségei érvelésének 
ironikus utánzásából. A helyzet az, hogy amikor a Kreml napjainkban a 
Nyugatot szidja, ugyanazokat a fogalmakat használja, mint a Nyugat, 
amikor az 1920-as években szidalomözönt zúdított a szovjetekre: a Nyugat 
elveszítette istenhitét; a szabad szerelem hirdetésével és mindent leromboló 
relativizmusával a családot próbálja szétzúzni. Ezzel az ellentámadással 
Oroszország a dekadens Nyugat által elárult Vén Európa védelmezőjének 
pozíciójába helyezkedik. De a mindebben visszhangzó , szlavjanofil 
konzervativizmus"? egészen felszínes. 

Ennek oka az, hogy miközben az orosz vezetők ókonzervativizmust 
prédikálnak, az orosz társadalom minden, csak nem konzervatív. A mai 
Oroszországban a házasságok kevésbé tartósak, mint a szovjet érában 
voltak, pedig már akkor is hírhedten nagy volt a válási arányszám. 
Oroszországban minden 100 házasságra 56 válás jut — ez ugyan nem 
egzakt, de árulkodó mutatója a gyengülő házastársi hagyománytiszteletnek 
és hűségnek. 

De nem csak a válási ráta olyan magas, mint a dekadensnek elkönyvelt 
Nyugaton; az abortusz is gyakoribb, noha nem olyan döbbenetesen 
elterjedt, mint a hetvenes-nyolcvanas évek Szovjetuniójában. A templomba 
járók aránya is kisebb. Hogyan magyarázhatjuk tehát Oroszország 
állítólagos konzervatív fordulatát? 

Csak akkor találunk magyarázatot, ha tisztában vagyunk vele, hogy az 
orosz vezetőket nemcsak a területi szétesés rémképe nyomasztja, hanem 
(pontosan úgy, mint kelet-európai társaikat) a demográfiai hanyatlásé is. 


1993 és 2010 között Oroszország népessége 148,6 millióról 141,9 
millióra — zsugorodott. — Oroszország — népesedési mutatói több 
szempontból a világ legszegényebb és legkevésbé fejlett országaira 
emlékeztetnek. 2009-ben a 15 éves korban várható átlagos élettartam a 
becslések szerint alacsonyabb volt, mint Bangladesben, Kelet- 
Timorban, Eritreában, Madagaszkáron, Nigerben és Jemenben. Az 
orosz felnőtt férfiak várható élettartamát alacsonyabbra becsülték, mint 
a Szudánban, Ruandában, sőt az AIDS-től sújtott Botswanában élő 
férfiakét. Bár az orosz nők viszonylag jó helyzetben vannak az orosz 


férfiakhoz képest, 2009-ben a munkaképes korú orosz nők halálozási 
arányszáma valamivel magasabb volt, mint a Dél-Amerika 
legszegényebb országában, Bolíviában élő munkaképes korú nőké. 
Húsz évvel korábban az oroszországi munkaképes korú nők halálozási 
rátája még 45 százalékkal alacsonyabb volt, mint a bolíviaiaké.: 


Nem a Kreml könyvtárában föllelhető szlavjanofil klasszikusok, hanem az 
afrikai halandósági ráta és az európai születési ráta sajátosan orosz 
kombinációja magyarázza a legjobban a Kreml politikai retorikájának 
konzervatív fordulatát. 

A konzervatív retorikára azért is szükség volt, hogy valamiféle 
ideológiai keretet adjon a putyinista többségnek, és segítsen a Kremlnek 
meghúzni a választóvonalat a hazafias oroszok és a liberális árulók között, 
akiket e világkép szerint a külföldi követségek irányítanak. Ám itt csak 
hasznos jelszógyártásról van szó, nem pedig erkölcsi meggyőződésről, s 
ennek elenyésző, múlékony a befolyása. A külföldi összeesküvések körül 
keltett paranoia ezzel szemben roppantul hatásos. 

A Kreml lázas politikai képzeletében a demográfiai hanyatlás nem 
pusztán Oroszország szerencsétlen végzete, hanem egyszersmind egy 
gonosz nyugati összeesküvés eredménye. 1994-ben az ohiói Wright 
Laboratóriumban (a mai USA Légierő Kutatólaboratóriumának elődjében) 
egy elszabadult fantáziájú alkalmazott javaslatot tett a , melegbomba" 
kifejlesztésére. E hipotetikus pszichokémiai fegyver azon az elgondoláson 
alapult volna, hogy női szexuális feromonokat permeteznének az ellenséges 
haderőre, miáltal a harcoló katonákban szexuális vonzalom ébredne egymás 
iránt, így a holdkórossá vált ellenséges erők háborúzás helyett szeretkezni 
kezdenének egymással. 

Mondani sem kell, hogy a melegbombára tett nevetséges javaslat nem 
jutott túl az ,izgalmas ötlet" fázisán. Az orosz vezetők azonban úgy 
viselkednek, mintha 1991-ben közéjük hajítottak volna egy melegbombát. 
, Viszonyulásom a melegfelvonulásokhoz és a szexuális kisebbségekhez 
általánosságban egyszerű — magyarázta Putyin, s így foglalta össze: — Ez a 
hivatali kötelezettségeimmel kapcsolatos, és azzal a ténnyel, hogy az ország 
egyik legfőbb problémája demográfiai jellegű." Putyin mentális világában 
az oroszországi népesedési válság a globális erkölcsi válság tünete. A 
Nyugat követése manapság azt jelenti, hogy , elismerjük mindenki jogát 


(...) a lelkiismereti és politikai véleményszabadsághoz, a magánszférához, 
de azt is, hogy kérdezés nélkül elfogadjuk a jó és rossz egyenlőségét". 

Lehetetlenség megérteni az utóbbi időben elfogadott orosz represszív 
törvények sorozatát, így a , melegpropaganda" elleni jogszabályt, a: ha nem 
ismerjük föl, mi a tét: az orosz társadalom elnyugatosodása, amely drámai 
mértékben befolyásolta a nemzedékek közti feszült viszonyt, főként az 
orosz eliten belül. Az egyik fő tényező, amely kikezdte a kommunista 
rendszer legitimációját, az volt, hogy a szovjet elitek csak korlátozottan 
tudták átörökíteni kiváltságaikat leszármazottaikra. Szó se róla, a 
nómenklatúra gyermekeiből került ki a zolotaja mologyozs (aranyifjúság), 
és mindenki tudta, milyen kiváltságos helyzetben vannak. De a szüleik 
státuszát nem örökölhették legálisan. Az emberi természet része az ösztönös 
hajlam arra, hogy előnyben részesítsük biológiai utódainkat. A rezsim egyik 
alapvető gyöngesége volt e természetes motiváció megsértése annak az 
egalitárius elvnek a maradványaként, hogy az életesélyek elosztása nem 
követheti a családok társadalmi státuszát. Miután Oroszország 
posztkommunista elitje 1991-ben végre megszabadult ettől a kötöttségtől, 
lelkesen megadott saját gyermekeinek minden lehetséges előnyt a 
hatalomért, gazdagságért és presztízsért vívott társadalmi versenyben. 
Gyakran oly módon, hogy külföldre küldte őket tanulni. A gond csak az, 
hogy e szerencsés gyerekek közül sokan úgy döntöttek, sohasem térnek 
haza. Akik mégis hazatértek, nagyon másfajta, nem oroszos szokásokat és 
meggyőződéseket hoztak magukkal. 

Ha meg akarjuk érteni a volt kommunista országok nemzeti elitjeinek 
pszichológiáját, meg kell értenünk egy paradoxont: abban a percben, amint 
ezek az elitek visszakapták a lehetőséget, hogy a gyermekeiknek 
kedvezzenek, a gyermekek elkezdték lerázni magukról a szülői befolyást. 
Miután az elit külföldön tanult sarjai szinkronizálódtak a Nyugat normatív 
keretéhez, megszűnt a koordinációjuk a hazájuk normatív várakozásaival, 
az országéval, ahol az előző generációk letöltötték életüket. Így hát az a 
vád, hogy a Nyugat ellopja magának az orosz elitek gyermekeit, a Kreml 
Nyugat-ellenességének központi tétele lett, s az állt a próbálkozások 
mögött, hogy hazahozzák a külföldre települt üzletembereket. Az ország 
vezetői attól félnek, hogy akárcsak a cári időkben, Oroszországot végül 
olyan helyben született, de a nyugati kultúrától megfertőzött polgárai fogják 
kormányozni, akik aztán összeesküvést szőnek, hogy megakadályozzák a 
mai kiváltságos csoportokat megszokott életvitelük folytatásában. Ha 1968 


Nyugaton a gyermekek lázadását jelentette szüleik elnyomó értékei és 
választásai ellen, Oroszországban a 2010-es évek a szülők tiltakozását 
jelentik Nyugaton tanult gyermekeik számukra idegen társadalmi és 
kulturális értékei ellen. 

Divatos dolog manapság úgy értelmezni Putyin politikáját, mint 
kísérletet a Szovjetunió geopolitikai befolyásának, ha ugyan nem magának 
a Szovjetuniónak a visszaállítására.2: Más kommentátorok azt a szerepet 
hangsúlyozzák, amit Oroszország mint konzervatív hatalom játszik azzal a 
szándékkal, hogy a maga képére formája át Európát a modern dekadencia 
elleni keresztes háborújában.s A nyugati média egyre-másra visszhangozza 
Alekszandr Duginnak, az orosz eurázsianizmus popsztárjának riasztó 
kijelentéseit. De mindez teljesen félrevezető. A Kreml konzervatív lármát 
csap, és megpróbál egy birodalom szívének látszani, de Putyin politikai 
lépéseinek . szinte . semmi közük nincs a hagyományos orosz 
imperializmushoz vagy terjeszkedő politikához. Ugyanígy Putyin hívei sem 
készülnek arra, hogy hátat fordítsanak a modern racionalizmusnak és 
imperializmusnak, s magukévá tegyék a középkori paraszti közösségek 
eszményített látomását, a hagyományos falusi élet szerves egységét. A 
Putyin Amerika-ellenessége és a 19. századi  szlavjanofilek 
zapadnyicsesztvo (nyugatosság)-ellenessége közötti párhuzamok a legjobb 
esetben felszínesnek mondhatók. Ráadásul olyasvalaki számára, aki a 
Szovjetunióban nőtt fel, az etnonacionalizmus aligha lehet olyan döntő 
tényező, amilyennek sok kommentátor feltételezi. Bár Putyin nacionalista 
retorikával igazolta a Krím annektálását, túlságosan is tudatában van annak, 
hogy a Szovjetuniót a nacionalizmus zúzta szét, úgyhogy nem ünnepelhette 
komolyan az olyan etnikai egyöntetűséget, amely a multietnikus 
Oroszországi Föderáció szétrobbanását is okozhatja. 

Putyin nem ábrándozik Varsó elfoglalásáról, sem Riga újbóli 
megszállásáról. Ellenkezőleg, megismételjük: lépéseiben az agresszív 
izolacionizmus fejeződik ki, a saját civilizációs tér megszilárdításának 
kísérlete. Az a védekező reakció testesül meg bennük, amellyel Putyin az 
Oroszországot érő fenyegetésre válaszol. A globális kölcsönös gazdasági 
függés, a digitális interoperabilitás, valamint a nyugati társadalmi és 
kulturális normák ránézésre megállíthatatlan terjedése jelenti ezt a 
fenyegetést. Ilyen értelemben a Kreml politikája általános tendenciát 
tükröz, amilyet más globális szereplők elszigetelődő, barikádemelő, 
deglobalizáló magatartásában is felfedezhettünk az 1980-as évek óta 


kibontakozó globális pénzügyi válságok nyomán. Tény, hogy felületesen 
nézve Putyin lépései a 19. századi orosz birodalmi politikára emlékeztetnek. 
Mégis jobban megérthetők, ha a féktelen, üzleti világra nyitott, de lazán 
kormányzott globalizációval szembeni 21. századi ellenállás részeként 
értelmezzük őket. Azokat az oroszokat, akiknek telik rá, nem sújtják utazási 
korlátozások. Putyin azonban, egy kicsit úgy, mint Irump, el akarja 
szigetelni országát a liberális Nyugattól. Ez fontosabb számára, mint a 
szomszédos területek bekebelezése. A durva fenyegetéssel reményei szerint 
arra is kényszerítheti a Nyugatot, hogy , fizessen a falért", azaz fektessen be 
súlyos összegeket abba, hogy elszigetelje magát Oroszország 
kiberbeavatkozásaitól. Ezek a támadások — a többi mellett — kudarcra ítélt 
kísérletek voltak az államok közti információs határok visszaállítására egy 
olyan pillanatban, amikor a kormányok világszerte elvesztik a nemzeti 
információs tér fölötti monopóliumukat — például a Google Translate 
fokozatos fejlesztése következtében. 

Természetesen elfilozofálhatunk a történelmi párhuzamokról, amelyek 
megmagyaráznák Putyin döntését, hogy elzárja Oroszországot a világtól. 
Valahányszor Oroszország nyit a világ felé, mintha mindig eljönne a 
pillanat, amikor eluralkodik a pánik, és az ország autoriter vezetői 
hisztérikusan visszatérnek az izolacionizmushoz; még túl is teljesítik. 
Valami efféle történt, miután Oroszország a 19. században legyőzte 
Napóleont. Sztálin 1946-ban indította meg a kozmopolitizmus elleni hírhedt 
kampányát, és szovjet katonák százezreit küldték lágerekbe, mert a rezsim 
attól félt, túl sokat láttak Európából. Ma talán valami hasonlónak vagyunk 
tanúi, bár kevésbé gyilkos változatban. Másfelől Sztálinnak olyan 
ideológiája és küldetéstudata volt — nem is szólva tömeggyilkos kedvéről —, 
amihez fogható nincs a  Putyin-rendszerben. Mindamellett joggal 
mondhatjuk: a Kreml továbbra is meg van győződve arról, a rezsim 
fennmaradása a liberális Nyugat globális hegemóniájának aláaknázásától 
függ. 


UTÁNZÁS MINT LELEPLEZÉS 


Amikor 2012-ben a Kreml kezdte felfedezni a Nyugat honi intézményeinek 
utánzásában rejlő, veszélyesen felforgató lehetőséget, arra is rájött, milyen 


hatékony támadófegyver az amerikai külpolitika utánzása, és mennyire jól 
használható a liberális világrend  delegitimálásában. Az ellenség 
gyengítésére alkalmazott utánzás klasszikus példája a náci cselszövés, 
amikor az angol font tönkretétele céljából hamisított bankjegyekkel 
árasztották el az Egyesült Királyságot.a Ez azonban egészen más dolog, 
mint olyan tükröt tartani az ellenség elé, amelyben megláthatja saját 
brutalitását és képmutatását. Oroszország 2012 utáni politizálása azt 
mutatja, hogy az ilyen tükrözést a sokkal gyengébb fél is haszonnal 
alkalmazhatja egy látszólag sokkal erősebb hatalom megtámadására, 
megzavarására és demoralizálására. 

Az utóbbi idők legdrámaibb nem orosz példája erre az agresszív 
utánzásra az Iszlám Állam médiatudatos propagandistáinak az a döntése 
volt, hogy a foglyokat narancssárga kezeslábasba öltöztették, mielőtt 
kivégezték őket.: Ez a vérfagyasztó pantomim tudatos kísérlet volt a 
guantánamói muszlim foglyok amerikai megalázásának imitálására. A 
dzsihádisták annak tükörképét akarták nyújtani, ahogyan Amerika megsérti 
a muszlim rabok elemi méltóságát. Szemlátomást úgy hitték, hogy ez a 
kegyetlenül gúnyos mimikri leleplezi majd, mennyire üres a Nyugat oly 
sokat hangoztatott erkölcsi felsőbbrendűsége.:s 2014 óta Putyin többször is 
élt ezzel az eszközzel, az Egyesült Államok külpolitikájának durva 
paródiájával, hogy rávilágítson Amerika eredendő globális képmutatására. 
Mivel a képmutatás segít a konfliktusok elkerülésében azáltal, hogy 
elleplezi a sértő és bántó meggyőződéseket, a képmutatás elleni támadás 
gyakran a harci szándék jele. Ettől lesz igen veszélyessé a szimuláció és 
gúny közötti orosz váltás — a belső demokratikus elszámoltathatóság 
fölcserélése arra, hogy tükröt tartanak az USA nemzetközi szabályszegései 
elé. A váltás feltehetően azért volt egyáltalán lehetséges, mert a Nyugathoz 
hasonulás szándéka sohasem vált igazán belsővé Oroszország fontos 
erőinek körében. 

Jó példa az agresszív imitációra Putyin 2014. márciusi beszéde, 
amelyben bejelentette a Krím annektálását. Ebbe a hivatalos megszólalásba 
egész passzusokat emelt át — a krími esetre alkalmazva — a nyugati vezetők 
beszédeiből, amelyekben Szerbia területi integritásának lebontását igazolták 
Koszovó kapcsán.: Amit tehát a legtöbb nyugati megfigyelő Putyin első 
lépésének vélt Moszkva birodalmának helyreállítása felé, azt 
kinyilvánítottan a Woodrow Wilson amerikai elnök nevéhez fűződő retorika 
igazolta — a népek önrendelkezési jogának magasztalása. 


Meglehet, ami a külpolitikai mimikrit oly különlegesen hatékonnyá 
teszi, valójában az a tudatos szándék, hogy megmutassa a rossz eredeti 
abszurditását. Azzal, hogy saját erőszakos cselekedeteit az Amerikától szó 
szerint átvett idealista retorikába burkolja, Moszkva az Utánzás Koráról 
mint a Nyugati Képmutatás Koráról akarja lerántani a leplet. Az 
agyondicsért nyugati értékek, mint a népek önrendelkezése, egyszerűen 
csak jól álcázott nyugati érdekek kifejeződései. Amit mindez sejtet: az 
egész második világháború utáni nemzetközi rendszer összeomlik, ha a 
többi nemzet is elkezdi utánozni a valódi Nyugatot. Még azt is föl lehetne 
vetni, hogy Putyin hasonló indokkal utánozta Bush Amerikáját, mint ami 
Charlie Chaplint arra késztette, hogy Adolf Hitlert utánozza A diktátorban. 
Úgy akarta meggyengíteni és demoralizálni az ellenséges nemzetet, hogy 
tükröt tartott elé; tükröt, amely színlelés nélkül mutatta meg a vezetőit igaz 
valójukban. Nem állítjuk, hogy a tükrözésnek ez a taktikája stratégiai 
értelemben szükségképpen hatásos, csak azt, hogy az a célja, hogy 
megingassa az ellenség önképét és állítólag meg nem érdemelt jó hírnevét a 
világ többi része előtt. De ha pusztán a kísérletet nézzük, hogy letépjék a 
Nyugat liberális álarcát, és megmutassák vélt álszentségét, a tükrözésnek 
több köze van a múltba néző bosszúhoz, mint az előremutató politikához. 

A Kreml mai külpolitikájának elsőrendű célja, hogy leleplezze a 
Nyugat feltételezett univerzalizmusát, és megmutassa: az álarc mögött 
kicsinyes geopolitikai érdekek hajszolása rejlik. Ebben a kampányban a 
leghatásosabb fegyver az ellenség javíthatatlan álnokságának leleplezése a 
szarkasztikus utánzás módszerével. A Kremlnek vélhetően meggyőződése, 
hogy a valóságos vagy képzelt amerikai gaztettek tükörképének felmutatása 
a legmagasabb rendű pedagógia. Akár a bosszú — aminek egyik válfajáról 
van szó —, ez is , édesebb, mint a méz", bár egyben sokkal veszélyesebb 
hellyé vált miatta a világ. 

Amikor Nyugaton felpanaszolták Moszkva agresszív külföldi 
beavatkozásait, az oroszok többször is azt válaszolták, hogy ők csak azt 
teszik a Nyugattal, amit a Nyugat ismételten és sértő módon velük művelt. 
Nem túl jelentős, de sokatmondó példa a Gyima Jakovlev-törvény, amit egy 
orosz kisfiúról neveztek el, aki meghalt amerikai nevelőszüleinek bűnös 
gondatlansága miatt, és amit kimondottan azért dolgoztak ki, hogy tükrözze 
a Magnyitszkij-törvényt. Az amerikai jogszabály célja azon orosz 
funkcionáriusok megbüntetése volt, akik érintettek voltak abban, hogy az 
orosz adószakértő 2009-ben meghalt egy moszkvai börtönben. Az orosz 


törvény viszont azokra az amerikai állampolgárokra rótt ki szankciókat, 
akik , érintettek orosz állampolgárok emberi jogainak és szabadságjogainak 
megsértésében".:: De tömérdek más példa is akad. Ahogy a NATO 1999- 
ben megsértette Szerbia területi integritását, úgy sértette meg Oroszország 
Grúziáét 2008-ban. Ahogy az Egyesült Államok stratégiai bombázókat 
küldött az orosz határ közelébe, úgy küld most Oroszország stratégiai 
bombázókat az amerikai határ közelébe. Ahogy az amerikai kormányzat 
feketelistára tett fontos orosz személyiségeket, úgy tett a Kreml 
feketelistára fontos amerikai személyiségeket, megakadályozva, hogy 
belépjenek — Oroszországba. Ahogy az amerikaiak és európaiak 
megünnepelték a Szovjetunió felbomlását, úgy ünneplik most az oroszok a 
Brexitet és az EU lehetséges felbomlását. Ahogy a Nyugat liberális civil 
szervezeteket támogatott Oroszországban, úgy finanszíroz Oroszország 
szélsőjobb és szélsőbal szervezeteket Nyugaton, hogy aláássa a NATO-t, 
gátat vessen az amerikai rakétaelhárító programoknak, gyengítse a 
szankciók támogatását, és erodálja az európai egységet. Ahogy a Nyugat 
(Moszkva szerint) arcátlanul hazudott Oroszországnak a NATO-bővítés 
terveiről és az ENSZ felhatalmazásával megkezdett líbiai támadásról, úgy 
hazudik arcátlanul Oroszország a Nyugatnak saját ukrajnai katonai 
behatolásáról. És pontosan úgy, ahogy az USA támogatja a hagyományosan 
Moszkva befolyási övezetébe tartozó Ukrajna haderejét, Oroszország is 
támogatja a hagyományosan Washington befolyási övezetébe tartozó 
Venezuela haderejét. Ennek a tükörkép-mutogatásnak a végeredménye: 
erősödő bizalmatlanság, összeesküvés-elméletekben való gondolkodás és a 
kölcsönös alkalmazkodás alapjainak teljes eltűnése. 

El is érkeztünk ahhoz a vádhoz, hogy Oroszország beavatkozott a 
2016-os amerikai elnökválasztásba. A Kreml ezt hivatalosan (bár 
következetlenül) tagadja, az amerikai hírszerzési tisztségviselők pedig 
makacsul állítják. Ismeretes, hogy az Egyesült Államok rendszeresen 
beavatkozott más országok választásaiba.5: Ebben a sorban legalább egy 
fontos orosz esetet meg kell említenünk: az 1996-os választást, aminek 
eredményeként Jelcin megtarthatta az elnökséget. Az amerikai politikai 
tanácsadógárda segítsége nélkül és kiváltképp a Clinton által elintézett, a 
választás előestéjén megadott IMF-kölcsön nélkül Borisz Jelcin nemigen 
nyerhette volna meg az újraválasztásáért vívott küzdelmet.a Ha 
Oroszország az agresszív utánzás politikáját alkalmazta az Egyesült 
Államokkal szemben, akkor teljesen logikus, hogy ezúttal az amerikai 


választások manipulálására összpontosított. Minthogy Putyin az orosz 
választásokkal foglalkozó amerikai , magán"7-szervezeteket az amerikai 
állam meghosszabbított karjának tekintis nem fogadja türelmesen az 
amerikai oldal álszent felháborodását, amikor az Egyesült Államok 
belügyeibe való orosz belekavarást hánytorgatják fel. A , cutoutok" 
(közvetítők, ügynökkapcsolataikat név szerint nem ismerő külső emberek) 
fedett felhasználása a Demokrata Pártnak kínos e-mailek feltörésére és 
nyilvánosságra hozatalára — orosz szemszögből — , szemet szemért" jellegű 
bosszú volt azért, amit hitük szerint titkosan és vélhetően minden 
lelkifurdalás nélkül Washington művelt Moszkvával. A 2016-os orosz 
beavatkozás feltárásával megbízott amerikai hírszerző ügynökségek szerint 
, Putyin nyíltan úgy jellemezte a Panama-iratok nyilvánosságra hozatalát és 
az olimpiai  doppingbotrányt, mint amerikai irányítású lépéseket 
Oroszország hírnevének rontására?". S felvetette, hogy Oroszország 
viszonzásul , diszkreditálja leleplezések útján az Egyesült Államokat, és 
tüntesse fel képmutatónak". Miért jó a Panama-iratok kiszivárogtatása, és 
miért rossz a Demokrata Párt e-mailjeinek meghekkelése? — ezt kérdezik az 
oroszok, bármennyire önkényesnek tűnik is a párhuzam nyugati 
nézőpontból. Putyin vélhetően azért döntött az amerikai választásokba való 
fedett és letagadható beavatkozás mellett, hogy korrigálja Washington és 
Moszkva hidegháború utáni aszimmetrikus viszonyát. A Kreml nem akarta 
aládúcolni Oroszország roskatag demokratikus homlokzatát, hanem 
elhatározta: megmutatja a világnak, hogy az amerikai demokrácia maga is 
csupán omladozó homlokzat. Ez az oka, hogy elég gátlástalanul 
egyértelművé tette a választási beavatkozást, még akkor is, ha formálisan 
többször cáfolta. Más szóval: Oroszország nem azért kavart bele az 
amerikai választásokba, mert azt remélte, hogy megválasztják Trumpot, 
hanem mert a beavatkozás — azt tenni Amerikával, amit Amerika tett 
Oroszországgal — olcsó módja volt annak, hogy Moszkva újból olyan 
globális erőnek mutassa magát, amellyel hiba nem számolni. Ahogy Nyina 
Hruscsova, Hruscsov szovjet miniszterelnök dédunokája, aki a nemzetközi 
kapcsolatok professzora a New York-i New School for Social Research 
katedráján, akkoriban megfogalmazta a Ihe New York Timesnak: , Ez az 
akció azt akarta megmutatni az amerikaiaknak, hogy ugyanolyan balfékek 
vagytok, mint bárki más, ti szemétládák." s: 

Mint Putyin sok más Amerika-ellenes külpolitikai lépésének, a 
választásba való beavatkozásnak is inkább kommunikációs és megtorló, 


semmint stratégiai vagy instrumentális értéke volt. Az egyik dolog, amit a 
Kreml közölni akart a nyugati vezetőkkel, az volt, hogy a Nyugat jobb, ha 
félni kezd egy olyan világban, amit az , igazi" Nyugat kópiái népesítenek 
be. 


A SZUBVERZÍV UTÁNZÁS ZSÁKUTCÁJA 


2014 márciusában az amerikai kormány költői magaslatokra emelte a 
felháborodást: , Most, hogy Oroszország hamis narratívát sző törvénytelen 
ukrajnai akcióinak igazolására — így szólt a State Department 
sajtóközleménye —, a világ olyan dermesztő orosz fikcióval szembesül, 
amilyennel soha, mióta Dosztojevszkij hajdan leírta: sa kétszer kettő öt is 
nagyon kedves kis dologc.":: És nem a washingtoni volt az egyetlen 
kormány, amelyet megszállt az ihlet. 2014. március 2-án, vasárnap Angela 
Merkel német kancellár felhívta telefonon Barack Obama elnököt, és 
kiszivárgott információk szerint azt mondta, nem biztos abban, hogy Putyin 
kapcsolatban van-e még a valósággal. Sőt, hogy , egy másik világban él? .ss 
Oroszország és a Nyugat konfrontációja többé nem akörül forgott, hogy 
melyik él jobb világban, és melyiké a jövő. Ez a hidegháború logikája volt. 
Most a konfliktus arról szólt, hogy melyikük él a valóságban, és melyikük 
egy művi látszatvilágban. 

Washington döbbenten észlelte, hogy Oroszország nyilvánvaló 
tényeket tagad. Az amerikai tisztségviselők nem értették, hogyan állíthatja 
Putyin, hogy , polgári önvédelmi csoportok", nem pedig orosz erők 
kaparintották meg a  Krímben az infrastruktúrát és a katonai 
létesítményeket, vagy miként tagadhatja Putyin, hogy Oroszországnak 
bármi köze lett volna a Demokrata Párt e-mailjeinek feltöréséhez. Mi 
értelme van ilyeneket mondani, amikor a tévé meg az internet tele van a 
krími középületeket elfoglaló orosz Különleges Erők képeivel, vagy amikor 
az FBI azonosította a hekkelő hírszerző tisztet? Putyin hazugságai 
abszurdnak rémlettek a kikerülhetetlen átláthatóság korában. Akkor hát 
miért hazudnak az orosz tisztviselők ilyen szemérmetlenül, ha néhány óra 
elteltével úgyis lelepleződnek a hazugságaik? Putyin kihívó hazudozása 
ellenkezett a reálpolitika egyik alapfeltevésével, miszerint ,,a hazugság csak 
akkor hatásos, amikor a potenciális áldozat azt gondolja, hogy a hazug 


valószínűleg igazat mond", és hogy ,senki sem akarja, hogy hazugnak 
nevezzék, még jó ügy érdekében sem". 

Amikor Putyin azt hazudta, hogy a Krímben nincsenek orosz csapatok, 
otrombán fogalmazott, és könnyedén le is leplezték. De ő nem tartott attól, 
hogy hazugnak nevezik. Ez azért volt így, mert a döbbenet és a 
felháborodás nyugati kifejeződései mögött — amivel Oroszország alig 
leplezett gaztetteit fogadták — lehetetlen volt nem észrevenni a Nyugat 
gyakorlati tehetetlenségét. Az 1990-es években Oroszország is átélte a 
hiábavaló felháborodás frusztráló hatását. Most Amerikán volt a sor. 
Putyinnak azt a stratégiáját, hogy kereken tagadta Oroszország felelősségét 
minden tettért, amivel megvádolták, nem lehet a félrevezetés egyszerű 
aktusaként felfogni. Ehelyett élénken hasonlít a megkérgesedett bűnözők 
egy bizonyos magatartástípusára: amikor megkapják börtönbüntetésüket, 
büszkén kérkednek azzal, hogy semmiféle civilizált szabályt és normát nem 
tartanak tiszteletben, és alvilági tekintélyük éppen abból következik, hogy 
minimális együttműködésre sem hajlandók a  büntetés-végrehajtó 
hatóságokkal. Az orosz börtönszlengben ezt a magatartást az otricalovo 
szóval foglalják össze, ami körülbelül dacos obstrukciót jelent, bár megvan 
benne az omerta eleme is. 

Ám Putyin nem-igazságai másféle célt is szolgáltak. Minden 
ellentámadás, amit arcátlan hazudozó magatartásával provokált, az ő 
szemszögéből arra is emlékeztette a világot és főleg Amerikát, milyen 
gyakran hazudott a Nyugat a múltban Oroszországnak. A cél nem annyira 
valamiféle stratégiai előny megszerzése volt, inkább a Főellenség mentális 
állapotának és önképének megváltoztatása, vagyis az amerikaiak fájdalmas 
emlékeztetése arra, amiről oly kényelmesen megfeledkeztek. Az ellenség 
magatartásának kifejezett visszhangozása ilyen kontextusban mindig 
magában rejti az eredeti megszégyenítő kritikáját. 

James Jesus Angleton, aki 1954-től 1975-ig volt a CIA kémelhárító 
főnöke, kevésbé botránkozna meg Putyin magatartásán, mint az amerikai 
hírszerző ügynökségek élén álló mai utódai. Meggyőződése volt, hogy ,a 
félrevezetés lelkiállapot — és az állam lelke?. Szabad idejét az orchideás 
kertjében töltötte. Ami lenyűgözte, az volt, hogy ,a legtöbb orchideafajból 
nem a legalkalmasabb, hanem a leginkább félrevezető marad fenn". A 
gondot az okozza, hogy a legtöbb orchidea túlságosan szétszórtan nő a 
dzsungelben, így a szél nem tudja beporozni; ebben a létfontosságú 
dologban ki vannak szolgáltatva a rovaroknak és a madaraknak. De mivel 


ezeknek a beporzóknak az orchideák nem nyújtanak élelmet vagy 
semmilyen tápanyagot, be kell csapniuk őket ahhoz, hogy fajaik 
fennmaradjanak. Az orchideák gondozása és a szovjet kémek leleplezése 
vezette Angletont arra a következtetésre, hogy ,a dezinformáció lényege 
nem a hazugság, hanem a provokáció? .xa Amikor Putyin letagadta az orosz 
Különleges Erők jól dokumentált krími és kelet-ukrajnai jelenlétét, nem 
hazudott. Hanem provokált, azaz a Nyugatot piszkálta, szurkálta, böködte, 
hogy dadogó, szubracionális reagálást váltson ki belőle. Azzal, hogy 
rákényszerítette: nézzen szembe hatalmának korlátaival, megpróbálta 
destabilizálni és demoralizálni a Nyugatot. 

A Krím annektálása után a nyugati kommentátorok valósággal 
megszállottjai lettek a , hibrid háború? fogalmának — ez a katonai, 
információs és más erőforrások felhasználásának eddig példátlan vegyüléke 
volt azzal a céllal, hogy Oroszország megtörje az ellenség politikai akaratát. 
Számos elemző a szovjet , forgatókönyvekhez? kapcsolta vissza ezt az új 
stratégiát. Tévedtek. A , hibrid háború" a viszonzó tervezés eredménye volt. 
Az oroszok azt művelték a Nyugattal, amit — akár helyes, akár téves — hitük 
szerint a Nyugat művelt velük. Aggályosan rekonstruálták azt a módszert, 
ahogy a Nyugat, nézetük szerint, levezényelte a , színes forradalmakat", és 
sorvezetővel állt elő a továbbiak megszervezéséhez. Amiként a Nyugat a 
liberális civil szervezeteket támogatta, Oroszország a nyugati szélsőjobb és 
szélsőbal csoportok finanszírozása mellett döntött. Az orosz vezetők 2012 
után arra jutottak, hogy a hidegháborút követő korszakban országuk 
politikájának legfőbb gyengesége az volt, hogy nem az igazi Nyugatot 
utánozták. Ha jobban szemügyre vesszük, kényszeredetten és kozmetikai 
felszínességgel utánozták csak a nyugati demokráciákat. Most tehát minden 
igyekezetükkel azon voltak, hogy amúgy istenigazából utánozzák — a 
nyugati képmutatást. Miután Oroszország sokáig a saját sebezhetőségének 
megszállottja volt, most fölfedezte a Nyugat sebezhetőségét, és minden 
erőforrását mozgósította, hogy ezt leleplezze a világ előtt. 

Viktor Pelevin orosz szatíraíró A ,, Burning Bush" művelet (2010) című 
abszurd elbeszélésében képet ad erről a felfogásról, amely a történelmet 
titkos összeesküvések és mesterkedések sorozatának látja. A történet egy 
szerény oroszországi angoltanárról szól, aki erőteljes hanggal van 
megáldva, és beszervezik egy különleges hírszerzési akcióba, hogy 
felvegye a kapcsolatot George W. Bushsal az elnök fogába épített 
implantátumon keresztül. A Kreml utasításait követve a tanár Isten 


hangjának adja ki magát, és arra buzdítja a 43. elnököt, hogy rohanja le 
Irakot. A cselekmény előrehaladtával kiderül, hogy az 1980-as években a 
CIA is hasonló akciót hajtott végre, csak akkor Lenin szellemét alakítva 
beszélték rá Mihail Gorbacsovot a peresztrojka kezdeményezésére, az 
események olyan láncolatát indítva el, amely a Szovjetunió széthullásához 
vezetett. Tegnap nekem, ma neked. 

Oroszországot nem csak a bosszúvágy ösztönzi arra, hogy felmutassa a 
nyugati agresszió és főleg a nyugati álszentség tükörképét. Szeretné elérni 
azt is, hogy legalább a felszínen visszaálljon az Oroszország és az Egyesült 
Államok közötti szimmetria, ami eltűnt a hidegháború végével. Az elveszett 
orosz—amerikai szimmetriának, nem pedig Moszkva elveszett szuperhatalmi 
státuszának helyreállításába vetett remény magyarázza, miért hagyatkozik 
Oroszország az aszimmetrikus hadviselésnek azokra a formáira, melyeket a 
gyenge hatalmak eredményesen alkalmaztak a múltban az erősek ellen. 
Washington úgy élte meg a hidegháború végét, mint győzelmet és igazolást, 
míg Moszkva úgy, mint irányvesztést, demoralizálódást és szuperhatalmi 
rangjának elvesztését. Ám Oroszország már legyőzött ország volt, még 
mielőtt Putyin úgy döntött, hogy ezt beismeri. 1989—91 után (nem úgy, mint 
1945 után) nem két diadalmas hatalom nézett farkasszemet egymással, 
hanem egy önelégült győztes felügyelte egy geopolitikai megaláztatástól és 
területi csonkítástól szédelgő vesztes botladozó feltápászkodását. Ezt a 
lényegénél fogva ingatag aszimmetriát sikerült lepapírozni a vesztesek 
nélküli győzelem nem túl meggyőző narratívájával, de orvosolni nem. 

Amit a hidegháborúban iskolázott nyugati elemzőknek nehéz 
megérteniük: Putyin nem valamilyen ideológiai vagy szervezeti alternatíva 
nevében támadja a Made in America világrendet. A kommunizmustól 
eltérően az autoriter rendszer nem ideológia, hanem egyszerűen csak egy 
kormányzási forma, ami különbözőfajta ideológiai keretekben tud létezni. 
Putyin tehát nem azért támadja a nemzetközi liberális rendet, mert orosz 
stílusú tekintélyelvű államokká akarja átformálni őket, hanem pedagógiai 
okból, hogy rámutasson e rend képmutató voltára és sebezhetőségére, és a 
védelmezőit tovább gyengítse. Az ideológiamentes Putyin a mélyen 
ideologikus Iszlám Államhoz nagyon is hasonló kihívást intéz a nemzetközi 
rend ellen, s ebből ugyanúgy hiányzik a realitásérzék és az elérendő pozitív 
cél jegyében való előregondolkodás. A versengő utánzás általi szubverzióra 
vállalkozik. Más szóval: Oroszországnak a külpolitikai kalandorság felé tett 
új fordulata annak klasszikus példája, ahogy az imitációt fegyverként 


használják az utánzott megingatására, mégpedig azzal a céllal, hogy 
szétzúzzák Amerika hírnevét, utánzásra méltó voltába vetett hitét. De mi 
végre? 

Lehet, hogy Putyin ügyesen játssza ki gyenge kártyáit, de attól még 
láthatóan gyenge lapok vannak a kezében. Ez felveti a kérdést, miért 
foglalkozik Amerika oly megszállottan Putyin Oroszországával, amikor 
valójában Kína fölemelkedése formálja át a 21. század geopolitikai 
térképét. Ha erre választ találunk, az segíthet megmagyarázni, miért érzi 
magát Putyin pillanatnyilag győzedelmesnek az utánzási háborújában. 

Kétségtelen tényező az összejátszás gyanúja. De a mélyebb 
dinamikához a klasszikus orosz irodalom ad kulcsot, nevezetesen 
Dosztojevszkij regénye, A hasonmás, amelynek kishivatalnok hőse az 
őrültekházába kerül, miután találkozik a hasonmásával, aki ugyanolyan, 
mint ő, ugyanúgy beszél, mint ő, de akiben megvan mindaz a vonzerő és 
önbizalom, ami a szorongástól gyötört főszereplőből teljesen hiányzik; és 
aki lépésről lépésre , felváltja? a főszereplőt. 

Amikor Oroszországról van szó, a Nyugat kezdi úgy érezni magát, 
mint Goljadkin a saját hasonmása jelenlétében. Van azonban egy jelentős 
különbség a regény és a mi valóságunk között. Dosztojevszkijnél a 
hasonmás olyan, mint az az ember, aki a főszereplő mindig is lenni akart. A 
Nyugat számára viszont Oroszország az a hasonmás, akivé a Nyugat válhat, 
s pontosan ettől fél. Néhány évvel ezelőtt a nyugati nyilvánosság még úgy 
nézett Oroszországra, mint a múltból itt maradt múzeumi tárgyra. Most az 
ország úgy fest, mint a jövőből érkezett időutazó. Az amerikaiak és 
európaiak attól félnek, hogy ami ma Oroszországban történik, arra holnap a 
nyugati országokban is sor kerülhet.o Az utánzás politikája megszüntette 
azt a tudatot, hogy közös valóságban élünk, de megerősítette a félelmet, 
hogy mind sokkal inkább Oroszországhoz hasonlóvá — azaz ugyanolyan 
elvtelenné és cinikussá — válunk, mint azt valaha is hittük volna. 

A hidegháború napjaiban Robert Conguest történész amellett érvelt, 
hogy ,a science fiction szemlélet nagy segítséget jelent a Szovjetunió 
megértésében. Nem is pontosan az a kérdés, hogy jók-e vagy rosszak; nem 
úgy jók vagy rosszak, ahogy mi lennénk. Sokkal hasznosabb úgy nézni 
rájuk, mint marslakókra, nem mint hozzánk hasonló emberekre.?":o 
Napjainkban ez a tanács elavultnak látszik. Most kezdünk ráébredni: nem 
egyszerűen az a helyzet, hogy az oroszok jobban hasonlítanak a nyugati 


emberekre, mint azt Conguest állította. Hanem hogy a nyugatiak jobban 
hasonlítanak az oroszokra, mint azt Conguest elképzelni merte volna. 

Oroszország az első két posztkommunista évtizedben a demokratikus 
intézményi homlokzat mögött működő nem-demokrácia iskolapéldája volt: 
olyan politikai rendszer, ahol rendszeresen választásokat tartottak, de ahol 
az uralkodó párt sohasem kockáztatta meg a hatalom elvesztését. Ez 
bizonyos fokig ma is így van. A putyini berendezkedésben a rendszeres 
időközönként megtartott álkompetitív választások az állampolgárok 
hatalomtól való  megfosztásának, nem pedig hatalommal való 
felruházásának eszközei. Így a színjátékszerű orosz választások története 
tanulságosan illusztrálja, hogy azokat az intézményeket és gyakorlatokat, 
amelyek eredetileg felszabadulást hoztak a polgároknak az el nem 
számoltatható uralkodók önkényes kormányzása után, olyan áldemokratikus 
intézményekké lehet átformálni, amelyek gyakorlatilag értelmetlenné teszik 
az állampolgárok szavazati jogát. És ezzel visszatérünk a , ragályos 
utánzás" témájához. A demokráciáikból kiábrándult nyugatiak mostanában 
kezdik úgy látni, hogy saját politikai rendszereik nem sokkal valóságosabb 
demokráciák, mint az oroszországi rendszer. Egy nemrégi kutatás kimutatta, 
hogy a demokráciába vetett bizalom az utóbbi évtizedekben csökkent a 
Nyugat fejlett demokráciáiban, és a demokratikus rendszer iránti 
bizalmatlanság a fiatalok körében a legerősebb.:c Nyugat-ellenes politikája 
jegyében Putyin gondoskodik arról, hogy a kétely ilyesféle magvai 
kihajtsanak; egyre több okot ad az amerikai és európai polgároknak arra, 
hogy ne higgyék: a rendszeres választások a köz javát szolgálják. Az 
például, hogy a nép hallatta hangját a Brexit-népszavazáson, nem jelenti, 
hogy előre végiggondolták a döntés következményeit. Lehet vitatkozni 
arról, hogy az orosz beavatkozásnak a nyugati választásokba volt-e 
számottevő hatása az eredményekre. De a Nyugat most már átélheti 
Oroszország hidegháború utáni félelmét a  polarizálódástól, a 
kormányozhatatlanságtól és a széteséstől. Úgy látszik, ebben az esetben is 
brutálisan átfordult utánzó és utánzott viszonya a kommunista összeomlás 
utáni helyzethez képest. 

Putyin Tükre nem más, mint , aktív intézkedés". Nem a pontos 
tükrözés a rendeltetése, hanem az, hogy morális csüggedést okozzon. A 
beavatkozásnak az amerikai választásokba az az elsőrendű célja, hogy 
megmutassa: a Nyugat kompetitív választásai — amelyeket a pénz 
manipulatív hatalma formál, eltorzít a fokozódó polarizálódás, és megfoszt 


értelmétől az igaz politikai alternatívák hiánya — jobban emlékeztetnek a 
Kremlben megtervezett választásokra, mint azt a nyugatiak hinni szeretnék. 
Így próbálja Putyin kivégezni a Nyugat 1989 után kialakított győzelmi 
narratíváját. A demokrácia globális terjedése nem annak a jele, hogy a 
felvilágosult tömegek felszabadulnak az elitek uralma alól, hanem azt 
mutatja, hogy a színfalak mögött tevékenykedő sötét erők manipulálják a 
tömegeket. Putyin igyekezetét segíti a közösségi média politikai szerepéről 
alkotott felfogás gyökeres megváltozása. Az arab tavasz kezdeti 
eufóriájában a közösségi médiát  , felszabadítási technológiák"? io 
együttesének látták, a Facebookot, Google-t és Twittert pedig a világ 
demokratikus jövője előjeleinek. Ma ugyanezeket a szolgáltatásokat 
általánosan az igazság utáni széttöredezéssel, polarizálódással és a 
demokrácia eljövendő végével társítják. 

A posztkommunista Oroszország azt illusztrálja, hogy egy szűk körű, 
politikailag nem felelős, gazdagodni vágyó uralkodó réteg, belső 
rivalizálásai ellenére, hogyan tud a széthullott társadalom csúcsán maradni 
történelmileg jelentős mértékű erőszak alkalmazása nélkül. Gabriel Zucman 
számításai szerint 2015-ben az oroszországi vagyon 52 százalékát külföldön 
parkoltatták.s Ez a politikai modell — ami se nem demokratikus, se nem 
autoriter, nem zsákmányolja ki a dolgozó többséget a marxi értelemben, és 
nem nyomja el az egyéni szabadságjogokat a liberális értelemben — olyan 
jövőképet nyújt, ami okkal zavarja meg álmunkat. A Kreml azt akarja, hogy 
ettől a lidércnyomástól ne tudjunk szabadulni.1os 

Jó néhány nyugati értelmiségi szorongásának gyökerében nem az a 
félelem rejlik, hogy Oroszország lesz a világ ura, hanem az, hogy a világ 
nagy részét úgy fogják vezetni, ahogy ma Oroszországot. Nyugtalanító, 
hogy a Nyugat jobban kezd hasonlítani Putyin Oroszországára, mintsem 
készek volnánk elismerni. A hasonlóságnak része az, hogy sokan 
hajlamosak a Nyugat ellenfeleinek összeesküvését látni a demokrácia 
gyorsuló nyugati hanyatlása mögött. Mint sok más ország, Amerika is 
mindig vonzódott az összeesküvés-elméletekhez. Némely kutatók még azt 
is felvetik, hogy a nemzeti kivételesség mítosza kedvez az ilyen 
gondolkodásmódnak. Ha egy nemzetnek küldetése van, akkor logikus a 
feltételezés, hogy a nemzet ellenségei megpróbálják szabotálni a küldetés 
teljesítését.s Régen azonban az összeesküvés-elméleteket az amerikai 
politika alagsorába száműzték; most a politikai paletta minden árnyalata 
örömmel fogadja őket (bizonyos esetekben több, máskor kevesebb alappal). 


De Moszkva ressentiment hajtotta politikája — bármilyen érzelmi 
kielégülést okoz a Kreml vezetőinek, és bármiféle önigazolási vágyat 
teljesít — nem ér fel az átgondolt hosszú távú stratégia szintjére. 
Ellenkezőleg, lehetséges, hogy az ironikus mimikri orosz politikája és az 
amerikai képmutatás fonák tükrözése lassan a katasztrófa felé tolja a 
világot. 

Az agresszív imitáció önbeteljesítő módon azt feltételezi, hogy 
végzetesen meggyengült az Oroszország és Nyugat közti kölcsönös bizalom 
mindennemű alapja. Lehetnének más magyarázatok arra, miért nem képes a 
Nyugat megfelelni a saját eszményeinek — rossz tervezés, rossz kivitelezés, 
a professzionális összehangoltság hiánya a nyugati oldalon —, ám ezeket 
félresöprik, hogy az amerikai magatartás elégtelenségét az engesztelhetetlen 
rosszindulattal magyarázzák. Aki a képmutatást akarja leleplezni, csak 
rossz szándékot képes tulajdonítani az ellenoldalnak, nem pedig naivitást, 
öncsalást, bürokratikus belviszályokat vagy inkompetenciát. Ahhoz, hogy 
valaki a nyilvánosságnak szánt igazolást meg tudja különböztetni a rejtett 
indítékoktól, csupán józan ész kell. De aki dogmatikusan és mániákusan 
csak erre a különbségtételre koncentrál — mint a jelek szerint Putyin —, az 
veszélyes útra lép. 

Ez a megszállottság, a Nyugat képmutatásának középpontba helyezése 
az orosz oldalon felerősítette a stratégiailag értelmetlen rosszindulatot. 
Mivel a humanitárius eszményekre való összes amerikai hivatkozás mögött 
cinikus szándékot sejtenek, és azt akarják bizonyítani, hogy már nem olyan 
naivak, mint amikor elhitték Amerika kétszínű ígéreteit, hogy nem bővíti 
kelet felé a NATO-t, belelovalták magukat az elemi humanitárius értékek 
pökhendi negligálásába, mintha például az erkölcsi gátlások semmibevétele 
Aleppo ostrománál ellenpárjává tenné őket annak az amorális Amerikának, 
amelynek állítólagos aljasságait oly lelkesen szidják. 

Azzal, hogy az ellenség képmutatásának leleplezését használják a saját 
agresszív cselekedeteik igazolására, úgy támadhatják a fennálló világrendet, 
hogy nem ajánlanak a helyébe semmilyen pozitív alternatívát. Ez nem a 
józan külpolitika képlete, ahol korlátozott eszközöket használnak elérhető 
célok megvalósítására. Szó se róla, Putyin megteheti, hogy félvállról veszi 
Amerikát, és nem lesz baja belőle, vagy parodizálhatja az USA 
külpolitikáját, hogy az álszentségét leleplezze. Ám ezt semmiképpen nem 
tudja Oroszország fejlődése érdekében hasznosítani. Első, 2000—2008-as 
elnöksége idején Oroszország gazdagabb és stabilabb lett, mert Putyinnak 


sikerült egyensúlyt találnia a nyugati befolyás (teljes elszigetelődés nélküli) 
korlátozása és a Nyugattal folytatott gyümölcsöző együttműködés között. 
2012 után ez az egyensúly megszűnt. Az eredmény: visszafelé, nem előre 
néző politika, melynek célja lényegében Amerika provokálása. A 
beavatkozás Szíriában és Kelet-Ukrajnában — megmutatni, hogy amit 
Amerika megtehet, azt az újjáéledt Oroszország is megteheti — véres 
harcokban kötötte le Oroszország katonai erejét, amelyek semmivel sem 
járulnak hozzá az ország biztonságához, nem látható sem a lezárásuk, sem a 
kilépési stratégia. Oroszországnak az a kísérlete, hogy külföldi agresszióját 
mint a nyugati agresszió replikáját igazolja, olyan helyzetet teremtett, ahol a 
Nyugat, önvédelemből, éppen hogy Oroszország akcióit kezdi utánozni. Az 
Európai Parlament például 2016-ban határozatot hozott az orosz 
propaganda elleni harcról. Ez állt benne: 


IAlz orosz kormány használja a különböző eszközök és csatornák 
széles skáláját, például az  agytrösztöket [...], a többnyelvű 
tévéállomásokat (pl. Russia Today), a fiktív hírügynökségeket és 
multimédia-szolgáltatásokat (Szputnyik), [...] a közösségi médiát és az 
internetes trollokat a demokratikus értékek megkérdőjelezésére, 
Európa megosztására, belső támogatás szerzésére, valamint olyan kép 
kialakítására [...], miszerint az EU keleti szomszédságában hanyatló 
államok találhatók. 10 


E vádakra támaszkodva a parlament felkérte az EU tagállamait a 
válaszadásra. Nagyon valószínű, hogy az európai kormányok ugyanezzel a 
fegyverrel válaszolnak, olyan intézkedésekkel, amelyek gyakorlatilag 
leutánozzák az oroszországi , idegenügynök-törvényt", beleértve a külföldi 
médiatulajdon korlátozását — ezt a törvényt néhány évvel ezelőtt az 
Oroszországi Föderáció területén folytatott állítólagos nyugati felforgató 
tevékenységre válaszul hozták. Az Egyesült Államok szankciós politikája, 
miközben Oroszországot veszi célba, hozzájárul annak a nyitott globális 
kereskedelmi infrastruktúrának a lebontásához, amit Oroszország is le akar 
rombolni. 

A hidegháború idején dívó , konvergenciaelmélet" azt feltételezte, 
hogy a technikai fejlődés megszünteti a kapitalizmus és a szocializmus 
közötti szakadékot, mivel ugyanazt a formátumot kényszeríti minden ipari 


társadalomra. Manapság mintha megvalósulna ez a jóslat, bár más okból és 
ironikus értelemben. Oroszország és Amerika valóban elkezdett hasonlítani 
egymásra. Most azonban Amerika formálja át magát olyanformán, ahogy 
azt Putyin Tükre sugallja. Ez a , fordított imitáció" nem egyszerűen botrány. 
Lehet, hogy mosolyra fakasztja az embereket a Kremlben, de aligha 
biztosítja a globális stabilitást és békét. Sokkal valószínűbb, hogy a hatalmi 
vetélkedést és a fokozódó erőszakot ösztönzi. A Szovjetuniótól eltérően az 
Oroszországi Föderáció nem remélheti, hogy legyőzi a Nyugatot. Azt 
viszont remélheti, hogy a széthullás határára sodorja, ahogy az 1989—91- 
ben történt a szovjet tömbbel és magával a Szovjetunióval. Nem 
képzelhetjük azt, hogy ennek eredménye egy stabil világ lenne, ahol 
megvédhetők Oroszország érdekei. 


3 
Az utánzás mint kisemmizés 


Azt mondják, ,, Amerika az első", de úgy értik: 
, Amerika a következő! " 


Woopy CG uTHRIE 


Agatha Christie 1934-ben írott, a Gyilkosság az Orient expresszen: című, 
letehetetlen krimijében a hírneves Hercule Poirot felügyelő ragyogóan éles 
elmével fejti meg egy ellenszenves amerikai utas meggyilkolásának 
rejtélyét. A hullát a vonaton találják meg, tucatnyi késszúrással a testében. 
Tüzetes vizsgálódás után Poirot rájön, hogy nemcsak az összes utasnak volt 
indítéka, hogy Samuel Ratchett — ha ez a neve — halálát kívánja, hanem 
tudatosan együtt is működtek: valamennyi összeesküvő szerét ejtette, hogy 
beledőöfje a kést az áldozatba. 

Az előző két fejezetben megvizsgáltuk a tetteseket, akik a hajdan 
liberális nemzetközi rendnek; nevezett áldozat különös haláláért felelősek. 
Elemeztük a közép-európai populisták és Vlagyimir Putyin ressentiment-ját, 
törekvéseit és ármánykodásait. De nyilvánvalóan nem egyedül cselekedtek. 
Nem kell Poirot-stílusú nyomozás ahhoz, hogy észrevegyük, az Egyesült 
Államok jelenlegi elnökes önként vállalkozott tettestársnak.: Folyik a vita 
arról, hogy mik voltak az indítékai, amikor hátat fordított Amerika 
szövetségeseinek, — felmondott multilaterális — szerződéseket, — vagy 
megpróbálta lerombolni azokat a nemzetközi intézményeket, amelyeket az 
USA hozott létre a második világháború után. De bármi volt is a 
motivációja, kiemelkedő szerepet vállalt a , liberális hegemóniának"? abban 
a csoportos lemészárlásában, amely a nemzetközi politikát jellemezte az 
1989 utáni három évtizedben. 

Bár a bűncselekményeket előkészítő összeesküvés lebilincselő téma 
lehet, nem azt kérdezzük, Poirot-t követve, hogy , Miért tette Irump?". 


Ehelyett azt kérdezzük: Miért csatlakoztak az amerikai társadalom és az 
üzleti közösség népes csoportjai, valamint a republikánus vezetők zöme oly 
kritikátlanul ahhoz a projekthez, amely lebontotta , a világot, amit Amerika 
épített" — ahogy Robert Kagan neokonzervatív történész nevezte jó okkal? 

Hogy megválaszolhassuk ezt a nem kriminalisztikai, hanem politikai 
kérdést, nem lesz elég, ha a trumpi forradalmat szorosan vett 
összeesküvéstani szempontból és kizárólag amerikai keretekben vizsgáljuk. 
Ha a világszerte lábra kapó antiliberális mozgalmak és tendenciák 
kontextusában elemezzük, végére járhatunk annak, ami máskülönben 
véletlenszerűnek és megmagyarázhatatlannak látszik. A közép-európai, 
orosz és amerikai eseteken végighúzódó közös motívum, amely lehetővé és 
hasznossá teszi az összehasonlító elemzést, az utánzás politikájával és 
annak szándékolatlan következményeivel kapcsolatos. Trump is úgy került 
hatalomra, hogy kihasználta az egypólusú Utánzás Korában eluralkodó 
kiábrándulást és dacos sértettséget. 

Irump hajlandó volt flörtölni a fehér nacionalizmussal, ez 
nyilvánvalóan hozzájárult populáris vonzerejéhez. Mi azonban tágítani 
szeretnénk a fókuszt, és az érdekel minket, hogyan látják hívei a külvilágot. 
Mi az oka, hogy a Nyugat domináns hatalmának oly sok polgára, egy 
, törvényesen és legitimen?" megválasztott elnök alatt bizalmatlanul 
szembefordult olyan országokkal, amelyek hagyományosan példaadó 
nemzetnek látták Amerikát, és sokáig úgy tekintettek a liberális 
demokráciára, mint a leginkább utánzásra méltó politikai modellre. 
Viszonylag könnyű megmagyarázni az utánzóknak az utánzottakkal 
szemben felgyülemlett ressentiment-ját, főleg ha az utánzási viszonyban 
rejlő erkölcsi hierarchiát még sérelmesebbé teszi az alternatívák hiánya, a 
moralizáló monitorozás és a siker kétes volta. De miért neheztelnek az 
utánzottak az utánzókra? 

Ez az elgondolkodtató kérdés aztán továbbiakhoz vezet: Miért látják 
Irump hívei a világ amerikanizálódását katasztrófának Amerikára nézve? 
Miért egyeznek meg abban, hogy az Egyesült Államok nemhogy tetemesen 
profitált volna belőle, inkább súlyosan megsínylette azon központi szerepét, 
amit a globális kereskedelemben, a nemzetközi szervezetekben és az atlanti 
szövetségben játszott? És miért szegődött oly sok amerikai egy olyan elnök 
hívéül, aki úgy jellemzi a Nyugat önmaga ellen fordulását és az amerikai 
gazdaság deglobalizálását, mint Amerika bosszúját a több évtizedes nemzeti 
megaláztatásért? 


Irumpot a honfitársainak nem elhanyagolható része még azután is 
támogatta, hogy támadást intézett Amerika legközelebbi szövetségesei 
ellen, és nyilvánosan keblére ölelt olyan vezetőket, akik napról napra a 
legdurvább modorban ítélik el Amerikát. S ami még nagyobb rejtély: sok 
amerikai elfogadja, sőt ünnepli egy olyan ember vezetését, aki az utánzó 
átfordítás példátlan gesztusával mintha a közép-európai idegengyűlölő 
nativistáktól és a Kreml harcosan Amerika-ellenes szónokaitól plagizálná 
nyilvános retorikáját. Mi magyarázhatja mindezeket a furcsaságokat? 


A RESSENITIMENT TENGELYE 


Donald Irump politikai jelentőségének korrekt fölbecslését az is alaposan 
megnehezíti, hogy baklövésekre hajlamos, opportunista és bárdolatlan 
személyről van szó, akinek esztétikai ízlése és erkölcsi érzékenysége szinte 
sohasem egyezik meg a médiabeli kommentátorokéval. Mivel gyakran sérti 
a magasan képzett elemző erkölcsi érzékét és ízlését, szívesen állnak rajta 
irodalmi bosszút oly módon, hogy elintézik mint kóros gyengeelméjűt vagy 
bolondot. Ám ez az acsargó viszonyulás megakadályozza, hogy leássanak 
Trump döbbenetes politikai sikerének forrásaihoz. 

Ha a trumpi forradalmat a liberális demokrácia és a liberális 
internacionalizmus elleni világméretű kortárs lázadás  kontextusába 
helyezzük, könnyebben átláthatunk a káoszon. Arra fókuszálunk, hogyan 
illeszkedik a trumpista mozgalom a sérelem és áldozatiság globális 
kultúrájába, amelyet a volt kommunista országok élén álló politikusok 
vezetnek és manipulálnak, nevezetesen Orbán Viktor és Vlagyimir Putyin. 
Ezzel a közelítésmóddal nyilván nem mondtuk ki az utolsó szót a Irump- 
korszakról, de segíthet abban, hogy megértsük: Irump nemcsak afféle múló 
eltévelyedés egy normálisnak feltételezett rendhez képest, amit majd követ 
a visszazökkenés a rendes kerékvágásba, mihelyt a mostani elnök leköszön, 
hanem egy radikálisan transzformatív politikai személyiség. A Irump által 
végrehajtott változtatásokat nehéz lesz visszafordítani, mert nem egyetlen 
személy züllött és törvényszegő magatartásából fakadnak, hanem a globális 
lázadásból az ellen, amit általánosan a liberális Utánzási Parancsolatnak 
érzékelnek. E lázadásnak Trump csak egy kirívó megnyilvánulása a többi 
között. 


Mivel Irump az analfabetizmusig  antiintellektuális, és sorra 
hangzanak el szájából a bizarr politikai kijelentések, a liberális 
kommentátorok azt is feltételezik, hogy nincs olyan koherens célkitűzése, 
amit elméletileg fel lehetne mérni, és amivel azután szembe lehet szállni. 
De a világnézet nem feltétlenül ideologikus és filozófiai jellegű, lehet 
intuitív is. A stratégia lehet ösztönös, nem pedig racionális és átgondolt. Ez 
is indokolja az összehasonlító megközelítést. Irump a megmaradt 
népszerűségét , nem a  falmelléki  összeesküvés-elméleteinek és 
vagyonszerzési trükkjeinek köszönheti, hanem annak, hogy rendhagyó 
módon gondolkozik Amerikának a világban elfoglalt helyéről. És intuitív — 
nem ideologikus — világképe jobban megérthető, ha kijelentéseit és 
cselekedeteit a posztkommunista kollégáiéhoz hasonlítjuk, és kimutatjuk, 
hogy mind ugyanabból, a világ 1989 utáni egypólusú átrendeződése 
nyomán támadt ressentiment-ból táplálkoznak. 

Miközben az amerikai elnök ösztönösen ócsárolja Amerika 
szövetségeseit, nem szívesen bírálja az autoriter vezetőket — köztük 
Oroszország és Közép-Európa vezetőit —, akik hazájukban azzal tesznek 
szert támogatásra, hogy a liberális demokrácia amerikai modelljét támadják. 
Nem csupán arról van szó, hogy jobban kijön a ,kemény" diktátorokkal, 
mint a , puha" szövetségesekkel, ahogy ő maga mondja.: Hanem arról, hogy 
jól érzi magát olyan autoriter vezetők társaságában, akik elszántan 
gyalázzák az Egyesült Államokat a neki tulajdonított kettős mérce és a 
képmutatás miatt. 

Annak a politikai establishmentnek, amely hozzászokott a globális 
vezető szerep melengető érzéséhez, nehezen emészthető Irump felfogása, 
mely szerint Amerika a világ legnagyobb , áldozata". Akár világtörténelmi 
figurának bizonyul Irump, akár nem, nagyon is lehetséges — Gideon 
Rachman publicista szavaival —, hogy , olyan ösztönös államférfi, aki saját 
maga által is csak félig megértett erőket alkalmaz és testesít meg? .; 
Feladatunk nem az, hogy előássuk az összejátszás bizonyítékait, hanem 
hogy feltárjuk az illiberalizmus mai hatóerejének forrásait. Valamennyien 
érezzük, hogy mélyreható átalakulás megy végbe a globális politikai 
szerkezetben és légkörben, s ennek része az amerikai elnökség megragadása 
is. Ha Napóleon a hősi világszellem megtestesülése volt lóháton, akkor 
talán Irumpról is el lehet mondani, hogy az antiliberális korszellem 
megtestesülése a Twitteren. 


Ha Trumpot nem fűzné rokonság ehhez a szélesebb körű antiliberális 
lázadáshoz, könnyedén elintézhetnénk elnökségét mint számára szerencsés 
véletlent — mint olyan elnök kormányzását, akinek sem tömegtámogatása 
nincs, sem tartós történelmi jelentősége. Ám ez hiba volna. Olyan 
változásokat idézett elő Amerika önmegértésében és globális hírnevében, 
amelyek nem csupán radikálisak, hanem ugyanannak a provinciális 
sértettségnek az ethoszát tükrözik, amelyet Közép-Európában tapasztalunk. 
Ressentiment a kozmopolita világgal szemben, amely beinvitál, de nem 
enged be. Ráadásul pontosan úgy, mint lelki társai, Orbán és Putyin, Irump 
is hevesen elutasítja Amerika mint példaadó nemzet hagyományos önképét. 
Ennélfogva a közvélemény számottevő támogatásával támadta azt a 
gondolatot, amely az ország alapításának korában jelent meg, nevezetesen, 
hogy , a világ áldani és követni fogja [...] példánkat".: Trump forradalma 
tehát többet képvisel, mint politikai irányváltást. Regisztrálja és 
megelőlegezi azt a nehezen visszafordítható átalakulást, amely Amerika 
önmeghatározásában és történelmi szerepének értelmezésében megy végbe. 

Bár Irump előrelátó képességét nem kell túlbecsülni, a jelek szerint 
nem úgy kezdett neki Magyarország, Oroszország és más illiberális 
rezsimek normalizálásának, mint a korábbi elnökök, vagyis nem a liberális 
demokrata normák elfogadására biztatta őket, hanem ellenkezőleg, 
Amerikát biztatta arra, hogy legyen a hasonmásuk. Még azt is 
mondhatnánk, hogy Irump egy fordított , rendszerváltást" vezényel le, oly 
sok íratlan normát rombol szét, hogy az felér az amerikai alkotmány 
apránként történő illiberális áttervezésével. És ahogy tényleges belpolitikai 
programja Magyarországét tükrözi, nemzetközi ügyekben Oroszországot 
követi szorosan. Trump is üdvözölte az EU lehetséges lebontását. És 
továbbra is kacérkodik azzal, amiről a Kreml álmodik: az Egyesült Államok 
kilépésével a NATO-ból. Ily módon Irump és Putyin forradalmártársaknak 
mondhatók, akár kiderül, hogy társak egy összeesküvésben, akár nem.: 

Irump kinyilvánított vonzódása a közép-európai illiberalizmushoz és 
gyermeteg hódolata Putyin diktátori pózolása iránt kétségtelenül azt jelzi, 
hogy személy szerint nem szíveli az elszámoltatható kormányzat liberális 
alkotmányossághoz kötődő eszméjét. De nem csupán azért becsmérli a 
joguralmat, mert az személyében fenyegeti. Azért is elutasítja, mert a 
pártatlan igazságszolgáltatás eszméje az, ami Amerikát történelmileg 
egyedivé, erkölcsileg felsőbbrendűvé, a világ fényes példaképévé teszi. 


MINEK HISSZÜK MAGUNKAT? 


Vlagyimir Putyin 2013-ban megjelentetett egy publicisztikát a Ihe New 
York Timesban. Faarccal vallásosra vette a figurát, s az amerikai 
kivételesség idealisztikus legendáját célozta meg. 


Rendkívül veszélyes dolog arra bátorítani az embereket, hogy 
kivételesnek lássák magukat, bármi légyen az indíték. Vannak nagy 
országok és kicsik, gazdagok és szegények, régi demokratikus 
hagyományúak és olyanok, amelyek még keresik útjukat a 
demokráciához. A politikájuk is más és más. Mind különbözőek 
vagyunk, de amikor Isten áldását kérjük, nem szabad elfelednünk, 
hogy Isten egyenlőnek teremtett bennünket... 


Nincs semmi szokatlan abban, hogy egy rivális nemzet vezetője Amerika 
eltúlzott egyediség- és morális felsőbbrendűség-tudatát bírálja. Ami ebben 
az esetben különös és feltűnő volt, az a Donald Irump nevű magánszemély 
lelkesedése, amivel Amerika egyik legféltettebb mítoszának Putyin-féle 
ledorongolását dicsérte és visszhangozta. Az amerikai kivételességtudat 
fogalma Irump szerint is , nagyon sértő, és Putyin ezt jól az orra alá 
dörgölte [Obamának]".u Ez a látványos kiállás Putyin támadása mellett — 
noha eredetileg csak az a kicsinyes szándék vezette, hogy odaszóljon 
Obamának -— sokat elárul egyfelől Irump intuitív politikaszemléletéről, 
másfelől populáris vonzerejének lélektani okairól. 

Hogy Irump világképében mennyire központi helyet foglal el az 
amerikai kivételességtudat elleni harc, az világosan kiderül abból, mennyire 
gyakoriak és szenvedélyesek ilyen megnyilatkozásai. Amikor 2014-ben egy 
riporter megkérdezte tőle, mit jelent az amerikai kivételességtudat, 
összefoglalta F két — fő kifogását. Jellegzetesen el-elkalandozó, 
tudatfolyamszerű válasza annyira egybevág érvelésünk lényegével, hogy 
érdemes hosszan idézni: 


Nos, én azt hiszem, ez nagyon veszélyes kifejezés egy szempontból, 
mert azt hallottam Putyin szájából: , Kinek gondolják magukat, amikor 


azt mondják, hogy kivételesek?? Az ember érzi, ha kivételes, de 
amikor elkezdi más országok vagy más emberek arcába vágni, 
szerintem igazából ez egy nagyon veszélyes kifejezés lehet. Szóval azt 
hallottam, hogy Putyin azt mondja valakinek... , Kinek hiszik 
magukat, amikor azt mondják, hogy kivételesek?"? És én ezt megértem. 
Érti, azt mondta: , Miért lennének kivételesek? Ölik az embereket az 
utcán. Nézzék meg, mi folyik Chicagóban meg más helyeken. Ott van 
ez az egész zűrzavar, a mindenféle dolog, ami ott történik." És azt 
mondhatom magának, hogy mindenfelé a világon sok országban az 
emberek rettentő dühösek attól a kifejezéstől, hogy amerikai 
kivételességtudat. Olyan országokban, ahol jobban megy, mint nekünk 
— sokkal jobban, mint nekünk. Ki akarunk jönni a világgal, és azt 
mondjuk, hogy kivételesek vagyunk? Szóval én sohasem szerettem 
különösebben ezt a kifejezést. Szerintem az ember gondolni 
gondolhatja, de nem olyasmi, amiről túl sokat muszáj beszélni. 


Ebből a kitalált Putyin-idézetekkel megtűzdelt, csapongó monológból két 
meglepően erős indoka rajzolódik ki annak, miért is ért egyet az amerikai 
kivételességtudat ügyében Irump az orosz elnökkel. Először is sértő dolog 
külföldieknek azt mondani, hogy a mi országunk magasabb rendű az 
övéknél. Az, hogy Amerika messze a legjobb ország, ami valaha is létezett 
e teremtett világon, barátságtalan közlés, várhatóan nem örülnek neki, és 
ellenlépéseket vált ki. Mivel indokolatlanul sérti más országok 
érzékenységét, szükségtelenül nehezíti, hogy Amerika a maga számára 
kedvező eredményeket érjen el a nemzetközi színtéren.: Másodszor, és 
némileg paradox módon, az Egyesült Államok többé nem a világ 
irigységének tárgya, és ezért nem lenne jó, ha továbbra is úgy tenne, mintha 
az volna. Korántsem , fénylő város a hegyen? — Amerika nagy része a 
porladó  infrastruktúrájával harmadik világbeli országra emlékeztet. 
Olyannyira, hogy az amerikai álom a gúny tárgya lett olyan országokban, 
, ahol jobban megy, mint nekünk — sokkal jobban, mint nekünk". 

Az orosz elnök híresen utálja, ha kioktatják, főleg az amerikaiak, és ez 
tökéletesen indokolt Irump szemében: , Nem tudok róla, hogy jogunk van a 
kioktatáshoz." Az inkább képzelt, mint valóságos utcai erőszak az egyik ok, 
amiért szerinte Amerikának abba kéne hagynia a prédikálást: , Nézzünk 
körül, mi történik az országunkkal. Miről tartsunk kiselőadást, amikor az 


emberek hidegvérrel lelövik a rendőreinket? Miről tartsunk kiselőadást, 
amikor látjuk a zavargásokat és a rémségeket a saját hazánkban?". Annak 
magyarázatában, hogy az amerikaiaknak miért nincs joguk a külföldiek 
kioktatására, Irump sikeresen egyesíti a kiszámított riogatást a tőle 
szokatlan szerény előzékenységgel. De a tétel forradalmi jellege fölött nem 
lehet elsiklani. Azt jelenti be, hogy ő lesz az amerikai történelem első 
elnöke, aki sutba vágja a hitet, hogy Amerika egy tanítható eszmét képvisel. 
Amerikát naggyá tenni annyi, mint garantálni, hogy Amerika nem jelent 
semmit, ami felemelő és lelkesítő volna. Ez agyafúrt sakkhúzás, mivel az az 
ország, amelyik hűségesen ragaszkodik egy morális eszméhez, biztosan 
vonzza az imitátorokat és a potyázókat, akik később csak bajt hoznak rá. 

, Amerika az első?" - Irump nagyhangú kijelentése nincs 
ellentmondásban az amerikai kivételesség elvetésével. Ennek oka, hogy az 
, Amerika az első? azt jelenti, nem törődünk más országok javával, 
miközben arra törekszünk, hogy fölébük kerekedjünk a nemzetközi 
kereskedelmi tárgyalásokon. Nincs ebben semmi kivételes. , Nyerni": ez a 
, példaadás révén vezetni"? ellentéte. Trump számára az utóbbi több mint 
időpazarlás. Azt jelenti: arra képezünk ki másokat, hogy legyőzzenek. 

TIrump radikalizmusának központi eleme az a gondolat, hogy az idegen 
országok, főleg a volt ellenségek amerikanizálódása árt Amerikának. Az 
ilyen beszéd tektonikai eltolódást jelez. Egyebek közt annak az eszmének a 
teljes elítélése is beletartozik, hogy Amerika kivételesen jó és ártatlan 
nemzet, és kivételes jóságából fakadóan joga és kötelessége, hogy 
külföldön is kiterjessze a befolyását.:: Deklaráltan elutasította, ahogy még 
egyetlen amerikai elnök sem, azt a mélyen gyökerező meggyőződést, hogy 
az Egyesült Államoknak történeti küldetése van: megtanítani más országok 
lakóinak, hogyan szervezzék meg társadalmukat, és hogyan éljék az 
életüket. Irump talán az első amerikai elnök, aki soha, semmilyen 
körülmények között nem visszhangozná Woodrow Wilson szavait: 
, Amerikaiak vagytok, és az a dolgotok, hogy akármerre jártok, magatokkal 
vigyétek a szabadságot, az igazságosságot és az emberiesség elveit." 

Irump nemcsak hogy ellenzi a demokrácia és az emberi jogok hitének 
terjesztését, , hanem következetesen figyelmen kívül hagyja a 
választóvonalat az emberi jogokat és demokratikus normákat tiszteletben 
tartó, illetve az őket megsértő országok között. Amerikának nincs 
küldetése, és senkinek sem lehet a mintaképe, ahogy az emberi 
történelemnek sincs , vége? abban az értelemben, hogy elérhetne egy 


erkölcsi célt. Ezért veti el Trump következetesen Amerika messianisztikus 
önfelfogását éppúgy, mint azt a gondolatot, hogy az Egyesült Államok a 
szabadság és igazságosság jelzőtüze az egész emberiség számára, olyan 
modell, amelyet minden fejlődő országnak követnie kell. 

Miután Irumpot megválasztották, egyik legkeményebb kritikusa 
megjegyezte — nem hízelgésnek szánta —: , Lehet, hogy Amerika megint 
elkezd normális nemzetként viselkedni.":: Amerika újbóli normálissá válása 
azonban nem a visszatérést jelentené a Reagan kori imázsfényezéshez. 
Ellenkezőleg: olyanra formálná az ország nemzetközi képét, mint ami 
erkölcsi értelemben se nem jobb, se nem rosszabb egyetlen más országénál. 
A 2016-os választás előtt Mitt Romney arra figyelmeztetett, hogy ha Irump 
elnök lehet, , Amerika nem lesz többé fénylő város a hegyen? — 
szemlátomást nem vette észre, hogy Irump éppen ezt akarja.:5 Azzal, hogy 
nem fogadja el a kontrasztot Amerika ártatlansága és tisztességes volta meg 
más országok bűnössége és tisztességtelensége között, Irump azt akarja a 
világ többi részének tudomására hozni, hogy Amerika nemcsak ugyanolyan 
elvtelen, mint bármely más ország, hanem ilyennek is látja magát. 

Irump számára a normalizáció azt jelenti, hogy , visszaáll az USA 
státusza mint önző államé az önző államok között?".. Amerika csak akkor 
lehet nyertes, ha felhagy az olyan, föld felett lebegő, más népek javát 
szolgáló eszmények hirdetésével, mint a demokrácia és az emberi jogok. Az 
előző elnökök hitet tettek az amerikai kivételességtudat mellett. Ám ez 
veszélyes önhipnózis volt, saját maguk állította csapda, amibe az 
amerikaiak időről időre belelépnek. Mi lehetne nagyobb ostobaság, mint 
arra kötelezni az Egyesült Államokat, hogy önzetlenül más országok 
érdekében cselekedjék? 

Az amerikai kivételesség mítoszának elvetését csak megerősíti az a 
darwini vízió, hogy az élet könyörtelen, amorális harc, mindenki mindenki 
ellen. Amikor Joe Scarborough tévés újságíró szóba hozta, hogy Putyin 
, meggyilkoltatja az újságírókat, akik nem értenek egyet vele", Irump 
emlékezetesen azt felelte: , Hát, szerintem, Joe, a mi országunk is egy 
csomó embert megöl.". Amerika normális ország. Ártatlan embereket 
gyilkol, gyakran minden ok nélkül, mint bármely más ország. 

TIrump azt akarja, hogy Amerika ne csak tudomásul vegye, hanem 
magáénak is vallja az ártatlanság hiányát. Hasonlítsuk össze ezt a cinikus 
amoralitást azzal, ahogy liberális elődjei hasonlóan csengő szavakkal 
cáfolták Amerika ártatlanságát. Amikor Bill Clinton és Obama tagadta 


Amerika ártatlanságának eszméjét, a Irumpéval szögesen ellentétes okból 
tették. Mindketten elismerték hazájuk súlyos bűneit, de nem fordultak el 
attól az elgondolástól, hogy Amerika az egész világ csodálatára méltó 
erkölcsi eszményt képvisel. 

Clinton elnök például 1999-ben, hogy bizonyítsa, nem azért ment 
Ankarába, hogy Amerikáról prédikáljon vagy áradozzon, ezt mondta a 
török Nagy Nemzetgyűlésben: 


Ne feledjék, én olyan országból jöttem, amely azon a hitvalláson 
alapult, hogy minden ember egyenlőnek teremtetett; és mégis, 
nemzetünk alapításakor rabszolgaság volt nálunk; a nőknek nem volt 
választójoguk; és még a férfiak sem szavazhattak, ha nem volt 
vagyonuk. Tudok egyet-mást arról, milyen az, ha egy ország 
eszményei tökéletlenül valósulnak meg. Hosszú utat tettünk meg 
Amerikában az alapítástól odáig, ahol ma tartunk, de ezt az utat 
érdemes volt megtenni.:: 


Az amerikai tökéletlenség e megvallásának retorikai célja az volt, hogy 
meggyőzze hallgatóit: helyes lenne utánozniuk Amerika , hosszú útját". Ha 
a törökök követnék Amerika példáját, előbb-utóbb megszűnne országukban 
az etnikai diszkrimináció. Az Egyesült Államok még távol van attól, hogy a 
szabadság és az igazságosság mindenkire kiterjedjen, de ez nem csorbítja az 
ország kivételességét. Ami Amerikát kivételessé teszi, pontosan az, hogy az 
elnök külföldön minden védekezési kényszer nélkül, nyíltan bevallhatja 
hazája hibáit. Ez a szívből jövő beismerő vallomás közvetve arról szólt, 
hogy az amerikaiak messzebbre jutottak a morális tökéletesedés útján, mint 
a török hallgatóság. 

Tíz évvel később, Kairóban Obama hasonlóan emelkedett 
dicshimnuszt zengett az amerikai kivételességtudathoz.4 Az tette egyedivé 
Amerikát, hogy vezetői bátran szembenéztek a nemzet múltbeli bűneivel. 
Nyilvánvaló, hogy ennek a lefegyverző nyíltságnak köszönhetően vált az 
ország az emberiség morális fároszává. Ezért tartották fenn képviselői 
maguknak azt a jogot és kötelezettséget, hogy megmondják másoknak, 
milyen teendőket , kell" végrehajtaniuk, és milyen követendő eljárásokat 
, kell? lemásolniuk. Clinton és Obama részéről Amerika ártatlanságának 
tagadása közvetett kísérlet volt az ország széles körben vitatott 


kivételességének átmentésére, különös tekintettel Amerikának mint a világ 
erkölcsi példaképének státuszára. 

Irump nem gyónásszerű, hanem becstelenebb okból ismeri el Amerika 
bűneit. Egy könyörtelen, versengő világban csak a naivok törekszenek 
ártatlanságra, és csak a vesztesek indulnak bocsánatkérő turnéra. Ha tehát 
valaki tudatában van annak, hogy nem ártatlan, az nem ok a bűntudatra 
vagy sajnálkozásra. Ellenkezőleg, az élelmesség jele. Elvégre mi értelme 
annak, ha valaki egyedül nem csal egy pókerpartiban? Irump szemében az 
amerikai erkölcsösség megtagadása az első lépés afelé, hogy Amerika 
megszabaduljon a kivételesség mítoszából eredő, számára csak káros 
illúzióktól. 

Trump , karizmája", ha lehet ezt a szót használni, jórészt tabuszegésein 
alapul. És kivételes elnökségében a legkivételesebb dolog az amerikai 
kivételesség mítoszának elvetése. Olyasmit ért el, amit addig mindenki 
lehetetlennek gondolt. Kibékítette Amerika legsovinisztább polgárait azzal 
az elgondolással, hogy Amerika , nagy" lehet úgy is, ha közben nem játszik 
nemzetközi vezető szerepet, erkölcsileg nem felsőbbrendű, nem kivételesen 
ártatlan, és nincs joga kioktatni más országokat. Elválasztotta Amerika 
veleszületett önimádatát attól a tudattól, hogy Amerika az erkölcsi 
magasabbrendűség értelmében , különleges?. Ezen a ponton fontos 
megjegyezni: csak a Demokrata Párt legbaloldalibb tagjai tagadják, hogy 
, az USA más nemzetek fölött áll". Ez jól érzékelteti, mekkora lehet Irump 
hipnotikus ereje. Valósággal megdelejezte nacionalista táborát, elérve, hogy 
pontosan úgy gondolkozzanak, mint a legliberálisabb, kétségektől gyötört 
demokraták, miközben nem kötelezte őket arra, hogy felhagyjanak 
intoleráns és idegengyűlölő fantazmagóriáikkal. 

Irump csatakiáltása körülbelül így hangzik: , Nekünk olyan ember 
kell, aki fogja az Egyesült Államok brandjét, és újból naggyá teszi." Ez a 
jelszó azért ellentmondásos, mert az elnök kimondott célja Amerika 
brandjének átformálása úgy, hogy ne látsszon se jobbnak, se rosszabbnak a 
többi — országnál. — Minthogy semmi köze nincs az amerikai 
kivételességtudathoz, a 1Irump-féle amerikai , nagyságnak" nincsenek 
történelmi előzményei. Azt mondja, hogy újra naggyá kellene tenni, de 
igazából nem lebeghetnek a szeme előtt az ötvenes-hatvanas évek, amikor 
Amerika többet termelt, mint a háborútól feldúlt óvilág, megoldotta a 
munka és az üzleti érdek konfliktusait, amikor , felbukkantak a beatnikek és 
témává lettek a polgári jogok" így valóban ez volt az amerikai 


kivételességtudat fénykora. A Irump-féle , nagyság" valami egészen más; 
hozzátartozik a lemondás Amerika öntudatosan vallott egyediségéről és az 
ország hasonulása a köznapi világ többi részéhez. Ennek döbbenetet kellett 
volna keltenie, hiszen ,az amerikaiak nincsenek hozzászokva a 
gondolathoz, hogy országuk csak olyan, mint a többi". A Republikánus 
Párt vezetői azonban — többekkel együtt — harc és fenntartás nélkül 
elfogadták az effajta normalizációt.. Ha megértjük, miért nem volt 
semmilyen ellenállás, sokkal közelebb jutunk Irump rendkívüli politikai 
sikerének megértéséhez. Hogyan sikerült rábírnia Amerika zászlólengető 
nacionalistáit annak a gondolatnak a megtagadására, hogy az Egyesült 
Államok erkölcsileg jobb a többi országnál? 


, CSODÁLATOS DEMOKRÁCIA" 


Miért volt kész oly sok amerikai elfogadni azokat a politikai nézeteket, 
amelyek szögesen ellenkeznek országuk legpatinásabb kulturális 
hagyományaival? Egy olyan személyiség megválasztása, aki nyíltan 
ellenséges Amerika morális vezető szerepével szemben, azt mutatja, hogy 
az amerikai közvélemény mélyén sötét áramlatok kavarognak. Amikor 
TIrump az 1980-as években először érvelt amellett, hogy Amerika , vesztes" 
nemzet, szinte senki sem figyelt rá.: Ami közben megváltozott, nem Irump 
gondolkodásmódja volt, hanem az amerikai társadalom fontos erőinek 
fogékonysága erre az üzenetre. De miért kapott hirtelen — eladdig példátlan 
— politikai lendületet az a képtelenül hangzó tétel, hogy Amerika a világ 
amerikanizálódásának legfőbb áldozata? A háttér megértéséhez vegyük 
szemügyre, hogyan készítette fel az iraki megszállás és a terror elleni 
háború a közvéleményt arra, hogy rokonszenvesnek találja Irump 
radikálisan revizionista gondolkodását. 

Elnökválasztási kampányában Irump rendszeresen elítélte a 
, veszélyes elképzelést, hogy nyugati demokráciákat csinálhatunk olyan 
országokból, amiknek sem tapasztalatuk nincs, sem érdekük nem fűződik 
hozzá, hogy nyugati demokráciává váljanak".: Nyilvánvaló, hogy Irakra 
gondolt. Ő már 2004-ben is kételkedett abban, hogy Irakból , csodálatos 
demokrácia" lehet, ehelyett azt jósolta, hogy ,,két perccel azután, hogy 
kimegyünk, kitör a forradalom," és a hatalmat ,a legszemetebb, 


legkeményebb, legdörzsöltebb, legaljasabb fickó? fogja megragadni.:: 
Elnökként pedig tisztázta, hogy az Egyesült Államok végre és végleg 
kiszáll az utánzós-promóciós ügyletekből.: 

Az, hogy Amerika a világ amerikanizációjának legnagyobb vesztese, 
Irump furcsa sejtései közé tartozik. Sokkal fogékonyabb közönségre talált 
az a kijelentése, hogy Irak demokratizálása nem Amerika dolga, mint az a 
korábbi fölvetése, hogy nem Amerika dolga lett volna, hogy Németországot 
és Japánt működő kapitalista demokráciákká alakítsa át.:: 

Megváltoztak az idők. De annak, hogy a nyilvánosság eltérően reagált 
erre a két állításra, konkrétabban az volt az oka, hogy az Egyesült Államok 
1945 után azért volt képes hajdani ellenségei demokratizálásának 
kezdeményezésére és irányítására, mert gazdaságilag és katonailag 
uralkodó szerephez jutott egy háború nyomán, amely romba döntötte az 
addigi iparosodott országok többségét. Egyértelmű, hogy Amerikának többé 
nem jut ilyen aránytalanul nagy rész a globális hatalomból. És a hazai 
közvélemény lelkesedése azért, hogy a világot Amerika képére formálják 
át, szükségképpen alábbhagyott, miután kiderült, hogy az országnak ehhez 
nincs többé ereje.:: De az amerikai jellegű liberális demokrácia kívülről 
nézve is elvesztette kanonikus rangját, mihelyt Amerika elveszítette 
globális dominanciáját. A hatalom e viszonylagos hanyatlásának fényében 
reménytelennek látszott, hogy Amerika rákényszerítse érdekeit és 
értékítéleteit a világ többi részére. Nincs értelme azzal próbálkozni, aminek 
a megvalósításához hiányoznak a képességeink. Ebből a szempontból az 
amerikai —— kivételességtudat Irump-féle , amerikaiatlan?" elvetése 
realisztikusabb, mint Robert Kagan tipikusan amerikai hite abban, hogy , a 
hanyatlás [...] választás kérdése. Nem elkerülhetetlen sors.":- Amerika sorsa 
igenis a viszonylagos hanyatlás. Választási lehetőség csak abban a 
tekintetben marad, hogy a hanyatlást mennyire bölcsen vagy ostobán 
kezeljük. 

Érdemes felidézni azt is, hogy Trumpnak igaza volt, amikor beiktatási 
beszédében azt mondta, , Amerika infrastruktúrája elhanyagolt és 
szétesőben van".s Az, hogy Amerika a külpolitikai döntéseit az emberiség 
érdekében végzett egyetemes küldetés nyelvezetébe csomagolja, csak addig 
volt hihető, amíg el nem veszítette magabiztosságát, a tudatot, hogy ő a 
modernség éllovasa. A számvetés Amerika zsugorodó viszonylagos 
hatalmával és globális tekintélyével reális magyarázatot nyújt arra, miért 
volt hajlandó az amerikai választók számottevő hányada olyan jelöltet 


támogatni, aki nyíltan kigúnyolta az ország arra való , elhivatottságát", hogy 
— ha nem is erővel, hanem példája révén — elterjessze saját politikai és 
gazdasági modelljét a földgolyón. 

1989 után az amerikai külpolitikai elit sok fontos tagja szentül hitt 
abban, hogy , küszöbönáll a globális demokratikus kapitalista forradalom, 
amit az Egyesült Államok vezet, s ő ad neki mintát?.:5 Az effajta, nehezen 
múló túlzott magabiztosság az iraki inváziót ugyan nem magyarázza, de 
annak nyilvános indoklását igen. Miután kiderült, hogy Szaddám 
Huszeinnek nincsenek tömegpusztító fegyverei, a George W. Bush- 
kormányzat a háború igazolásában teljességgel átváltott a liberális- 
humanitárius indokokra: meg kell védeni az iraki civilek emberi jogait, és 
fegyverrel terjeszteni a demokráciát. Az ilyen ambíciók támogatását addigra 
már megszokta az amerikai közvélemény. A háború tényleges indítékai 
azonban, mint arra a kormányzat sok bírálója habozás nélkül rámutatott, 
egészen másfélék voltak... De akármi volt az indíték, a háborút azzal az 
erkölcsi kötelezettséggel igazolták, hogy szerte a világon általánossá kell 
tenni a liberális demokrata normákat és intézményeket. 

Ugorjunk előre, a mába. Irump antimissziós mondandóját erősítette az 
a tény, hogy Amerika nemzetközi képét súlyosan beárnyékolta a kormány 
9/11-re adott irracionális válasza, így nemcsak a sikertelen háborúk, hanem 
az Abu Ghraib-i foglyok fotókkal dokumentált bántalmazása is, vagy a 
véletlenszerű döntésekkel Guantánamóra hurcolt emberek évtizedes, 
önkényes fogva tartása. Az ilyen visszaélések arra ösztönözték a világnak 
még azokat a részeit is, ahol hajdan liberális , fároszként?" néztek fel 
Amerikára, hogy ne csak Amerika ,keresztes vitézi" törekvéseiben 
kezdjenek kételkedni, hanem az amerikai példa követhetőségében is. Azt, 
hogy oly sok amerikai, még liberális meggyőződésűek is, készségesen 
elfogadták Donald  Irumptól az erkölcsi magaslat feladását, a 
legegyszerűbben úgy lehet megmagyarázni, hogy Amerika erkölcsi 
magaslata ténylegesen elveszett. Ez az oka, hogy a 21. század első 
évtizedében Amerika kénytelen volt lemondani addigi , példamutatás általi 
befolyásáról", amire oly büszke volt. Nem Irump gerjesztette az USA 
globális vezető szerepéből való globális kiábrándulást, hanem éppen akkor 
lett megválasztható, amikor a szélesebb nyilvánosság rezonálni kezdett az 
amerikai hittérítő hagyománnyal szembeni ösztönös ellenszenvére. 

Ezzel pedig újból visszatértünk ahhoz a tényhez, hogy 1989 nyomán 
radikálisan átalakult Amerika nemzetközi pozíciója. A megelőző négy 


évtizedben a Szovjetunió nem csupán Amerika fő katonai ellenlábasa volt, 
hanem egyszersmind az ideológiai és erkölcsi , Másik". Az amerikai jobb- 
és a baloldal is a sztálinista rémálomra reagálva védelmezte a liberális 
társadalom egymással versengő vízióit. A hidegháború ilyen értelemben 
erőteljesen formálta Amerika közéleti filozófiáját. Úgy is lehet mondani, 
hogy a hidegháború volt Amerika közéleti filozófiája. A szovjet 
kommunizmussal folytatott versengés az energiák nagy részét lekötötte, és 
meghatározta, hogyan gondolkodnak az amerikaiak az alapintézményeik 
mögött álló lényegi elvekről. Az amerikai liberalizmus ugyanis a szovjet 
totalitarizmus kifordított változata volt, vagy annak látszott. A szólás, a 
sajtó és a lelkiismeret szabadságát pontosan azért idealizálták, mert 
Moszkva mindhármat kegyetlenül elfojtotta. S az amerikaiak ugyanebben a 
szellemben hirdették a mozgásszabadság, az egyesülési jog, a tisztességes 
bírósági eljáráshoz való jog fontosságát, valamint a hivatalban lévők 
leváltását lehetővé tevő, kompetitív választásokon való szavazásét. Hasonló 
okból hangsúlyozták azt is, mennyire fontos, hogy legyen mozgástér a 
magánvagyon felhalmozására — annak a feltevésnek a jegyében, hogy csak 
a decentralizált és nem tervezett gazdaság lehet a jólét és a politikai 
szabadság alapja. 1989-ben az volt a kérdés: túlélik-e ezek az , amerikai 
értékek" a geopolitikai versengést, ami stratégiailag létfontosságúvá tette 
őket? 

Paradox módon az a szuperhatalom győzött a hidegháborúban, 
amelyik ideológiailag kiállt a politikai és gazdasági verseny mint legfőbb 
érték mellett. A Nyugatnak, miután mindig a verseny jótékony hatását 
ünnepelte, immár nem volt egyenrangú, hasonló nemzetközi hatású víziót 
hirdető vetélytársa, amely serkentette volna  erőfeszítésében, hogy 
megfeleljen saját kinyilvánított eszményeinek.,. Miután a diadalmas 
Amerika egyedül maradt szuperhatalomként, nemcsak a biztonságnak, 
hanem a politikai értékeknek is monopolhelyzetben lévő szolgáltatója lett. 
Azok között, akik üdvözölték ezt a fejleményt, kevesen vették komolyan a 
liberális — elméletből következő előrejelzést, hogy a kínálati 
monopolhelyzetbe kerülők, miután megszabadulnak a verseny nyomásától, 
pazarló, meggondolatlan módon kezdenek viselkedni, s nemigen vannak 
tekintettel a viselkedésük költségeire, főként a fogyasztókra, akiket ők és 
csakis ők látnak el. 

Ez az egyik oka annak, hogy az amerikai liberalizmus, mihelyt 
, megszabadult? a szovjet kommunizmus hidegháborús konkurenciájától, 


elveszítette iránytűjét. A demokrácia és az emberi jogok már nem látszottak 
olyan központi fontosságúnak a nemzeti identitásban, mert az amerikai 
közgondolkodás már nem a pusztító fegyvereivel egzisztenciális veszélyt 
jelentő, egyenrangú vetélytárs modelljéhez viszonyította magát. A 
hidegháború idején az egyetemes emberi jogokat stratégiai tényezőnek 
tartották. A terror elleni háborúban viszont az önkényes letartóztatástól való 
védelem és a tisztességes tárgyalás jogát stratégiai hátránynak látták, mivel 
nyíltan korlátozták az erőszakos módszereket, amelyekre az USA 
funkcionáriusainak — hitük szerint — szükségük volt az ország újonnan 
megtalált dzsihádista ellenségeivel szembeni harcban. 

Ugyanígy a ,nyitott társadalom", beleértve a határok szabad 
átlépésének jogát, már nem annyira ígéret volt, hanem inkább fenyegetés. 
Reagan követelésének helyébe, hogy a szovjetek , döntsék le a falat", a 
megerősített útakadályok és szögesdróttal védett határok újbóli felértékelése 
lépett — mint az egyetlen használható módszer arra, hogy megvédjük a 
liberális világot a határain túli dzsungeltől. 


AMERIKA ÜVEGHÁZA 


Hogy az utánzás komolyan veszélyezteti az utánzottat, megzavarja a 
tájékozódásban és megfosztja örökségétől, paradox elgondolásnak látszik, 
de a megértésében segíthet, ha számba vesszük az angol nyelv világméretű 
elterjedését. A közép-európai populisták rendszeresen azzal vádolják az 
anglofón eliteket, hogy nemzetárulók, monopolizálják a vészkijáratokat, és 
készek figyelmeztetés nélkül cserben hagyni honfitársaikat. Itt az ellenkező 
szemszögből közelítjük meg a témát. 

Egy-két évtizeddel ezelőtt a nem amerikaiak azt feltételezték, az angol 
nyelv terjedése azt jelenti, hogy az amerikai értékek és eszmék meghódítják 
a világot. Philippe Van Parijs filozófus a nyelvi igazságszolgáltatás 
elméletének keretében azt javasolja, hogy vessenek ki speciális nyelvi adót 
az anglofón közösség tagjaira, hogy ebből lehessen finanszírozni a nem 
angol ajkú közösségek  angoltanulásának  költségeit.s Ezt a 
transzferprogramot azzal indokolta, hogy az angol ajkúak tetemes meg nem 
szolgált jövedelemre tesznek szert pusztán azzal, hogy angol az 
anyanyelvük. 


Bizonyos értelemben igaz, hogy az amerikai angol a világ , tartalék 
nyelve", éppen úgy, ahogy az amerikai dollár a világ tartalék valutája, 
méltánytalan előnyhöz juttatva az amerikaiakat a mindenféle nemzetközi 
tranzakciókban. Ámde miután Washington a világméretű instabilitás 
gócpontja lett, már kevésbé hihető az a gondolat, hogy az angol nyelv 
terjedése vitathatatlan előnyt jelent az ilyen anyanyelvűeknek. Szó se róla, 
az amerikaiak büszkék arra, hogy az emberek mindenhol az angolt 
biflázzák, és amerikai egyetemeken akarnak tanulni. Mégis egyre 
nyilvánvalóbb, hogy az angol nyelv világméretű elterjedése kompetitív 
hátrányt jelent az amerikaiaknak egy keresztül-kasul összeszövődő 
világban. Sőt, stratégiai fenyegetés az amerikai biztonságra nézve. 

Kezdjük egy magától értetődő dologgal. Az amerikaiak kevésbé 
motiváltak idegen nyelvek megtanulására, mint a nem amerikaiak. Egy 
Gallup-felmérés szerint az amerikaiaknak csak mintegy negyede beszél 
legalább társalgási szinten más nyelven az angolon kívül. Ennek a 
negyednek 55 százaléka spanyolul tud; közülük soknak a spanyol valójában 
az első, nem a második nyelve. Az Idegennyelv-tanítás Amerikai 
Tanácsának vezetője szerint az amerikaiak idegennyelv-tudás tekintetében 
, a világranglista alján?" vannak. 

Egy állítólag élvonalbeli országnak ez a megalázó helyezése kínos 
következményekkel jár. Az egynyelvű amerikaiak és a nem angol 
anyanyelvűek, angolul mégis viszonylag folyékonyan beszélők közötti 
aszimmetria a hatalmi aszimmetria legfontosabb példáinak egyike abban a 
világban, ahol az oktatás a társadalmi mobilitás és a gyors változáshoz való 
alkalmazkodás kulcsa. Ahogy Amin Maalouf írta: , Mindig súlyos hátrány 
lesz, ha valaki nem tud angolul, de mindinkább az is súlyos hátrány, ha 
valaki csak angolul ért.": Az amerikaiak számára teher a provinciális 
médiakultúrájuk, így nem képesek nyelv segítette tanulás révén komplex 
helyi valóságokkal találkozni s értelmezni őket. Egyre inkább elveszítik 
kapcsolatukat a külvilággal. A nem amerikaiak világképe egyre kevésbé 
érthető az üzleti, diplomáciai, média-, sőt a tudományos elit számára. Az 
emberektől, akikkel külföldön beszélnek, túlságosan gyakran hallják csak 
azt, amit partnerük feltételezése szerint hallani akarnak. 

Gyakori érvelés, hogy az amerikai kultúra világméretű népszerűsége 
Amerika globális fölényének és hatalmának a jele. Íme, egy jellemző példa: 


A nyugati liberális demokrácia csúcspontján az Egyesült Államokban 
— kisebb mértékig Nyugat-Európában — éltek a leghíresebb írók és 
zenészek, itt készültek a legnézettebb tévéműsorok és filmek, itt 
működtek a legfejlettebb iparágak és a legtekintélyesebb egyetemek. 
Az Afrikában vagy Ázsiában felnövő sok fiatal mindezt egységben 
látta: a vágy, hogy részesüljenek a Nyugat kifogyhatatlan 
gazdagságából, azonos volt a vággyal, hogy átvegyék az életstílusát, és 
a szemükben az életstílus átvétele megkövetelte azt is, hogy 
leutánozzák a politikai rendszerét. 


A kiváló szerzők azzal folytatják, hogy ez a , kulturális erő? tette lehetővé, 
hogy az Egyesült Államok , hatással legyen más országok fejlődésére? .:: De 
az efféle állítások Amerika , puha hatalmáról? kétes érvényűek. A 
folyékony angol nyelvtudás globális elterjedése — és amit ez segít és bátorít: 
az amerikai kultúra ismertsége szerte a világon — oda vezetett, hogy az 
Egyesült Államok ma egy üvegházban él. A világ sokkal jobban ismeri 
Amerikát, mint Amerika a világot. És felvetődik a kérdés: ki tudja jobban 
manipulálni és kicselezni a másikat? 

Az egész világ amerikai filmeket néz, és nyomon követi az USA 
politikai életét, ez tény. Ám ezzel az idegen hatalmak, például Oroszország, 
roppant előnyhöz jutnak, például amikor titkosan be akarnak avatkozni az 
amerikai politikába. Úgy tudni, Putyin elnök utasításba adta védelmi 
miniszterének, Szergej Sojgunak, hogy ha meg akarja érteni Amerika 
működését, egyetlen dolgot kell csinálnia: megnézni a Netflix Kártyavár 
című sorozatát. 

Miközben más országok polgárai sok mindent tudnak az 
amerikaiakról, az amerikaiaknak kevés fogalmuk van arról, hogyan él és 
gondolkodik a külvilág. Az amerikaiak sohasem hallottak a nem angol ajkú 
filmcsillagokról, és csak egészen halvány fogalmaik vannak arról, mik a 
tétek más országok politikai konfliktusaiban. A megértésnek ez a durva 
aszimmetriája stratégiai sebezhetőséget rejt magában. Egy húszéves 
dzsiddai vagy karacsi fiatal például szörfözhet a neten, és beiratkozhat egy 
oklahomai pilótaiskolába, de aligha van olyan oklahomai húszéves, aki 
tudhatná, hogy milyen lehetőségek vannak Dzsiddában vagy Karacsiban, 
hiszen nem beszéli az ottani nyelveket. 


Amikor a  WikiLeaks nyilvánosságra hozta az amerikai 
Külügyminisztérium titkos táviratait, világszenzáció lett, és komoly 
fejfájást okozott az amerikai diplomáciának. Ezzel szemben a pár éve 
kiszivárogtatott kínai diplomáciai táviratok kétségtelenül nagyon érdekesek 
voltak a szakmabelieknek, de sohasem lehetne belőlük az újságolvasók 
csemegéje szerte a világon, és nem származhat belőlük a kínai 
külpolitikának súlyos hátránya, mert viszonylag kevesen olvasnak 
folyékonyan kínaiul — kivéve a kínaiakat és maroknyi külföldi szakértőt. 

Meglehet, az Egyesült Államok napjainkban jelentős katonai 
fölényben van Kínához képest. De a kulturálisan és politikailag 
transzparens Amerika és a kulturálisan, politikailag átláthatatlan Kína közti 
aszimmetria miatt kétséges, hogy Amerika bármiféle előnyt élvezne a 
kereskedelmi vitákban. Ahogy Bob Woodward 2018-ban megjegyezte az 
abban az évben kezdődő kínai—amerikai kereskedelmi háborúról: 


A kínaiak pontosan tudják, hová kell ütni ahhoz, hogy az politikailag 
és gazdaságilag is fájjon. Ezen a téren az Egyesült Államok még csak 
bölcsődés volt, miközben a kínaiak doktorátust szereztek. A kínaiak 
pontosan tudták, melyik kongresszusi választókerületben milyen 
termékeket állítanak elő, például hol termesztenek szójababot. Azt is 
tudták, melyik ingadozó választókerület játszik majd fontos szerepet, 
ha a republikánusok meg akarják tartani a képviselőházi többségüket. 
És úgy tudják kivetni a vámokat, hogy azzal olyan termékeket 
sújtsanak, amelyeket ezekben a választókerületekben vagy államokban 
termelnek. A kínaiak például kinézhetik maguknak célpontként a 
bourbont, amely abból a Kentucky államból érkezik, ahol McConnell a 
szenátor, vagy a tejtermékeket Wisconsinból, Paul Ryan államából.:. 


Nemcsak hogy sokkal több kínai diák tanul Amerikában, mint amerikai 
Kínában, de ráadásul, az átlagot nézve, sokkal tájékozottabbak. 

Az, hogy az angol lett a globális lingua franca, korábban az amerikai 
puha hatalom biztos indikátorának látszott, de mára mintha olyan világot 
hozott volna létre, ahol Amerika katonai fölényét és gazdasági sikerét 
aláássa a kulturális analfabetizmus és a külvilág iránt közönyös 
provincializmus.a Csak ront a helyzeten az a tendencia, hogy a 
külügyminisztériumi szakértőket, akik ismerik a nyelveket és a kultúrákat, 


félreszorítják a Pentagon ilyen ismereteknek híján lévő nehézsúlyú figurái. 
Akárhogy is legyen, a más nemzetek nyelvében, történelmében és 
politikájában való járatlanság természetes módon erősíti a gyanakvást és a 
félelmet attól, akit az ember csak hézagosan képes megérteni. Azonkívül 
növeli az esélyét annak, hogy tudatosan meg lehessen téveszteni gondosan 
kitervelt, célzott tartalmú dezinformációval. Amikor az Afganisztánban 
vagy Irakban állomásozó amerikai katonák azt jelentik a helybéliekről, 
hogy ,csak az erő nyelvén értenek", többet árulnak el saját egynyelvű 
provincializmusukról és csőlátásukról, mint az országról, amelynek belső 
konfliktusait hiába igyekeznek megfejteni. A megértés hiánya megnehezíti 
a stratégiai gondolkodást, mivel a stratégia megköveteli, hogy előre lássuk, 
hogyan reagálnak a lépéseinkre mások. Az Egyesült Államok kormányzata 
mindaddig képtelen lesz , hatni más országok fejlődésére", amíg gúzsba 
köti saját egynyelvű oktatási rendszere, és kulturális szemellenzője 
veszélyesen anakronisztikus egy mindinkább globalizált világban. 

Amint Alekszandr Volosin, Oroszország Elnöki Hivatalának volt 
főnöke mondta az egyik szerzőnek: az utánzók jobban ismerik az 
utánzottakat, mint az utánzottak azokat, akik utánozzák őket. A sikeres 
ragadozók jobban ismerik a prédáikat, mint az áldozatok saját magukat. Az 
Egyesült Államok nem határolta el magát fallal a versenytársaitól, hanem 
éppen egy olyan, falak nélküli, nyitott világot alkotott, ahol az egynyelvű 
Amerika a többnyelvű külföldi fosztogatók kényelmes célpontja lett. A 
behatolással gyanúsíthatók között olyan országokat találunk, amelyek — 
megpróbálván a hegemón liberális világhatalomhoz igazodni — hosszú 
évtizedeken át lelkiismeretesen tanulmányozták az amerikai politikát és 
kultúrát. Miközben Kína gazdasági ereje tovább nő a Nyugat rovására, a 
technológiatranszfer miatt aggódó üzleti vezetők és a munkájuk 
elvesztésétől félő populista szavazók egyaránt a külföldi konkurenciától 
való paranoid rettegés zászlaja alá tömörülnek, miután Irump évtizedeken 
át majdnem egyöntetűen süket fülekre talált ennek a hangoztatásával. 
Miközben az USA viszonylagos hatalma csökken, egyre több nemzeti 
politikus kezd félni a kölcsönös nemzetközi függéstől, köztük jó néhány 
demokrata is. Irump felemelkedését ez a kulturális változás készítette elő. 
Az amerikai viszonyok külföldi megértésében — aminek az angol nyelv 
globalizációja volt az alapja — sokan a politikai felforgatás és a 
technológiarablás eszközét látják. 


UTÁNZÓK MINT VETÉLYTÁRSAK 


Az Utánzás Kora színleg olyan világ volt, ahol mindenki nyer. Az efféle 
naiv liberalizmus hamis erkölcsi parancsa — populista kritikusai szerint — az, 
hogy ,tedd azt másokkal, amit kívánsz, hogy veled cselekedjenek". Ez a 
moralizáló parancsolat felhívás a pajzs leengedésére. Az , Amerika az első" 
viszont antiaranyszabály. Geopolitikai szinten azt jelenti, hogy minden 
kereskedelmi vetélytárs Amerika becsapásán mesterkedik, és Amerikának 
nem szabad finomkodnia, hanem minden kétoldalú alkuban a számára 
előnyös kimenetelre kell törekednie. Nyerni annyi, mint túljárni a másik 
eszén, veszíteni annyi, mint hogy a másik átver minket. Az a világ tehát, 
ahol mindenki nyertes, még ha lehetséges is, olyan világ lenne, ahol 
Amerika többé nem , nyerhet", és pontosan ez Irump nem szűnő 
panaszainak forrása. 

A mi gondolatmenetünkben természetesen adódik a kérdés: Miért 
nincs  Irumpnak ösztönösen ínyére az  utánzók és  utánzottak 
megkülönböztetése? Az egyik válasz az, hogy elhomályosítja, amit sokkal 
értelmesebb különbségnek tart: a győzelem és a vereség különbségét. 
Életrajzai a jelek szerint egyetértenek abban, hogy  , egyszerű 
gondolkodásában csak győztesek és vesztesek vannak", és , zérus összegű 
világát győztesek és vesztesek" lakják.:: Így fogalmazta meg ő (vagy aki 
helyette ír): , Sokan mondogatják, milyen remek dolog, amikor mindkét fél 
nyer. Ez egy nagy marhaság. Egy jó üzleten te nyersz — nem a másik fél. 
Szétzúzod az ellenfeled, és a végén te jársz jobban.":- Vagy uralkodsz, vagy 
uralkodnak rajtad. Dzsungeltörvény. Ahogy egy valamikori bizalmasa 
elmagyarázta: 


Számára ez bináris, zérus összegű választás volt: Vagy dominálsz, 
vagy aláveted magad. Vagy félelmet keltesz, és kihasználod, vagy 
megadod magad a félelemnek. [...] Számtalan beszélgetésünkben 
tisztázta, hogy minden találkozást úgy tekint, mint mérkőzést, amiben 
győznie kell, mert az ő szemszögéből az egyetlen másik opció a 
vereség, az pedig azonos a megsemmisüléssel.:s 


Köznapi szinten logikus, hogy Irumpnak ellenszenves az utánzás politikája, 
mert az üzletember nézőpontjából az utánzók fenyegetést jelentenek.sz Az 
amerikai üzleti világban értékelik Trump adócsökkentéseit és deregulációs 
intézkedéseit, de nem szeretik kiszámíthatatlan és követhetetlen 
vámkivetéseit, illetve a vámok megszüntetését. Amiért mégis oly sokan 
kitartanak Irump mellett, az annak a makacs hangoztatása, hogy Amerika 
külföldi utánzói megsértik az amerikai szabadalmi és szerzői jogokat. 

Ha az utánzó versenytársak sikeresen másolják le (és fejlesztik tovább) 
a másik fél üzleti modelljét, akkor megkaparintják a vevőit. A sikeres 
imitátorok haszonnal plagizálnak, és csődbe döntik az áldozatot. Irump 
számára évek óta Németország és Japán a legbotrányosabb példa. Miután a 
második világháborúban az Egyesült Államok döntő vereséget mért rájuk, 
hagyta, hogy valamikori ellenségei a kereskedelmi riválisaivá legyenek. Az 
USA 1945 utáni külpolitikájáért felelős , bölcsek?" ezt olyan üzletnek 
tekintették, ami ellen nem merülhet fel kifogás, hiszen akkoriban a 
kereskedelmi mérleghiány jobbnak rémlett, mint a termonukleáris háború. 
De néhány röpke évtizeden belül a katonailag legyőzött ellenségek 
elkezdték legyőzni az Egyesült Államokat a saját játszmájában, az ipari 
export terén. Az USA azzal, hogy a német és japán nacionalizmust a 
katonai versengés felől az amerikai modellt követő ipari versengésbe 
csatornázta át, a gazdasági protekcionizmus megszállottjai szerint a saját 
sírját ásta meg. 

Azóta — Trump nézőpontjából — hasonlóan alakultak a kínai—amerikai 
kapcsolatok is. , Mi építettük fel Kínát?" — ez a meggyőződése.s A Nyugat, 
miután gazdasági nyitásra buzdította Kínát — nyilván abban a hiszemben, 
hogy ez az ország liberális-demokrata kapitalizmus felé közeledéséhez 
vezet, amint az a nagykönyvben meg van írva —, döbbenten szembesült a 
pártirányítású merkantilista rendszerrel, amely több fronton megelőzi a 
Nyugatot. Kína szédítő gazdasági fellendülése véletlenségből egybeesett 
Amerika hasztalan kísérletével, hogy amerikanizálja Közép- és Kelet- 
Európa volt kommunista országait. Kínában ezzel szemben az utánzó 
reformból kimaradt az olyan nyugati értékek imitálása, mint a 
sajtószabadság vagy a fékek és ellensúlyok rendszere. Nem volt része a 
reformnak a demokratikus részvétel és a választók általi elszámoltathatóság 
sem, noha némely megfigyelők kezdetben azt hitték, ez elkerülhetetlenül 
megvalósul, legalábbis hosszú távon. 


Irump - és nem csak ő — úgy látta, a kínai gazdasági csoda 
katasztrófát jelent az Egyesült Államokra nézve. Kína — pontosan azért, 
mert polgárai világklasszis imitátorok — ellopja, vagy talán már el is lopta a 
gazdasági éllovas szerepét az Egyesült Államoktól. Reagan volt az utolsó 
elnök, aki joggal beszélhetett Amerika kivételességéről, mert ő még nem 
látta, milyen hatással van Kína felemelkedése az USA gazdaságára. 

Trump és üzletember támogatói szívesen hivatkoznak arra, hogy az 
USA ellenszolgáltatás nélkül hozott létre és tartott fenn egy nyitott 
világkereskedelmi rendszert. Ez segítette előbb Németországot és Japánt, 
napjainkban pedig Kínát, hogy turbómeghajtású, exportorientált kapitalista 
gazdaságokká váljanak. A gazdasági nacionalisták szemében az a tény, 
hogy az amerikai vezetési technikák és termelési módszerek a korábbi és 
jövőbeli vetélytársak kezébe jutottak, már-már nemzeti sérelem. Épp elég 
baj, hogy ingyen kapták a biztonságukat, de Amerika egyenesen bátorította 
őket, hogy gyér erőforrásaikat és energiáikat gazdasági fejlesztésre 
fordítsák, azaz segítette őket, hogy nacionalista becsvágyukat magas 
színvonalú termékek gyártásába csatornázzák, amelyeket a világpiacon, így 
Amerikában tudnak eladni. Ez az elfuserált politika aztán, mondhatni, 
elvezetett az amerikai ipar katasztrofális leépüléséhez. 

Trump eredetileg azon dühödött fel, hogy Németország és Japán, 
miután katonailag szétzúzták, olyan másolt autóipart épített ki, amely 
sikeresen győzte le amerikai előfutárait a világ fogyasztói piacán. 
Közismert Cadillac-imádata és a versenytársakkal szembeni ellenszenve 
segít megérteni amúgy megmagyarázhatatlanul heves gyűlöletét kiváltképp 
a német luxusautók iránt. Híres 1990-es Playboy-interjújában mondta: ha 
lehetne, , megadóztatnám az összes Mercedes-Benzt, ami begurul az 
országba". Huszonöt évvel később, ugyanabban a beszédében, ahol 
emlékezetes módon kijelentette, Mexikó az USA-ba küldi a nemi 
erőszaktevőit, így panaszkodott: , Mikor vertük meg a japánokat bármiben? 
Milliószámra küldik ide a kocsijaikat, és mit teszünk mi? [...] Folyton 
megvernek bennünket.":o Amerikát legendás szerelem fűzi az automobilhoz, 
s ezért az, hogy a fogyasztók előnyben részesítik a külföldi autókat, ilyen 
szemmel nézve úgy fest, mint az amerikai vállalkozói kiválóság ellen 
intézett hazaáruló támadás. Abszurd, de sokatmondó lépéssel 2018 nyarán 
, Irump utasította Wilbur Ross kereskedelmi minisztert, hogy vizsgálja át az 
autóimport  vámtarifáit, és mérje fel,  jelenthet-e az  autóimport 
nemzetbiztonsági veszélyt" .s: 


Nem árt megismételni: Amerika 1945 utáni nemzetbiztonsági 
establishmentje tudatosan látott neki, hogy Németország és Japán háborús 
indulatú militarizált nacionalizmusát békés, kereskedelmi útra terelt 
nacionalizmussal váltsa fel. Azzal, hogy Németországban és Japánban is 
bátorították és támogatták az amerikai, export fűtötte iparosítás versengő 
utánzását, a harmadik világháborút akarták megelőzni, hiszen az — a 
kompakt tömegpusztító fegyverek kifejlesztése nyomán — valóban ,a 
történelem végéhez" vezetett volna. Minthogy a gazdasági fellendülés, nem 
pedig a katonai hatalom kiépítése felé akarták terelni erőiket, Amerikának 
ez a két egykori ellensége lemondott a nukleáris fegyverzet kifejlesztéséről, 
és elfogadta az amerikai nukleáris védőernyőt cserébe azért, hogy 
csatlakozzanak Amerika szovjetellenes szövetségi rendszeréhez. Akármit 
foglal is magában a , liberális világrend", az biztosan hozzátartozik, hogy a 
második világháború után Németország és Japán nem lépett be a nukleáris 
fegyverrel rendelkező országok klubjába. 

TIrumpot azonban teljesen hidegen hagyta a nukleáris tél vagy a 
harmadik világháború. Ő másféle sárkányokat akar ölni, nevezetesen az 
export hajtotta gazdasági növekedés szédítő sikereit a második világháború 
utáni Németországban és Japánban, valamint a hidegháború utáni Kínában. 
Amerika megnyerte a háborúkat, de elveszítette a háború utáni békéket 
azzal, hogy külföldi  versenytársainak exportálta  exportkapacitását. 
Nevetséges dolog — véli Irump — Amerika győzelmét látni a posztfasiszta 
Németország és Japán, a posztkommunista Kína gazdasági csodáiban, mert 
, a győztesé a zsákmány", e és a globális kereskedelemben a zsákmányt az 
USA egykori ellenlábasai kaparintották meg — az amerikai politikacsinálók 
szégyenére, akiket talán annyira gyötört a liberális lelkiismeretük, hogy 
nem merték élvezni a dominancia gyümölcseit. Mintha a harmadik 
világháború elkerülése túl nagy ár lett volna a Toyoták és Mercedes-Benzek 

Sok Trump-párti üzletember ért egyet azzal, hogy a nemzeteken túli 
utánzás legsúlyosabb következményekkel járó formája a szellemi 
tulajdonjogok megsértése. Aki hagyja, hogy leutánozzák, azt kockáztatja, 
hogy elveszíti versenyelőnyét. Ez a félelem magyarázza — legalább annyira, 
mint az adócsökkentés és a dereguláció —, miért tudta maga mellé állítani 
Irump az amerikai üzleti világ nagy részét. 

Irumpnak a mexikóiakról és muszlimokról tett fanatikus kijelentései 
valamelyest igazolják azt a vélekedést, hogy célja az 1930-as évekbeli 


, Amerika az Első" mozgalom nácibarát és izolacionista politikájának 
felélesztése.s Nincs okunk kételkedni abban, hogy tudat alatt vonzódik a 
fehér felsőbbrendűség képzetéhez. De az , Amerika az Első" TIrump-féle 
verziója arról szól, hogy az amerikai termékeknek minden vetélytársukat le 
kell győzniük a globális piacon. A Cadillac és a Mercedes közötti 
szépségversenyt az amerikai autónak kell , megnyernie7. Más szóval: az 
, első" azt jelenti, , első helyezett", nem pedig azt, hogy , über Alles", mivel 
a mások fölötti uralom interakciót jelent, az pedig aligha vonzó kilátás egy 
Trumphoz hasonló ösztönös xenofóbnak, aki mindig szívesebben fogja a 
pénzt és fut, mintsem hogy másokat kormányozzon, mely feladatot 
terhesnek és céltalannak találná. 

Az ő szemével nézve Amerika brandje és brandjei sohasem végeznek 
az első helyen, amíg más országok az amerikai leleményesség potyalesői 
maradnak. Amerikaiak voltak a globális vitafeloldó mechanizmusok fő 
megtervezői, de a döntőbíróságok ma gyakran és hálátlanul Amerika ellen 
döntenek. Ami még nagyobb botrány, Amerika ingyen adta az internetet a 
világ többi részének, és utána tétlenül nézte, hogy a saját kreativitását 
eltulajdonítják. Többé nem ellenőrzi az internetet, ami eredetileg az ország 
védelmi establishmentjének találmánya volt. A világnak adott ingyen 
ajándékot kitanulták Amerika riválisai, és most arra használják, hogy 
túlszárnyalják az országot, amelyik létrehozta. Hasonlókat lehet elmondani 
a GPS-ről és az amerikai találékonyság más produktumairól. Amerika 
elveszítette a saját alkotásai fölötti ellenőrzést. Sokan dühösek amiatt, hogy 
Kína alattomban hozzáfér a nyugati technológiához a közös vállalatok 
kötelező szerződései útján, amelyekkel ipari titkok birtokába jut. Ez az 
egyik fő oka, hogy az ország fogékony volt Irump mondandójára, mely 
szerint . Amerikát . megfosztották jogos  örökségétől, és a világ 
amerikanizációja valójában kisemmizte. 

Több kommentátornak is feltűnt, hogy Irumpot , egyáltalán nem 
érdekelte a hidegháborús verseny, amely akkor ért tetőpontjára, amikor 
Irump 1980-ban először szállt be a küzdelembe, és olyan összecsapás volt, 
amelyben [akkoriban] az Egyesült Államokat sokan vesztesnek látták? .c 
Ilyen irányú nemtörődömségének egyik lehetséges oka az, hogy — 
ellentétben a hidegháborús Németországgal és Japánnal — a Szovjetuniónak 
esze ágában sem volt leutánozni az amerikai stílusú kapitalista demokráciát. 
A Szovjetunió sohasem integrálódott a globális kereskedelmi rendszerbe. A 
mai Kínától eltérően tehát nem volt olyan helyzetben, hogy megelőzze az 


amerikai vállalatokat, vagy alájuk ígérjen, és így elcsábítsa vevőiket. 
Hasonlóan lehet jellemezni a mai Oroszországot — bár többé nem 
kommunista ország, nem hemzseg az olyan exportvállalkozásoktól, 
amelyek amerikai cégekkel versenyeznének a piaci részesedésért. Mindez 
azt mutatja, hogy Irumpnak már legalább egy évtizeddel a hidegháború 
vége előtt hidegháború utáni volt a szemlélete. Következetesen abszolút 
elsőbbséget adott — s ad ma is — a kereskedelmi versenynek a 
nemzetbiztonsági fenyegetésekhez képest. Ellentétben a Republikánus Párt 
mára elhallgattatott nemzetbiztonsági héjáival, szinkronban van a 21. 
századi amerikai közvéleménnyel, amelyben a hétköznapi gondok jobban 
izgatják a szavazókat, mint néhány kelet-afrikai terrorista vagy egypár 
mesterséges sziget a Dél-kínai-tengeren. 

Irump nem úgy látja, hogy Amerika korábbi autoriter és militarista 
ellenségeinek békés átalakulása kapitalista demokráciává az amerikai 
külpolitika győzelme volna. A németes jellegű utánzás az ő szemében nem 
, a legőszintébb hízelgés, amivel a középszerűség adózhat a nagyságnak", 
mint Oscar Wilde mondta, hanem csalók játszmája, ami aláaknázza az 
amerikai gazdaságot. Irump már az 1980-as években azt hirdette, és 
szemlátomást ma is hiszi, hogy Amerikát elárulták az utánzó játékkal. 
Amerikát átejtették az utánzói, akik hamis hízelkedéssel álcázva zárt ajtók 
mögött csak kiröhögik, mindennemű tisztelet nélkül. 


A BEVÁNDORLÓ MINT IDENTITÁSTOLVAJ 


Túlzás volna azt állítani, hogy csakis az utánzástól való szorongás 
magyarázza, miért talált Irump mondandója ennyire erős visszhangra 
Amerika belső vidékein, de bizonyára kulcsszerepet játszott. Népi választói 
bázisa, ellentétben az üzleti közösségből jött híveivel, kétfajta értelemben 
érzi veszélyesnek az imitációt. Az utánzástól való félelem mögött mindkét 
esetben a feleslegessé válástól való félelem áll. 

Irump hívei számára a , globalizáció" csúnya szó, mivel a konnotációi 
közé tartozik a munkahely és a társadalmi státusz elvesztése; az önbecsülés 
zsugorodása, ami a munkanélküliséget és a bizonytalan részmunkaidős 
állást kíséri. Irump közvetlenül ezekre az egzisztenciális szorongásokra 
apellál: , Elveszik a munkánkat. Kína elveszi a munkánkat [...] India 


elveszi a munkánkat.": Hogy a globális munkahelytolvajlás metaforája 
visszhangra talál az amerikai vidék szívében, afelől nem lehet kétség.s A 
valóságban viszont Irump kereskedelempolitikájában fontosabb annak a 
megakadályozása, hogy Kína ellopja Amerika állásgyilkos robotjait, mint 
hogy ellopja az amerikai munkahelyeket. Az a keserv azonban, amit hívei 
hallani akarnak, így hangzik: , Középosztályunk jólétét elrabolták az 
otthonainkból, aztán újraosztották az egész világon." A kínai és az indiai 
középosztály létszáma exponenciálisan nőtt, miközben az amerikai 
középosztály ezzel egyenes arányban fogyatkozott. A globalizáció tehát 
nemcsak  munkahelyvesztést jelent, hanem maga után vonja a 
középosztálybeli státusz tömeges transzferét az Egyesült Államokból a 
külföldi utánzó országokba. 

Az imitáció miatti szorongás másik, Irump bázisa számára gyötrelmes 
formája ennél is súlyosabb és rétegzettebb. Ez nem más, mint a félelem 
attól, hogy Amerika, ez a példaadó nemzet ellenállhatatlan mágnesként 
vonzza a nem fehér bevándorlókat a déli határon túlról. A , munkahelyek 
ellopása?" körüli pánikkeltés csábító politikai taktika lehet populista 
politikusok számára, mert egyesíti az idegen inváziótól való félelmet a 
külföldi konkurenciától való félelemmel. Az, hogy többen versengenek 
kevesebb munkahelyért, nyomasztó kilátás olyan embereknek, akiknek 
elhelyezkedési lehetőségei láthatóan zsugorodnak. De a bevándorláspánik 
gyökerei mélyebbek, mint az állás és a státusz elvesztésétől való félelem. 
Az identitás elvesztésével kapcsolatosak. 

Az úgynevezett ,establishmentelitek? iránti megvetés mellett a 
bevándorlókkal szembeni gyűlölet és félelem jelenti a legszembeszökőbb 
konvergenciapontot az amerikai és a közép-európai populizmus között. ,, Az 
Egyesült Államok nem lesz migránstábor — ígérte Trump —, és nem lesz 
menekültszállás." Utalt arra, , ami Európában történik", és így folytatta: 
, Nem engedhetjük meg, hogy ez megtörténjen az Egyesült Államokkal. 
Nem, amíg én állok őrt."s A , nagy hiba, amit elkövettek egész Európában", 
az volt, hogy , beengedtek több millió embert, akik durván és erőszakosan 
megváltoztatták a kultúrájukat". Az a tétel, hogy az Európán kívüli 
bevándorlók — az Európai Unió posztnacionalistáinak  — cinkos 
közreműködésével beszivárognak Európába, és fokozatosan kitörlik az 
európai kultúrát és civilizációt a történelem nagykönyvéből, nem más, mint 
a ,Nagy Helyettesítés" ultranacionalista rémálmának magva.:. Az, hogy 
Irump milyen készségesen visszhangozta ezeket a szélsőjobb toposzokat, 


amik máshol gyilkos erőszakhoz adtak retorikai igazolást,2 azt mutatja, 
hogy az ő sajátos populizmusának vonzereje is a demográfiai szorongásból 
fakad. Míg üzleti támogatói a szerzői jogok megsértésétől és a 
technológialopástól félnek, az őt mámorosan hallgató tömegek félelmének 
tárgya a kulturális behatolás és az identitás elrablása. 

Irump is, Orbán is a zsigeri gyűlöletet szítja a politikai menekültek 
ellen éppúgy, mint a gazdasági migránsok iránt, egy elképzelt, lassított 
, invázió" miatt megfújva a riadót. Céljuk az, hogy demográfiai pánikot 
keltsenek a híveik között, s ily módon felébresszék a várakozást, hogy az 
utolsó percben eljön a fehér identitás megmentője. Irump arra figyelmeztet, 
hogy , nagy, jól szervezett migránskaravánok vonulnak déli határunk felé. 
Egyesek ezt sinváziónakk nevezik. Olyan, mint egy invázió. - 
Hasonlóképpen Orbán egy 2016. júliusi beszédében, ahol talpnyaló 
stílusban dicsérte Irumpot, azt mondta közönségének: , Meg tudom érteni, 
hogy az amerikaiak a bevándorlásban pozitívumot látnak, hiszen így jött 
létre az Egyesült Államok. De azt látniuk kéne, hogy ebben a történetben 
mi vagyunk az indiánok.":: És ahogy a közép-európai populisták mondják, a 
fehér felsőbbrendűség amerikai hívei valóban az új amerikai 
, őslakosoknak? tekintik magukat, akiket a külföldi betolakodók lerohannak, 
és etnikai megsemmisítéssel fenyegetnek. Amit egykor mi tettünk az 
indiánokkal, most a mexikóiak próbálják megtenni velünk. Az amerikai 
fehér nacionalisták számára ez elég indok az aranyszabály elvetésére. 

Az inváziós hordák látomása azt is megmagyarázza, hogy az , USA! 
USA" jelszót kántáló tömegek miért fogadják el Irumptól annak tagadását, 
hogy Amerika kivételesen jó ország. Legelszántabb hívei ösztönösen 
szkeptikusak Amerikának ama Reagan kori képével szemben, miszerint 
utánzásra érdemes, , hegytetőn álló fényes város? volna, és jól érzékelték, 
hogy Reagan azért használta ezt a metaforát, hogy megerősítse: Amerika 
, még mindig fárosz, még mindig mágnesként vonzza az összes szabadságra 
vágyót" — ám ez a populisták számára azokat a déli határon túlról jövő nem 
fehér bevándorlókat jelenti, akik versenyt futnak, hogy kiszorítsák és 
kisemmizzék a fehér amerikaiakat. 

A bevándorlóellenes politikának erős az érzelmi töltése, mert a 
tömeges bevándorlás, akár valóságos, akár fiktív, azzal fenyeget, hogy az 
utolsó maradványait is elmossa annak a képzelt közösségnek, amely — 
történelmileg esetleges okokból — már felbomlóban van. Elemzésünk 
feltételezi, hogy az identitást az emberek a legélénkebben olyan érzelmek 


útján élik meg, amelyeket a másság és a hovatartozás érzékelése kelt 
bennük. Annyi biztos, hogy a modern társadalmakban a legtöbb egyén 
sokféle referenciacsoportnak része vallás, életkor, társadalmi nem, osztály, 
nagyvárosi kontra vidéki lakóhely, családi állapot, képzettségi szint és 
élettapasztalat szerint. Az identitás csak akkor egyszerűsödik le s válik 
törzsi ellentétek, sőt véres társadalmi konfliktusok formájában erőszakossá, 
ha az egyikfajta — rendszerint a felekezeti vagy etnikai — kötődés annyira 
kiemelkedő szerepet játszik az egyén önmegértésében, hogy elhomályosítja 
az összes többit. A tribalizmus és a fundamentalizmus azért olyan hatásos 
politikai mozgósító eszköz, mert a , kik vagyunk?" kérdésére a , mi" és , ők" 
közti szigorúan egydimenziós megkülönböztetés alapján ad választ. Ez a 
megkülönböztetés még szorosabban vezérli az emberi motivációt gazdasági 
nehézségek vagy gyors és kiszámíthatatlan társadalmi változások idején. 

Samuel Huntington az elsők között fejezte ki Amerika fokozódó 
vonakodását attól, hogy bevándorlónemzetként lássa önmagát. Közismerten 
kételkedett abban, hogy egy kulturálisan heterogén ország politikailag jól 
szervezett lehet.s Ez nagyon rossz hír volt az egyre inkább multikulturális 
Amerikának. Huntington a liberális  bevándorláspolitika évtizedeit 
hibáztatta hazája politikai koherenciájának hiányáért és működési 
zavaraiért. A liberális elit univerzalista és individualizmus melletti 
elkötelezettsége miatt tagadta, hogy a liberális államban csakis bizonyos 
fajhoz, etnikumhoz vagy kultúrához tartozó egyéneknek szabad és kell 
megadni az állampolgárságot. Antirasszizmusuk miatt és mert nem 
hajlandók diszkriminálni a nem fehéreket, ezen elit tagjaira mások könnyen 
rásütik a , gyökértelen kozmopolitizmus"? bélyegét, azazhogy ténylegesen 
vagy potenciálisan hátat fordítanak honfitársaik többségének. A 2018-as 
félidei választások hajrájában Irump azt bizonygatta, hogy a demokraták és 
a két partvidék elitjei , nyitott határokat és korlátlan bűnözést akarnak, és ez 
a jövőre is bőven kihat". Vagyis — sugallta — emiatt az igazi amerikai 
nemzet árulóinak kell elkönyvelni őket. 

Huntington sohasem beszélt így, de gondolatmenetének lényege elég 
jól megfelel Irump nyersebb intuitív állításainak. A liberalizmus tékozló 
vendégszeretetének eredményeként az Egyesült Államok kulturális hibrid 
vagy zagyvalék lett, s olyan elvek, például a joguralom, egyesítik, amelyek 
túl elvontak, semhogy összeköthetnék a világ számtalan országából érkező 
embereket. Itt azonban szót kell ejteni egy fontos árnyalatról. Kik vagyunk 
mi? című könyvében Huntington amellett érvel, hogy az amerikai , mi" 


összetartozása nemcsak a kulturális asszimilációtól függ, hanem az etnikai 
származás egyöntetűségétől is.a De azt is elismerte, hogy miután az USA 
feláldozta azt az összetartozást, amely még jellemző volt rá, amikor 
polgárai hatalmas többségének közös volt az eredete és egyívásúak a 
leszármazottai, soha többé nem nyerheti vissza elveszített lelkét, 
akármilyen szorosan lezárja határait. A nosztalgia lehetséges, a visszatérés 
nem. Irump úgy tesz, mintha a visszahozhatatlan múlt iránti nosztalgiából 
pártpolitikai programot tudna csinálni, ezzel viszont szakadékba vezeti 
honfitársait. Nem teheti újra fehérré Amerikát. Az egyetlen dolog, amit 
elérhet, az, hogy lerombolja Amerika második világháború utáni önképét 
mint olyan országét, amely páratlan módon képes és hajlandó az idők során 
asszimilálni a világ minden tájáról érkező bevándorlókat.s: 

TIrumpnak méretes politikai nyeresége származott abból a kulturális 
eltolódásból, amely a vidéki Amerikában volt a legfeltűnőbb: a ,kik 
vagyunk?" nyitott felfogásától a zárt és elutasító meghatározás felé vezető 
változásból. Mivel napjainkban az amerikai népesség 13,7 százaléka 
külföldi születésű, s ez az arány lassanként növekszik, a demográfia pedig a 
saját könyörtelen logikáját követi, az amerikai bevándorláspolitika 
lényegében két lehetőség közül választhat. Az egyik: járható utat nyitni a 
már itt élő és dolgozó illegális bevándorlók állampolgárrá válása felé, s 
ezzel megerősíteni az Egyesült Államok mint inkluzív, befogadó és vegyes 
kultúrájú nemzet önképét. A másik: radikálisan újradefiniálni Amerikát 
mint falakkal elzárt, a  bevándorlókkal barátságtalan, monoetnikus 
társadalmat, amely lényegileg az 50 százaléknyi fehér keresztény lakos 
országa, elzárkózik a további nem fehér bevándorlástól, és nem zavartatja 
magát a fekete, spanyol ajkú, muszlim, esetleg ázsiai és zsidó polgáraival 
szembeni, országon belüli megkülönböztetéstől. 

Irump -— legalábbis retorikai szinten — a második opciót választotta, 
noha ez logisztikailag kivihetetlen, politikailag gyúlékony és erkölcsileg 
visszataszító. 

Az 1. fejezetben kifejtettük, hogy a közép-európai, tényleges 
bevándorlók nélkül megtett bevándorlóellenes politikai lépésekben fonák 
módon a térség katasztrofális népességcsökkenése miatti demográfiai 
szorongás fejeződött ki. Amerika esetében nem a népességcsökkenés volt a 
polgárok saját bőrükön érzett tapasztalata, amely előidézte a 
bevándorlóellenességet, hanem az ipar leépülése. Noha nem ez a gazdasági 
bizonytalanság oka, a  populisták olyan témává emelték, amely 


csatakiáltásul szolgálhatott azok számára, akik a legjobban megszenvedték 
a munkahelyek és esélyek elvesztését. 

A második világháborút követő két évtizedben, amikor az Egyesült 
Államok volt a világ egyetlen ipari nagyhatalma, az amerikai 
munkásosztály példátlanul szépen prosperált. A hidegháborút követő két 
évtizedben, amikor az amerikai ipar példájának seregnyi követője akadt 
szerte a világon, ugyanezeknek a munkásosztálybeli családoknak már 
nehézségekkel kellett megküzdeniük. Ebben az időszakban sok amerikai 
úgy próbálta megtartani a középosztálybeli életforma megszokott 
homlokzatát, hogy nyakló nélkül vette föl a hiteleket. Aztán jött a 2008-as 
pénzügyi összeomlás. A hitelkártyával fizetett utánzási játszma terhei 
tarthatatlanná váltak, és a fizetésképtelenek megrendítő státuszvesztése 
ugyanúgy az antiliberális lázadás  hajtóerejének bizonyult, mint 
Magyarországon. A populista demagógok arra használták a helyzetet, hogy 
meggyőzzék a bevándorlók és a multikulturális elitek összeesküvéséről a 
szavazókat, akiknek a sorsa most rosszra fordult, és nem látják biztatónak 
gyermekeik jövőjét — még akkor is, ha e réteg bajai leginkább az 
automatizálásból erednek, nem pedig a középosztálybeli rang (és a jövőbe 
vetett hit) globális újraelosztásából Amerika és Európa, illetve India és Kína 
között. 

A jól fizető és biztos állások elvesztése kemény csapást mért sok alsó 
középosztálybeli amerikai fehér önbecsülésére éppúgy, mint anyagi jólétére. 
A tevékenységek kiszervezése és a robotizálás pontosan azért készítette elő 
a terepet a ,mi kontra ők" típusú demagógiának, mert mind a kettő 
veszélyezteti a társadalmi státuszt. Ebben az összefüggésben azt 
mondhatjuk, hogy Kína gyors integrálódása a világkereskedelmi rendszerbe 
azért különösen fontos, mert az amerikai primátus hanyatlását a 
kommunista ideológia végével társítja — az amerikaiak éppen az utóbbiért 
harcoltak elszántan sok éven át. A hidegháború befejezésével a liberális 
Nyugaton nagyban csökkent az oligarchaellenes nyomás, hiszen a 
kapitalisták már nem voltak kénytelenek a munkások kegyeit keresni azt 
remélve, hogy csökkenthetik a liberális rend katonailag erős egalitárius 
alternatívájának  vonzerejét.: Most, hogy nem volt már félelmetes 
kommunista ellenség, az amerikai kapitalizmust még annyira sem érdekelte 
a dolgozó szürke átlag, mint addig, és lelkesen belevetette magát a vagyon 
féktelen koncentrációjába. A gazdasági egyenlőtlenség nőtt, a fölfelé 
irányuló mobilitás esélye zsugorodott, és Amerika hidegháborús győzelme, 


úgy látszik, csak a szerencsés kevesek számára jelentett felhajtó erőt. De az 
új plutokrácia , elfelejtett emberei" számára mindez olyan volt, mint egy 
poszthidegháborús vereség. 

A fehér munkás- és középosztálybeli ressentiment részben nem az 
illegális bevándorlókkal szembeni ellenséges reakcióval magyarázható, 
hanem Amerika egyre gazdagabb és egyre jobban elszigetelődő liberális 
elitjének érzékelhető gőgjével.s A csak középfokú végzettségű alsó közép- 
és  — munkásosztálybeli fehéreket elkeserítette, — hogy politikailag 
láthatatlannak érezték magukat, és így Irump könnyedén körbeudvarolhatta 
őket. Bármennyire opportunista és őszintétlen volt a sorsukra fordított 
retorikai figyelme, jócskán elütött a mindkét párt politikai elitjére jellemző 
közönytől. Az amerikai establishment veszélyes módon eltávolodott a 
népesség zömétől — ez a folyamat készítette föl az országot Irumpra; ennek 
klasszikus feldolgozása Christopher Lasch The Revolt of the Elites (Az 
elitek lázadása) című, 1995-ös könyve. , Amerika kiváltságos osztályai — 
magyarázza Lasch — nemcsak a porladó iparvárosoktól függetlenítették 
magukat, hanem egyáltalán a közszolgáltatásoktól.?" Magánorvoshoz járnak, 
magániskolákba járatják gyermekeiket, magáncégek vigyáznak a 
biztonságukra, és őrzött lakóparkokban laknak. Miután , semmilyen fontos 
értelemben nem gondolnak már úgy magukra, mint amerikaiakra", ezek az 
emberek  , mélységesen közönyösek Amerika nemzeti hanyatlásának 
kilátásaival szemben?".: Ha egy demokráciában az önmagával eltelt 
politikai, gazdasági és kulturális elit ennyire érzéketlen az iránt, ami a 
többséget foglalkoztatja, megnyílik a pálya egy populista ellenelit előtt, 
amely hajlandó meghallgatni a semmibe vettek és addig meg nem hallott 
szavúak panaszait (vagy úgy tenni). Ahogy Frank Luntz republikánus 
közvélemény-kutató "mondja Irumpnak a szavazóbázisához címzett 
üzenetéről: , Azt mondja nekik, hogy fontosak. Hogy számítanak a 
szavazataik. Eddig vagy elfelejtették, vagy átverték őket, és régóta arra 
várnak, hogy valaki azt mondja nekik, a létezésük igenis számít." es 

Az amerikai antiliberális ellentámadáson végighúzódó elitellenes szál 
nagyon emlékeztet arra, amit a közép-európai populisták esetében láttunk. 
Miután felszólították őket, hogy az uniós csatlakozás érdekében nyugati 
mintára reformálják meg politikájukat és gazdaságukat, a magyaroknak és 
lengyeleknek elegük lett abból, hogy hol semmibe vegyék, hol lenézzék 
őket mint a fejlett liberális demokráciák másodosztályú kópiáit. Az 
Utánzási Parancsolat feltételezett létezése miatt meg kellett tartaniuk egy 


adag jólneveltséget, ez viszont az örök meg nem felelés érzésére ítélte őket. 
Orbán, mint a ressentiment elmélete jegyében meg lehetett jósolni, az 
értékek újraértékelésével válaszolt, vagyis az érdem és sikeresség nyugati 
mércéi elfogultnak és hamisnak nyilvánításával. Rendre támadja magát a 
, Meritokrácia" eszméjét, mint olyan nyugati ideológiát, amely az őslakos 
magyarok érdemeinek lejáratását szolgálja egy idegen értékrendnek az 
országra kényszerítésével. Része ez annak az érvelésnek, amely a magyar— 
amerikai filantróp, Soros György által alapított Közép-európai Egyetem 
elűzését indokolta. A populizmus számára elviselhetetlen a gondolat, hogy 
Magyarországon a legjobb felsőfokú képzést egy olyan intézményben lehet 
kapni, amit tokkal-vonóval Amerikából vettek át, és ahová a magyarok 
óriási többsége nem is remélheti, hogy bejuthat. 

Hasonlóképpen Amerikában a populista visszatámadás arra az 
átalakulásra is reflektál, melynek során a Demokrata Párt, aminek a 
munkásosztályt kellett volna képviselnie, a művelt elitek pártjává 
formálódott. Bill Clinton és Barack Obama is mintha azt mondta volna: 
Utánozzatok bennünket. Menjetek egyetemre. Vagy ami még jobb, doktori 
iskolára. Azok a középiskolai végzettségűek, akik az új tudásalapú 
gazdaságban feleslegesnek érezték magukat, ezt az Utánzási Parancsolatot 
egzisztenciális szemrehányásnak fogták fel. Nem voltak olyan helyzetben, 
hogy az urbánus elitet és a liberális értékeit utánozzák. Nem jártak 
egyetemre, és ezért természetesen olyan politikust kerestek, aki majd 
visszavág, aki megmondja nekik, hogy nem egyszerűen azért hullottak ki a 
rostán, mert nem volt felsőfokú végzettségük; aki megnyugtatja őket, hogy 
nem kell a magas iskolázottságúakat utánozniuk, hanem elég, ha önmaguk 
maradnak. Ennek az alcsoportnak a szemszögéből Irump az az elnök, aki 
felszabadította őket annak a meritokratikus értékhierarchiának az uralma 
alól, amely, úgy érezték, megtagadott tőlük minden társadalmilag elismert 
érdemet. Éppen úgy, ahogy némely magyar és lengyel populisták azzal 
dicsekednek, hogy nem hajlandók a liberális Nyugatot másolni, a Irump- 
hívek is felszabadulásként veszik tudomásul, ha azt hallják, hogy a 
Harvardon tanult elit nemcsak hogy nem szerepmodell, de a szó lényegi 
értelmében nem is amerikai. 


UTÁNZÁS MINT BESZIVÁRGÁS 


Tömérdek oka lehet annak, hogy az utánzottak miért félnek utánzóiktól. Az 
utánzásban az is riasztó lehet, ha az utánzók alakoskodók, akik , radar alatt? 
ellenséges szándékkal szivárognak be valamilyen csoportba. Egyenruha- 
másolatot hordani, s így jutni tizedmásodpercnyi előnyhöz egy 
terrortámadás során — ez sokkal könnyebb, mint Donnie Brasco módjára 
hónapokra hamis identitást felvenni, s így gyűjteni hasznos hírszerzési 
adatokat valamilyen terrorista vagy bűnszervezetben. Ámde mindkettő a 
harcias és joggal rettegett utánzás egy-egy formája.s A nem kívánt 
utánzásnak témánkhoz közelebb álló példája azoké az orosz hekkereké, 
akik igen sikeresen játszották amerikaiak szerepét, alighanem segítve 
Irump megválasztását., Az identitásmimikri merész sakkhúzását ők 
bőségesen igazolt megtorló cselekménynek tartották, míg az amerikaiak 
hajlamosak teljesen ok nélkülinek és indokolatlannak látni. De abban 
mindkét oldalon megegyeznek, hogy az agresszív utánzás aktusairól van 
szó, amivel súlyos kár okozható. 

Az efféle példákat meggondolva eddig ritkán alkalmazott nézőpontból 
vizsgálhatjuk korunk populista forradalmának bevándorlóellenes áramlatát. 
Eszerint az amerikai fehér nacionalizmus hajtóereje nem az a félelem, hogy 
az új bevándorlók nem tudnak asszimilálódni az amerikai kultúrába, hanem 
az, hogy túlságosan sikeresen asszimilálódnak. Marcel Detienne belga 
klasszika-filológus — gondolatmenete szerint a nemzeti identitás 
középpontjában az a mitikus hit áll, hogy az élő nemzedékeket a vérség 
köteléke fűzi össze az elhunyt elődökkel.o A sikeres asszimiláció 
megszakítja ezt a misztikus és álbiológiai kapcsolódást. A sikeres 
asszimilációból az következik, hogy az őslakosok kulturális identitása nem 
genetikus örökség, hanem valami zavaróan felszínes dolog, amit az új 
jövevények viszonylag könnyen elsajátíthatnak. Ha teljesen másféle 
genetikai örökségű emberek képesek internalizálni a sokadik generációs 
lakosok kulturális örökségét, akkor az ő nemzeti identitásuk igazából nem a 
mai nemzedéket a halott ősatyákhoz fűző vérségi kötelékek leképeződése. 
Ha Detienne tétele helytálló, akkor segít megértenünk a bevándorlóellenes 
politika forrongó indulatait. E logika szerint a bevándorlóellenesség az 
identitás — elrablásától — való kimondatlan félelemben gyökerezik. 
Feltételezhetjük, hogy a fehér nacionalisták attól tartanak, hogy az újonnan 
jöttek, akiknek az őseit nem köti hozzájuk biológiai rokonság, leleplezik 
majd, mennyire zavaróan felszínesek az áhítatosan tisztelt, ám fiktív 
nemzeti identitásuk gyökerei. 


Sokan emlegetik, hogy a nácik antiszemita dühét és hisztériáját csak 
fokozták a német keresztények és zsidók közti vegyes házasságok. Az ilyen 
házaspárokat és gyermekeiket, a Mischlingeket azzal vádolták, hogy 
összezavarják, felhígítják és alattomosan beszennyezik a tiszta vérű árja 
identitást.a Az ilyesfajta félelem nem ismeretlen a mai amerikai rasszisták 
körében. Spike Lee 2018-as filmje, a Csuklyások többrétűen reflektál arra, 
hogyan fenyegeti a kulturális asszimiláció (avagy imitáció) a kirekesztő faji 
vagy etnikai identitást. A film a valóságon alapul, Ron Stallworth afrikai 
amerikai nyomozó történetén, akinek sikerült beépülnie a Ku-Klux-Klanba. 
Stallworth a Klan toborzó újsághirdetésére válaszol, és a Colorado Springs- 
i páholy fehér nacionalista elnökével — telefonon — el tudja hitetni magáról, 
hogy fehér. 

Ám ez a félrevezető nyelvi mimikri, a fehér ember retorikájának, 
szóhasználatának, hanglejtésének utánzása csak az átverés kezdete. 
Stallworth ezután rábeszéli kollégáját, Flip Zimmermant, aki történetesen 
zsidó, hogy helyettesítse őt a Ku-Klux-Klan gyűlésén. Amitől ez a 
titkosügynöki játék oly mélységesen szubverzív lesz, az a fehér 
felsőbbrendűség híveinek képtelensége, hogy személyesen (vagy telefonon) 
felismerjék a határt fehérek és feketék, keresztények és zsidók, vagy a 
közéjük tartozók és a kívülállók között — holott e megkülönböztetés körül 
forog az egész életük. A keresztény nacionalistákat főleg a zsidóknak az a 
képessége dühíti fel, hogy nem zsidókat alakítsanak, pontosan azért, mert 
megmutatja, milyen akadálytalanul átvehető egy olyan identitás, amiről azt 
hitték, az át nem adható vértestvériségben gyökerezik. A sikeresen 
asszimilálódók meggyengítik ezt az identitást. Leleplezik a vértestvériség 
családi legendáit, megmutatják, hogy nem sokkal többek vigasztaló 
hazugságoknál.c A bigott rasszistákat demoralizálja ez a felismerés, mert 
elmossa az éles választóvonalat az , ők?" és a , mi? között, ami hamis 
bizonyossággal nyugtatta meg őket a kilétük felől. 

A Csuklyások szétzúzza a biológiai gyökerű nemzeti identitás mítoszát 
azzal, hogy megmutatja, milyen könnyen asszimilálódnak a helyi 
kultúrához és szivárognak be észrevétlenül, akiknek nincsenek a helyiekkel 
közös őseik. A könnyedség miatt, amivel a fehér nem keresztények 
utánozni tudják a keresztény fehér gondolkodási mintázatokat, Irump 
vakhitű hívei úgy érzik, legmélyebb identitásuktól fosztják meg őket. Azzal 
reagálnak, hogy fogják a , kulturális kisajátítás" vádját — amivel fehér 
keresztényeket szoktak elriasztani attól, hogy etnikai kisebbségek 


identitásjelképeivel díszítsék fel magukat —, és nem fehér, nem keresztény 
vádlóik ellen fordítják. Ez a tükrözés erőszakos is lehet, mint 2016-ban a 
virginiai  Charlottesville-ben, a fehér szuprematisták , Egyesítsük a 
jobboldalt?" jelszavú megmozdulásán. Spike Lee a filmjét szarkasztikus 
válasznak szánta erre az eseményre, ami arról vált hírhedtté, hogy a 
menetelők azt skandálták: , Nem jönnek a helyünkbe zsidók!" s: 

Az amerikai politikai korrektség elleni populista támadást azonban az 
a csatakiáltás foglalja össze legjobban, hogy , számítanak a fehér életek". 
Ez annak a , számítanak a fekete életek" szlogennek a tükrözése, amellyel 
addig a fiatal fekete férfiak életét sorozatosan követelő rendőri erőszak 
ellen tiltakoztak — klasszikus példája annak, hogy a rasszizmus a saját céljai 
érdekében imitálja az antirasszizmust.a Sok nehéz gazdasági helyzetben 
lévő szavazó úgy érzékeli, a baloldal dédelgeti a  marginalizált 
kisebbségeket, és ez a jelek szerint ellenreakciót vált ki: a saját fehér 
nacionalista identitásuknak követelnek áldozat státuszt. Eléggé meglepő 
már az a következtetés is, hogy Amerikában a fehérekkel szembeni 
megkülönböztetés ugyanolyan súlyos, mint a feketék diszkriminációja. De 
néha úgy látszik, mintha Trump sérelmeiket ápoló fehér nacionalista hívei 
még azt is gondolnák, hogy elnöksége alatt végre ,,visszanyerik 
cselekvőképességüket", és most először ,a történelem színpadára 
léphetnek". Nem elégszenek meg a marginalizált kisebbségek utánzásával, 
hanem azokat a posztkoloniális népeket szeretnék utánozni, amelyek végre- 
valahára megszabadultak az , idegenszívű" elit megalázó elnyomásától. 


A HAZUGSÁG AZ ÜZENET 


Az , Amerika az Első" sok hívőjének tilos volt a vita 
(még a tényekkel is). 


Pure Rornos 


George Kennan amerikai diplomata azt írta a Moszkvából 1946-ban feladott 
híres Hosszú táviratában, hogy ,amikor megküzdünk a szovjet 
kommunizmus eme problémájával, az a bennünket fenyegető legnagyobb 
veszély, hogy hagyjuk magunkat azokhoz hasonulni, akik ellen küzdünk". 


Az a szovjet magatartás, aminek utánzásától a leginkább óvni akarta az 
amerikaiakat, ,, az objektív igazság iránti tisztelet hiánya — sőt, a kételkedés 
ennek létezésében", ami , arra ösztönzi őket, hogy minden kimondott tényt 
valamilyen mögöttes cél eszközének tekintsenek". Ami a nyugati 
liberalizmust megkülönbözteti mind a jobb-, mind a baloldali ellenségeitől 
— vélte Kennan —, az nem más, mint az elfogulatlan információ iránti 
elkötelezettség, kiváltképp ha az információ alapvető előfeltevéseket 
kérdőjelez meg. 

Hannah Arendt hasonló véleményt fejtett ki, amikor amellett érvelt, 
hogy a totalitárius elitek , képesek minden tényközlést azonnal feloldani egy 
cél deklarálásában.",; s levonta azt a következtetést, hogy a politika a 
kívánatos és a valószínű közti különbségtétel képességét feltételezi, a 
valóság olyan leírását, amelyet nem torzítanak el párt- és személyes célok. 
Irump nem totalitárius politikus, de a retorikai stílusára jól alkalmazható 
Arendt elemzése, minthogy szövetségeseinek és ellenfeleinek a 
tényállításait egyforma rendszerességgel hajlamos mögöttes indítékú, 
politikai szándéknyilvánításokra redukálni. Meglehet, éppen ebben rejlik 
ösztönös vagy intuitív illiberalizmusának lényege. 

A ,fake news? miatti örökös panaszkodása mögül kirajzolódik az 
igazsággal szembeni teljesen határozott és nagyon sajátos attitűdje. 
Rendhagyónak látszó viselkedésének megértésében itt is segít, ha olyan 
posztkommunista vezetőkkel rokonítjuk, mint Putyin, aki hírhedt arról, 
hogy nyilvánosan cáfol könnyen ellenőrizhető tényeket. Ahogy Masha 
Gessen orosz születésű amerikai újságíró rámutat, Irump és Putyin közös 
vonása, hogy mindketten megvetik az objektív igazságot. , A hazugság az 
üzenet — írja Gessen. — Nemcsak arról van szó, hogy Putyin is, Irump is 
hazudik, de ugyanúgy és ugyanazzal a céllal hazudnak: hogy arcátlanul 
kimutassák az igazság fölötti hatalmukat."a Furcsa módon mindkettejük 
hazugságait gyorsan és könnyedén le lehet leplezni. Mivel megcélzott 
közönségük nagy részének van hozzáférése alternatív 
információforrásokhoz, hazugságaik célja nyilván nem a megtévesztés. 
Legalábbis az egyik céljuk az, hogy bizonyítsák: a vezetők kellemetlen 
következmények nélkül megkerülhetik az igazságot. Ha valakinek 
semmiféle árat nem kell fizetnie könnyen leleplezhető nem-igazságok 
kimondásáért, az hatékony módja a hatalom és a büntethetetlenség 
fitogtatásának. És ezzel visszajutunk az amerikai elnök stratégiai 
kiindulópontjához: a győzelem kontra vereség megkülönböztetéséhez. 


Amikor Irump eldönti, mit kell mondania, mindig azt kérdezi, hogy az 
igazságok vagy a nem-igazságok segítik-e nagyobb valószínűséggel a 
, nyerésben". Ez nyitott kérdés; empirikus ügyről lévén szó, hol így van, hol 
úgy. De míg az arcátlan hazugságai bűntudatról tanúskodnak, olykor 
ugyanez elmondható a meglepő igazságairól is (például hogy a politikusok 
a kampánytámogatóik markában vannak), mivel az ilyen igazságokat nem 
az igaz voltuk miatt hasznosítja, hanem csak azért, hogy látványosan 
megmutassa, mennyire megveti a politikai korrektséget, és ellenségeit 
kibillentse az egyensúlyukból. 

Bob Woodward Félelem című könyvében van egy passzus, ahol 
elolvashatjuk, mit tanácsolt Irump egy barátjának, aki elismerte, hogy 
rosszul bánt nőkkel. Ez tömören összefoglalja Irump igazsághoz és 
hazugsághoz való viszonyának lényegét. 


Tagadni, tagadni, tagadni, és persze visszatámadni ezekkel a nőkkel 
szemben. Ha bármibe belemész, ha elismered, hogy bármiben bűnös 
vagy, máris véged. Ez nagy hiba volt tőled. Nem úgy vágtad ki az 
ajtót, hogy hatlövetű volt a kezedben, nem szálltál szembe velük. 
Gyengének tűntél. Pedig erősnek kell lenned.  Agresszívnek. 
Határozottan szállj szembe velük, és tagadj mindent, amit rólad 
állítanak. Soha ne ismerj be semmit. 100 


Az igazmondók szándékukon kívül segítséget és vigaszt nyújthatnak 
ellenségeiknek. Ezért veszítenek gyakran ők, és győznek a hazugok. 
Szemlátomást Irumpnak is ez a személyes tapasztalata. Ha egy 
közszereplőnek nagy hatalmú ellenségei vannak, nincs értelme, hogy az 
igazság kardján nyársalja fel magát. 

A felszínen talán úgy látszik, hogy Irump elhiszi politikai 
szövetségeseinek a Fox Newson előadott hízelkedéseit, és nem hisz a 
politikai ellenségei szájából a CNN vagy az MSNBC csatornán elhangzó 
kritikáknak. Ez azonban nem hit vagy hitetlenség kérdése. Hanem, még 
egyszer, arról szól, hogy az ember vagy felülkerekedik a játszmában, vagy 
alulmarad. Azok lehetnek a hű barátai, akik azzal segítik, hogy 
szemérmetlenül hazudnak az érdekében. S azok az ellenségek és a 
, patkányok", akik válogatnak a közzétehető igazságok között, és célzottan 
ártanak a hírnevének, sőt jogi pácba keverik, hogy személyes vagy 


pártérdekű előnyökhöz jussanak. Mivel Irump az életet háborúnak látja, io 
és a világot , dzsungelnek, teli örökké lesben álló ragadozókkal",io 
ösztönösen a hazugság felé húz, mert legitim védekezésnek tekinti olyan 
ellenségekkel szemben, akik az igazságot a leszámolás fegyvereként 
alkalmaznák. 

Norman Vincent Peale amerikai lelkész ,a pozitív gondolkodás 
hatalmát" prédikálta. Irump a jelek szerint tőle tanulta meg, hogy az 
életben elért siker kulcsa saját képességeinek és eredményeinek gátlástalan 
eltúlzása.: A jelenlegi elnök ezenkívül a stratégiai megtévesztés 
művészetét is elsajátította a New York-i ingatlanpiac világában. Elvégre az 
értékesítés mint szakma jelentheti a vevő hiszékenységének kihasználását is 
— a derekas profit érdekében. A bankok szívesebben adnak kölcsönt annak, 
akiről azt hiszik, hogy fizetőképes. Irump a gyakorlatban tapasztalta meg, 
hogy az ilyen átverés tökéletesen beválik. Akár a vevőik becsapásán 
fondorkodó eladóknak, a büntetlenségben bízó, erkölcsi gátlások nélküli 
kölcsönfelvevőknek is erős az indítékuk, hogy a lehetséges hitelezőket 
manipulált eszközkimutatásokkal vezessék félre. 

A hazudozás még jobban rejtegetett titka az, hogy a becsapottakat 
olyan visszhangkamrába zárja, ahol a hazug visszahallhatja az eredeti 
igazságkerülést. Az ember például elad valakinek egy nagyon drága lakást, 
amiről kiderül, hogy sokkal kevésbé vonzó, mint amilyennek a vevő 
gondolta, ennélfogva sokkal kevesebbet ér, mint amit fizetett érte. A 
becsapott fél ekkor úgy dönthet, hogy elhallgatja az igazságot, és annak 
érdekében, hogy egy másik naiv vevőnek továbbadhassa a lakást, 
megismétli az eredeti fölébecslést. Ugyanígy, ha valaki több milliárd 
dollárral tartozik egy banknak, a bank összejátszik az ügyféllel, hogy 
megőrizhesse fizetőképességének hamis látszatát, és így elég ideig 
maradhasson a piacon, hogy aztán visszafizethesse a tartozás egy részét. A 
csaló ingatlanügynököket tehát megnyugtathatja a tény: áldozataiknak 
minden okuk megvan rá, hogy a leggátlástalanabb félrevezetéseket 
annyiban hagyják. 

TIrump nemcsak hogy tökéletesen legitim eszköznek tartja az arcátlan 
hazudozást az élet sokféle versenyében elérendő győzelemhez. Azt is 
szentül hiszi, hogy ellenségei nem azért mondanak sokszor igazat, mert 
valamiféle önzetlen hódolat fűzi őket az igazsághoz, hanem mert (és 
amikor) ez érdekükben áll. Opportunista módon ingadozik az igazmondás 
és a hazugság között, és , kivetíti a saját féktelenségét" másokra,: vagyis 


feltételezi, hogy mindenki ugyanezt csinálja. Ezért nem hajlandó elfogadni 
semmilyen értelemben erkölcsileg magasabb rendűnek az igazmondókat. 
Akár igazuk van, akár nincs, Irump úgy véli, kritikusainak szeme előtt 
valamilyen pártérdek lebeg. Amikor nyilvánvaló igazságaikat tagadja, nem 
valamiféle relativista filozófia jegyében teszi, és nem is utasítja el az 
igazságot mint olyat. Hanem ütésre visszaüt, egyoldalú pártos 
mondandójukkal a sajátját szegezi szembe. :os 

Ezzel pedig visszajutunk a Irump és Putyin közötti Masha Gessen-féle 
összehasonlításhoz. Amikor Putyin tagadja, hogy Moszkvának bármi köze 
volt az egykori kém, Szergej Szkripal és lánya salisburyi megmérgezéséhez, 
egyértelműen országa szuverenitását védelmezi, amihez hozzátartozik 
annak joga is, hogy tagadja azoknak az ,igazságoknak az érvényességét, 
amelyeket politikai ellenfelei használnak Oroszország megtámadására". 
Minden orosz ember, aki bizonyítékokat szolgáltat ezekre a 
cselekményekre, bűnös az ellenséggel való , objektív cinkosságban". A 
kollektív önvédelem fontosabb, mint a tények puszta kimondása, főleg ha 
ezek a tények az ellenséges erők kezére játszanak. 

A liberálisok kezdetben azt hitték, ha rávilágítanak Irump számtalan 
hazugságára, lerombolhatják a népszerűségét. De a leleplezések özönének 
semmiféle hatása nem volt. Annak megértésében, miért készek elfogadni 
Trump hívei az elnök szokásszerű hazudozását, segíthet, ha felidézzük 
Bernard Williams angol filozófus megkülönböztetését a , hitelesség? és az 
, őszinteség? között. Az emberek két szférában mondhatnak igazat: arról, 
ami a világban történik, és arról, amit belül éreznek. Az előbbiről tett 
kijelentéseket a hitelesség, illetve annak hiánya szerint szokás megítélni. Az 
utóbbiakról tett kijelentéseket viszont az őszinteség vagy annak hiánya 
szerint. Az első esetben ellenőrizni lehet a tényeket, a másodikban nem. 

A megszállott hívek teljesen közönyösen fogadják annak kimutatását, 
hogy Irump kijelentései gyakran nem hitelesek. Meg vannak győződve 
ugyanis, hogy a kijelentései őszinték, s ezért a szó mélyebb értelmében 
, igazak?" .a Trump csak úgy ontja a leleplezhető hazugságokat. Ám egy 
dologban maradéktalanul őszinte. Mindennek, amit tesz, így a 
hazudozásának is, az a célja, hogy segítse a , győzelemben". Ezt világosan 
kimondja. Amikor tehát a hívei hazugságot hallanak tőle, tudják, hogy a 
stratégiai előnyért teszi, mert pontosan ezt be is jelentette. Minthogy 
hazugságai vélhetően ezt a becsületesen kimondott célt szolgálják, 
alapjában véve — közvetett módon — igazak. 


Trump hívei közül sokan elfogadják azt a hitelesnek nem mondható 
összeesküvés-elméletet, mely szerint Obama nem Amerikában született 
(, birtherism"). Talán ezt is meg lehet ily módon magyarázni. Irump és 
hívei valóban úgy , érzik", hogy egy fekete nem lehet az Egyesült Államok 
elnöke. Amikor azt állítják, hogy Obama elnöksége nem volt legitim, a saját 
mentális és érzelmi állapotukról adnak számot -— teljesen őszintén. Biztosak 
abban, hogy akik Irump vetélytársai voltak a 2016-os elnökjelöltségért 
folytatott harcban, ugyanígy éreztek, csak a politikai korrektség 
megakadályozta, hogy kifejezzék valódi érzéseiket. 

Bár Williams hitelesség és őszinteség közötti megkülönböztetése segít 
abban, hogy tisztázzuk Irump népszerűségének némely összetevőjét, más, 
fontos elemeket mégsem magyaráz meg. Először is: az Obama szülőhelye 
körüli propaganda mindig is inkább cinikusnak, mint őszintének látszott. Mi 
ezért egy kicsit mást javaslunk: nem a hitelesség és az őszinteség, hanem a 
hitelesség és a lojalitás megkülönböztetését. Hogy Arendtet parafrazeáljuk: 
Irump és hívei számára minden tényállítás valamilyen tagsági vagy 
hűségnyilatkozatban oldódik fel. 

Minek vég nélkül ismételni, hogy Obama külföldön született? Ebben a 
hazugságban nem csak a fehér nacionalisták csalódottsága jegecesedett ki, 
miután egy magas képzettségű fekete elnök feje tetejére állította azt a faji 
hierarchiát, amin az ország kezdettől alapult. Hanem ajándék is volt 
Irumptól a megszállottaknak, újra és újra felharsanó csatakiáltás, amivel 
riadóztatni lehetett a rokon pártállású Obama-gyűlölőket. Ha a csoporthoz 
tartozásnak elsőbbsége van az ellenőrizhető valósággal vagy az objektív 
igazsággal szemben, akkor lélektani képtelenség tudomásul venni azokat a 
tárgyi bizonyítékokat, amelyeket az ellenkező pártállásúak mutatnak be 
(például Obama hitelesített születési bizonyítványát), ez ugyanis az egyik 
fél nyilvánosan bejelentett pártos identitását sodorná végveszélybe. A 
vezető vagy a mozgalom iránti mélységes lojalitást nem rendíthetik meg 
holmi hivatalos iratok vagy más hasonló bürokratikus finomságok. A 
ténybeli nem-igazságok lelkes ismételgetése: a hűség próbája. Az az 
egzisztenciális döntés fejeződik ki benne, hogy a csoporttag feléget minden 
hidat, amely összeköti a túlművelt elitek világával, az olyan emberekkel, 
akik még mindig azt hiszik, a hitelesség fontosabb a lojalitásnál. 

Mindez tehát a hitelesség tudatos feláldozása a csoporthűség, oltárán. 
És ez elvezet az egyik legdrámaibb átváltozáshoz, amit Trump idézett elő az 
amerikai — közéletben. A Polgárok  Köztársaságát a  Drukkerek 


Köztársaságává alakította át. A kritikai  érzéküket  kikapcsoló, 
megbabonázott szurkolóknak főszerep jut ebben a politikafelfogásban, 
aminek középpontjában nem annyira a politikacsinálás áll, inkább a lármás, 
kampányjellegű gyűlések sorozata. A polgárok ezzel szemben 
elkötelezettek hazájuk iránt, de lojalitásuk feltételes és kritikus.ws Sőt, a 
hibák megállapítására és kijavítására való készségük a hazafias liberalizmus 
jele. Készek szembeszállni a kormányukkal, ha úgy vélik, hogy a 
kormányzat elárulja a hazájuk elveit. A szurkolók lojalitása ezzel szemben 
vakbuzgó, gondolkodás nélküli és tántoríthatatlan. Hajrázásukban a 
hovatartozásuk fejeződik ki. Az ,akkor bízom benne, ha látom" elvét a 
zajos rajongás váltja föl. Aki nem csatlakozik a tapsviharhoz, az áruló.uo 

Irump újító felfogása, miszerint az átformált Republikánus Pártot 
óriási futballklubnak tekinti (a Berlusconi-féle Forza Italia! mintájára), a 
polgárokat meg szurkolóknak, kiválóan magyarázza, miért nem érzi 
kötelességének azon amerikaiak képviseletét, akik nem csodálják és 
tisztelik őt. Miért is bízzék meg az amerikai hírszerzési szakemberekben, 
akik bírálják, és miért ne bízzék meg Putyin elnökben, aki azért 
fohászkodott, hogy Irump nyerje meg a választást? Senki sem tagadja, 
hogy bizonyos fokú lojalitás nélkül egyetlen állam és így egyetlen 
demokrácia sem lehet sikeres. Irump azonban újradefiniálta a lojalitás 
szerepét az amerikai demokráciában. Számára a hűség nem azt jelenti, hogy 
valaki még politikai ellenszélben is támogatja, amikor igaza van; hanem 
azt, hogy bármi áron kitart mellette, akkor is, ha nincs igaza. 

Miért is hinné el bárki Irumpnak ezt a kijelentését: ,A média 
legbecstelenebb figurái közül sokan az úgynevezett stényellenőrzőkc közül 
kerülnek ki." A válasz itt is az, hogy ez nem annyira hit, mint 
megbízhatóság, hovatartozás és hűség kérdése. Az összeesküvés-elméletek, 
akár az összeesküvések maguk, jellemzően elszigetelik híveiket a 
társadalom többi részétől. A konspiráció szó, etimológiája szerint, , együtt 
lélegzést"? jelent. És a konteógyártók is rácsapják az ajtót azokra, akik nem 
hisznek a spekulációikban. Irump híveit ezért nem rendíti meg 
hazugságainak leleplezése. A populista támogatók és liberális ellenfeleik 
közti hangszigetelés fontosabb Irumpnak, mint az Amerika déli határán 
emelt fal, aminek az építését megígérte. A republikánusoknak az az 50 
százaléka, amely (őszintén vagy merő dacból) azt bizonygatja, hogy Irump 
2016-ban megszerezte az összes szavazatok többségét, vagy az a nagyobbik 
fele, amely óvatosan vagy egyáltalán nem hajlandó tudomást venni 


semmilyen orosz beavatkozásról, mint gonoszul kitervelt propagandát hárít 
el magától minden ellenkező bizonyítékot.12 Ennélfogva azt a lehetőséget is 
elutasítják, hogy közös világban éljenek ellentétes meggyőződésű 
polgártársaikkal. Szántszándékkal elszigetelik magukat, csak a többi 
megtérttel barátkoznak, hogy megszilárdítsák megnyugtatóan kirekesztő, 
pártos identitásukat. Városnegyedeik, iskoláik, templomaik, 
bevásárlóhelyeik egységes fehér etnikai összetételét átszínezte a 
demográfiai változás. Trump legfanatikusabb szurkolóinak azonban 
lehetőségük nyílt, hogy visszanyerjenek valamiféle vigasztaló 
egyöntetűséget oly módon, hogy csakis hittársaikkal vegyülnek. Terjesztik 
egymás közt az , alternatív tényeket", és eszük ágában sincs, hogy a Irump- 
párti spint a hamisság bizonyítékaival veszélyeztessék. Ezzel a döntésükkel 
pedig a liberális demokrácia lényegéhez tartozó mérlegelő politizálásnak a 
puszta gondolatát is elvetik. 

Egy  1848-ból, az általános  férfiválasztójog franciaországi 
bevezetésének évéből való közismert metszet a demokraták azon 
eltökéltségét örökíti meg, hogy erőszakmentesen oldják fel a belpolitikai 
ellentéteket. A rajz egy munkásembert ábrázol, egyik kezében szuronyos 
puskával, a másikban szavazócédulával. A mondandó egyértelmű: a 
puskagolyókat a nemzet ellenségeinek kell tartogatni, de a nemzet polgárai 
közti nézeteltérések az urnáknál dőlnek el. TIrump poszthidegháborús 
világában viszont nem a külső, hanem a belső ellenség jelenti a 
legsúlyosabb egzisztenciális fenyegetést. Ha ezt a francia metszetet ma 
újrarajzolnák, egy Irump-hívő a vámtarifák listáját tartaná az egyik 
kezében, a másikban meg a pártpolitikai hazugságokét; vámokat a 
kereskedelmi versenytársakkal és hazugságokat a politikai ellenségekkel 
szembeni harcban. 


LEHULL AZ ÁLARC 


Ha szűk politikai nézőpontból nézve Irump ösztönös illiberalizmusára és 
krónikus hazudozására koncentrálunk, könnyen megfeledkezhetünk a végső 
paradoxonról: hogy nem folytonos hazugságaival teszi a legmaradandóbb 
kárt az amerikai demokráciában, hanem a szelektív igazmondással, főleg az 
olyan féligazságokkal, amelyekkel a liberálisok hajlamosak egyetérteni. Ha 


megértjük ezt a jellegzetesen populista trükköt, közelebb juthatunk annak 
megértéséhez, miért olyan kiábrándítóan gyenge politikailag a Irump- 
jelenségre adott liberális válasz, miközben gyakran bámulatosan 
professzionális és intellektuálisan meggyőző. 

A liberálisok mélyen megvetik Irumpot, mert kilépett a párizsi 
klímaegyezményből és az Iránnal kötött nukleáris megállapodásból, 
megpróbálja szétverni az Obamacare-t, bőkezű adókedvezményeket ad a 
gazdagoknak, miközben kivonja a pénzt a szegényeket segítő 
programokból, ketrecbe zárja a mexikói határon szüleiktől elválasztott 
gyerekeket, nem veszi komolyan az általa csodált autokraták rémtetteit, a 
, globalista?" kifejezést használja annak érzékeltetésére, hogy a zsidó 
amerikaiak nem lojálisak, és így tovább. Elvhű liberálisok azonban nehezen 
tudnák kifogásolni az ilyen és hasonló kijelentéseket: , A globalizáció 
nagyon gazdaggá tette a pénzügyi elitet, amelyik adományaival segíti a 
politikusokat. De  munkásaink millióira nem hagyott mást, csak 
szegénységet és bánatot." Ahogy John Judis liberális szerző 
megfogalmazza: , Minden pökhendi szűklátókörűségével és korruptságával 
együtt legalább elég pontosan azonosította, mekkora kárt okozott a 
globalizáció." u. 

Más liberális  kommentátorok még  Irump kiszámíthatatlan 
külpolitikájának némely eleméről is kedvező ítéletet mondanak. Azt a 
döntését például, hogy kivonja az amerikai csapatokat Szíriából, viharos 
tiltakozással fogadták az amerikai héják és konzervatívok, viszont többnyire 
dicsérték a liberálisok: ,Ha a Közel-Keletről van szó, ami egy 
kudarctömeg, — ösztönei néha  hibátlanok.":: Hasonlóképpen, a 
nemzetbiztonsági üléseken Irump olyan hevesen ellenezte az USA további 
afganisztáni jelenlétét, hogy — Bob Woodward szavaival —: , Háborúellenes 
szólamait mintha egy az egyben egy Bob Dylan-dalból kölcsönözte 
volna." us 

Trump tehát szelektíven visszhangozza a liberális igazságokat (és 
dalszövegeket), ám ez jóval több az olyan megállapításoknál, mint hogy a 
globalizáció előnyben részesíti az üzletet a munka világával szemben, vagy 
hogy a rendszerváltás és nemzetépítés meghaladja Amerika képességeit, és 
nem szolgálja érdekeit. Egyik leggyakrabban visszatérő mondandója, 
miszerint ,a rendszer nem igazságos", nem más, mint liberális közhely. 
Ugyanez érvényes arra az állítására, hogy a demokrata politikusok a 
lobbisták és adományozók zsebében vannak. És melyik liberális ne értene 


egyet azzal, hogy eszement ötlet volt a próbálkozás, hogy Irakot működő 
liberális demokráciává formálják egy hathetes hadjárat után; hogy a 
politikai kampányokba ömlő, tisztázatlan eredetű pénzek az amerikai 
demokrácia megrontói; hogy a washingtoni mocsarat le kell csapolni; hogy 
az USA választási rendszere részrehajló; hogy a Kongresszus visszaélhet 
vádemelési jogkörével, ha ártani akar a másik pártból való, hivatalban lévő 
elnöknek; hogy az újságírás gyakran egyoldalú, hogy a CIA és az FBI nem 
mindig cselekszik megbízhatóan a köz érdekében, vagy hogy a 
diszkrimináció nem idegen az igazságszolgáltatás rendszerétől, és 
azonosítható csoportok javára vagy ellenük dolgozik? Minthogy az 
amerikai nyomtatott és audiovizuális média részben felelős Irump 
megválasztásáért, a liberálisok akár még arra is kísértést érezhetnek, hogy — 
Trump szellemében -— a sajtót a nép ellenségének tekintsék. 

Természetesen különbséget kell tennünk Irump efféle kijelentéseinek 
szándékolt jelentése (vagy jelentésnélkülisége), illetve aközött, amire a 
liberálisok gondolnak, amikor valami hasonlót állítanak. Irump többnyire 
csak cinikusan szajkózza a liberális témákat, amik így nem válnak liberális 
filozófiává. Egy példát már láttunk arra, mennyiben különbözik a szólamok 
kölcsönvevője a szólamok eredeti forrásától, amikor összevetettük, hogyan 
cáfolja egyfelől Irump, másfelől Clinton és Obama az amerikai nemzet 
, ártatlanságát". A liberálisok számára Amerika hibáinak megvallása: 
előjáték a jobbá válás szándékához. Irump számára annak beismerése, hogy 
az amerikaiak éppolyan amorálisak, mint az oroszok, szaúdiak és mások: 
előjáték a maradék gátlások levetkőzéséhez. 

Irump átveszi, kiforgatja és eltúlozza azt a liberális igazságot, hogy az 
amerikai választások nem tisztességesek a gerrymandering és a szavazók 
elriasztása miatt. Ezzel egyszerre minősíti normálisnak a választások 
republikánus megcinkelését, s alapozza meg a jövőbeli demokrata 
győzelmek gyanúba keverését. A féligazságok effajta fegyverként való 
használata a populista demagógia védjegye. Miért mozdítsuk akár a 
kisujjunkat is az amerikai választási rendszer védelmében, ha nincsenek 
megvédésre érdemes erényei? 

Még jobb példa lehet Irump és John Roberts főbíró vitája az amerikai 
bírósági rendszer állítólagos  pártosságáról. Válaszul  Irump ama 
kijelentésére, hogy az a bíró, aki a kormányzat ellen ítélt, ,egy Obama- 
bíró" volt, Roberts ezt a nyilatkozatot tette közzé: 


Nincsenek Obama-bíráink és Irump-bíráink, Bush-bíráink és Clinton- 
bíráink. Amink van: a hivatásuknak élő bírák rendkívüli társasága, 
olyanoké, akik minden tőlük telhetőt megtesznek, hogy egyenlő 
mércével igazságot szolgáltassanak a hozzájuk fordulóknak. Ez a 
független igazságszolgáltatás olyan dolog, amiért valamennyiünknek 
hálásnak kell lennünk. uz 


Itt nemcsak az a figyelemre méltó, hogy Irump mondott igazat és a főbíró 
hazudott, hanem hogy ugyanazon okból tették. Mindketten tisztában vannak 
azzal, hogy az amerikai igazságszolgáltatás legitimációja és ennélfogva 
hatékonysága attól függ, pártatlannak tekintik-e. Ha valaki le akarja 
rombolni a közvélemény szemében az amerikai jogrendszer tekintélyét, 
annak az a legjobb módja, ha meggyőzi az embereket, hogy a bírák csupán 
pártok bérencei, akik pártcélokat valósítanak meg. Ha ellenben valaki meg 
akarja óvni ezt a tekintélyt, akkor kulcsfontosságú annak tagadása, hogy a 
bírói döntéseket politikai részérdekek mozgatják, nem pedig a helyes és 
helytelen részrehajlástól — mentes mérlegelése. — Mindebből arra 
következtethetünk, hogy Irump azért vet be egy liberális igazságot vagy 
féligazságot, hogy kikezdje annak az amerikai jogrendszernek a 
legitimációját, amely őt — személyében - és családját fenyegeti. 

Hogy az amerikai igazságszolgáltatás korántsem tökéletesen 
elfogulatlan, az a törvényhozásról, jogszolgáltatásról és rendfenntartásról 
szóló liberális tudományos és publicisztikai irodalom központi témája. 
Irump fogta ezt a pontos megfigyelést, és megint csak a saját céljaira 
torzította el. Nem volt hajlandó mindenben együttműködni a Mueller- 
vizsgálattal, és ezt azzal próbálta igazolni, hogy ő nem akadályozza az 
igazságszolgáltatást, hanem csak visszavág.u Ebből az érvből az 
következnék, hogy pártatlan igazságszolgáltatás nem is létezik. Amit a 
hétköznapi szóhasználatban így neveznek, az csupán egy társadalmi csoport 
hatalma, amely megpróbálja rákényszeríteni érdekeit és elfogultságait a 
társadalom többi részére. Nincs igazságosság, csak egymást uralni, 
kijátszani és kihasználni akaró szervezett érdekek vannak. Így látta Trump a 
Mueller-vizsgálatot. . Pártos ellenségei kezükbe kaparintották az 
igazságszolgáltatás rendszerét, és megpróbálták felhasználni az ő 
megbuktatására. Szó sincs arról, hogy a pártatlan , igazság"-szolgáltatás 
működését gátolta volna; egyszerűen csak az ellenpárt támadását hárította 


(és hárítja). Ezeknek a magyarázatoknak alighanem több közük van a 
nyugati jognak ahhoz a cinikus felfogásához, amely a dzsihádistákra és az 
orosz maffiózókra jellemző, mintsem a jogi elfogultság szokásos liberális 
bírálatához. 

Befejezésül térjünk vissza a politikai képmutatás témájához. Irump 
arra ad látványos példát, amit a franciák így neveznek: la droite 
décomplexée, komplexusoktól mentes jobboldal. Vagyis olyan fanatikus, 
akit fanatizmusának kinyilvánításában nem feszélyeznek gátlások. Ez 
némelyeknek nagyon vonzó, másoknak riasztó, aszerint, ki honnan látja. De 
az nem kétséges, hogy Irump a megszokott képmutatások elvetésével vált 
ki 2016-ban a többi republikánus elnökjelölt-aspiráns közül. Míg a többiek 
viselkedése előre megírtnak hatott, az övé spontánnak, pontosan azért, mert 
kész volt szégyentelenül táncra kelni a fehér felsőbbrendűség híveivel úgy, 
ahogy a többiekben fel sem merült volna. Ő volt az egyetlen jelölt, aki 
hajlandó volt nyíltan kimondani, amit a  bevándorlásellenes fehér 
nacionalista szavazók csak magukban gondoltak. Ezért sokan hitelesnek 
látták. Ha a többi jelölt érzett is valamiféle rokonszenvet a faji előítéletek 
iránt, gondosan titkolta, s a politikailag korrekt antirasszista beszédmódot 
tette magáévá, összhangban az uralkodó liberális kultúrával. A fősodorhoz 
tartozó republikánusok egyike-másika olykor közel óvakodott a rasszista 
oldalhoz, de csak annyira, hogy jólesően megborzongassa híveit. A 
határvonalat sohasem lépték át. Liberális álarcuk miatt — mélyen emberi 
értelemben — , hamisnak? tűntek föl. Az előválasztások republikánus 
szavazói talán nem értettek egyet Irump minden előítéletével, de ahogy 
elnézték, miként tapossa sárba az illendőség elemi szabályait, megértették, 
hogy valami fonák módon ez a meghökkentően üres ember — szabad. 

Sokan, akiknek négy fal között semmi gondjuk az etnikai 
sztereotípiákkal, óvakodnak attól, hogy sértő jelzőkkel nyilvánosan 
dobálózzanak. Az ilyesfajta etikettet el lehet intézni mint képmutatást vagy 
politikai  korrektséget; ugyanakkor a konfliktuskerülés társadalmilag 
produktív formája. Ez az oka annak, hogy a képmutatás elleni támadás 
olykor elválaszthatatlan az erőszakra való uszítástól. 

TIrump könnyedén levetett minden színlelést, és e magatartás erodáló 
hatásának a liberálisok már csak azért is nehezen tudtak ellenállni, mert ők 
maguk ugyanezt a politikai képmutatást éveken át csekély vagy nulla 
hatásfokkal próbálták leleplezni. George W. Bush kormányzatát például 
hevesen szidalmazták, amiért a 2003-as iraki invázió indoklásában az 


emberi jogokra és a demokráciára hivatkozott. Az a buzgalom tehát, amivel 
Irump lerántja a leplet az amerikai képmutatás fajtáiról, nagyban 
magyarázza, miért olyan nehezen megfogható célpont a liberálisok 
számára. Ebben a zűrzavarban úgy rakhatunk rendet, ha tisztázzuk, hogy a 
képmutatás leleplezésének két módja van: az egyik a felvilágosodás értékeit 
szolgálja, a másik az értékek cinikus és elvtelen megtagadását. 

, Az álarc letépése? kifejezés a privát indítékok és a nyilvános 
indoklások éles megkülönböztetését feltételezi. Ezt a különbséget azonban 
szokás eltúlozni. Ami ugyanannak a politikai lépésnek látszik, az 
indoklásától függően valójában más és más lehet. Ebből az következik, 
hogy a morális igazolásokat nem lehet egyszerűen mint megtévesztő 
ürügyeket lesöpörni, és elvetni egy többre értékelt realizmus nevében. Íme, 
egy példa. Obama keményvonalas politikát követett, amikor kiutasította az 
Egyesült Államokból az illegálisan belépőket.15 De sohasem indokolta azt a 
döntést azzal, hogy Amerika nem lenne többé Amerika, ha fajilag vegyes 
nemzet volna. Az Egyesült Államok visszavonhatatlanul több rasszból 
összetevődő nemzetté vált, és ezt a nyilvánvalóan megtörtént átalakulást 
tagadni — egyenes út az erőszakhoz. Ami Irumpot egyedivé — s páratlanul 
veszélyessé — teszi, az nem az illegális bevándorlók kitoloncolását célzó 
keményvonalas politikája, hanem az a készsége, hogy ezt a politikát 
rasszista alapon indokolja. Általánosabban: ha az Egyesült Államok elnöke 
nyilvánosan azzal indokolja restriktív  bevándorláspolitikáját, hogy 
Amerikát a lehető legfehérebbnek kell megőrizni, annak számos 
szándékolatlan mellékhatása van. A legrosszabb talán annak a gondolatnak 
a legitimálása, hogy a fehér emberek az egyedüli igazi amerikaiak, és a nem 
fehérekkel szembeni megkülönböztetés tökéletesen elfogadható az amerikai 
hazafiak számára. 

Ez nem nyelvbotlás volt Irump részéről. Sok hívét éppen az kergette 
dührohamba, hogy Obama optimistán kiállt a kulturális és etnikai 
sokféleség mellett. Nagy részük úgy látja, hogy Amerika alapvetően fehér 
nemzet, csak ez a sajátsága eltorzult a nem fehérek meggondolatlan 
hozzávegyítése miatt. Nem nehéz levonni a következtetést — ebből sem -—, 
hogy ha valaki letépi a liberális türelem és az emberjogi meggondolások 
álarcát, azzal nem ahhoz a józansághoz téríti vissza az amerikai bel- és 
külpolitikát, ami az ország valódi érdekeit tartja szem előtt. Mihelyt 
félredobjuk ezeket az értékeket, nem értelmes és korrigálható politikához 
jutunk el, hanem a rasszista gyűlölködés önkívületéhez. 


Ahogyan Irump 2018 októberében Dzsamál Hasogdzsi szaúdi újságíró 
meggyilkolására reagált, végletes, riasztó példa volt arra, mit jelent a 
gyakorlatban a liberális képmutatással való leszámolás. Nem volt hajlandó 
megszakítani a kapcsolatát Mohamed bin Szalmán szaúdi trónörökössel, s 
ezt könnyedén megindokolhatta volna, ha arra hivatkozik, hogy szüksége 
van Szaúd-Arábia támogatására a közelgő iráni konfliktusban és talán az 
izraeli—palesztin feszültség  dezeszkalációjában is. De nem, Irump 
tudatosan azt választotta, hogy csak arról a pénzről beszél, amit Rijád — 
ígérete szerint — az Egyesült Államokban, főleg amerikai fegyverek 
beszerzésére költött volna el.:o Ezzel azt a benyomást keltette, hogy a 
legtöbbet ígérőnek adja el a jogot a The Washington Post publicistájának 
megfojtására és feldarabolására. Ha így van, ez módfelett rémületes példája 
Az üzletkötés művészetének. Hiba lenne azonban úgy értelmezni Irump 
kapzsi reagálását, hogy őt ebben az esetben csak a pénz érdekli. Épp 
ellenkezőleg — az ilyen kijelentéseknek először is az a céljuk, hogy a 
fotelban ülve, kisujja — mozdítása nélkül  kiélvezze az olyan 
demokráciatagadó zsarnokok brutalitását, akik gátlástalanul megölik a 
számukra bosszantó újságírókat. Másodszor, hogy tudassa: mostantól 
Amerika még az árnyékát is eltünteti külpolitikájából annak, amit , emberi 
tisztességnek" neveznek. Ha valaki nem hajlandó értékekről beszélni, attól 
még nem beszél őszintén az érdekeiről. Ehelyett a  , forradalmi 
cinizmusnak", avagy az etikai illúziók nélküli lét mámorának nyit ajtót. 
Amikor Irump megszabadul a liberálisokat is sértő liberális színleléstől, 
korántsem holmi hidegfejű államrezon szintjén állapodik meg, hanem egyre 
mélyebbre süllyed a szeszélyes kiszámíthatatlanság, elvtelenség és 
ragadozó rosszindulat mélytengeri árkába. 


KÓDA 


Irumpnak a globális mintakép szerepére igényt tartó liberalizmus elleni 
támadását az a paradoxon koronázza meg, hogy immár az ő szavait és tetteit 
kezdik utánozni. A brazil Jair Bolsonaro — egy Irump-követő jobboldali 
populista — elnökké választása, akit az establishmentellenes düh sodort a 
hatalomba, csak egy példa a sok közül. Ugyanígy, amikor Irump 
bejelentette, hogy kiadta a parancsot a hadseregnek, lőjön az Amerika déli 


határához közeledő , kődobálókra", másnap a nigériai katonaság — válaszul 
az emberiségellenes bűncselekmények vádjára — nem habozott azt állítani, 
hogy a megölt civilek szintén köveket dobáltak, mintha ilyen körülmények 
között a hidegvérű gyilkolás most már normálisnak számítana.c: A Liberális 
Utánzás Kora lezárult, és könnyen lehet, hogy már meg is kezdődött az 
Illiberális Utánzás Kora. A volt kommunista országoknak 1989 után azt a 
feladatot jelölték ki, hogy reformálják meg magukat az állítólag magasabb 
rendű liberális demokrata eszmény jegyében. Napjainkban, amikor Amerika 
elhárítja magától a példaadó nemzet hagyományos önképét, szerte a világon 
számos ország Washington áldásával, önmagával elégedetten fejlődik vissza 
önmaga legbrutálisabb, legelvtelenebb, legszabályszegőbb 
alakváltozatába.:-A közép-európai liberálisok indítékai, akik az 1990-es 
években az USA utánzását tartották céljuknak, gyökeresen eltértek azon 
populisták motivációjától, akik ma Trump nyomdokain akarnak járni. A 
közép-európaiak abban reménykedve utánozták Amerikát, hogy olyanok 
lehetnek, mint Amerika, vagyis hogy jobbá válhatnak. Az ő utánzási 
projektjüket a jobbító törekvések hatották át. Amikor napjainkban szerte a 
világon reakciós tekintélyelvű vezetők imitálják Irumpot, csak azért teszik, 
hogy az e világi legitimáció patinájával vonják be mindazt, amit különben 
maguktól is megtennének. Brazília jobboldali elnöke nem azért utánozza 
TIrumpot, mert Irump akar lenni, hanem azért, mert Irump lehetővé tette, 
hogy Bolsonaro önmaga legyen. 


Befejezésül: Egy korszak lezárul 


Egy állam hasznos tudást kölcsönözhet egy másiktól 
úgy is, hogy nem utánozza a másik szokásait. 


Nyixotas IK aRamzini 


1959-ben egy szovjet űreszköz becsapódott a Holdba. Mivel ez volt az első 
mesterséges tárgy, ami eljutott egy másik égitestre, bizonyította a világnak, 
hogy Moszkva páratlan műszaki és katonai bravúrokra képes, még akkor is, 
ha a Luna—2 a becsapódáskor darabjaira tört, és maradványai szétszóródtak 
a Hold felszínén. Egy évtizeddel később az amerikaiak átvették a vezetést a 
jövőért folytatott versenyben, amikor Neil Armstrong és Buzz Aldrin lett az 
első két ember, aki a Holdra lépett. 

Egy közkedvelt szovjet vicc így foglalja össze ennek a hidegháborús 
versengésnek az alakulását: Egy szép napon a szovjet kozmonauták 
büszkén jelentik Moszkvának, hogy nemcsak sikerült elérniük a Hold 
felszínét, de vörösre is festették, hogy tudassák a világgal: az emberiség 
jövője kommunista kezekben van. Egy hónappal később a szovjet 
örömmámort felváltja a kétségbeesés. Az amerikaiak is leszállnak a Holdra, 
és ,a magukkal hozott fehér festékkel fölírják rá a 3Coca-Colac 
márkanevet". 

Ugorjunk előre, 2019. január 2-ára. A Csang-o nevű kínai űreszköz 
puhán landolt a Holdnak azon az oldalán, amit sötétnek szokás nevezni, 
mert emberi szem nem látta, amíg egy szovjet űrszonda le nem fényképezte 
az 1950-es évek végén. Nehéz túlbecsülni ennek a páratlan űrkutatási 
teljesítménynek a geopolitikai folyományait, hiszen olyan ország érte el, 
amelyik közelében sem járt a hidegháború korabeli űrversenynek.: A 
kínaiak most már igényt tarthatnak a jövő túlsó oldalára, arra, ami nincs 
utópisztikus vörösre festve, s nem fehérlik rajta profán módon egy 
globálisan forgalmazott üdítőital márkajelzése. 


A szovjet—amerikai rivalizálás ódon történelmi emléknek látszik Kína 
üstökösszerű felemelkedésének és geopolitikai szuperhatalommá válásának 
fényében. Amellett ezzel végképp befellegzett az Utánzás Korának, ami 
1989-ben kezdődött, s valamikor 2008 és 2016 között ért véget. Ennek a 
történelmileg egyedi korszaknak két meghatározó sajátossága volt. Először 
is végleg idejétmúlttá vált a két hittérítő hidegháborús ideológia versengése. 
Másfelől viszont a Nyugat ama projektje, hogy elterjessze saját értékeit és 
intézményi mintáit, hosszú éveken át olyan sok készséges befogadóra talált, 
mint addig soha. A világ akkor újból kettévált, ezúttal viszonylag stabil és 
jómódú demokráciákra és olyan országokra, amelyek utánozva próbáltak 
versengeni velük. Az utánzók és  utánzottak efféle konfliktusos 
aszimmetriájának most szintén vége szakadt. A lerombolásában közrejátszó 
erők közül a legfontosabb az a ressentiment volt, amit ez a viszony 
természetes módon előidézett. De többletként hozzájárult az is, hogy Kína 
mint csúcsszereplő jelent meg a nemzetközi színtéren. 


1989 PEKINGBEN 


Hogy jobban megérthessük, miért játszott Kína döntő szerepet történetünk 
lezárásában, ajánlatos felidéznünk, mi történt 1989-ben kínai szemszögből. 

Abban a sorsfordító évben, nyár elején a kínai vezetőség kivezényelte 
a Népi Felszabadító Hadsereg jó néhány hadosztályát, hogy tankokkal és 
éles lőszerrel leverjék a demokrata mozgalmat a Tienanmen téren és 
környékén. Teng Hsziao-ping 1978-ban elindított radikális gazdasági 
reformjai roppant meggyőző bizonyítékkal szolgáltak arra, hogy a 
szabadpiac mindenütt legyőzi a reménytelenül rosszul működő 
parancsgazdaságokat. A piaci liberalizáció nyomán privát nyereséghez 
lehetett jutni, de ez az új lehetőség társadalmi nyugtalansághoz vezetett az 
égbekiáltó egyenlőtlenségek, a vágtázó infláció, a klientúrarendszer és a 
korrupció miatt. A Tienanmen tér elfoglalásához a diáklázadás vezetett, s 
ezt az eseményt több fontos pártvezető úgy értelmezte, mint a hatalmuk 
elleni közvetlen fenyegetést. 

Hogy igazolják az ostromállapot bevezetését, Teng és keményvonalas 
társai azzal vádolták a tüntetőket, hogy a nyugati életformáért rajonganak, 
és a burzsoá liberalizmus követőiként elárulták hazájukat egészen odáig 


vetemedvén, hogy politikai pluralizmust, sajtó- és gyülekezési szabadságot, 
felelős kormányzást követelnek. Mao elnöknek a Mennyei Béke Kapuja 
fölött díszlő óriási portréjával szemközt botrányos módon felállították a 
Demokrácia Istennőjének szobrát, egy fáklyát tartó, büszke nőalakot, aki 
feltűnően hasonlított a Szabadság-szoborra. Sok tüntető úgy hívta: ,a 
Szabadság és Demokrácia Istennője", s ezt a pártállam azonnal ,a nyílt 
Amerika-imádat" megnyilvánulásának tekintette. 

Néhány nappal a tér teljes megtisztítása után Ieng ezt mondta a 
Nyugat-barát tiltakozókról: , Az volt a céljuk, hogy burzsoá köztársaságot 
hozzanak létre, amely teljességgel a Nyugattól függ." Ieng ezenkívül 
, szellemi környezetszennyezéshez" hasonlította a , burzsoá liberalizálást".: 
Másképp úgy mondhatnánk, azzal igazolta a június 4-i attakot, hogy a 
pártnak erkölcsi kötelessége a diákok és munkások tömegmozgalmának 
elfojtása, mivel az az Utánzás Korába akarta átcibálni Kínát. 

A nyugati jellegű szabadságjogok utánzására törekvő mozgalom 
elfojtása — éppen 1989-ben -— felveti a kérdést: miért nem kezdett kételkedni 
már a Tienanmen téri események után több nyugati kommentátor abban a 
tételben, hogy a kelet-európai és végső soron a szovjet kommunizmus 
bukásával gyakorlatilag a liberális demokrácia maradt a politikai reform 
egyetlen választható útja? 

A kétely hiányának egyik oka az volt, hogy történetesen ugyancsak 
1989 júniusában győzött a Szolidaritás az első, részben szabad, lengyel 
választáson. A lengyelországi ellenzék diadalával olyan folyamat kezdődött 
el, amelynek végén, 1991 decemberében a Szovjetunió maga is felbomlott. 
Az Európa keleti részén felpörgő drámai eseménysorozat nagyban 
hozzájárult ahhoz a benyomáshoz, hogy Tienanmen ugyan tragédia volt, és 
politikai — hátraarcot jelent, ám a világtörténelem nézőpontjából 
elhanyagolható. A kínai politikai elnyomást általában nem az erő jelének 
tekintették, hanem a vezetők gyengesége és bizonytalansága tünetének. 
Éppen ezért úgy tűnt, nem túl fontos abból a szempontból, ki uralja a jövőt. 
Márpedig a jövő feletti uralom volt az a tét, amiért a szovjetek és 
amerikaiak a végső összecsapás szélére jutottak. 

A hidegháború nem volt egyéb, mint potenciálisan apokalipszissel 
fenyegető versengés az eljövendő világ megformálásának jogáért. Ebben a 
küzdelemben a szovjetek veszítettek és az amerikaiak győztek. Ez a két 
szuperhatalom volt a két fő ellenség, és Európa az összecsapásuk 


legfontosabb terepe. Nyugati szemmel nézve az, ami 1989-ben Kínában 
történt, csupán mellékszál volt egy félreeső színtéren. 

A Tienanmen téri mozgalom eltiprása azonban még akkor sem 
késztette volna a liberalizmus vezérszurkolóit a hidegháború utáni 
várakozásaik újragondolására, ha komolyabban vették volna a történteket. 

Abba a bizonyosságba, hogy mára a liberalizmus lett az egyetlen 
életképes politikai ideológia, sohasem tartozott bele a bizakodás, hogy a 
gyengén szervezett és szórványos kínai demokratizálási törekvések sikerrel 
járhatnak. Volt néhány optimista megfigyelő, aki úgy érvelt, hogy a nyugati 
fogyasztói szokások fokozatos átvétele végül ott is elvezet a demokratikus 
kormányzás megjelenéséhez és megszilárdulásához.: De a liberalizmus új 
globális hegemóniáját emlegetők nagy többségében fel sem merült Kína 
politikai átalakulásának esélye. Az ő fejükben az járt, hogy miután a 
fasizmus vereséget szenvedett a második világháborúban, a kommunizmus 
pedig a hidegháborúban, egyetlen más eszme sem lesz képes megragadni a 
világ és kiváltképp a nem nyugati világ képzeletét, csakis a liberális 
demokrácia. 

A kommunizmus vége ugyanúgy nem indokolta a demokratikus 
Kínáról szóló jóslatot, ahogy nem jelezte előre a liberális Oroszországot. 
Csupán az következett belőle, hogy mostantól nem lehet utánzásra méltó 
modell egyetlen nem liberális és nem demokratikus állam sem. Ahogy 
Fukuyama írta akkoriban: ,A Kínai Népköztársaság nem játszhatja az 
illiberális erők fároszának szerepét szerte a világon, legyenek bár gerillák az 
ázsiai dzsungelekben, vagy középosztálybeli egyetemisták Párizsban.": De 
az az állítás, hogy a Mao utáni Kína nem lesz többé a külföldi 
forradalmárok mintaképe, még nem volt azonos a jóslattal, hogy az 
amerikai liberális fáklya fogja megvilágítani Kína útját a demokratikus 
reformok felé. 

Ez azért van így, mert a Nyugatot nem csak politikus módon lehet 
utánozni. Hogy lássuk, mennyire fontos a célok és az eszközök imitálása 
közti különbség, elég csak Tengnek a Tienanmen téri tüntetésekre adott 
reakcióját átgondolnunk. Miközben ők a nyugati értékeket akarták utánozni, 
Teng a nyugati jellegű gazdasági növekedés utánzását irányította. Ebben a 
programjában, mi tagadás, segítették azok a nyugati cégek, amelyek 
Tienanmen után megújították kínai érdekeltségeiket. Azáltal, hogy 
félrehúzódtak a politikai szabadság körüli viharok közepette, képesek 
voltak a jövedelmező kereskedelmi és beruházási lehetőségekre 


koncentrálni. A párt a föld alá kényszerítette azokat, akik a nyugati 
liberalizmust és demokráciát utánozták volna. De az ország továbbra is kész 
volt üzletelni, beleértve a nyugati technika ellopásának és a nyugati 
termelési módszerek átvételének üzletágát. Mindennek semmi köze nem 
volt a demokratikus elszámoltathatósághoz. Ellenkezőleg, a nyugati 
arcfelismerési technológia importálásával, lemásolásával és 
továbbfejlesztésével összezsugorodott az állampolgárok privát szférája, 
miközben semmivel nem kaptak több lehetőséget, hogy az államuk 
cselekedeteit vizsgálat tárgyává tegyék vagy megkérdőjelezzék. Ami a 
multinacionális vállalatokat illeti, nem okozott nekik gondot, hogy szemet 
hunyjanak a nyugati liberális és demokratikus értékek honi csodálóinak 
durva elnyomása fölött, s inkább arra figyeljenek, hogy Kína egyre jobban 
integrálódik a világgazdaságba. Így segített a nyugati üzleti szféra abban, 
hogy Peking átugorja az Utánzás Korát. 


A PÁRT GYŐZELME AZ IDEOLÓGIA 
FÖLÖTT 


Az 1989-es események nyugati kommentátorai kevéssé figyeltek arra, 
mennyire másképpen interpretálta a szovjet, illetve a kínai elit a 
kommunista rendszer bukását. Ehelyett a közös vonásokra koncentráltak. 
Például sem az oroszok, sem a kínaiak nem látták többé a kommunista 
társadalom építéséért folytatott, elhúzódó harcnak a jövőt. Itt is, ott is 
felhagytak a próbálkozásokkal, hogy mostanra lejáratott modelljüket 
külföldön terjesszék. Visszatekintve azonban kiderül, hogy ezek a 
párhuzamok nem voltak annyira fontosak, mint a kommunista összeomlás 
szovjet és kínai értelmezése közti éles különbség. 

Gorbacsov és szövetségesei végső soron annak tulajdonították a 
kommunizmus vesztét, hogy a kommunista pártnak nem sikerült 
beteljesítenie a marxizmus lelkesítő ígéreteit. A Kreml korabeli nézete 
szerint a szocializmusból érdemes volt megmenteni a társadalmi egyenlőség 
és a munkáshatalom eszméjét. Elvetették azonban az állami erőszak 
formáló hatalmába és a politikai pluralizmus elfojtásába vetett hitet; 
mindkettőt óriási, tragikus hibának tartották. 


Gorbacsov úgy látta, a szocializmus erkölcsileg menthetetlen, ha a 
megmentéséhez az kell, hogy a demokráciáért tüntetők százait mészárolják 
le a Vörös téren. Arról is meg volt győződve, hogy történelmi küldetése 
megvédeni a szocializmus eszméjét a kommunista párt káros befolyásától. 
Természetesen imponált neki, hogy a kínai vezetőség milyen sikeresen vitte 
véghez a gazdasági reformokat. Sőt, továbbra is úgy látta, hogy a szovjet 
gazdaság és társadalom célravezető modernizációját legfőképpen a 
pártapparátus és benne a  tervgazdálkodási bürokrácia krónikus 
tehetetlensége akadályozza. 

Az oroszok Gorbacsov alatt elfordultak a párttól, megkísérelve 
menteni azt, amit egyetemesen vonzónak tartottak a kommunista 
ideológiában, s a végén elveszett számukra a párt is, az ideológia is. A 
kínaiak Teng és utódai alatt felhagytak a kommunista ideológia exportjával, 
és a határokon belül megtartották a párt uralkodó szerepét, lehetővé téve, 
hogy ez a párt menedzselje a világtörténelem leglátványosabb 
gazdaságfejlődési történetét. 

Bár a kínai vezetők egyre több kétellyel szemlélték a marxizmus főbb 
gazdasági elgondolásait, továbbra is bámulattal adóztak a párt ama 
képességének, hogy gyakorolja a hatalmat, közös hosszú távú célok 
érdekében szervezze meg a társadalmat, és megvédje az állam területi 
integritását. . Amint — Hszi  Csin-ping — nemrégiben megjegyezte, 
visszatekintvén a gazdasági fejlődés négy évtizedére: , Ragaszkodtunk az 
egységes és központosított pártirányításhoz, pontosan ezért sikerült 
elérnünk ezt a nagyszerű történelmi átalakulást. "io 

A kínai vezetők eltökélték, hogy elkerülik azt, amit Gorbacsov részéről 
végzetes hibák sorozatának láttak, így aztán ők lettek a szovjet összeomlás 
legelmélyültebb tanulmányozói. Iovábbra is marxista nyelven beszéltek, de 
nem azért, mert meg voltak győződve a , történelmi materializmus" 
tudományosságáról, vagy hittek a kristálygömb-futurológiában. Hanem 
mint olyan nyelvezetet becsülték nagyra a marxizmust, amely segít a 
pártnak, hogy a lojális híveket megkülönböztesse a renegátoktól, és a 
párttagok millióit fegyelmezze, koordinálja és mozgósítsa a csúcsvezetőség 
által kijelölt célok elérése érdekében. Ez magyarázza az elszánt 
ragaszkodást az , egységes és központosított pártirányításhoz" . u 

Gorbacsov biztos volt abban, hogy a kommunista mozgalom azért 
vallott kudarcot, mert nem sikerült felépítenie a szocialista társadalmat. A 
kínai vezetők szemszögéből a kommunizmus azért volt sikeres, mert a 


kommunista pártnak sikerült az iszonyú rossz induló esélyek ellenére 
egyesítenie mind a kínai államot, mind a kínai társadalmat. Ha felmérjük, 
mekkora a szakadék egyfelől a párt, másfelől az ideológia szerepéről 
alkotott kínai és szovjet felfogás között, nem lep meg, hogy Teng — kisebbik 
fiának beszámolója szerint — miért tartotta Gorbacsovot , hülyének". 


UTÁNZÁS MINT ELTULAJDONÍTÁS 


A — posztkommunista — Kína, — posztkommunista  — Közép-Európa és 
posztkommunista Oroszország közötti különbségek híven leképezik a 
háromfajta fejlődési stratégiát: az eszközök  utánzását (vagyis a 
kölcsönzést), a célok utánzását (vagyis az átültetést) és a látszat utánzását 
(vagyis a szimulációt). A közép-európai elitek kezdetben meggyőződésből 
választották a nyugati értékek és intézmények utánzását mint a politikai és 
gazdasági reformokhoz vezető legrövidebb utat. Ambiciózus megtért hívők 
voltak, de éppen azért, mert a normalizálódást a nyugatosodással 
azonosították, egy reakciós ellenelit idővel megkaparinthatta a nemzeti 
identitás legerőteljesebb szimbólumait. Oroszországban ezzel szemben a 
posztszovjet elitek csupán eljátszották, hogy utánozzák a nyugati értékeket, 
valamint a nyugati intézményeket. Közben a néhány demokratikus választás 
és a magántulajdonhoz való jog alapján zajló önkéntes piaci csere nem volt 
más, mint homlokzat. Elfödte a hatalom megtartását, az ország javainak 
zsebre tételét és minden olyan demokratikus reform megakadályozását, ami 
a bennfentesek kiváltságait fenyegette, s talán az állam összeomlásához és 
további területi széthulláshoz vezetett volna. Ezek az emberek stratégiai 
imposztorok voltak. 

Kína viszont kölcsönzött a Nyugattól — nyíltan is, titkosan is —, 
miközben azt hajtogatta, hogy az ország fejlődési pályája megőrizte , kínai 
sajátosságait". Ők találékony eltulajdonítók voltak. Azzal a taktikával, hogy 
a közös vállalkozásokról szóló megállapodásokban rákényszerítették a 
nyugati cégeket, adják át az innovatív technológiákat kínai partnereiknek, 
nem járt együtt semmilyen demokratikus képmutatás, és a nemzeti identitás 
sem került veszélybe. Hasonlóképpen: az amerikai egyetemeken tanuló 
külföldi hallgatók egyharmada Kínából jön, de többnyire természet- és 
műszaki tudományokat tanulnak, nem pedig liberalizmust és demokráciát. :: 


Ezek a fejlemények azért igen fontosak, mert ,a jelenlegi rezsim 
legitimációjának lényege?" nem más, mint Hszi Csin-ping törekvése a kínai 
identitás megóvására — megelőzendő, hogy , az idegen eszmék és hatások 
behatoljanak a kínai társadalomba". Hszi — minden korábbi kínai vezetőnél 
inkább — a marxizmusból nacionalista ideológiát kovácsolt azzal a céllal, 
hogy megerősítse a hazai ellenállást a külföldi nyomással és hatásokkal 
szemben. Ahogy Hszi maga megfogalmazta: , Senki sincs olyan helyzetben, 
hogy diktáljon a kínai népnek, mit kell és mit nem szabad tennie.":: A párt 
nem azt ígéri a társadalomnak, hogy holnap eljön a kommunista 
paradicsom, hanem azt, hogy csakis a kommunista párt lesz képes elhárítani 
az alattomos nyugati befolyást. 

Hszi ama programjának, hogy helyreállítsa Kína mint globális 
szuperhatalom jogos státuszát, lényegi eleme a nyugatosodással szembeni 
hajthatatlan ellenállás. Egy megfigyelő szerint a pártfőtitkár hisz ugyan az 
ideológiában és annak értékében, de ha a marxizmus-leninizmus alapjairól 
van szó, , aligha menne át a középfokú vizsgán, ami olykor követelmény a 
pártiskolákon és egyetemeken". De ilyen feltételek mellett mit is jelent, 
hogy valaki ,hisz az ideológiában"? A választ a , Hszi Csin-ping-i 
gondolatban" találhatjuk meg, ami ma a kínai alkotmány része.: Hszi 
, ideológiai" víziójának magvában a küldetéstudat rejlik, hogy vissza kell 
állítania Kína elveszett hegemóniáját a világban, és ez a küldetés csak úgy 
teljesíthető, ha a párt megőrzi totális ellenőrzését a civil társadalom fölött. 

A kínaiak átugrották az Utánzás Korát, s átcsempészték a marxista 
zsargont és a kommunista párt uralmát a , történelem vége? címszóval 
jellemezhető világba, ahol már a múlté minden egyetemes ideológiai 
konfliktus, és posztideologikus nacionalista erők versengenek a befolyásért, 
erőforrásokért, piacokért és játékterekért. Miközben Kína exportalapú 
iparosodott gazdasága rohamosan növekedett, politikai rendszere a 
Tienanmen utáni évtizedekben nem lett — a társadalmi fejlődés valamiféle 
képzelt törvénye jegyében — sem liberálisabb, sem demokratikusabb. A 
kínaiak egyáltalán nem formálták át országukat a Nyugat képére, nem 
voltak hajlandók áttérni az amerikai és nyugat-európai liberális demokrata 
értékrendre, ehelyett inkább azt választották, hogy amit lehet, 
kölcsönvesznek vagy ellopnak a gazdaságilag fejlettebb Nyugattól. 

Amikor , átveszik az eszközöket, de a hozzájuk tartozó célokat 
elutasítják —- vélekedett két lényeglátó szociológus -, a célok 
kölcsönvételének gyakran csak az az értelme, végső célja, hogy ráborítsák 


az asztalt a hitelezőre?.: Úgy rémlik, ez tökéletesen illik a kínaiakra. A 
Nyugat legelszántabb és legfelkészültebb utánzói közé tartoznak, amíg 
technológiáról, divatról, építészetről és hasonlókról van szó, ám 
határozottan elutasították annak a nyugati jellegű liberális demokráciának 
az utánzását, amelyet oly naivul követeltek a Tienanmen téri tüntetők. 
Kölcsönözni lelkesen kölcsönöznek, de nem hajlandók megtérni. Nem 
érezték Moszkva módjára szükségét, hogy színleljék a nyugatias 
demokráciát, de annak sem, hogy az USA gátlástalan nemzetközi 
szabályszegéseinek tükörképét felmutatva leplezzék le az amerikai 
képmutatást. A technológia kölcsönvétele vagy ellopása minden esetben 
gazdagabbá tesz, míg az erkölcsi értékek utánzása veszélyezteti az 
identitást; a demokrácia színlelésének és a képmutatás leleplezésének pedig, 
úgy tűnik, semmi értelme. 

Eltérően azoktól, akik Közép-Európában a liberális demokrácia 
eszméjére való megtérést választották, a kínaiak úgy fejlesztették 
társadalmukat, hogy nem sodorták veszélybe kulturális identitásukat, és 
ezért sohasem érezték magukat kulturális  alakoskodóknak vagy 
imposztoroknak. A nyugati hatalmaktól elszenvedett 19. századi 
megaláztatások — emléküket tudatosan elevenen tartják a tankönyvek — 
máig formálják az ország vezetőinek gondolkodását és döntéseit. Az 
identitásmímelés liberális játszmájának elutasításával tehát nem tűnt el a 
ressentiment a kínai külpolitikából. Viszont feltehetően szerepe van abban, 
hogy szemlátomást óvakodnak saját maguk utánzására biztatni másokat. 

Ezzel visszajutunk alapkérdésünkhöz: pontosan milyen értelemben 
jelenti Kína felemelkedése az Utánzás Korának végét? 


HATALOM TÉRÍTÉS NÉLKÜL 


A legtöbb kutató, aki arról elmélkedik, mi történhet majd, amikor Kína lesz 
a világ ura, hajlamos az amerikai liberális hegemónia szakasztott másának 
látni a Kína-központú világot. Úgy képzelik, Kína arra rendeltetett, hogy 
betöltse a hanyatló Egyesült Államok után előbb-utóbb megüresedő helyet. 
Kína megfigyelői már nem hisznek abban, hogy a világgazdasági nyitás 
lassanként olyan rendszer felé tereli az országot, amelyre a politikai verseny 
és az eszmék szabad cseréje jellemző. Sokan inkább attól félnek, hogy egy 


Kína-központú világot kínai típusú, autoriter, amorális és merkantilista 
rezsimek népesítenének be. Napjainkban általános az a nézet, hogy a 
kínaiak nem egyszerűen fogyasztási javakat, tőkét és megfigyelési 
technológiákat exportálnak, hanem bátorítják a  védjegyükké vált, 
ideológiailag koherens és egyetemesen exportálható illiberális tekintélyelvű 
rendszer kialakulását is. 

Ennek szellemében mostanában sok könyv és tanulmány próbálja az új 
hidegháború fogalmi keretét alkalmazni Kína és a Nyugat élesedő 
összeütközésére. A National Endowment for Democracy (Nemzeti 
Alapítvány a Demokráciáért) egyik jelentésében megalkotta a ,,sharp 
power", okos hatalom fogalmát, hogy jobban megmagyarázhassa a 
különféle új autoriter rendszerek ideológiai offenzíváját.s A jelentés 
pontosan leírja a tekintélyelvű kormányzatok stratégiájának fő elemeit: 
először is elzárják saját társadalmukat a kívülről beáramló liberális 
eszméktől; másodszor, ráirányítják a figyelmet a liberális demokráciák 
kézzelfogható hibáira; és harmadszor, kihasználják a liberális társadalmak 
, nyitott ajtó" politikáját arra, hogy belülről megingassák őket. Ám e három 
stratégiában nyoma sincs a hidegháborúból ismert versengő térítő 
szándéknak. 

A mai Kína tökéletes példát szolgáltat arra, hogyan zárják el az 
autoriter vezetők társadalmaikat a kívülről beáramló liberális eszméktől. 
Hszi szemlátomást úgy gondolja, hogy megszilárdíthatja az ország 
egységét, ha megvédelmezi a kínai ifjúságot a nyugati értékrend ártalmas 
befolyásától, és például arra kéri az Oktatásügyi Minisztériumot, hogy 
, korlátozza az olyan nyugati tankönyvek használatát, amelyek nyugati 
politikai értékeket terjesztenek". 

A Nyugat-utánzás , helytelen útja" ellen folytatott kampány TIengnek a 
Tienanmen téri megmozdulásra adott reakcióját idézi fel. De annak a 
törekvésnek, hogy senki se utánozzon idegen modelleket, az a visszája, 
hogy a saját modellt se utánozza senki. Hszinek nem érdeke, hogy a bot 
másik végére kerülő népeket identitásátformáló kínai indoktrinációnak 
vesse alá. A fő cél a kínai gyártmányú javak kivitele. A kínai ideológia 
exportja nem cél. Ez azt jelenti, hogy nem bonyolódunk új hidegháborúba, 
és a Nyugatot fenyegető kínai veszély több szempontból lényegesen 
különbözik a szovjet fenyegetéstől. 

A tekintélyelvű rezsimek sokasodása: tény. De az autoritarianizmus 
nem olyan, mint a kommunizmus, nem a határokon átlépve megosztható 


ideológia, hanem egy elnyomó jellegű, konzultációt elvető, önkényes 
uralkodási mód. A hatalom összpontosítása egyetlen élethossziglani elnök 
kezében mélységesen illiberális dolog, de nem olyan antiliberális ideológia, 
amelyet eszmei síkon szembe lehetne állítani a nyugati liberalizmussal. 
Ugyanez áll a sajtócenzúrára vagy a rendszerkritikusok bebörtönzésére. 
Ami egyesíti Putyint és Hszit, az a politikai stabilitásba mint abszolút 
értékbe vetett általános hit; az ellenszenv azon demokratikus elvvel 
szemben, hogy a hatalom gyakorlását időben, illetve a ciklusok számában 
korlátozni lehet; valamint a politikai versengés iránti általános 
bizalmatlanság — azzal a szilárd meggyőződéssel egybekötve, hogy az USA 
titkon az országukban végrehajtandó rendszerváltáson mesterkedik. Túl 
ezeken a közös vonásokon Putyinnak és Hszinek nincs semmiféle rokon 
elgondolása arról, hogyan is fest a jó társadalom. Cselekedeteiket a nemzeti 
érdek és a nemzeti álmok vezérlik, a büszkeség és a Nyugattól elszenvedett 
megaláztatások miatti sértett dac jegyében - nem pedig valami 
univerzálisan exportálható, közös világnézetet meghatározó ideológia. És 
miközben a kínai és az orosz vezetők egyformán hangoztatják, hogy a 
nyugati jellegű liberalizmus nem felel meg a társadalmaiknak, újabb keletű 
(esetleg túlzott) magabiztosságukban még azt is képesek előadni: a nyugati 
liberalizmus éppolyan megalázóan bukott el, mint három évtizede a 
kommunizmus. Ha azt mondjuk, hogy Kína felemelkedése az Utánzás 
Korának végét jelenti, azt is ki kell jelentenünk, hogy nincs visszatérés a 
globális ideológiai összeütközés állapotához, ahol két nagyhatalom 
rákényszeríti társadalmi és politikai modelljét vazallus államok egy-egy 
csoportjára, és mindenhol arra próbálja rávenni a népeket, hogy az ő céljait, 
törekvéseit és jövőképét tegyék magukévá. Nincs okunk azt hinni, hogy 
Hszi Kínája különösebben jóindulatú szereplő lesz nemzetközi téren. 
Közvetlen szomszédjai közül sokan örülnek annak, hogy az amerikai 
haditengerészet jelen van a Dél-kínai-tengeren, és joggal gyanakszanak 
arra, hogy Kína gazdasági erőkivetítése idővel sokkal inkább kényszert 
alkalmazó, katonai jelleget ölt. Kína és az Egyesült Államok várható 
konfrontációja minden bizonnyal fontos és veszélyes változásokat idéz elő a 
nemzetközi rendben. Ám ettől még tévedés azt hinni, hogy ,az új, 
gazdasági hidegháború"a nem más, mint az eredeti, ideológiák fűtötte 
hidegháború repríze. Lehet, hogy ezt a konfliktust előbb-utóbb mindkét 
oldalon kirobbanó szenvedélyek kísérik, és korántsem a hidegfejű 
racionalitás lesz jellemző a felekre. De az ellentét nem lesz ideológiai 


természetű, hanem heves harcok folynak majd a kereskedelem, a 
beruházások, valuták és technológia, valamint a nemzetközi presztízs és 
befolyás körül. Ez a cél rejlik a világ , amerikátlanításának" kínai programja 
mögött.2 Az elgondolás nem az, hogy a globális liberális ideológiát globális 
antiliberális — ideológiával váltsák föl, hanem hogy radikálisan 
visszaszorítsák az ideológia szerepét, nem feltétlenül belföldön, hanem a 
nemzetközi versengésben. Ennek következtében a kínai—amerikai hatalmi 
viaskodásból — még ha , velünk vagy ellenünk" logikát kényszerít is a világ 
többi országára — nem lesz apokaliptikus ütközet rivális világnézetek és 
történelemfilozófiák között. 


CHINATOWN VAGY OLVASZTÓTÉGELY? 


Amikor összevetjük a tegnap amerikai világát egy holnapi lehetséges kínai 
világgal, nem szabad megfeledkeznünk arról, mennyire más tapasztalat él 
az amerikaiakban és a kínaiakban a határaikon túli országokról. Amerika a 
bevándorlók nemzete, ám egyszersmind olyan embereké is, akiknek 
sohasem jutna eszükbe kivándorolni. Az Egyesült Államokon kívül élő 
amerikaiak neve épp ezért nem , kivándorló", hanem ,, expat", kitelepült. 
Amerika adta a világnak az olvasztótégely koncepcióját — az alkímiának 
olyan eszköze volna ez, amelyben önként keveredik és vegyül a sokféle 
etnikai és vallási csoport, s új, posztetnikus identitás forr ki belőlük. Bár a 
kritikusok joggal mutatnak rá, hogy az olvasztótégely egy nemzeti mítosz, 
ez az elgondolás nem múló hatással formálta Amerika kollektív képzeletét. 
Az olvasztótégely-mítosz az oka, hogy az amerikai külpolitika felelősei 
ösztönösen szem előtt tartják az idegen kultúrák  amerikaivá 
asszimilálásának célját. A kínaiak Chinatown-élménye ennek éppen az 
ellenkezője: egyszerre kedvez a gazdasági integrálódásnak és a kulturális 
elszigeteltség tartósításának. A kétfajta kivételességtudatból a globális 
becsvágy érvényesítésének két nagyon különböző stratégiája következik. 
Amerika vonzereje részben abban rejlik, hogy képes másokat 
amerikaiakká formálni; nemcsak az amerikai rituálék utánzására ösztönzi a 
bevándorlókat, hanem az amerikai vágyak, célok és  önfelfogás 
elsajátítására is. Ezért nem is meglepő, hogy Amerika globális cselekvési 
programja  transzformatív jellegű, és általában támogatja a 


rendszerváltásokat. Az ország külpolitikusai nem egyszerűen szabályokat 
állítanak fel, hanem az amerikai modell misszionáriusai, legalábbis azok 
voltak az ország történetének nagy részében, Donald Irump elnökségéig. 

Teng Hsziao-ping véget vetett Mao hittérítő missziójának. A 
visszakozás a világ megtérítésére tett kísérlettől talán természetes is, hiszen 
tradicionális önfelfogása szerint Kína volt a világ. Gyakran elhangzik, hogy 
Kína nem úgy tekint magára, mint egy országra, hanem mint egy 
civilizációra. Még úgy is fogalmazhatnánk, hogy teljes univerzumnak látja 
magát. Más országokhoz fűződő viszonya főleg a diaszpóra révén 
érvényesül, és emiatt a kínaiak a honfitársaik bevándorlótapasztalatainak 
szűrőjén át érzékelik a világot. 

Napjainkban több kínai él Kínán kívül, mint ahány francia 
Franciaországban, és e külföldi kínaiak közül kerül ki az országban 
befektetők legnagyobb tömbje. Sőt, alig húsz éve a külföldön élő kínaiak 
még nagyjából annyi értéket termeltek, mint Kína teljes honi lakossága. A 
kínai diaszpóra sikertörténete megelőzte Kínáét. 

A kínai diaszpóra magjai a kínai negyedek. Amint Lucien Pye 
politikatudós egyszer megjegyezte: , A kínaiak szemszögéből köztük és 
mások között olyan abszolút különbség áll fenn, hogy tudat alatt még akkor 
is természetesnek és helyénvalónak tartják, hogy a befogadó népességet 
ykülföldieknekc nevezzék, ha teljes elszigeteltségben élnek a távoli 
országban." 2: 

Míg az amerikai olvasztótégelyben átalakulnak a többiek, a kínai 
negyedek arra tanítják lakóikat, hogy alkalmazkodjanak — profitáljanak a 
helyiek szabályaiból és az üzleti lehetőségekből, de közben továbbra is az 
elszigetelődést és elkülönülést válasszák. Míg az amerikaiak fennen 
lobogtatják zászlajukat, a kínaiak rendszerint nagy igyekezettel próbálnak 
láthatatlanok maradni; a gyertyát véka alá rejtik, amíg a környező világban 
a nem kínaiak vannak fölényben. A kínai közösségeknek világszerte úgy 
sikerült befolyásra szert tenniük, hogy új hazájukban nem érezték őket 
fenyegetőnek; úgy megmaradniuk zártnak és átláthatatlannak, hogy nem 
hívnak ki maguk ellen sértett gyűlöletet; és úgy alkotni hidat Kínával, hogy 
nem látszanak ötödik hadoszlopnak. 

Ebben az értelemben az a világ, ahol Kína egyre fontosabb, s ahol 
Amerika normális országgá válik (azaz elszakad hagyományos igényétől, 
hogy példaadó nemzetként tartsák számon), olyan világ lesz, ahol 
hétköznapi szinten, , kicsiben?" az utánzás gyakori marad. De már nem lesz 


olyan világ, amely két rivális modell között, vagy egyetlen utánzásra 
érdemes modell és sikeres vagy sikertelen utánzói között oszlik meg. Kerry 
Brown meggyőző érvelése szerint Hszi Csin-ping ,nem utazik térítési 
ügyletekben. Pekingben senkinek sincs olyan illúziója, hogy az új 
korszakban a külvilág egyszer csak magáévá fogja tenni a szocializmus 
kínai arculatú modernizációját." Szemben az új hidegháborús harcosok 
félelmével, Kína nem tartja küldetésének, hogy kínai klónokkal népesítse be 
a világot. Ez még akkor is igaz, ha esetleg a jövőben már nem éri be azzal, 
hogy kis országokat nagy hitelekkel függőségbe csábítson, hanem 
erőszakos taktikákat alkalmaz, hogy garantálja a behódolást külpolitikai 
céljainak. A hidegháború csúcsán a kommunista Kína maga is ,az 
ideológiai gravitáció alternatív pólusa"? volt, főként a fejlődő világban, és 
mint ilyen, , fenyegetést jelentett a liberalizmusra?.: 1989-re azonban a 
korszak liberális konszenzusa szerint ,a kínai versenyzési akarat és 
terjeszkedő politika gyakorlatilag eltűnt a világ színpadáról. Kína többé 
nem támogat maoista felkeléseket, és nem próbálja növelni befolyását 
távoli afrikai országokban, mint az 1960-as években tette."2s 

Ha ma újra elolvassuk ezt az utolsó mondatot, revelációként hat. Az 
világos, hogy Kína versenyhajlama és terjeszkedő politikája nem tűnt el a 
világ színpadáról. Ami megszűnt: az afrikai maoista felkelések kínai 
támogatása. Kompenzációképpen Kína hidakat, utakat, vasutakat, kikötőket 
és más, a globális kereskedelmet megkönnyítő létesítményeket épít. Ám az 
új behatolással az afrikai színtérre nem jár együtt semmilyen igyekezet, 
hogy az érintett lakosságot megtérítsék a konfuciánus értékek, a gazdasági 
merkantilizmus vagy az egypárti uralom hitére. 


AZ UTÁNZÁS KÍNJAI 


Kína keserves történelmi tapasztalatokat szerzett az utánzás geopolitikájáról 
attól kezdve, hogy a 19. században megjelentek az országban a protestáns 
misszionáriusok. Ez segít megértenünk, mi az oka, hogy Kína új globális 
hatalomvetítési stratégiájából hiányzik minden olyan elem, ami ,,a térítési 
ügyleteket" idézné. Azután például, hogy az 1911-es forradalom 
megdöntötte a Csing-dinasztia utolsó császárainak uralmát, Kínától 


kötelességszerűen elvárták a korabeli nagyhatalmak, hogy nemzetállamként 
szervezze meg önmagát. De ahogy Lucian Pye kifejti: 


Kína nem csupán egy nemzetállam a nemzetek családjában. Kína egy 
civilizáció, amely úgy tesz, mintha nemzet volna. Az újkori Kína 
történetét , úgy  jellemezhetnénk, mint kínaiak és idegenek 
próbálkozásait, hogy egy civilizációt a modern állam önkényes és 
szűkös keretei közé kényszerítsenek, mely utóbbi nem más, mint a 
nyugati civilizáció széttöredezéséből eredő intézményi újítás.2 


Ha Kína csatlakozni akart a nemzetközi rendszerhez, nem volt más 
választása. Kénytelen volt a nehézkesen korlátozó nemzetállami 
formátumot felöltve megjelenni a világ előtt — ez prokrusztészi tagadása 
volt az önmagáról mint civilizációról alkotott felfogásának.: És ma is 
folytatja harcát az ellen, hogy rákényszerítsék a nem rá szabott nyugati 
politikai struktúrát. 

A kötelező utánzásról Kína akkor szerezte második újabb kori 
tapasztalatát, amikor az 1949-es forradalom nyomán a demokratikus 
centralizmus szovjet modelljének szolgai másolásával formálta át politikai 
rendszerét. A Kínai Kommunista Párt nemcsak szovjet stílusú 
betonépületeket emelt, de megválasztotta a Politikai Bizottságát is, 
összehívta a pártkongresszusokat, létrehozta a főtitkári tisztséget, és olyan 
kulcsfontosságú főhatóságokat alkotott, mint a Központi Szervezeti Osztály 
- a szovjet Orgbjuro kópiájaként.:, A szovjet intézmények nagybani 
behozatalának és adoptálásának eredményeként Kína megtanulta, hogy az 
utánzás szinte szükségszerűen ressentiment-hoz vezet, és az utánzó 
folytonosan sebezhető. Az 1960-as évek kínai—szovjet konfliktusát talán 
úgy is felfoghatjuk, mint a felhalmozódó sértettség kirobbanását, amely 
válasz volt Moszkva szolgai követésének az erőltetésére. 

Végül: a késő maoista korszakban Kína volt a világ legagresszívebb 
ideológiaexportőre. Ez a missziós vállalkozás azonban nem hozott jó 
eredményt. , Kína annyira sajátos módon támogatta a határain túl zajló 
forradalmi harcot — írja Kerry Brown —, hogy 1967-re már csak egyetlen 
nagykövete volt az állomáshelyén: Huang Hua Egyiptomban.":. Peking 
tehát a maga kárán tanulta meg, miért veszélyes a politikai és gazdasági 


elszigeteltség, ami abból a prométheuszi becsvágyból fakad, hogy egy 
állam exportálja a saját értékrendjét és ideológiai modelljét. 

Éppen ezért Hszi külpolitikájában nem az utánzók toborzása kap döntő 
szerepet, hanem a törekvés a globális befolyásra és a globális elismertségre. 
Ahogy nőttön-nőtt Kína gazdagsága és hatalma, úgy erősödött vezetőinek 
vágya, hogy országukat tiszteljék és csodálják. De azzal, hogy Kína globális 
felsőbbrendűségre tart igényt, nem jár együtt az a képzet, hogy kultúrája 
univerzálisan elterjeszthető. Nem várja másoktól, hogy átvegyék és 
másolják a modelljét, bár azt igen, hogy igazodjanak a kívánságaihoz. A 
máris legendás Egy övezet, egy út kezdeményezés úgy teremt integrációt, 
egymásba kapcsolódást és kölcsönös függőséget, hogy semmilyen módon 
nem támaszkodik nemzetközi indoktrinációra. Nincs okunk azt hinni, hogy 
az új, posztmissziós kínai impérium különösebben jóindulatú lesz. De 
abban, ahogy Hszi kinyilvánítja Kína globális pozícióját, és érvényesíti a 
kínai hatalmat — bármit jelentsen is a többi ország számára —, nem lesz 
szerepe az ideológiai térítésnek. 

Bár az Egy övezet, egy út jóvoltából Kína erőteljes nemzetközi 
narratívára tett szert, szemléletessé vált a globális helyzete, és látványosan 
megújította befolyását Afrikában, mi sem áll távolabb a szervezők 
gondolkodásától, mint a parasztfelkelések bátorítása vagy az a szándék, 
hogy másokat egy sajátosan kínai értékrend elfogadására ösztönözzenek, 
ahogy Mao idején történt. Kína egyszerűen meg akarja sokszorozni 
befolyását, és más országok kooptálása vagy alárendelése a célja, nem 
pedig az, hogy saját miniatűr klónjaivá változtassa őket. A galeri háttérből 
irányító és vélhetően kizsákmányoló főnöke akar lenni, nem pedig fárosz és 
mintakép. Ennek az a magyarázata, hogy eltérően a liberális hegemónia 
fénykorában élő hajdani Amerikától, Kínának nincs oka azt hinni, hogy az ő 
másolataival megtelt világ kedvező terep lenne a saját érdekei és tervei 
számára. 

Kína azért jelezheti az Utánzás Korának végét, mert mind a 
történelme, mind a mai sikere azt bizonyítja, hogy a külföldi értékek , nincs 
más út" jelszavú bevezetése megjósolhatóan nacionalista ellenlépésekhez 
vezet, a technikai eszközök célzott , kölcsönvételéből?"? viszont nagyobb 
jólét, fejlődés, társadalmi kontroll származik, valamint az ország esélyhez 
jut, hogy megújítsa nemzetközi hatóerejét és tekintélyét. Anélkül, hogy 
színlelték vagy akár csak fontolóra vették volna a nyugati jellegű politikai 
átalakulást, a kínaiak számos téren sikeresen lehagyták a Nyugatot. 


Ugyanakkor nem mutatnak semmi hajlandóságot arra, hogy más országokat 
a helyes életvitelre okítsanak. A tanulság mégis vonzó lehet. Bőséges 
előnyökkel jár, ha valaki elutasítja a nyugati normákat és intézményeket, 
viszont szelektíven átveszi a nyugati technológiákat, sőt fogyasztási 
mintázatokat — ez Kína leckéje a világnak. 


EGY KÉPMUTATÁS NÉLKÜLI VILÁG 


Mindezzel nem tagadjuk, hogy Kína befolyásszerző külföldi műveletei 
hozzájárultak a  Kína-ellenesség  szításához és a nacionalista 
visszacsapáshoz is. Elvégre a térítő szándék Kína kulturális különállásán és 
felsőbbrendűség-tudatán alapuló elvetéséből . nem következik 
szükségszerűen, hogy barátokat szereznek, vagy az önkéntes 
együttműködésre ösztönöznek. Túl ezen, a mesterséges szigetek építése 
viharos vizeken, folyók felduzzasztása, nem törődve azzal, milyen 
következményei lesznek más országokban az alsóbb folyás mentén, katonai 
támaszpontok létesítése távoli helyeken — a kínai felsőbbség mindezen 
újabb kinyilvánításai sok ember idegeit tépázzák a Fülöp-szigeteken, 
Indiában, Japánban, Dél-Koreában és Vietnámban. A rossz pénzügyi 
helyzetben lévő országokat, például Srí Lankát vagy Pakisztánt megcélzó 
agresszív hitelezés, amit aztán a visszafizetésért való küszködés követ, 
sokak véleménye szerint elítélendő machiavellista manőver a kikötők és 
más stratégiai vagyontárgyak megszerzésére. De bármennyire valóságos és 
jelentős az ellenszenv, amit az erőfitogtató kínai fellépés vált ki, nem 
súlyosbítja az amerikai stílusú morális kioktatással és az utánzás elvárásával 
járó sérelemtöbblet. Kína külföldi ügynökei nem érdekeltek abban, hogy a 
belső politikai és gazdasági szerveződés kínai modelljét terjesszék, ezért a 
kínai hitelnyújtásnak nincsenek ideológiai feltételei. Mondanunk sem kell, 
hogy a kínai tisztségviselők és civil szervezetek a külföldi fejlesztési 
projekteket sohasem kísérik az emberi jogokról, szabad és tisztességes 
választásokról, transzparenciáról, joguralomról és a korrupció átkáról 
folytatott  prédikálással. De a kínai merkantilizmus erényeit sem 
magasztalják, nem akarnak senkit megtéríteni a kínai civilizációnak, és nem 
eszményítik a pártállamok élethossziglani hivatalviselőit. 


Ezért jelenti Kína előretörése az Utánzás Korának végét. A Nyugattal 
ellentétben Kína úgy terjeszti ki globális befolyását, hogy nem törekszik az 
ellenőrizni kívánt társadalmak átformálására. Kínát nem érdekli más 
országok kormányzati szerkezete, sőt még az sem, hogy melyik belső 
politikai erő irányítja őket. Csak az érdekli, mennyire készek ezek a 
kormányok alkalmazkodni a kínai érdekekhez, és Kína számára kedvező 
üzleteket kötni. 

Kína elismerten arra vágyik, hogy csodálják és tiszteljék. Ennek 
nyilvánvaló jele a kínai Oktatásügyi Minisztériumhoz kötődő, a kínai nyelv 
és kultúra külföldi terjesztésére létrehozott Konfuciusz Intézetek 
sokasodása. Nem célja azonban, hogy hízelgéssel vagy kényszerítéssel 
rávegyen másokat, hogy kínai színezetűre fessék át saját gazdasági és 
politikai rendszerüket. Lehet vitatkozni arról, hogy mennyire fontos az 
ideológia a kínai belpolitikában. Az Utánzás Korának végét jelzi azonban, 
hogy Hszi csakis katonai és stratégiai szemüvegen át nézi az Amerikával 
folytatott jövőbeli globális versengést, és nincs tekintettel az ideológiára, 
sem az emberiség közös jövőjének semmilyen víziójára. 

Az Utánzás Kora a hidegháború természetes folytatása volt. Tovább élt 
benne közös ember voltunk felvilágosodásból eredő bűvölete. A liberális 
demokrata szerveződési forma azért válhatott általánossá a világon, mert az 
emberek mindenütt ugyanazokban az alapvető törekvésekben osztoztak. A 
kommunikáció, a közlekedés és a kereskedelem globalizálódása, amit a 
földgolyóra kiterjedő hidegháborús kettészakadás vége tett lehetővé, 
csodálatos módon elvezetett oda, hogy a népek szerte a világon jobban 
megismerték egymást. Úgy rémlik azonban, ennek azzal fizették meg az 
árát, hogy semmivé lett a közös célokra törő, egységes emberiség eszméje. 
A népek visszahúzódtak elbarikádozott nemzeti és etnikai közösségeikbe — 
ez napjaink univerzalizmus ellen vívott, populista és identitásalapú 
hadviselésének egyik következménye. Egymás szoros közelségében élünk, 
de elveszítettük a képességet, hogy a világra mint valamennyiünk világára 
gondoljunk. A protekcionista kommunitarizmusokba, egymásra gyanakvó 
identitáscsoportokba, provinciális szeparatizmusokba való visszahátrálás 
lehet a közvetett ár, amit azért fizetünk, hogy 1989-ben befejeződött a 
globális háború a versengő egyetemes ideológiák között. 

A tudatosan elszigetelődő, de globális erőt felmutató Kína 
felemelkedése óhatatlanul emlékeztet arra, hogy a Nyugat hidegháborús 
győzelme nemcsak a kommunizmus végét jelentette, hanem a 


felvilágosodás korában született liberalizmus súlyos visszaszorulását is. A 
politikai, intellektuális és gazdasági versenyt kultiváló liberális ideológia 
végzetesen meggyengült, amikor elveszítette  versenytársát, amely 
ugyanúgy világi és posztetnikai elkötelezettségű volt, és ugyanúgy az 
európai felvilágosodásban gyökerezett. Miután megszűnt a másik hatalmi 
központ, amely kétségbe vonta, hogy ő volna az emberiség jövőjének 
letéteményese, a liberalizmus önmagába lett szerelmes, és nem voltak többé 
tájékozódási pontjai. 

Az egypólusú Utánzás Kora volt az a periódus, amikor a liberalizmus 
elveszítette az önkritika képességét. Hívei annyira biztosak voltak abban, 
hogy mások is átveszik a nyugati jellegű liberális demokrácia intézményeit, 
mint abban, hogy másnap is felkel a nap. Nemcsak ez a korszak van immár 
mögöttünk, de a várt demokratikus hullám is kiábrándítóan múlékonynak 
bizonyult. 

Az Utánzás Korának vége nem jelenti, hogy az emberek többé nem 
becsülik sokra a szabadságot és a pluralizmust, vagy hogy eltűnik a liberális 
demokrácia. És nem jelenti azt sem, hogy a reakciós tekintélyelvűség és 
nativizmus fogja megörökölni a Földet. Inkább azt jelzi, hogy nem két 
hittérítő hajlamú nemzet — egy liberális és egy kommunista — globális 
összeütközéséhez térünk vissza, hanem egy pluralisztikus és versengő 
világba, ahol nincsenek olyan katonai és gazdasági erőközpontok, amelyek 
az egész földgolyóra ki akarnák terjeszteni értékrendjüket. Egy ilyen 
nemzetközi rend korántsem példátlan, mivel , A világtörténelem legfőbb 
sajátossága, úgy tűnik, a kulturális, intézményi és ideológiai sokféleség, 
nem pedig az egyöntetűség.":: Ebből a megállapításból az következik, hogy 
az Utánzás Korának vége valójában egy balsorsra ítélt történelmi anomália 
vége. 

Rudyard Kipling 1890-ben fejezte be A fény kialszik című első 
regényét. A szerelemről, művészi becsvágyról és fokozatos megvakulásról 
szóló történet kétféle változatban jelent meg. A rövidebbiknek boldog a 
befejezése (Kipling anyjának ez tetszett), a hosszabbiknak tragikus. Nekünk 
nincs lehetőségünk, hogy kétféle befejezéssel publikáljuk ezt a könyvet. 
Abban viszont biztosak vagyunk, hogy az Utánzás Kora vagy tragikusan, 
vagy reménykeltőn ér véget aszerint, hogy a liberálisok hogyan tudnak 
dűlőre jutni hidegháborús tapasztalataikkal. Gyászolhatjuk vég nélkül a 
globálisan uralkodó liberális rendet, amit  elveszítettünk, vagy 
ünnepelhetjük a visszatérést az örökösen viaskodó politikai alternatívák 


világába, tudomásul véve, hogy a tisztítótűzön átment liberalizmus, miután 

magához tért a globális hegemónia önmagának ártó illúziójából, továbbra is 

az a politikai eszme marad, amely a leginkább helyén van a 21. században. 
Rajtunk múlik, hogy az ünneplést vagy a gyászt választjuk. 


Köszönetnyilvánítás 


A szerzők szeretnék megköszönni sok nagylelkű  barátjuknak, 
kollégájuknak és számos intézménynek, hogy lehetővé tették ennek a 
könyvnek a megírását. Hálásak vagyunk mindazoknak, akik páratlanul 
inspiráló kommentárjaikkal és segítő észrevételeikkel hozzájárultak a könyv 
korábbi fogalmazványának csiszolásához, köztük a következőknek: Lenny 
Benardo, Robert Cooper, Beth Elon, Jon Elster, Diego Gambetta, Venelin 
Ganev, Dessziszlava Gavrilova, Tom Geoghegan, David Golove, Helge 
Haibraaten, Scott Horton, Bruce Jackson, Ken Jowitt, Martin Krygier, 
Maria Lipman, Milla Mineva, James O"Brien, Claus Offe, Gloria Origgi, 
John Palattella, Adam Przeworski, Jacgues Rupnik, Sajó András, Marci 
Shore, Daniel Szmilov, Ruzsa Szmilova és Aleksander Smolar. Mondanunk 
sem kell, hogy egyenként és kollektíven semmiben sem felelősek az 
elemzés megmaradt hibáiért; ezekért csakis a szerzők okolhatók. 
Ugyancsak értékes támogatást kaptunk a következő intézményektől: 
Centar za Liberalni Sztrategii, Szófia; Institut für die Wissenschaften vom 
Menschen, Bécs; és New York University School of Law. Ivan Krasztev 
köszönetét fejezi ki a Library of Congressben működő Kluge Centernek. Az 
a tény, hogy 2018—-19-ben itt a Kissinger Chair birtokosa lehetett, döntő 
fontosságú volt a könyv befejezése szempontjából. Hasonlóképpen 
köszönettel adózik Stephen Holmes az  Íle-de-France regionális 
kormányzatának, amiért abban a kiváltságban részesült, hogy a Chair Blaise 
Pascalnak köszönhetően itt kutathatott 2017—18-ban. Külön köszönetünket 
fejezzük ki ügynökünknek, Toby Mundynak és szerkesztőnknek, Casiana 
lonitának a kitartó bátorításért és átgondolt tanácsokért. Mint mindig, Jana 
Papazova fáradhatatlan segítsége felbecsülhetetlen értékűnek bizonyult. 

